
19. Više ne jurim za novcem, slavom i dobitkom

Odrasla sam u siromašnoj obitelji s desetero braće i sestara. Odmalena sam željela zaraditi mnogo novca kako bih svoju obitelj izvukla iz siromaštva. Posebno me nadahnulo kad me tijekom studija kolegica pozvala na poslovni seminar na kojem su govornici dijelili svoja iskustva o tome kako su se iz siromaštva uzdigli do bogatstva. I ja sam željela postati uspješna poslovna žena, i baviti se stvarima poput zarađivanja mnogo novca, posjedovanja kuće i auta te putovanja svijetom. Tako bi me oni koji su me poznavali vidjeli kao uzor siromašne djevojke koja se izvukla iz siromaštva i divili bi mi se. Nakon što sam diplomirala otišla sam u UAE i radila kao recepcionarka u jednoj tvrtki. Budući da su mi primanja bila niska, stalno sam tražila poslove na pola radnog vremena. Često sam radila svoj redovni posao danju, a zatim noću vodila biznis sa strane. Također sam pokušala s raznim ulaganjima, ali sva su na kraju bila neuspješna i život mi je postao još teži. U to sam se vrijeme osjećala prilično obeshrabreno i nisam mogla shvatiti: toliko sam naporno radila da zaradim novac, zašto je onda sve ispadalo tako? Zašto nisam uspijevala bez obzira na to koliko sam se trudila ili ulagala? Osjećala sam se potpuno iscrpljeno.

U veljači 2020. prihvatila sam djelo Svemogućeg Boga u posljednjim danima. Posebno me dirnuo jedan odlomak Božjih riječi. Svemogući Bog kaže: „Kao pripadnici ljudske rase i posvećeni kršćani, svi imamo odgovornost i obvezu ponuditi svoje umove i tijela radi izvršenja Božjeg poslanja, jer cijelo naše biće došlo je od Boga i postoji zahvaljujući Božjoj vrhovnoj vlasti. Ako naši umovi i tijela ne doprinose izvršenju Božjeg poslanja niti pravičnom cilju čovječanstva, onda će se naše duše osjećati nedostojnima onih koji su mučenički stradali zarad izvršenja Božjeg poslanja, i još manje dostojnima Boga, koji nam je pružio sve” (Riječ. Svezak 1.: Božja pojava i djelo. Dodatak 2: Bog ima suverenost nad sudbinom cijelog čovječanstva.). Iz riječi Svemogućeg Boga shvatila sam da kao stvorena bića trebamo ispunjavati dužnost stvorenog bića jer je to naša odgovornost i obveza. To je zato što je Bog sve uredio za nas, uključujući našu obitelj, roditelje i okruženje u kojem odrastamo – sve je to Bog davno predodredio, a mi kao stvorena bića trebamo uzvratiti Njegovu ljubav. Božje su me riječi duboko dirnule i željela sam vršiti svoju dužnost kako bih uzvratila Božju ljubav. Ali tako sam malo istine razumjela da se nisam mogla oduprijeti iskušenju novca i srce mi je bilo neprestano usredotočeno na zarađivanje.

Kasnije sam s mjesta recepcionarke prešla na mjesto pomoćnice u ljudskim resursima, a i plaća mi se povećala. Ali nisam bila baš sretna jer se nisam mogla obogatiti radeći taj posao niti učiniti da mi se drugi dive. Da sam tako nastavila, kad bih mogla sagraditi kuću tamo gdje sam odrasla, poboljšati život svoje obitelji i voditi ih na putovanja? Stoga sam trebala pronaći bolje plaćen posao ili preuzeti više poslova sa strane. Tako sam poslala još životopisa. Ubrzo nakon toga, počela sam raditi novi posao u drugoj tvrtki kao administrativna pomoćnica u odjelu prodaje. Bila sam zaista sretna jer je uz fiksnu plaću postojala i provizija, a sve dok bih dobro radila, dobivala bih i bonuse. Mislila sam: „Napokon imam priliku zaraditi više novca, a kad sagradim kuću tamo gdje sam odrasla, ljudi će me ondje zasigurno cijeniti i diviti mi se.” Budući da je to bio novi posao i nisam imala iskustva, morala sam provoditi mnogo vremena učeći kako bih zaradila visoka primanja koja sam željela. Da bih zaradila više novca, često sam radila prekovremeno. U tom sam razdoblju svo svoje vrijeme i energiju ulagala u rad. Na poslu sam često jela neredovito ili sam čak potpuno zaboravljala jesti. Pogotovo kad su moj voditelj ili kolege trebali da nešto hitno riješim, čak i kad sam bila bolesna, morala sam nastaviti raditi. U to sam vrijeme bila djelatnica evanđelja, ali sam bila prezauzeta poslom da bih propovijedala evanđelje. Čak i nakon što sam došla kući, i dalje sam radila. Kad me vođa zamolio da ugošćujem okupljanja, uglavnom sam odbijala jer nisam imala vremena razmišljati o Božjim riječima. Povrh toga, već sam bila umorna nakon cjelodnevnog rada i nisam imala više energije za ugošćavanje; samo sam se željela odmoriti. U to sam vrijeme često bila nepažljiva na okupljanjima i često sam prisustvovala mrežnim okupljanjima dok sam radila. Ponekad bih čak i zaspala tijekom okupljanja. Budući da sam bila usredotočena samo na zarađivanje novca, moji rezultati u propovijedanju evanđelja bili su slabi. Osjećala sam veliku krivnju, misleći: „Bila sam voljna ustrajati u svom poslu čak i kad sam bila umorna ili bolesna, ali sam se prema svojoj dužnosti odnosila površno i vršila je pasivno.” Iako sam osjećala stanovit samoprijekor, bila sam dobra u opraštanju samoj sebi, misleći: „Još sam nova u prodaji, ali kad postanem bolja u tome, imat ću više vremena za svoju dužnost.” Međutim, stvari se nisu odvijale kako sam očekivala. Što sam se više uhodavala u poslu, to sam duže morala raditi. Ne samo da nisam imala više slobodnog vremena, nego sam postala još zaposlenija. Srce mi je postajalo nemirno, jer sam znala da je kao stvorenom biću moja dužnost moja obveza i odgovornost i da trebam ispravno vršiti svoju dužnost kako bih uzvratila Božju ljubav. Međutim, nisam ispunjavala vlastitu dužnost. Istovremeno, bila sam i jako uplašena, jer sam neprestano težila svjetovnim stvarima – moje se srce sve više udaljavalo od Boga. Nisam mogla osjetiti vodstvo Duha Svetoga u svojoj dužnosti, a moje propovijedanje evanđelja nije donosilo ploda. Pomolila sam se Bogu u svom srcu: „Svemogući Bože, osjećam da sam izgubila svoj smjer. Ne mogu osjetiti djelo Duha Svetoga ni Tvoje vodstvo. Molim Te, pomozi mi.”

Poslije sam pročitala odlomak Božjih riječi i zadobila određenu spoznaju o svom problemu. Svemogući Bog kaže: „Zar među vama nema mnogo onih koji su se kolebali između ispravnog i pogrešnog? U svim borbama između pozitivnog i negativnog, crnog i bijelog, između obitelji i Boga, djece i Boga, sklada i razdora, bogatstva i bijede, statusa i običnosti, podrške i odbačenosti i tako dalje – zasigurno ste svjesni izbora koje ste napravili! Između skladne obitelji i one razorene izabrali ste prvu, čineći to bez imalo oklijevanja; između bogatstva i dužnosti opet ste izabrali ono prvo, bez i najmanje volje da se vratite na obalu; između izobilja i siromaštva izabrali ste prvo; kad birate između svoje djece, žena, muževa i Mene, izabrali ste ono prvo; a između predodžbi i istine i dalje ste izabrali ono prvo. Suočen sa svim oblicima vaših zlodjela, naprosto sam izgubio vjeru u vas, jednostavno sam zapanjen. Vaša srca su toliko neočekivano nesposobna omekšati se. Cijelo Svoje srce koje sam ulagao godinama iznenađujuće Mi nije donijelo ništa osim vašeg napuštanja i rezignacije, ali Moje nade za vas svakim danom rastu jer je Moj dan sasvim ogoljen pred svima. Vi sada ipak težite mračnim i zlim stvarima i odbijate ih pustiti. Kakav će onda biti vaš ishod? Jeste li ikad pažljivo razmislili o tome? Kad bi se od vas zatražilo da ponovo izaberete, kakav bi tada bio vaš stav? Biste li i dalje izabrali ono prvo? Biste li Mi i dalje uzvratili razočaranjem i bolnom tugom? Bi li u vašim srcima i dalje bila samo trunka topline? Biste li i dalje bili u neznanju što učiniti kako biste utješili Moje srce? Što birate u ovom trenutku?” (Riječ. Svezak 1.: Božja pojava i djelo. Komu si točno odan?). Ono što Bog razotkriva upravo je moje stvarno stanje. Mnogo puta znamo što je ispravno, a što pogrešno, koje su pozitivne, a koje negativne stvari, ali ipak biramo te pogrešne i negativne stvari. Otkako sam prihvatila djelo Svemogućeg Boga, znala sam da kao stvoreno biće trebam ispunjavati svoju dužnost, ali sam naporno radila cijeli dan i trošila toliko vremena i energije kako bi mi se drugi divili i zavidjeli mi te kako bih dobila više novca i uživala u boljem materijalnom životu. Uopće nisam vršila svoju dužnost svim srcem. Navečer, nakon posla, kad sam trebala posvetiti vrijeme svojoj dužnosti, sve o čemu sam razmišljala bilo je kako zaraditi više novca; uopće nisam imala srca za propovijedanje evanđelja ili vršenje svoje dužnosti. Mislila sam da je dovoljno samo da vršim svoju dužnost i uopće me nije bilo briga donosi li moja dužnost ikakve rezultate. Vidjela sam da sam uistinu bila bez poštovanja u svojoj dužnosti. Vjerovala sam u Boga, ali nisam Ga mogla istinski slijediti, i dalje sam birala svjetovne stvari i hodala putem nevjernika. Budući da mi Bog još uvijek daje priliku da vršim svoju dužnost, trebala bih je zgrabiti i cijeniti te usmjeriti svoje vrijeme i energiju na to da težim istini i ispunjavam svoju dužnost. To je ono što je najvrjednije i najsmislenije. Od tada sam počela aktivno prisustvovati okupljanjima i više nisam dopuštala da zauzetost na poslu stane na put mojoj dužnosti. Prije bih radila prekovremeno nakon povratka kući, čak bih se javljala na poslovne pozive u 11 navečer, ali sada se više nisam javljala na poslovne pozive niti provjeravala poruke nakon 8 navečer. Također, prije sam se rijetko molila i nisam redovito obavljala svoju duhovnu posvećenost, ali sada bih ustajala rano da čitam Božje riječi, slušam himne i gledam videozapise iskustvenog svjedočenja. Na svoj bih slobodan dan ujutro pozivala moguće primatelje evanđelja na okupljanja, a poslijepodne bih se okupljala s njima. Čak bih koristila pauze na poslu da požurim i izvršim svoju dužnost. Postupajući na taj način, u srcu sam osjećala mir i radost.

Nedugo nakon toga, prijateljica me pozvala da se pridružim jednom ulaganju, obećavši mi da ću tako zaraditi mnogo novca i da ne samo da ću moći kupiti auto, nego i sagraditi kuću, pa čak i putovati u druge zemlje. Sve su to bili moji snovi! Pomislila sam u sebi: „Ulaganje je samo davanje novca i svakog će mjeseca biti profita, pa to neće utjecati na moju dužnost.” Tako smo moja sestra i ja potrošile 500.000 pesosa da bismo se pridružile ulaganju. Prva dva mjeseca nakon ulaganja dobivale smo profit, ali trećeg su ga mjeseca prestali isplaćivati, pa smo tražile povrat novca, no stalno su se izgovarali i odbijali. Bila sam bijesna. Htjela sam vratiti uloženi novac, ali koliko god sam se trudila, nisam ga mogla dobiti nazad. Bila sam jako uzrujana jer je to bio novac koji sam odvojila sa strane kako bih ga poslala svojima za gradnju kuće. Samo sam željela brzo pronaći način da ponovno zaradim novac koji sam izgubila ulaganjem. Stoga sam radila još napornije, često prekovremeno. Ali plaća mi je kasnila zbog restrukturiranja tvrtke. U to vrijeme nije mi preostalo mnogo novca i čak je plaćanje stanarine ili kupnja hrane postao problem. Te su mi stvari zaokupile srce i ponovno sam postala pasivna i površna u svojoj dužnosti. Samo sam pozivala moguće primatelje evanđelja na okupljanja, ali nisam uistinu razumjela niti rješavala njihove probleme. Shvatila sam da će se moje stanje, ako tako nastavim, samo pogoršavati i da bih na kraju mogla izgubiti djelo Duha Svetoga te da bi me Bog napustio. Zato sam se pomolila Bogu: „O, Bože, u posljednja tri mjeseca vlastiti sam posao stavljala ispred svoje dužnosti. Srce mi je bilo potpuno zaokupljeno zarađivanjem više novca i povratom ulaganja. O, Bože, molim Te, ne ostavljaj me. Molim Te, prosvijetli me i vodi me natrag na Svoju stranu, natrag na pravi put. Želim se osloboditi onih stvari koje ometaju moje srce i udaljuju me od Tebe.”

Nakon toga sam pročitala odlomak riječi Svemogućeg Boga koji mi je mnogo pomogao. Svemogući Bog kaže: „Čovjekovu sudbinu kontrolira Božja ruka. Ti nisi sposoban kontrolirati sam sebe: iako čovjek stalno žuri i zaokuplja se svojim poslovima, on i dalje ne može sam sebe kontrolirati. Kad bi mogao znati svoje izglede, kad bi mogao kontrolirati vlastitu sudbinu, bi li se i dalje nazivao stvorenim bićem? Ukratko, bez obzira na to kako Bog djeluje, sve Njegovo djelo je za dobrobit čovjeka. To je isto kao što je Bog stvorio nebo i zemlju i sve stvoreno da služe čovjeku: Bog je stvorio mjesec, sunce i zvijezde za čovjeka, On je stvorio životinje i biljke, proljeće, ljeto, jesen i zimu za čovjeka, i tako dalje – sve je to stvoreno radi čovjekova postojanja. Stoga, bez obzira na to kako Bog grdi čovjeka i sudi mu, sve je to radi čovjekova spasenja. Iako On čovjeku oduzima njegove tjelesne nade, to je radi pročišćenja čovjeka, a pročišćenje čovjeka obavlja se radi čovjekovog postojanja. Odredište čovjeka u Stvoriteljevim je rukama, pa kako bi onda čovjek mogao kontrolirati sam sebe?” (Riječ. Svezak 1.: Božja pojava i djelo. Obnavljanje čovjekova normalnog života i njegovo dovođenje do divnog odredišta.). Iz Božjih riječi shvatila sam da je sudbina čovjeka u Božjim rukama i da ljudi ne mogu promijeniti svoju sudbinu. Bez obzira na to koliko se ljudi trudili da postignu svoje ciljeve ili koliko čeznuli za udobnim i prekrasnim životom, hoće li to postići ili ne, ne ovisi o njima. Baš kao u mom slučaju – željela sam promijeniti posao i ulagati kako bih zaradila više novca i ispunila svoje snove te imala svijetlu budućnost. Ali ne samo da nisam zaradila više novca, nego mi je ulaganje propalo i mnogo sam izgubila te sam na kraju potrošila i mnogo vremena i energije. Nisam uspjela ispuniti svoju dužnost i život mi je postao još gori. To me navelo da shvatim da je činjenica je li osoba bogata ili siromašna davno predodređena, prije nego što se uopće rodila. Ako je Bog predodredio da bogatstvo i sreća nisu moja sudbina, onda ću, bez obzira na to koliko naporno radila da zaradim novac, na kraju samo doživjeti neuspjeh.

Kasnije sam pročitala još Božjih riječi i jasnije sagledala svoje probleme. Svemogući Bog kaže: „‚Sve se vrti oko novca’ filozofija je Sotone. Ona prevladava u cijelom čovječanstvu, u svakom ljudskom društvu; moglo bi se reći da je to trend. Razlog se krije u činjenici da je ova fraza usađena u srce svakog čovjeka, koju u početku nije prihvaćao, ali se onda prešutno složio s njom, kad je došao u dodir sa stvarnim životom i počeo osjećati kako su te riječi zapravo istinite. Nije li ovo proces kojim Sotona kvari ljude? Možda ovu izreku ne razumiju svi ljudi u istoj mjeri, ali je zato svi na različitim razinama tumače i njenu istinitost priznaju temeljem onog što se oko njih događalo i temeljem vlastitih iskustava. Zar nije tako? Bez obzira na to koliko netko ima iskustva u vezi s ovom izrekom, kakav negativan učinak ona može imati na čovjekovo srce? Nešto se otkriva u naravi svih ljudi na ovom svijetu, uključujući tu i svakog od vas. Što je to? To je obožavanje novca. Je li ovo teško ukloniti iz nečijeg srca? Jako je teško! Čini se kako Sotonino kvarenje čovjeka doista duboko seže! Sotona novcem iskušava ljude i kvari ih pa oni počinju obožavati novac i cijeniti materijalne stvari. A kako se ovo obožavanje novca ogleda kod ljudi? Čini li vam se da bez novca ne biste mogli opstati u ovom svijetu, da bi vam čak i jedan jedini dan bez novca bio nemoguć? Status ljudi, kao i poštovanje koje uživaju, temelji se na tome koliko novca imaju. Siromašni poginju glave od srama, dok bogati uživaju u svom povlaštenom statusu. Drže glavu visoko i ponosno, govore glasno i žive bahato. Što ova izreka i ovaj trend donose ljudima? Nije li istina da se mnogi ljudi žrtvuju u potrazi za novcem? Zar se mnogi ljudi ne odriču svog dostojanstva i integriteta kako bi stekli što više novca? Zar mnogi, novca radi, ne ostaju bez prilike vršiti svoju dužnost i slijediti Boga? Nije li gubitak prilike za dobivanje istine i spasenje najveći od svih gubitaka za ljude? Nije li Sotona dovoljno zao da ovu metodu i ovu izreku iskoristi kako bi čovjeka do te mjere iskvario? Nije li sve ovo podli trik?” (Riječ. Svezak 2.: O spoznaji Boga. Sâm Bog, jedinstveni V.). Iz Božjih sam riječi shvatila da je „Novac pokreće svijet” sotonska filozofija. U početku nisam imala razlučivanje o toj izreci i znala sam samo da bez novca ljudi ne mogu živjeti dobar život niti dobiti ono što žele. Kad sad razmislim o tome, to je doista metoda kojom se Sotona služi da iskvari ljude. Sotona kvari i mami ljude novcem, navodeći ih da vjeruju da će ih samo ako imaju novca drugi poštovati, da će moći zauzeti svoje mjesto u društvu i biti cijenjeni. Živjela sam po tim sotonskim filozofijama i bila sam ispunjena žeđi za zaradom. Nisam bila zadovoljna fiksnom mjesečnom plaćom, pa sam se upustila u ulaganje. Mislila sam da na taj način mogu zaraditi više novca i ostvariti svoje snove – sagraditi kuću, putovati s obitelji i živjeti život na koji bi se drugi ugledali i kojem bi se divili. Da bih težila novcu i materijalnom zadovoljstvu, stalno sam zapostavljala svoju dužnost, a srce mi se sve više udaljavalo od Boga. Živjela sam u tami i nisam mogla osjetiti djelo Duha Svetoga. Sada sam jasno vidjela Sotonine spletke i zavjere, naime, da uhvati ljude u zamku novca, čineći da njihova srca odlutaju od Boga i izdaju Ga, dok na kraju ne budu bačeni u pakao s njime. Također sam vidjela da mnogi bogati ljudi – iako vode raskošne živote i mogu kupiti što god požele, poput lijepih kuća, skupih automobila i slično, i čini se da žive bezbrižno – nisu istinski sretni. Neki umiru od teških bolesti uzrokovanih dugotrajnom zlouporabom alkohola i droga, i nikakvo bogatstvo ili status ne mogu im spasiti život. Drugi provedu mnogo godina naporno gradeći svoje poslove, ali ipak završe u bankrotu i ostanu u velikim dugovima. Neki ljudi ne mogu podnijeti pritisak, padnu u dugotrajnu depresiju i na kraju počine samoubojstvo. Postoji toliko mnogo takvih primjera. Sotona koristi novac i raskošne živote da namami ljude, uzrokujući da ljudi žive sve praznijim, zločestijim i pokvarenijim životom. Uvidjevši to, više nisam razmišljala o tome kako vratiti svoje ulaganje i postala sam voljna pokoriti se Božjoj suverenosti i aranžmanima te posvetiti srce svojoj dužnosti.

Dana 2. siječnja 2024. naša je tvrtka dobila novog voditelja i moj se opseg posla povećao. Uz svoj prvobitni posao, postala sam i njegova osobna pomoćnica. To me učinilo još zaposlenijom i gotovo sam 24 sata dnevno morala biti na raspolaganju za rad. Ali ovaj put sam si rekla da, bez obzira na sve, ne smijem dopustiti da to utječe na moju dužnost. Kasnije me crkveni nadzornik pitao jesam li voljna obučavati se u propovijedanju evanđelja i svjedočenju te sam pristala. Bila sam istinski radosna i osjetila sam da je to prilika koju mi je Bog dao. Toliko dugo sam vjerovala u Boga, ali sam uvijek težila novcu i nisam dobro vršila svoju dužnost, stoga ću ovaj put zaista cijeniti ovu priliku. Od tada sam posvećivala više vremena propovijedanju evanđelja. Ali moj je posao postajao sve zahtjevniji i nisam se mogla zaustaviti ni nakon povratka kući navečer. Moj voditelj bi me čak često zvao ili slao poruke. Ponekad, dok bih razgovarala u zajedništvu s mogućim primateljem evanđelja, zvali bi me moj voditelj ili kolege, što me sprečavalo da smirim svoje srce. Ali nisam željela ponovno izgubiti priliku da vršim svoju dužnost, stoga sam se molila Bogu da me vodi i da mi snage da se oslobodim Sotoninih okova. Sjetila sam se riječi Gospodina Isusa: „Što će koristiti čovjeku ako sav svijet stekne, a dušu svoju izgubi? Ili što će čovjek dati u zamjenu za dušu svoju?” (Mt 16,26). Iz Gospodinovih riječi shvatila sam da čak i ako steknem veliko bogatstvo te ugled i status, ako nemam Božju zaštitu i nisam zadobila istinu i život, na kraju bi moj ishod i dalje bila propast. U ovom svijetu, mnogi bogati ljudi imaju obilno materijalno bogatstvo, ali kad nastupe katastrofe, njihov ih novac uopće neće moći spasiti i svejedno će propasti ako je to njihova sudbina. Novac i status beskorisni su pred katastrofama. Tada sam pročitala odlomak riječi Svemogućeg Boga i bila sam duboko dirnuta. Svemogući Bog kaže: „Najjednostavniji način da se čovjek oslobodi ovog stanja je napuštanje prijašnjeg načina života; opraštanje od dotadašnjih životnih ciljeva; sumiranje i analiza dotadašnjeg načina života, pogleda na život, stremljenja, želja i težnji, koje zatim treba usporediti s Božjim namjerama i Njegovim zahtjevima prema čovjeku te sagledati je li išta od svega toga spojivo s Božjim namjerama, je li u skladu s Božjim zahtjevima, donosi li išta od toga ispravne životne vrijednosti, vodi li prema razumijevanju sve više istine i omogućava li živjeti s čovječnošću i likom ljudskog bića. Ako stalno iznova istražuješ i pažljivo analiziraš različite životne ciljeve kojima ljudi teže i njihove razne načine života, otkrit ćeš da ništa od toga nije u skladu s prvobitnom namjerom koju je Stvoritelj imao prilikom stvaranja ljudskog roda. Sve to odvlači ljude od Stvoriteljeve suverenosti i brige; sve su to zamke zbog kojih ljudi postaju izopačeni i koje ih vode u pakao. Nakon što sve to prepoznaš, ono što trebaš učiniti je otpustiti stare poglede na život, držati se podalje od raznih zamki te Bogu prepustiti da upravlja tvojim životom i uređuje ga; tražiti samo da se pokoriš Božjim orkestracijama i usmjeravanju, bez pravljenja ikakvih osobnih izbora i postati osoba koja štuje Boga” (Riječ. Svezak 2.: O spoznaji Boga. Sâm Bog, jedinstveni III.). Iz Božjih riječi shvatila sam da trebam raskinuti sa svojim starim načinom života i živjeti u skladu s Božjim nakanama i zahtjevima. Promišljajući o sebi, uvidjela sam da, iako sam vjerovala u Boga nekoliko godina, budući da se moj pogled na stvari nije promijenio, uvijek sam željela zaraditi mnogo novca i težila sam statusu i slavi kako bi se drugi ugledali na mene. Uvijek sam bila zauzeta poslom, vršeći svoju dužnost površno i bez osjećaja bremena, i kao rezultat toga, izgubila sam djelo Duha Svetoga i živjela u praznini i tami, propuštajući mnoge prilike da primjenjujem istinu i vršim svoju dužnost. Užitak koji su mi donosili novac, slava i dobitak bio je samo privremen i nije mi mogao spasiti život. Samo sam težeći istini mogla odbaciti svoju iskvarenu narav i postići spasenje. U to sam se vrijeme često molila, tražeći od Boga da me vodi kako bih donijela ispravnu odluku.

Dana 6. veljače 2024. predala sam otkazno pismo svom voditelju. Bio je jako iznenađen i pitao me zašto dajem otkaz te je čak rekao da neće pristati na to. Ali ja sam odlučno rekla: „Imam važnijih stvari za raditi navečer i na slobodne dane, stoga više ne mogu nastaviti s ovim poslom.” Na kraju nije imao izbora nego pristati i potpisati. Dana 12. veljače napustila sam tvrtku. Nakon odlaska osjetila sam veliko olakšanje, kao da mi je teško breme palo sa srca. Iskreno sam osjetila unutarnju radost i sreću. Dana 28. veljače 2024. dobila sam novi posao za koji sam se prijavila, a uvjeti su bili pristojni, uz obećanje voditelja da će mi dati povišicu nakon šest mjeseci. Taj je posao bio zaista primamljiv. Ali razmišljala sam o tome kako će taj posao biti jednako naporan kao i prošli i da neću moći vršiti svoju dužnost. Pomolila sam se Bogu da me vodi u donošenju ispravne odluke. Sjetila sam se Božjih riječi: „Za normalne ljude i ljude koji teže ljubiti Boga, ulazak u kraljevstvo i postajanje Božjim narodom je vaša prava budućnost i život od najveće vrijednosti i značaja; nitko nije blaženiji od vas. Zašto ovo govorim? Zato što oni koji ne vjeruju u Boga žive za tijelo i žive za Sotonu, ali vi danas živite za Boga i živite kako biste slijedili volju Božju. Zato kažem da su vaši životi od najvećeg značaja. Samo ova skupina ljudi koju je Bog izabrao može živjeti životom od najvećeg značaja; nitko drugi na zemlji nije u stanju živjeti život od takve vrijednosti i smisla kao što je vaš” (Riječ. Svezak 1.: Božja pojava i djelo. Spoznaj najnovije Božje djelo i slijedi Njegove stope.). Iz Božjih riječi shvatila sam da težnja istini i dobro vršenje dužnosti daju životu istinsku vrijednost i smisao, i da je to ono čemu bih trebala težiti kao stvoreno biće. Samo oni koji teže istini i zadobe je, kvalificirani su za ulazak u Božje kraljevstvo, i oni su ti koji su istinski blagoslovljeni. Ali oni koji neprestano teže novcu, bogatstvu, slavi i dobitku žive pod utjecajem Sotone i na kraju će ih Bog napustiti. Kad bih se ponovno odrekla svoje dužnosti zbog posla, sigurno bih ponovno završila u tami i praznini te bih na kraju uništila svoju priliku za spasenje. Stoga sam odbila posao. Na taj sam način mogla imati više vremena za vršenje svoje dužnosti. Šest mjeseci kasnije, pronašla sam odgovarajući posao. Radno vrijeme nije utjecalo na moju dužnost i nije bilo prekovremenog rada. Iako je plaća bila nešto niža, osjećala sam se spokojno jer sam sada imala vremena za vršenje svoje dužnosti. Sada vršim svoju dužnost u crkvi i imam priliku propovijedati evanđelje i svjedočiti o Božjem djelu u posljednjim danima. To je zaista blagoslovljena stvar! Shvatila sam da je dovoljno da samo zadovoljimo svoje osnovne potrebe i da su ispunjavanje naših dužnosti i težnja istini kako bismo stekli Božje spasenje najvažnije i najvrjednije stvari. Hvala Bogu!


21. Je li prava vjera u Boga ako samo tražimo Njegove milosti?

Prije nego što sam pronašla Gospodina Isusa, pretrpjela sam mnoge boli, kušnje, neuspjehe i poteškoće. Prvo sam rodila sinove blizance koji su rođeni prerano i nisu preživjeli. Zatim sam doživjela niz poslovnih neuspjeha i ljudi su spletkarili protiv mene do te mjere da više nisam mogla nastaviti s poslom. No najteže što sam morala podnijeti bila je izdaja moga muža. Svi ti udarci, jedan za drugim, toliko su me izmučili da sam gotovo izgubila hrabrost nastaviti živjeti. Tek 2001. godine, kad sam pronašla Gospodina Isusa, osjetila sam nadu. Nakon što sam pronašla Gospodina, počela sam čitati Bibliju, ići na okupljanja, svakodnevno se moliti Gospodinu, povjeravajući Mu svoje terete i boli. Nisam to ni primijetila, a moja bol i brige nestale su, a srce mi je ispunio osjećaj mira i spokoja kakav nikada prije nisam doživjela. Također sam postala puno sretnija i opuštenija. Kasnije sam rodila još jednog sina i život je postupno krenuo nabolje. Zbog tih sam promjena osjetila da je Gospodin Isus doista vjeran i čudesan. Bila sam tako sretna što sam pronašla Gospodina i istinski zahvalna Gospodinu Isusu što me spasio.

U svibnju 2003. prihvatila sam djelo Svemogućeg Boga posljednjih dana i dočekala povratak Gospodina. Saznala sam da je to posljednja faza Božjeg djela spasenja čovječanstva čiji je cilj razriješiti korijen čovjekova grijeha i njegovu iskvarenu narav te na kraju one spašene uvesti u Božje kraljevstvo. Osjećala sam se uistinu blagoslovljeno i bila sam izuzetno uzbuđena i sretna te sam čvrsto odlučila marljivo težiti. Nakon toga, svakodnevno sam se molila i čitala riječi Svemogućeg Boga te sam išla na okupljanja bez iznimke, bilo da je padala kiša ili sjalo sunce. Iako se moj muž protivio mojoj vjeri, nisam se dala sputati. Izvršavala sam dužnost ugošćivanja kod kuće i propovijedala evanđelje kad god sam imala vremena. Budući da sam težila takvim entuzijazmom, mislila sam da će me Bog zasigurno odobravati, još više me obasuti milošću i blagosloviti te mi u budućnosti podariti život u miru i sigurnosti.

Kasnije je moj jednogodišnji sin stalno dobivao temperaturu, koja je dosezala i do 39 stupnjeva Celzijevih, uz tešku astmu. Ponekad bi povraćao, lijekovi za snižavanje temperature ne bi djelovali i morao bi ići u bolnicu na neprekidnu infuziju nekoliko dana, pa čak i pola mjeseca, dok mu ne bi bilo bolje. Prizor moga djeteta koje je svaki dan primalo injekcije ili pilo lijekove, njegovog bucmastog lica koje je postajalo sve mršavije i gubilo prijašnju rumenu boju i sjaj, slamalo mi je srce i tjeralo me na plač. Samo sam željela da ta bolest umjesto njega snađe mene. Liječnik je rekao da se radi o urođenoj alergijskoj astmi i da je ta bolest prilično problematična jer nema posebnog plana liječenja, već samo konvencionalno liječenje kako bi se stanje držalo pod kontrolom, ali je rekao da bi se njegovo stanje s godinama moglo popraviti kako mu imunološki sustav bude jačao. Slušanje liječnikovih nejasnih riječi ispunilo me bolom i osjećajem bespomoćnosti. Često sam se molila Bogu, tražeći Ga da izliječi bolest moga djeteta. Ali bolest moga djeteta nikako se nije poboljšavala i počele su mi se javljati predodžbe. Mislila sam: „Oduvijek sam bila gorljiva u svojoj težnji, svakodnevno sam se molila i čitala Božje riječi, nikada nisam propuštala okupljanja i aktivno sam izvršavala svoje dužnosti. Bog bi me trebao blagosloviti, zar ne? Kad sam vjerovala u Gospodina Isusa, imala sam milost, blagoslove, mir i radost. Ali sada kad vjerujem u Svemogućeg Boga, zašto On nije izliječio bolest moga djeteta? Bog je svemoguć, pa zar ne bi mogao izliječiti bolest moga sina samo jednom riječju? Zašto Bog ne sluša moje molitve?” Posebno sam se sjetila djeteta jedne rođakinje koje je dobilo oštećenje mozga zbog zakašnjelog liječenja visoke temperature. Moj sin je bio još tako malen i pitala sam se hoće li mu česte visoke temperature oštetiti mozak i utjecati na inteligenciju. Sama pomisao na to ispunjavala me srceparajućom boli. Moji su blizanci već bili preminuli i liječnik je rekao da moje tijelo teško može zanijeti, pa kako bih nastavila dalje ako se nešto dogodi mome sinu? Razmišljajući o svemu tome, nisam mogla suspregnuti gorke suze i plakala sam dok sam se očajnički molila Bogu, tražeći Ga da se smiluje mom sinu i zaštiti ga te da ga brzo izliječi. Ali bez obzira na to koliko sam se molila, činilo se kao da me Bog ne sluša. Nakon nekog vremena, ne samo da se bolest moga djeteta nije poboljšala, nego je počeo još češće dobivati temperaturu. I kad god bi dobio temperaturu, ne bi mogao pravilno disati, ne bi mogao ništa jesti i povraćao bi nakon jela. Gledati svoje dijete kako u tako ranoj dobi mora podnositi toliku patnju bilo je previše bolno za moje srce. I počela sam sumnjati u Boga, misleći: „Kad sam vjerovala u Gospodina Isusa, On mi je uvijek dao izlječenje kad sam se molila zbog bolesti, ali sada kad vjerujem u Svemogućeg Boga, zašto moje molitve ne djeluju? Vjerujem li u krivu stvar? Je li Svemogući Bog doista Gospodin Isus koji se vratio?” Budući da je moje dijete bilo tako često bolesno, svu sam svoju pozornost usmjerila na brigu o njemu. Nisam redovito išla na okupljanja, nisam se mogla usredotočiti na to da jedem i pijem Božje riječi i nisam imala što reći u svojim molitvama. Moje se srce udaljavalo od Boga.

Kasnije su neke sestre došle pomoći mi i podržati me te su pronašle neke odlomke Božjih riječi kako bih ih pročitala. Pročitala sam ove riječi Svemogućeg Boga: „Svaki korak djela koje Bog vrši u ljudima izvana izgleda kao da se radi o interakciji između ljudi, kao da su izvor tome ljudska uređenja ili ometanje od strane ljudi. Ali iza svakog koraka djela i svega što se događa je Sotonina oklada pred Bogom i oni zahtijevaju od ljudi da budu postojani u svojemu svjedočenju za Boga. Na primjer, kada je Job stavljen na kušnju, Sotona se iza scene kladio s Bogom, a ono što se dogodilo Jobu bilo je ljudsko djelo i ometanje od strane ljudi. Iza svakog koraka djela koje Bog obavlja u vama nalazi se Sotonina oklada s Bogom – iza toga je borba. (…) Sve što ljudi čine u određenoj mjeri zahtijeva od njih da ulože cijelo svoje srce. Bez stvarnih teškoća ne mogu udovoljiti Bogu; čak se ni ne približe tomu da udovolje Bogu i samo izgovaraju prazne parole! Mogu li te prazne parole udovoljiti Bogu? Kada se Bog i Sotona bore u duhovnom kraljevstvu, kako trebaš udovoljiti Bogu i kako trebaš postojano svjedočiti za Njega? Trebao bi znati da je sve što ti se događa jedna velika kušnja i vrijeme kad te Bog treba da svjedočiš za Njega” (Riječ. Svezak 1.: Božja pojava i djelo. Samo voljeti Boga znači istinski vjerovati u Boga.). Jedna od sestara je rekla: „U našim će se životima dogoditi mnoge stvari koje će nas razočarati, a iza svake se krije duhovna bitka. S Božje strane, On nas podvrgava kušnjama, gledajući imamo li vjere u Njega i možemo li biti postojani u svom svjedočanstvu. Sa Sotonine strane, on nas napada i iskušava, s ciljem da nas navede da sumnjamo u Božje djelo, a zatim da zaniječemo i izdamo Boga. Bilo je to baš kao što se dogodilo Jobu. Naizgled se činilo da su mu razbojnici samo oduzeli imovinu i da je bio prekriven bolnim čirevima, ali u stvarnosti, to je Sotona sklopio okladu s Bogom, samo da vidi na čiju će stranu Job stati. Danas je Svemogući Bog došao izraziti istinu da nas spasi, a Sotona to ne može podnijeti, pa koristi bolesti naše djece da nas napada i ometa, pokušavajući nas navesti da sumnjamo u Boga ili da Ga čak zaniječemo i napustimo. Moramo se više moliti i oslanjati na Boga kako bismo prozreli Sotonine spletke.” Nakon što sam poslušala sestrin razgovor u zajedništvu, razmislila sam o svom ponašanju i onome što sam otkrivala i vidjela sam da nemam nimalo stvarne vjere ni pokornosti Bogu te da također nisam razlučila Sotonine spletke. Oslanjala sam se samo na svoj entuzijazam u vjeri i u svojim sam predodžbama i zamislima mislila da je Gospodin Isus liječio bolesne, izgonio đavle i davao milost i blagoslove te da, budući da je Svemogući Bog Gospodin Isus koji se vratio, On zasigurno može pokazati znakove i čuda kako bi liječio bolesne i izgonio đavle, pa sam se neprestano molila Bogu, tražeći Ga da izliječi moje dijete. Mislila sam da će Bog zasigurno uzeti u obzir moju strastvenu težnju i brzo izliječiti moje dijete. Ali kad je stvarnost bila potpuno suprotna onome što sam mislila, a stanje moga djeteta ne samo da se nije poboljšalo, nego se pogoršalo, počela sam sumnjati u Boga i izgubila sam motivaciju za molitvu, odlazak na okupljanja i izvršavanje svojih dužnosti. Otkrila sam toliko iskvarenosti, a da toga nisam bila ni svjesna. Čak sam mislila da su moje ideje potpuno ispravne, ali shvatila sam da sam bila potpuno smušena u svojoj vjeri u Boga! Uvidjevši svoje nedostatke, svjesno sam više jela i pila Božje riječi i išla na više okupljanja. Također sam se molila Bogu, tražeći Ga da mi da vjeru i snagu kako bih mogla biti postojana u ovoj situaciji i naučiti lekcije iz bolesti svoga djeteta.

Jednog sam dana pročitala nekoliko odlomaka Božjih riječi. Svemogući Bog kaže: „U čovjekovim predodžbama Bog uvijek mora pokazivati znake i čudesa, uvijek mora iscjeljivati bolesne i istjerivati demone i uvijek mora biti baš kao Isus. Ali ovog puta Bog uopće nije takav. Ako bi tijekom posljednjih dana Bog i dalje činio znake i čudesa, ako bi i dalje istjerivao demone i liječio bolesne – ako bi, dakle, činio isto što i Isus – tada bi Bog ponavljao isto djelo pa bi ono Isusovo bilo bez značaja i vrijednosti. Prema tome, Bog izvršava po jednu etapu djela u svakom dobu. Kad je jedna etapa Njegovog djela završena, ubrzo je oponašaju zli duhovi, a nakon što Sotona u stopu počne slijediti Boga, Bog mijenja metodu. Čim Bog dovrši jednu etapu Svog djela, zli ga duhovi počinju oponašati. Ovo vam mora biti jasno. Zašto se Božje djelo danas razlikuje od Isusovog? Zašto Bog danas ne pokazuje znake i čudesa, ne istjeruje demone i ne liječi bolesne? Da je Isusovo djelo bilo jednako djelu izvršenom tijekom Doba zakona, bi li On mogao predstavljati Boga iz Doba milosti? Bi li mogao dovršiti djelo raspeća? Da je, kao u Doba zakona, Isus zakoračio u hram i održao šabat, nitko Ga ne bi proganjao i svi bi Ga zdušno prihvatili. Da je bilo tako, bi li On mogao biti razapet? Bi li On mogao dovršiti djelo otkupljenja? Kakvog bi smisla imalo da utjelovljeni Bog posljednjih dana čini znake i čudesa kao što je to činio Isus? Jedino ako Bog izvrši još jedan dio Svojeg djelovanja tijekom posljednjih dana, onaj koji predstavlja dio Njegovog plana upravljanja, čovjek će moći steći dublje znanje o Bogu i tek će se tada moći dovršiti Božji plan upravljanja” (Riječ. Svezak 1.: Božja pojava i djelo. Spoznaja Božjeg sadašnjeg djela.). „Djelo koje Bog izvršava tijekom ovog doba sastoji se ponajviše od pružanja riječi za život čovjeka, razotkrivanja čovjekove prirode, njegove biti, iskvarene naravi, uklanjanja religioznih predodžbi i feudalnog i zastarjelog razmišljanja; znanje i kultura čovjeka moraju se očistiti izlaganjem Božjim riječima. U posljednjim danima Bog koristi riječi, a ne znake i čudesa, da bi usavršio čovjeka. On koristi Svoje riječi da razotkrije čovjeka, da mu sudi, da ga kori i usavrši kako bi čovjek u Božjim riječima sagledao mudrost i divotu Božju i shvatio suštinsku narav Boga te kroz Božje riječi sagledao Božja djela” (Riječ. Svezak 1.: Božja pojava i djelo. Spoznaja Božjeg sadašnjeg djela.). „Danas bi vam svima trebalo biti jasno da je u posljednjim danima Bog ponajviše postigao to da ‚Riječ tijelom postaje’. Svojim stvarnim djelovanjem na zemlji On čini da ga čovjek spozna i Njime se bavi i da vidi Njegova stvarna djela. Čini da čovjek jasno vidi da je On u stanju pokazivati znake i čudesa, ali da ima i trenutaka kad to nije u stanju učiniti; to ovisi o dobu. Na temelju toga možeš vidjeti da Bog nije nesposoban činiti znake i čudesa, već da, umjesto toga, On Svoj način rada mijenja u skladu s djelom koje treba izvršiti i s dobom. U trenutačnoj fazi djelovanja On ne čini znake i čudesa; neke je znake i čudesa činio u Isusovo doba jer je Njegovo djelovanje tada bilo drugačije. Bog danas ne djeluje tako, a neki ljudi vjeruju da On nije sposoban činiti znake i čudesa ili pak misle da, ako ne čini znake i čudesa, onda On i nije Bog. Zar to nije zabluda? Bog je u stanju činiti znake i čudesa, ali On sada djeluje u drugačijem dobu te ih stoga ne čini. Pošto je ovo drugačije doba i ovo je druga faza Božjeg djelovanja, postignuća koja Bog jasno čini također su drugačija. Čovjekova vjera u Boga nije vjerovanje u znake i čudesa niti vjerovanje u znamenja, već vjerovanje u Njegovo stvarno djelovanje u novom dobu. Čovjek spoznaje Boga kroz način na koji Bog djeluje i ta spoznaja u čovjeku stvara vjeru u Boga, drugim riječima, vjeru u djelovanje Božje i Njegova djela. U ovoj fazi djelovanja Bog uglavnom govori. Ne čekaj da vidiš znakove i čudesa; nećeš vidjeti ništa od toga! To je zato što nisi rođen u Doba milosti. Da si tada rođen, vidio bi znake i čudesa, ali si rođen tijekom posljednjih dana pa možeš vidjeti samo stvarnost Boga i Božje zdravo rasuđivanje. Ne očekuj vidjeti natprirodnog Isusa tijekom posljednjih dana. Možeš vidjeti samo praktičnog utjelovljenog Boga koji se ne razlikuje ni od kojeg normalnog ljudskog bića. U svakom dobu Bog jasno čini različita djela. U svakom dobu On jasno čini dio Božjih djela, a djelovanje svakog doba predstavlja jedan dio suštinske naravi Božje i jedan dio Božjih djela. Djela koja On jasno čini razlikuju se po dobu u kojem djeluje, ali sva ona pružaju čovjeku dublju spoznaju o Bogu i vjeru u Boga koja je istinitija i razboritija. Čovjek vjeruje u Boga zbog svih djela Božjih, jer je Bog tako čudesan, tako velik i jer je svemoćan i nedokučiv” (Riječ. Svezak 1.: Božja pojava i djelo. Spoznaja Božjeg sadašnjeg djela.).

Nakon što sam pročitala Božje riječi, srce mi se znatno razvedrilo. Kad Bog čini djelo posljednjih dana, nije da On ne može pokazati znakove i čuda, već da u ovom posljednjem dobu Bog više ne djeluje na taj način. Ono što Bog sada čini jest djelo korištenja riječi kako bi usavršio i pročistio ljude. On svojim riječima razotkriva stvari kao što su čovjekova sotonska iskvarena narav, čovjekove stare misli i čovjekove razne religijske predodžbe o Bogu, omogućujući ljudima da se oslobode svoje sotonske iskvarene naravi. Da se Božje djelo posljednjih dana još uvijek sastoji od liječenja bolesnih, izgona đavla i pokazivanja znakova i čuda, dopuštajući ljudima da vide Boga kao posebno nadnaravnog, čovjekova iskvarena narav te njegova buntovnost i otpor prema Bogu ne bi se lako otkrili. I nikada ne bismo spoznali svoju iskvarenu narav, a kamoli bili pročišćeni i preobraženi. Baš kao u mom slučaju, da je bolest moga djeteta bila izliječena odmah nakon moje molitve, ne bih imala nikakve predodžbe o Bogu, niti bih sumnjala u Njega. I mislila bih da imam veliku vjeru u Boga i da istinski težim. Ali kad bolest moga djeteta nije bila izliječena, razvila sam pogrešna shvaćanja i predodžbe o Bogu i žalila sam se na to da Bog ne sluša moje molitve, čak sam i sumnjala u Njega. Nisam se željela moliti ni ići na okupljanja i moj je početni entuzijazam brzo splasnuo. Kad sam se suočila s činjenicama, moja iskvarenost, buntovništvo i predodžbe o Bogu potpuno su se razotkrili. Tek sam tada shvatila da je moje stajalište prema kojem se Božje djelo mjeri na temelju toga jesu li pokazani znakovi i čuda ili jesu li izliječene bolesti i izgnani đavli bilo lažno. Bog u svakom dobu čini jednu fazu djela, a novo doba zahtijeva novo djelo. U Dobu milosti Gospodin Isus je izvršio djelo otkupljenja, liječio je bolesne, izgonio đavle i pokazao neke znakove i čuda. Ali sada je Doba kraljevstva, posljednje doba, i Bog izvršava djelo suda i pročišćavanja ljudi Svojim riječima, razvrstavajući tako sve ljude prema njihovoj vrsti, zatim nagrađujući dobre i kažnjavajući zle te okončavajući ovo staro doba. Da Svemogući Bog i dalje djeluje kao Gospodin Isus, pokazujući znakove i čuda, liječeći bolesne i izgoneći đavle, ne bi li ponavljao Svoje djelo? Kako bi se onda moglo okončati doba? Štoviše, zli duhovi također mogu oponašati djelo koje Bog čini, i kad bih mjerila je li nešto Božje djelo po tome jesu li pokazani znakovi i čuda ili jesu li izliječene bolesti ljudi, na kraju bih djelo Sotone i zlih duhova smatrala Božjim djelom, a time bih hulila na Boga! Nominalno sam prihvatila djelo Svemogućeg Boga posljednjih dana, ali nisam imala istinsko razumijevanje Boga i još uvijek sam gledala na najnovije Božje djelo s gledišta traženja da se najedem kruha u Dobu milosti. Samo sam pokušavala ići starim putem u novim cipelama. Takvu vjeru Bog ne odobrava. Cilj Božjeg djela posljednjih dana nije usavršiti ljude znakovima i čudima, već Njegovim riječima. To je uistinu Božja svemogućnost i mudrost! Kad bi se pokazivali znakovi i čuda, svi bi ljudi povjerovali kad bi ih vidjeli i ne bi bilo otpora. Ali kako bi se onda mogli razlučiti jarci od ovaca, kukolj od pšenice, pravi vjernici od lažnih i dobri sluge od zlih slugu? Kako bi Bog mogao činiti djelo usavršavanja, razotkrivanja i eliminiranja ljudi? Sada Svemogući Bog djeluje tako što izražava istinu kako bi osvojio i spasio ljude, a ne pokazuje znakove i čuda. On samo gleda mogu li ljudi prihvatiti istinu. I na taj način, samo oni koji istinski vjeruju u Boga mogu biti spašeni, a oni koji pripadaju đavlu Sotoni bit će razotkriveni i eliminirani. Vidim da što je Božje djelo normalnije i praktičnije, to je u njemu više Njegove mudrosti. Božji način djelovanja poput ovoga uistinu je čudesan! Da nije bilo otkrivenja činjenica i razotkrivanja Božjih riječi, nikada ne bih shvatila da vjerujem u Boga uz nejasnoće i predodžbe, niti bih shvatila da sam se i dalje opirala i bunila protiv Boga, a još bih manje stekla ikakvo razumijevanje Božjeg praktičnog djela. U tom sam trenutku osjetila veliko olakšanje i oslobođenje u srcu i više se nisam očajnički nadala da će Bog pokazati znakove i čuda kako bi uklonio bolest moga djeteta.

Kasnije sam pročitala još Božjih riječi: „Shvaćate li sada što je vjera u Boga? Znači li vjera u Boga vidjeti znamenje i čuda? Znači li uznesenje na nebo? Vjerovati u Boga nije nimalo lako. Te vjerske prakse treba odbaciti; težnja za iscjeljenjem bolesnih i izgonom demona, usmjerenost na znamenje i čuda, žudnja za stjecanjem što više Božje milosti, mira i radosti, težnja za životnim prilikama i tjelesnim utjehama – sve su to vjerske prakse, a takve vjerske prakse nejasna su vrsta vjerovanja. Što je prava vjera u Boga danas? To je prihvaćanje Božje riječi kao stvarnosti tvojeg života i spoznaja Boga putem Njegove riječi kako bi se dostigla istinska ljubav prema Njemu. Da bude jasnije: vjera u Boga treba ti omogućiti da slušaš Boga, da voliš Boga i da ispuniš dužnost koju bi trebalo ispunjavati Božje stvorenje. To je cilj vjere u Boga. Moraš dosegnuti spoznaju divote Boga, shvatiti koliko je On vrijedan strahopoštovanja i spoznati kako Bog u Svojim stvorenjima vrši djelo spasenja i usavršava ih – to su najosnovniji elementi tvoje vjere u Boga. Vjera u Boga prvenstveno je prelazak iz tjelesnog života u život ljubavi prema Bogu; prelazak iz života ispunjenog iskvarenošću u život ispunjen Božjim riječima; to je izlazak iz Sotonina utjecaja u život pod Božjom skrbi i zaštitom; to je sposobnost pokoravanja Bogu, a ne tijelu; to je dopuštanje Bogu da zadobije cijelo tvoje srce, dopuštanje Bogu da te usavrši i oslobađanje od iskvarene sotonske naravi. Vjera u Boga tu je prvenstveno zato da bi se moć i slava Božja mogle očitovati u tebi, da bi ti mogao ispuniti Božju volju, ostvariti Božji plan i biti sposoban svjedočiti o Bogu pred Sotonom. Vjera u Boga ne bi se trebala vrtjeti oko želje da se ugledaju znamenja i čuda niti bi trebala biti zarad tvojeg tijela. Trebala bi se svoditi na težnju za spoznajom Boga i na sposobnost pokoravanja Bogu te na to da Mu se, kao Petar, bude pokoran do smrti. To su glavni ciljevi vjere u Boga. (…) Ako u svojoj vjeri stalno pokušavaš ugledati znamenje i čuda, onda je stajalište takve vjere u Boga pogrešno. Vjera u Boga prvenstveno znači prihvaćanje Božje riječi kao životne stvarnosti. Božji cilj postiže se samo praktičnom primjenom riječi Božjih iz Njegovih usta i njihovim izvršavanjem u sebi. Vjerujući u Boga čovjek treba težiti da ga Bog usavrši, da bude sposoban podčiniti se Bogu i da se u potpunosti pokori Bogu. Ako se možeš pokoriti Bogu bez prigovora, biti svjestan Božjih želja, dosegnuti Petrov rast, posjedovati Petrovo ponašanje o kojem je Bog govorio, tada će tvoja vjera u Boga biti uspješna, a to će značiti da te Bog zadobio” (Riječ. Svezak 1.: Božja pojava i djelo. Sve se ostvaruje riječju Božjom.). Iz Božjih sam riječi shvatila ispravno gledište o vjerovanju u Boga. Vjerovanje u Boga nije radi stjecanja milosti i blagoslova, niti je radi mirnog i lagodnog života tijela. To nije prava vjera u Boga. Bog se nada da možemo težiti istini, živjeti po Njegovim riječima kad se stvari dogode i koristiti svoje stvarno proživljavanje kako bismo svjedočili o Bogu i slavili Ga. To je ono što čini pravu vjeru u Boga. Bila sam isključivo usredotočena na nadu da će bolest moga djeteta biti izliječena, a nisam znala koja je Božja namjera ni kako sam trebala biti postojana u svom svjedočanstvu za Boga. U potpunosti sam živjela u svojoj iskvarenoj naravi, osuđujući i ograničavajući Boga na temelju vlastitih predodžbi, čak sumnjajući u Boga i niječući Božje djelo. Na koji sam način imala imalo iskrenosti prema Bogu ili pokornosti Njemu? Uistinu nisam imala nikakvo svjedočanstvo! Dok je moje dijete bilo bolesno, Bog je također pomno promatrao moj stav, gledajući imam li istinsku vjeru i pokornost Njemu. Morala sam ostaviti po strani vlastite predodžbe i, bez obzira na to što se događalo s bolešću moga djeteta, nisam mogla nastaviti biti tako negativna, slaba ili se udaljavati od Boga.

Ali lako je donijeti odluku. Puno je teže doista primjenjivati istinu. Jednog poslijepodneva, baš kad smo se trebali okupiti, moje je dijete opet dobilo temperaturu. U srcu sam jasno shvatila da je to Sotona koji me pokušava iskušati i navesti da odustanem od okupljanja. Sjetila sam se Božjih riječi: „Ako ne možeš svjedočiti pred Sotonom, Sotona će te ismijavati, ophodit će se prema tebi kao da si bezvrijedan, kao da si igračka, često će te praviti budalom i izluđivati te” (Riječ. Svezak 1.: Božja pojava i djelo. Samo voljeti Boga znači istinski vjerovati u Boga.). Sotona je znao da me najviše brine moje dijete, pa je neprestano koristio bolest moga djeteta kako bi me ometao i spriječio da idem na okupljanja. U prošlosti nisam razumjela istinu i nisam mogla prozreti Sotonine spletke. I svaki put kad bi došlo do sukoba između okupljanja i bolesti moga djeteta, uhvatila bi me panika i brzo bih odustala od okupljanja kako bih odvela dijete liječniku, dopuštajući da me Sotona vuče za nos. Kad nisam imala okupljanje, moje dijete ne bi imalo temperaturu, ali čim bih ga imala, dobilo bi je. Što sam više o tome razmišljala, postajalo mi je jasnije da je to u potpunosti Sotonina spletka i znala sam da više ne mogu biti sputana i pod kontrolom Sotone. U srcu sam se molila Bogu: „Bože, ne želim više da Sotona radi budalu od mene ili da me muči. Želim se okupljati sa svojom braćom i sestrama. Molim Te, pomozi mi.” Nakon molitve, srce mi se malo smirilo. Pogledala sam sina, imao je samo blagu temperaturu i činilo se da je dobro raspoložen, pa sam ga ostavila svekrvi, zamolila je da mu da lijek za temperaturu i otišla na okupljanje. Na moje iznenađenje, nakon okupljanja, vratila sam se i vidjela svoje dijete kako se sretno igra igračkama. Moja je svekrva rekla da se temperatura spustila bez lijeka. Bila sam toliko sretna i dirnuta da sam briznula u plač. Mislila sam kako prije temperatura moga sina nikad ne bi prošla i morali bismo ići u bolnicu na infuziju kako bi mu bilo bolje, ali ovaj se put temperatura jednostavno spustila bez ikakvih lijekova. Nisam mogla vjerovati i u srcu sam neprestano zahvaljivala Bogu i slavila Ga. Zahvaljujući ovom iskustvu, također sam shvatila da, iako sam se na početku, kad je moje dijete bilo bolesno, molila Bogu, Bog ga nije izliječio i u tome je bila Božja mudrost. U to je vrijeme moje srce bilo puno predodžbi, zamisli i ograničavanja u vezi s Bogom. I nisam imala nikakvo razumijevanje Božjeg djela posljednjih dana koje osvaja i usavršava ljude Njegovim riječima, te nisam mogla prozreti Sotonina iskušenja i ometanja. Stoga je Bog dopustio da Sotonine smetnje i iskušenja neprestano dolaze kako bi me pročistio i kako bih mogla razumjeti istinu i spoznati Boga. U tom sam procesu otkrila predodžbe, pogrešna shvaćanja, žalbe i sumnje prema Bogu, a Bog me zatim Svojim riječima prosvjetljivao i usmjeravao, razotkrivajući i sudeći moje predodžbe i iskvarenost, dopuštajući mi da shvatim normalnu i praktičnu prirodu Božjeg djela posljednjih dana, da prepoznam vlastitu buntovnost i otpor, a također mi je pomogao da naučim razlučiti Sotonine spletke. Na kraju sam uspjela ostaviti po strani svoje predodžbe, pobuniti se protiv svoga tijela i primjenjivati istinu. Vidjela sam da je Bog koji djeluje na ovaj način uistinu svemoguć i praktičan te izuzetno mudar. Zahvaljujući ovom iskustvu, uistinu sam spoznala autoritet i moć Božjih riječi i vidjela sam da Bog koristi praktične riječi i praktično djelo kako bi osvojio i usavršio ljude te zadobio njihova srca. Božje djelovanje posljednjih dana na ovaj način mnogo je značajnije od pokazivanja znakova i čuda. To me podsjetilo na odlomak Božjih riječi: „Tijekom obavljanja djela u posljednjim danima, moć riječi je veća od moći znamenja i čuda, a autoritet riječi nadmašuje autoritet znamenja i čuda” (Riječ. Svezak 1.: Božja pojava i djelo. Otajstvo utjelovljenja (4).). Ove su riječi tako stvarne!

Kasnije sam pročitala još dva odlomka Božjih riječi i stekla ponešto razumijevanja o svojoj iskvarenoj naravi. Svemogući Bog kaže: „Toliko njih vjeruje u Mene samo zato da bih ih mogao izliječiti. Toliko njih vjeruje u Mene samo zato da bih Svojom silom istjerao nečiste duhove iz njihovih tijela i toliko njih vjeruje u Mene samo da bi primili mir i radost od Mene. Toliko njih vjeruje u Mene samo da bi od Mene mogli zahtijevati veće materijalno bogatstvo. Toliko njih vjeruje u Mene samo da bi proveli ovaj život u miru i da bi bili sigurni i zdravi u svijetu koji dolazi. Toliko njih vjeruje u Mene da bi izbjegli patnju pakla i primili blagoslove neba. Toliko njih vjeruje u Mene samo zbog privremene utjehe, ali ipak ne žele ništa dobiti u svijetu koji dolazi. Kad ljudima pružim Svoj gnjev i oduzmem im svu radost i mir koje su nekad imali, oni postanu sumnjičavi. Kad ljudima pružim patnju pakla i uzmem natrag blagoslove neba, oni se razgnjeve. Kad Me ljudi zamole da ih izliječim, a Ja ne obratim pažnju na njih i osjećam gnušanje prema njima, oni odlaze od Mene kako bi tražili put zle medicine i čarobnjaštva. Kad ljudima oduzmem sve što su zahtijevali od Mene, oni svi nestanu bez traga. Stoga kažem da ljudi vjeruju u Mene zato što je Moja milost preobilna i zato što se previše pogodnosti može dobiti” (Riječ. Svezak 1.: Božja pojava i djelo. Što znaš o vjeri?). „Vi trebate razumjeti zašto vjerujete u Mene; ako samo želite biti Mojim učenikom ili Mojim pacijentom ili postati jednim od Mojih svetaca na nebu, onda će to što Me slijedite biti besmisleno. Slijediti Me na takav način predstavljalo bi uzaludan gubitak energije; imati takvu vrstu vjere u Mene bilo bi samo traćenje vaših dana, traćenje vaše mladosti. I na kraju ne biste dobili ništa. Nije li to jalov posao? Odavno sam otišao od Židova i više nisam ni iscjelitelj ni lijek čovjeku. Ja više nisam tegleća marva čovjeku da Me tjera ili kolje kad god poželi, nego sam došao među ljude suditi čovjeku i grditi ga, kako bi Me čovjek upoznao. Trebao bi znati da sam jednom učinio djelo otkupljenja; bio sam jednom Isus, ali nisam mogao zauvijek ostati Isus, baš kao što sam jednom bio Jahve, ali kasnije postao Isus. Ja sam Bog ljudskog roda, Gospodar stvaranja, ali ne mogu zauvijek ostati Isus ili Jahve. Bio sam ono što čovjek smatra iscjeliteljem, ali ne može se reći da je Bog ljudskom rodu samo iscjelitelj. Stoga, zastarjelim načinima vjerovanja u Mene nećeš postići ništa. Bez obzira na to kako Me danas hvališ: ‚Kako je Bog pun ljubavi prema čovjeku; On me liječi i daje mi blagoslove, mir i radost. Koliko je Bog dobar prema čovjeku; ako samo vjerujemo u Njega, onda ne moramo brinuti o novcu i bogatstvu…’, Ja i dalje ne mogu prekinuti Svoje prvobitno djelo. Ako danas vjeruješ u Mene, primit ćeš samo Moju slavu i bit ćeš dostojan svjedočiti o Meni, a sve ostalo će biti manje važno. To ti mora biti jasno” (Riječ. Svezak 1.: Božja pojava i djelo. Što znaš o vjeri?). Promišljajući o Božjim riječima, uvidjela sam podle namjere u svojoj vjeri. Kad sam prije vjerovala u Gospodina Isusa, uživala sam u milosti, miru i radosti koje je Gospodin dao, pa sam mislila da sam uistinu blagoslovljena zbog svoje vjere u Gospodina. Ali nakon što sam pronašla Svemogućeg Boga, vidjela sam kako Bog izražava istinu kako bi spasio ljude i na kraju ih uveo u kraljevstvo nebesko, pa sam postala još aktivnija u svojoj težnji. Svaki dan sam jela i pila Božje riječi i molila se Bogu, nikad nisam kasnila na okupljanja, a također sam propovijedala evanđelje i izvršavala dužnost ugošćivanja. Sve sam to činila kako bih ugodila Bogu, misleći da će me Bog zbog toga još više obasuti milošću i blagosloviti. Uvidjela sam da sam vjerovala u Boga samo kako bih Ga iskoristila za zadovoljenje svoje želje za blagoslovima. Uopće me nije zanimalo kakvo djelo Bog čini niti me brinulo što Bog zahtijeva od ljudi, kako ljudi trebaju vjerovati u Boga da bi bili u skladu s Njegovim nakanama i udovoljili Mu, kakvi ljudi mogu ući u kraljevstvo, nailazi li moj način vjerovanja na Božje odobravanje ili koje je ispravno stajalište o vjeri u Boga. Nisam znala ništa od toga niti sam ikada o tome razmišljala. Oslanjala sam se samo na svoj entuzijazam da idem na okupljanja i propovijedam evanđelje, misleći da time udovoljavam Bogu i da bih trebala primiti Njegove blagoslove. Kad je moje dijete imalo visoku temperaturu koja se nije spuštala, milosti i blagoslovima za koje sam se molila nije bilo ni traga. No nisam tražila istinu niti sam promišljala o sebi. Umjesto toga, u srcu sam sumnjala u Boga i nijekala Njegovo djelo. Vidjela sam da je moja želja za blagoslovima bila prejaka. Bog je Stvoritelj, a ja sam stvoreno biće, stoga je za stvoreno biće potpuno prirodno i opravdano da vjeruje u Boga i vrši svoju dužnost. Ne bih trebala pokušavati sklapati poslove s Bogom, a još manje postavljati Mu nerazumne zahtjeve. Sada sam uistinu shvatila da su se u bolesti moga djeteta krile Božje dobre namjere. To mi je omogućilo da promislim i shvatim svoju sotonsku narav i lažna stajališta o vjeri. Također sam shvatila da se procjena je li nešto uistinu Božje djelo ne treba temeljiti na tome jesu li pokazani znakovi i čuda, događa li se ozdravljenje bolesnih i izgon đavla, ili daju li se milost i blagoslovi, već na tome može li se kroz to izraziti istina, može li to djelo navesti ljude da sve više razumiju Boga, može li to djelo pročistiti i preobraziti čovjekovu sotonsku iskvarenu narav i može li to djelo spasiti i usavršiti ljude. Ako može postići te učinke, onda je to zasigurno djelo Božje.

Noseći se s bolešću svoga djeteta, stekla sam ponešto razumijevanja o Njegovom djelu i stekla sam ispravna stajališta i ispravnu težnju u svojoj vjeri. To je Božje istinsko spasenje za mene i Njegova velika ljubav prema meni. Ta je ljubav nebrojeno puta veća od milosti i blagoslova koje sam ikada prije tražila. Zahvaljivala sam Bogu iz dubine srca! Shvativši to, osjećala sam sram i krivnju zato što sam u svojoj vjeri tražila samo milost i blagoslove, a nisam težila istini, i što sam bila uistinu glupa, neuka i slijepa! Moram se odreći svojih namjera da zadobijem blagoslove i hodati ispravnim putem u svojoj vjeri.


22. Više ne odustajem od sebe zbog svog lošeg kova

Su Yan, Kina

U studenom 2023. počela sam obavljati dužnost procjenjivanja i odabira propovijedi. Sjetivši se da sam bila smijenjena dok sam bila vođa jer je moj kov bio loš i nisam mogla obavljati stvaran posao, znala sam da je mogućnost obavljanja ove dužnosti na izradi tekstova Božje uzdizanje i milost. Iako je moj kov bio loš, bila sam voljna dati sve od sebe da surađujem, pa sam nakon toga proaktivno proučavala načela. Vidjela sam da su ostala braća i sestre mogli primijeniti načela koja su naučili u svojim dužnostima, i nakon nekog vremena, svi su napredovali. Doista sam im zavidjela. Ali onda sam pogledala sebe: mogla sam razumjeti načela dok sam ih proučavala, ali kad je došlo do stvarne primjene, nisam mogla povezati konce ni fleksibilno primijeniti načela. Propovijedi koje sam odabrala uvijek su imale odstupanja i probleme. Pomislila sam u sebi: „Moj je kov jednostavno preloš. Čini se da samo oni s dobrim kovom koji brzo shvaćaju mogu dobro izvršavati ovu dužnost. U prošlosti, kao vođa, bila sam odgovorna za nekoliko stavki posla, ali zbog svog lošeg kova i nedostatka radne sposobnosti nisam postigla rezultate u svojoj dužnosti. Sada sam proučila samo ovaj jedan zadatak procjenjivanja propovijedi i još uvijek nisam postigla nikakve rezultate. Ako ne mogu ni ovu dužnost dobro obavljati, bojim se da ću izgubiti priliku za postizanje spasenja.” Čim sam na to pomislila, izgubila sam svu motivaciju za učenje. Osjećala sam da je učenje besmisleno s obzirom na moj loš kov. Nakon toga sam samo reda radi obavljala svoju dužnost i nisam se više htjela truditi oko načela; propovijedi koje sam odabrala također su često imale probleme. Kasnije je vođa dogovorila da mi sestra Zhao Ying pomogne. Željela sam ozbiljno učiti od nje i što prije svladati načela kako bih dobro izvršavala svoju dužnost. Ali kad sam vidjela kako je Zhao Ying dobra kova i kako brzo shvaća, kako može primijeniti načela u praksi i postiže dobre rezultate u svojoj dužnosti, a zatim pogledala sebe – loš kov, sporo shvaćanje i loši rezultati u dužnosti – pomislila sam: „Mogu li s ovakvim kovom doista dobro izvršavati ovu dužnost? Ako ne mogu pa budem eliminirana, neću li izgubiti svoju priliku za postizanje spasenja?” Na tu pomisao, počela sam prigovarati u sebi: „Bože, Ti si nas sve stvorio. Zašto si drugima dao tako dobar kov, a meni tako loš?” Što sam više tako razmišljala, srce mi je postajalo sve mračnije. Shvativši da prigovaram Bogu, nisam se usudila dalje o tome razmišljati i molila sam Boga da zaštiti moje srce. Kasnije je Zhao Ying sa mnom razgovarala u zajedništvu o odstupanjima u mojim procjenama propovijedi. Kad je jedan po jedan isticala moje nedostatke, postala sam još malodušnija. Osjećala sam da sam ovu dužnost izvršavala već nekoliko mjeseci, a još uvijek sam imala toliko problema u njoj. Moj kov doista nije bio na razini. Dok smo proučavale načela, Zhao Ying me zamolila da razgovaram u zajedništvu, ali mislila sam da sa svojim kovom, čak i da razgovaram u zajedništvu, to kasnije neću moći primijeniti pa sam rekla samo nekoliko površnih riječi. Zbog toga nisam imala nikakve koristi od dva dana učenja. Shvatila sam da je moje stanje pogrešno pa sam se molila Bogu: „Bože, stalno osjećam da je moj kov loš, i da ću, ako ne budem dobro obavljala ovu dužnost, biti smijenjena i eliminirana. Zapela sam u tim negativnim emocijama i ne mogu se izvući. Dragi Bože, molim Te da me prosvijetliš i vodiš.” Kasnije sam se sjetila Božjih riječi: „Pitanje može li netko dobro vršiti svoju dužnost ne ovisi isključivo o njegovom kovu, već prvenstveno o njegovom stavu pri vršenju dužnosti, njegovom karakteru, o tome je li njegova ljudskost dobra ili loša i može li prihvatiti istinu. To su temeljni problemi” (Riječ. Svezak III.: Besjede Krista posljednjih dana. Pravilno ispunjavanje dužnosti zahtijeva skladnu suradnju.). Bog kaže da to hoće li netko dobro obavljati svoju dužnost ne ovisi u potpunosti o njegovu kovu, već uglavnom ovisi o njegovu stavu prema dužnosti i može li prihvatiti istinu. Bog je predodredio kakav će kov osoba imati. Sve dok osoba daje sve od sebe i djeluje u skladu s načelima u svojoj dužnosti, bit će u skladu s Božjim nakanama. Ali onda sam pogledala svoj stav prema dužnosti: kad su moje procjene propovijedi sadržavale mnoga odstupanja, nisam razbijala glavu tražeći načine kako prevladati teškoće. Umjesto toga, postala sam negativna i donijela sud o samoj sebi. Mislila sam da, budući da sam već proučila što sam trebala, sa svojim kovom nikada neću svladati načela ni dobro izvršavati svoju dužnost, bez obzira na to koliko se trudila. Stoga sam se prestala truditi. Kad sam razmislila, to nisu bila očitovanja nekoga tko prihvaća istinu. Da se nisam trudila, Duh Sveti ne bi mogao djelovati da me usmjerava, a ja sigurno ne bih mogla dobro izvršavati svoju dužnost.

Poslije sam čitala Božje riječi i stekla još malo razumijevanja o svom problemu. Svemogući Bog kaže: „Neki ljudi smatraju da je njihov kov previše loš i da nemaju sposobnost razumijevanja, pa donose sud o sebi. Smatraju da, koliko god težili istini, neće moći ispuniti Božje zahtjeve i da, koliko god se trudili, oni su jednostavno takvi. Uvijek su negativni. Zato čak i nakon godina vjerovanja u Boga nisu zadobili nikakvu istinu. Bez ulaganja truda da težiš istini, kažeš da je tvoj kov previše loš, odustaješ od sebe i uvijek živiš u negativnom stanju. Zato ne razumiješ istinu koju bi trebao razumjeti niti primjenjuješ istinu koju si sposoban primijeniti – ne sputavaš li samog sebe? Uvijek govoriš da je tvoj kov loš i nedovoljan – nije li to izbjegavanje i bježanje od odgovornosti? Ako možeš patiti, platiti cijenu i zadobiti djelo Duha Svetog, onda ćeš zasigurno moći razumjeti neke istine i ući u neke stvarnosti. Ako ne upireš pogled u Boga niti se oslanjaš na Njega i odustaneš od sebe bez ulaganja ikakvog truda ili plaćanja cijene i jednostavno se predaš, onda si ništarija i nemaš ni trunku savjesti ni razuma. Bez obzira na tvoj kov, sve dok imaš malo savjesti i razuma, trebao bi marljivo ispuniti svoju dužnost i dovršiti svoju misiju. Biti dezerter gnusan je čin buntovništva; kada osoba izda Boga, to je nepopravljivo. Težiti istini zahtijeva čvrstu volju, a ljudi koji su previše krhki i imaju previše negativnosti u sebi neće postići ništa. Neće moći vjerovati u Boga do samog kraja, a još je manje nade da će zadobiti istinu i postići preobrazbu naravi. Samo oni koji teže istini i imaju odlučnost mogu je zadobiti i biti usavršeni od Boga” (Riječ. Svezak III.: Besjede Krista posljednjih dana. Treći dio.). Ono što je Bog razotkrio bilo je točno moje stanje. Vidjela sam braću i sestre kako primjenjuju načela koja su naučili i postižu dobre rezultate u svojim dužnostima. Ali nakon što sam ja učila, ne samo da se nisam popravila, već sam i stalno imala odstupanja i probleme. Zbog toga sam donijela sud o samoj sebi da imam loš kov i da sporo shvaćam, živeći u negativnim emocijama i ne želeći se truditi oko načela. Vođa je dogovorila da me Zhao Ying usmjerava, što je bilo korisno i za mene i za posao. Ali kad sam vidjela da ona ima dobar kov, da brzo shvaća načela i postiže rezultate u svojoj dužnosti, nisam učila iz njezinih prednosti da nadoknadim vlastite nedostatke. Umjesto toga, krivila sam Boga što mi nije dao dobar kov i donijela sud o samoj sebi kao o nekome tko nije sposoban išta dobro učiniti zbog svog lošeg kova. Izgubila sam motivaciju za svoju dužnost i više se nisam bila voljna truditi oko promišljanja načela. Vidjela sam da sam previše krhka i da mi nedostaje ustrajnosti – bila sam beskorisna kukavica. Ljudi s dobrom ljudskošću obzirni su prema Božjim nakanama i imaju osjećaj odgovornosti prema svojoj dužnosti. Čak i kad se suoče s teškoćama, ne postaju negativni, ne popuštaju i ne odustaju od sebe. Ne iskaljuju svoje frustracije na svoju dužnost, a kamoli da se svađaju s Bogom ili Ga pogrešno shvaćaju. Ali ja sam donijela sud o samoj sebi, uvjerena da sa svojim lošim kovom nikada neću moći dobro izvršavati svoju dužnost, ma koliko se trudila. Također nisam željela proučavati načela i izvršavala sam svoju dužnost površno, samo reda radi. To je dovelo do mnogih odstupanja i problema u mojim procjenama propovijedi, što je odgodilo posao. Bog mi je pružio toliko istine i uredio da mi braća i sestre pomognu, ali ja sam bila polovična i neodgovorna u svojoj dužnosti. Kad bih naišla na teškoće, ponašala sam se kao dezerter. Doista nisam bila dostojna jesti, piti i uživati u Božjim riječima. Da sam tako nastavila, doista bih bila eliminirana. Razmišljajući o tome, shvatila sam da se više ne mogu tako negativno i pasivno odnositi prema svojoj dužnosti: Morala sam dati sve od sebe da je dobro izvršavam. Postupno sam počela pronalaziti nekakav put u svojoj dužnosti i uspjela sam postići neke rezultate.

Jednog sam dana čitala Božje riječi i stekla određeno razumijevanje Božjih nakana. Svemogući Bog kaže: „‚Iako je moj kov loš, imam pošteno srce.’ Ove riječi zvuče prilično iskreno i sadrže zahtjev koji Bog postavlja ljudima. Koji zahtjev? Da to što netko ima loš kov nije velika stvar, ali da čovjek mora posjedovati pošteno srce i da će, ako ga ima, moći zadobiti Božje odobravanje. Bez obzira na tvoju situaciju ili podrijetlo, moraš biti poštena osoba, govoriti pošteno, postupati pošteno, biti sposoban vršiti svoju dužnost svim svojim srcem i umom, biti posvećen svojoj dužnosti, ne ponašati se ljigavo, ne biti lukava ili lažljiva osoba, ne lagati ni obmanjivati i ne okolišati. Moraš postupati u skladu s istinom i biti netko tko teži istini. Mnogi ljudi misle da su lošeg kova i da nikada ne vrše svoju dužnost dobro ni u skladu s mjerilom. Ulažu svoje srce i snagu u ono što rade, ali nikada ne mogu dokučiti načela i još uvijek ne mogu proizvesti vrlo dobre rezultate. U konačnici, sve što mogu učiniti jest žaliti se da je njihov kov previše loš, pa postaju negativni. Dakle, nema li puta naprijed za osobu lošeg kova? Biti lošeg kova nije smrtonosna bolest i Bog nikada nije rekao da ne spašava ljude koji su lošeg kova. Bog je ranije rekao da osjeća tugu zbog onih koji su pošteni, ali neuki. Što znači biti neuk? Neukost u mnogim slučajevima proizlazi iz lošeg kova. Takvi su ljudi lošeg kova i imaju plitko razumijevanje istine; ono nije dovoljno konkretno ni praktično te često ostaje na razini površnog ili doslovnog razumijevanja, razumijevanja doktrine i propisa. Zato ne mogu jasno vidjeti mnoge probleme i nikada ne mogu dokučiti načela dok vrše svoje dužnosti niti mogu dobro vršiti svoje dužnosti. Zar Bog onda ne želi ljude lošeg kova? (Želi.) Prema kojem putu i smjeru Bog usmjerava ljude? (Prema tome da budu poštene osobe.) Možeš li biti poštena osoba samo tako što ćeš reći da jesi? (Ne, moramo imati očitovanja poštene osobe.) Koja su očitovanja poštene osobe? Prvo, nemati sumnje u Božje riječi. To je jedno od očitovanja poštene osobe. Osim toga, najvažnije očitovanje jest traganje za istinom i njezina primjena u svim stvarima – to je od najveće važnosti” (Riječ. Svezak III.: Besjede Krista posljednjih dana. Treći dio.). Iz Božjih riječi shvatila sam da loš kov nije kobna mana. Bog nikada nije rekao da ljudi lošeg kova ne mogu postići spasenje. Bog ima različite zahtjeve za ljude na temelju njihovih različitih kovova. Sve dok osoba može pristupiti svojoj dužnosti iskrena srca, primjenjivati onoliko istine koliko razumije i dati sve od sebe u svojoj dužnosti, Bog je neće eliminirati. Činjenica je da je moj kov loš, da ne mogu zaključivati kad se radi o načelima, i da moja sposobnost razumijevanja nije tako dobra kao kod moje sestre. Ali nije istina da uopće ne mogu razumjeti nikakva načela; samo sam malo sporija. Stoga bih se trebala više moliti Bogu i više se truditi promišljati o Njegovim riječima. Kad moja sestra ukaže na probleme u mojim procjenama propovijedi, trebala bih se usredotočiti na ta pitanja i proučavati načela kako bih nadoknadila svoje nedostatke. Tako mogu ostvariti brz napredak. Ovo je Božja ljubav, posebna milost samo za mene! Nakon što sam shvatila Božje nakane, više nisam bila negativna i prestala sam planirati vlastitu budućnost. Bila sam voljna upijati dobre putove primjene svoje braće i sestara i praktično proučavati načela, ne biti prepredena ili se suzdržavati, i dati sve od sebe da ispunim svoju dužnost.

Poslije sam čitala više Božjih riječi i stekla neko razumijevanje o korijenu svoje negativnosti. Bog kaže: „Najtužnija stvar u vezi s vjerom čovječanstva u Boga jest ta da čovjek vodi vlastiti posao usred Božjeg djela, a ipak se ne obazire na Božje upravljanje. Najveći neuspjeh vjere čovječanstva u Boga jest taj da, dok čovjek teži tome da se pokori Bogu i štuje Ga, on istovremeno gradi vlastiti san o idealnom odredištu i kuje planove kako zadobiti najveći blagoslov i najbolje odredište. Čak i ako ljudi razumiju koliko su jadni, mrski i vrijedni žaljenja, koliko ih može spremno odustati od svojih težnji i nada? A tko je u stanju zaustaviti vlastite korake i prestati kovati planove u vlastitu korist? Bogu su potrebni oni koji će usko surađivati s Njim kako bi dovršili Njegovo upravljanje. Njemu su potrebni oni koji će posvetiti cijeli svoj um i tijelo djelu Njegovog upravljanja kako bi Mu se pokorili. Njemu ne trebaju ljudi koji svaki dan pružaju ruke da bi prosili od Njega, a još manje oni koji se malo daju za Njega, a zatim čekaju da od Njega zatraže naplatu. Bog mrzi one koji daju neznatan doprinos, a zatim počivaju na lovorikama. On mrzi one hladnokrvne ljude koji osjećaju odbojnost prema djelu Njegovog upravljanja i žele samo razgovarati o odlasku na nebo i zadobivanju blagoslova. On još više mrzi one koji priliku koju im pruža Njegovo djelo spasenja iskorištavaju za vlastitu korist. To je zato što ti ljudi nikada nisu marili za ono što Bog želi postići i zadobiti kroz djelo Svog upravljanja. Oni se brinu samo o tome kako mogu iskoristiti priliku koju pruža Božje djelo kako bi zadobili blagoslove. Oni uopće ne vode računa o Božjem srcu, budući da su u potpunosti zaokupljeni vlastitim izgledima i vlastitom sudbinom. Oni koji osjećaju odbojnost prema djelu Božjeg upravljanja i koje ni najmanje ne zanima to kako Bog spašava čovječanstvo ni Njegove nakane, svi oni rade stvari koje vole raditi izvan okvira Božjeg djela upravljanja. Njihove postupke Bog niti pamti niti odobrava, a još manje na njih gleda blagonaklono” (Riječ. Svezak I.: Božja pojava i djelo. Dodatak 3: Čovjek može biti spašen samo usred Božjeg upravljanja.). „Antikrist vidi zadobivanje blagoslova kao nešto veće od neba, veće od života, važnije od težnje za istinom, promjene naravi ili osobnog spasenja te važnije od dobrog obavljanja svoje dužnosti i toga da se bude stvoreno biće koje je u skladu s mjerilom. Oni misle da biti stvoreno biće koje je u skladu s mjerilom, dobro obavljati svoju dužnost i biti spašen jesu sve beznačajne stvari koje jedva da su vrijedne spomena ili komentara, dok je zadobivanje blagoslova jedina stvar u cijelom njihovom životu koja se nikada ne smije zaboraviti. S čime god se susretnu, bez obzira na to koliko veliko ili malo, oni to povezuju sa zadobivanjem blagoslova te su nevjerojatno oprezni i pažljivi i sebi uvijek ostavljaju izlaz” (Riječ. Svezak IV.: Razotkrivanje antikrista. Dvanaesta stavka: Žele se povući kada nemaju statusa ili nade u stjecanje blagoslova.). Iz razotkrivanja Božjih riječi, vidjela sam da antikristi vjeruju u Boga kako bi primili blagoslove i koristi za sebe. Oni ne teže istini da bi postigli promjenu naravi i zadovoljili Boga; umjesto toga, pokušavaju zamijeniti svoje napore i davanja u dužnostima za Božje blagoslove. Oni koriste Boga i pokušavaju se cjenkati s Njim. Smatraju primanje blagoslova važnijim od težnje istini ili promjene naravi. Vidjela sam da su moja očitovanja bila poput antikristovih. Otkako sam počela vjerovati u Boga, uvijek sam bila voljna trpjeti i platiti cijenu da bih surađivala, bez obzira je li me crkva zadužila da zalijevam pridošlice ili da budem vođa ili djelatnica. To je zato što sam znala da izvršavanjem više dužnosti i pripremanjem više dobrih djela mogu postići spasenje i ući u kraljevstvo nebesko. Ali kad sam vidjela da me moj loš kov sprječava u izvršavanju dužnosti vođe i da ne mogu primijeniti načela pri procjenjivanju propovijedi, zabrinula sam se da neću moći dobro izvršiti nijednu dužnost i da ću biti eliminirana, te da će moja nada u postizanje spasenja biti izgubljena. Kad sam osjetila da je moja želja za blagoslovima srušena, postala sam negativna, donijela sud o samoj sebi i odustala od sebe; u svojoj dužnosti, samo sam odrađivala posao i bila sam površna. Vidjela sam da se u svojoj vjeri u Boga i svojoj dužnosti samo pokušavam cjenkati s Bogom. Varala sam i iskorištavala Boga: Bila sam prezira vrijedna osoba kojoj je dobit bila na prvom mjestu. Svoju sam dužnost izvršavala s namjerom da se cjenkam, umjesto da težim promjeni svoje naravi. Da se to nastavilo, ne samo da ne bih mogla postići spasenje, već bi me Bog eliminirao i kaznio. Kad sam to shvatila iz svojih promišljanja, osjećala sam se nevjerojatno krivom, pa sam kleknula i molila: „Dragi Bože, Ti si me počastio ovom prilikom da izvršavam svoju dužnost, a ja se ipak uvijek držim svoje želje za blagoslovima. Tako sam sebična i vrijedna prezira! O, Bože, voljna sam se pokajati.”

Kasnije, kroz Božje riječi, jasnije sam razumjela Božje nakane i zahtjeve. Svemogući Bog kaže: „Božja je želja da svaka osoba bude usavršena, da ju On najzad zadobije, potpuno ju očisti te da postane pripadnik naroda koji On ljubi. Bez obzira na to kažem li Ja da ste zaostali ili da ste lošeg kova – sve su to činjenice. Međutim, ova Moja izjava ne dokazuje da vas namjeravam napustiti, da sam u vas izgubio nadu, a još manje da vas ne želim spasiti. Danas sam došao činiti djelo vašeg spasenja, što znači da je djelo koje činim nastavak djela spasenja. Svaka osoba ima priliku biti usavršena: pod uvjetom da si voljan, pod uvjetom da tome težiš, na kraju ćeš moći postići taj rezultat i nitko od vas neće biti napušten. Ako si lošeg kova, Moji će zahtjevi prema tebi biti u skladu s tvojim lošim kovom; ako si jakog kova, Moji će zahtjevi prema tebi biti u skladu s tvojim jakim kovom; ako si neuk i nepismen, Moji će zahtjevi prema tebi biti u skladu s ovime; ako si pismen, Moji će zahtjevi prema tebi biti u skladu s činjenicom da si pismen; ako si starija osoba, Moji će zahtjevi prema tebi biti u skladu s tvojim godinama; ako možeš obavljati dužnost ugošćivanja, Moji će zahtjevi prema tebi biti u skladu s time; ako kažeš da ne možeš obavljati dužnost ugošćivanja i da možeš obavljati samo određenu funkciju, bilo da je to propovijedanje evanđelja ili briga o crkvi ili obavljanje drugih općih poslova, Moje usavršavanje tebe bit će u skladu s funkcijom koju obavljaš. Biti odan, pokoravati se do samog kraja i nastojati ljubiti Boga do krajnjih granica – to je ono što ti moraš ostvariti, samo te tri stvari, i to su najbolje primjene. U konačnici, od ljudi se zahtijeva da postignu te tri stvari, a oni koji ih mogu postići bit će usavršeni. Ali, iznad svega, ti moraš iskreno težiti, moraš se aktivno probijati naprijed i prema gore, i ne smiješ biti pasivan u ovom pitanju. Rekao sam da svaka osoba ima priliku biti usavršena i da je sposobna biti usavršena, i to je istina, ali ti ne stremiš prema gore. Oni koji ne postignu ova tri kriterija ipak će na kraju biti isključeni” (Riječ. Svezak I.: Božja pojava i djelo. Obnavljanje čovjekova normalnog života i njegovo dovođenje do divnog odredišta.). Iz Božjih riječi shvatila sam da Bog ljudima daje različit kov i da su Njegovi zahtjevi za njih također različiti. Oni koji imaju dobar kov imaju zahtjeve koji se na njih primjenjuju; isto tako i oni s lošim kovom. Bez obzira je li vaš kov dobar ili loš, sve dok možete ponuditi svoju posvećenost, primjenjivati istinu i zadovoljiti Boga, imat ćete priliku postići spasenje. Ali ja nisam razumjela Božje brižne nakane u spašavanju čovječanstva. Mislila sam da se sa svojim lošim kovom ne mogu spasiti, i da samo oni s dobrim kovom koji brzo shvaćaju imaju ikakvu nadu. Moje je gledište bilo tako izopačeno! Može li osoba postići spasenje ovisi o tome teži li istini, mijenja li joj se narav i pokazuje li posvećenost i pokornost u svojoj dužnosti. Sjetila sam se jedne okružne vođe koju sam poznavala, a koja je imala nešto inteligencije i kova. Sva su je braća i sestre jako cijenili. Ali kad je obavljala svoju dužnost, nije mogla skladno surađivati s drugima. Ponašala se poput diktatora, prekidajući i ometajući rad crkve. Kad su braća i sestre s njom razgovarali u zajedništvu, nije to prihvaćala i tvrdoglavo se odbijala pokajati. Na kraju je bila izbačena. S druge strane, kov jedne druge sestre bio je malo lošiji, ali bila je prilično iskrena. Kad bi naišla na teškoće u svojoj dužnosti, molila bi se Bogu i usredotočila se na traženje istine kako bi riješila vlastitu iskvarenost, i uspjela je postići neke rezultate u svojoj dužnosti. Iz tih sam činjenica shvatila da čak i ako netko ima dobar kov i brzo shvaća, ne može postići spasenje ako ne teži istini i ako mu se narav ne promijeni. Iako je moj kov loš, trebala bih i dalje primjenjivati sva istina-načela koja mogu shvatiti i ne štedjeti truda u izvršavanju svoje dužnosti. Na taj način, čak i ako jednog dana doista ne budem na visini zadatka i budem smijenjena, neću ni za čim žaliti. Također sam shvatila da se Božja nakana krije iza toga što mi nije dao dobar kov i darove. Imam oholu narav. Jasno je da nisam ništa, ali ipak, kad sam surađivala u svojim dužnostima s braćom i sestrama, i dalje sam bila ohola i samopravedna i nisam mogla skladno surađivati s njima. Sada, zbog svog lošeg kova, stalno nailazim na prepreke u svojoj dužnosti, pa više ne mogu biti ohola. U stanju sam samo ponizno izvršavati svoju dužnost. Kad postoji nešto što ne znam ili ne razumijem, mogu tražiti i mogu prihvatiti prijedloge svoje braće i sestara. To me također sprječava da svojom iskvarenom naravi uzrokujem prekidanja i ometanja. Moj loš kov me štiti!

Nakon toga, molila sam se Bogu i provodila više vremena promišljajući o načelima i Božjim riječima. Nakon nekog vremena, postigla sam određeni napredak u svojoj dužnosti i neke rezultate u njoj. Jednog sam dana razgovarala u zajedništvu o svojim iskustvima sa sestrom, a ona je rekla: „Stvarno si nedavno napredovala u odnosu na ranije. Imati loš kov ne predstavlja problem. Sve dok smo voljni primjenjivati istinu i možemo zadobiti djelo Duha Svetoga, Bog će nadoknaditi nedostatak lošeg kova.” Stvarno sam se složila s tim i shvatila ono što Bog kaže: „Možda je vaša sposobnost razumijevanja Božje riječi loša, ali vašom primjenom Njegove riječi On može nadoknaditi taj nedostatak…” (Riječ. Svezak I.: Božja pojava i djelo. Nakon što shvatiš istinu, trebaš je provesti u djelo.). Shvatila sam da Bog ne gleda na nečiji kov, već na to može li osoba primjenjivati istinu nakon što je razumije. Kad osoba primjenjuje istinu, Bog je prosvjetljuje i usmjerava na temelju njezina urođenog kova, omogućujući joj da pronađe put u svojoj dužnosti. Hvala Bogu!


33. Čemu bi ljudi trebali težiti u životu?

Wang Yin, Kina

Rodila sam se sedamdesetih godina u običnoj seoskoj obitelji. Imala sam mnogo braće i sestara i živjeli smo u siromaštvu. Za razliku od nas, nekoliko obitelji iz sela radile su u gradu. Imali su plaće, dobro su jeli i pristojno se odijevali. I ljudi u selu bili su iznimno uljudni i puni poštovanja prema njima. Kad sam sve to vidjela, počela sam razmišljati: „Jednostavno je bolje imati novca. Živiš u izobilju i ljudi te poštuju.” Majka me često poticala: „Nemamo bogate rodbine ni načina da se zaposlimo. Moraš marljivo učiti, upisati fakultet i pronaći posao. Kad budeš uspjela, odahnut ću.” Stoga sam smatrala da mi je upis na fakultet jedina nada za promjenom sudbine. Međutim, baš uoči prijemnog ispita za fakultet dogodilo se nešto neočekivano. Moja je majka oboljela od raka jednjaka i morala je biti hospitalizirana radi operacije, što je bilo jako skupo. Moja obitelj doista nije imala novca da me pošalje na studij. U tom sam trenutku imala osjećaj kao da mi se cijeli svijet srušio. Narednih sam dana išla s majkom u bolnicu na liječenje i kemoterapiju, ali ipak je preminula. Moj san o odlasku na fakultet propao je, a netko mi se čak i narugao u lice, rekavši: „Suđeno ti je da budeš poput Qingwen iz Sna o crvenom paviljonu. Tvoje su ambicije goleme, ali sudbina ti je nesretna. Pomiri se sa sudbinom!” Suočivši se s tim podsmijehom, osjetila sam koliko je svijet prevrtljiv i sebičan. Ako nemaš novca, svi će te gledati svisoka. Tada sam odlučila da moram imati stav i boriti se za svoje dostojanstvo. Morala sam pronaći način zarade kako bi me ljudi koji su mi se rugali jednog dana gledali drugim očima!

Nakon što sam se udala, uvidjela sam da je liječnička struka dobar izbor jer se može dobro zaraditi i ljudi te poštuju. Stoga sam zamolila supruga da iskoristi svoje veze kako bi mi pomogao upisati se u medicinski fakultet. Nakon što sam završila trogodišnje medicinsko obrazovanje, otvorila sam vlastitu kliniku. Bila sam ljubazna prema drugima i malo po malo sve je više ljudi dolazilo u moju kliniku na liječenje. Također sam nastavila studirati medicinu i stjecati razne kvalifikacije. I moje su se liječničke vještine nastavile poboljšavati, te sam ubrzo postala ugledna liječnica u zajednici. Zarađivala sam više novca vodeći kliniku nego moj muž na poslu, pacijenti su me poštovali, a rodbina i prijatelji su mi se divili. Prijateljeva supruga čak me osobno pohvalila, rekavši: „Sada se tako elegantno odijevaš. Potpuno si druga osoba nego prije!” Gotovo nisam ni primijetila da sam sticala sve više prijatelja i da me sve više ljudi molilo za usluge. Čak i osoba koja mi se prije rugala sada mi se smiješila i laskala mi kad bi me vidjela. Istina je da „novac pokreće svijet” i „kad si siromašan u gradu, nitko za tebe ne mari, ali kad si bogat u planinama, nađu te i daleki rođaci”. Otvaranje klinike donijelo mi je i slavu i dobitak, a moja je taština bila uvelike zadovoljena.

Moje su se liječničke vještine s godinama nastavile poboljšavati i sve mi je više ljudi dolazilo na liječenje. Nekoliko učitelja iz obližnje škole pozvalo me da otvorim kliniku u njihovoj školi. Naravno, nisam propustila tako dobru priliku za zaradu. Vodila sam dvije klinike odjednom i bila sam sve zaposlenija. Šogorica mi je propovijedala evanđelje Svemogućeg Boga o posljednjim danima, ali nisam imala vremena istraživati jer sam sve svoje vrijeme i energiju posvećivala klinikama. Jednom sam, nakon što sam dala injekciju dvogodišnjoj djevojčici, završila s poslom. Dok sam jela, iznenada me nazvala njezina obitelj i rekla da joj ide pjena na usta, da se sva grči te da joj se pruža hitna pomoć u Središnjoj bolnici. Zamolili su me da dođem onamo što je prije moguće. Toliko sam se uplašila da sam problijedjela te sam odjurila u bolnicu. Dežurni je liječnik rekao: „Sada je sve u redu. Djevojčica je možda bila alergična na lijek.” Drugi put, jednom smo pacijentu napravili kožni test na alergije koji je bio negativan. Međutim, dok je primao infuziju, cijelo mu je tijelo iznenada počelo drhtati. Cijeli se krevet tresao, a ja sam se prepala. Polako se oporavio tek nakon hitne intervencije. Nakon ta dva slučaja, svaki sam dan bila napeta i po cijele sam dane bila kao na iglama, prestravljena da će doći do neke nezgode pri liječenju. Iako sam vođenjem klinika mogla zaraditi nešto novca, a divljenje i poštovanje drugih zadovoljavalo je moju taštinu, nakon napornog dana osjećala sam samo prazninu i zbunjenost. U Gospodina Isusa vjerujem od djetinjstva i prije nego što sam otvorila kliniku, često sam se molila i čitala Bibliju. Ali sada sam po cijele dane razmišljala samo o tome kako oprezno obavljati liječničku praksu i kako poboljšati svoje medicinske vještine da nadmašim svoje kolege. Više se nisam niti molila niti čitala Bibliju; srce mi se sve više udaljavalo od Boga i živjela sam baš poput nevjernice. Htjela sam se promijeniti, ali sam po cijele dane bila toliko zauzeta da nisam imala snage osloboditi se.

Prekretnica u mom životu kao vjernice u Boga dogodila se 2008. godine. Tada sam imala 36 godina i bila sam trudna s drugim djetetom. U četvrtom mjesecu trudnoće dijagnosticiran mi je visoki krvni tlak, a do šestog ili sedmog mjeseca cijelo mi je tijelo nateklo, zubi su mi se rasklimali, a u jednom mi je trenutku čak i kosa posijedjela. Hospitalizirana sam jer mi je krvni tlak nastavio rasti. Jedne mi je noći puno zubi počelo krvariti i počeo me boljeti želudac. Pojavili su se znakovi obilnog krvarenja i liječnik je, nakon hitnog savjetovanja s više liječnika, odlučio odmah napraviti carski rez. Rekao je i da postoji mogućnost da ni moje dijete ni ja nećemo preživjeti operaciju. Ležala sam na operacijskom stolu, slušajući zveckanje kirurških instrumenata, a um su mi ispunile svakojake misli: „Imam samo 36 godina i uvijek sam težila novcu, slavi i dobitku. Što će mi sav novac ovoga svijeta ako izgubim život? Nikakav novac mi ne može spasiti život! Nisu li novac, slava, dobitak i divljenje prolazni?” Tijekom operacije liječnik je iznenađeno rekao: „Odvojilo se tri četvrtine posteljice, a nema obilnog krvarenja. Vi i vaše dijete ste sigurni. Kakav blagoslov!” Kad su me otpustili iz bolnice, bila sam jako slaba i morala sam se oporavljati doma. Šogorica mi je ponovno svjedočila o djelu Svemogućeg Boga posljednjih dana. Slušajući njezin razgovor u zajedništvu, shvatila sam da se Bog utjelovio u posljednjim danima kako bi izrazio istinu i spasio ljude. Samo prihvaćanjem istine čovjekova se iskvarena narav može pročistiti i preobraziti; samo će me tada Bog štititi od katastrofa i samo ću tada preživjeti da bi dobila prekrasno odredište. Prisjetila sam se godina kad sam sve svoje vrijeme i energiju posvećivala poslu. Nikada nisam nastojala istražiti Božje djelo posljednjih dana. Ako odbacim istinitog Boga, opirat ću Mu se! Ta me misao pomalo uplašila, pa sam odlučila istražiti istiniti put. U narednim danima pročitala sam mnogo riječi Svemogućeg Boga i uvjerila se da se Gospodin Isus vratio kao Svemogući Bog. Tada sam prihvatila djelo Svemogućeg Boga posljednjih dana i počela živjeti crkvenim životom.

Nakon nekog vremena tijelo mi se oporavilo i uskoro su me izabrali za đakona za pojenje. Bila sam vrlo zahvalna Bogu što me uzvisio kako bih mogla izvršavati neku dužnost. Često sam izbivala iz klinika jer sam prisustvovala na puno okupljanja, a broj pacijenata smanjivao se. Bila sam vrlo tjeskobna i mislila sam: „Što će se dogoditi ako se ovo nastavi?! Ako svi moji stalni pacijenti odu drugamo na liječenje, kako ću u budućnosti zarađivati? Ako se ovo nastavi, neću li morati zatvoriti klinike? Ne može tako! Moram razgovarati s crkvenim vođama i zamoliti ih da mi dodijele manje skupina za okupljanje.” Ali onda sam pomislila: „Ja sam stvoreno biće i trebala bih vršiti svoju dužnost najbolje što mogu; tu bih savjest i taj razum trebala posjedovati.” Stoga vođama nisam ništa rekla. Na okupljanju sam se osjećala iznimno neugodno i nemirno i potajno sam računala koliko sam novca izgubila prisustvujući okupljanju. Uopće nisam umirila svoje srce pred Bogom da bih razmišljala o Njegovim riječima. Znala sam da moje stanje nije ispravno, pa sam se molila Bogu i tražila Ga. Jednog sam dana pročitala dva odlomka Božjih riječi koji su mi puno pomogli. Svemogući Bog kaže: „Ako ne tragaš za prilikama da te Bog usavrši i ako ne stremiš tome da budeš ispred ostalih u svojoj potrazi za savršenošću, na kraju ćeš biti ispunjen kajanjem. Sadašnjost pruža najbolju priliku da se postigne savršenstvo; sada je izrazito dobar trenutak. Ako ne tražiš iskreno da te Bog usavrši, kada Njegovo djelo bude dovršeno, bit će prekasno – i propustit ćeš priliku. Koliko god da su velike tvoje težnje, ako Bog više ne obavlja djelo, nećeš moći postići savršenstvo bez obzira na trud koji ulažeš. Moraš ugrabiti ovu priliku i surađivati dok Duh Sveti uvelike obavlja svoje djelo. Propustiš li ovu priliku, drugu nećeš imati, ma koliki trud uložio” (Riječ. Svezak 1.: Božja pojava i djelo. Vodi računa o Božjim namjerama kako bi postigao savršenstvo.). „Kad bih upravo sad pred vas stavio nešto novca i dao vam slobodu izbora – i kad vas zbog tog izbora ne bih osuđivao – većina bi vas izabrala novac i odbacila istinu. Bolji među vama bi se odrekli novca i nerado bi izabrali istinu, dok bi oni u sredini jednom rukom dograbili novac, a drugom istinu. Zar time ne bi postalo očito kakvi ste zapravo? Kad biste birali između istine i nečega čemu ste odani, svi biste birali na ovakav način i vaš bi stav ostao isti. Nije li tako? Zar među vama nema mnogo onih koji su se kolebali između ispravnog i pogrešnog? U svim borbama između pozitivnog i negativnog, crnog i bijelog, između obitelji i Boga, djece i Boga, sklada i razdora, bogatstva i bijede, statusa i običnosti, podrške i odbačenosti i tako dalje – zasigurno ste svjesni izbora koje ste napravili! Između skladne obitelji i one razorene izabrali ste prvu, čineći to bez imalo oklijevanja; između bogatstva i dužnosti opet ste izabrali ono prvo, bez i najmanje volje da se vratite na obalu; između izobilja i siromaštva izabrali ste prvo; kad birate između svoje djece, žena, muževa i Mene, izabrali ste ono prvo; a između predodžbi i istine i dalje ste izabrali ono prvo. Suočen sa svim oblicima vaših zlodjela, naprosto sam izgubio vjeru u vas, jednostavno sam zapanjen. Vaša srca su toliko neočekivano nesposobna omekšati se. Cijelo Svoje srce koje sam ulagao godinama iznenađujuće Mi nije donijelo ništa osim vašeg napuštanja i rezignacije, ali Moje nade za vas svakim danom rastu jer je Moj dan sasvim ogoljen pred svima. Vi sada ipak težite mračnim i zlim stvarima i odbijate ih pustiti. Kakav će onda biti vaš ishod? Jeste li ikad pažljivo razmislili o tome? Kad bi se od vas zatražilo da ponovo izaberete, kakav bi tada bio vaš stav?” (Riječ. Svezak 1.: Božja pojava i djelo. Komu si točno odan?). Iz Božjih riječi vidjela sam da Bog namjerava hitno spasiti čovječanstvo. Sada je Božje djelo došlo do ključnog trenutka određivanja sudbine ljudi. Pogađaju nas razne katastrofe, uključujući česte potrese, glad i pošasti. Božje se djelo bliži kraju, a slijeđenje Boga i prihvaćanje Njegova spasenja naša je jedina prilika za spas. Ako propustimo ovu priliku, žalit ćemo do kraja života. To što sam dobila priliku vršiti dužnost pojenja bila je Božja milost. Njegova je namjera bila omogućiti mi da zadobijem više istina vršeći svoju dužnost. Međutim, bojala sam se da ću, ako budem pohađala previše okupljanja, propustiti zaradu. Na okupljanjima nisam mogla umiriti srce da bih razmišljala o Božjim riječima i čak sam htjela zamoliti svoje vođe da mi dodijele manje skupina za okupljanje. Između novca i dužnosti i dalje sam se držala vanjskih stvari poput novca, slave i dobitka, nisam ih se mogla odreći. Jednom kad Božje djelo završi i dođu velike katastrofe, ako ne budem stekla istinu, iščeznut ću u njima. U tom će trenutku, koliko god budem jecala i škrgutala zubima ili koliko god gorko žalila, biti prekasno. Iz Božjih riječi također sam shvatila da iako težnja za novcem, slavom i dobitkom može donijeti dobru tjelesnu ugodu te pridobiti poštovanje i divljenje drugih, to su samo privremena zadovoljstva. Kad katastrofa pogodi, novac ti uopće ne može spasiti život. Razmišljala sam o tome kako sam, iako sam vodeći klinike zaradila nešto novca, zamalo umrla od jakog krvarenja tijekom poroda. Da nije bilo Božje brige i zaštite, nikakav novac ne bi mi mogao spasiti život. Supruga jednog prijatelja bila je učiteljica i u tridesetima joj je dijagnosticiran rak dojke. Čak ni skupi uvezeni lijekovi nisu joj mogli spasiti život i na kraju je preminula u 36. godini. Također, jedan od mojih fakultetskih kolega vodio je ortopedsku bolnicu i bio je prilično poznat u našem okrugu. Iznenada mu je dijagnosticiran rak jetre i, nažalost, preminuo je samo šest mjeseci poslije. Sjetila sam se riječi Gospodina Isusa: „Što će koristiti čovjeku ako sav svijet stekne, a dušu svoju izgubi? Ili što će čovjek dati u zamjenu za dušu svoju?” (Mt 16,26). Katastrofe su posljednjih godina postale sve ozbiljnije, s čestim potresima, gladima i pošastima diljem svijeta. Toliko ljudi naglo umire u tim katastrofama. Bez obzira na to koliko novca imali, pred smrću smo uvijek nemoćni. Novac ne može spasiti ničiji život. Bog vas može spasiti i možete preživjeti samo slijedeći Boga, težeći istini i dobro vršeći dužnost stvorenog bića; samo tada možete imati dobru sudbinu i odredište. Božje djelo spašavanja čovječanstva još nije završilo. Trebala bih ozbiljno težiti istini i cijeniti svoju sadašnju priliku da vršim svoju dužnost. Nakon toga, kad bih imala vremena, češće sam čitala Božje riječi i uspijevala sam umiriti srce na okupljanjima.

Kasnije je Zavod za zdravstvo zahtijevao da se sve mjesne ambulante spoje, stave pod jedinstvenu upravu i da se provede sustav zadružnog zdravstvenog osiguranja; pacijenti više nisu mogli potraživati troškove liječenja u privatnim klinikama. Neki liječnici koji su vodili kliniku u blizini moje mjesne zajednice prišli su mi da razgovaramo o spajanju naših klinika. Razmišljala sam o tome kako će se klinike nakon spajanja proširiti i kako ću zasigurno zaraditi više novca. Spajanje klinika bilo je veliko iskušenje za mene. Međutim, tada sam pomislila kako sada obavljam dužnost pojenja i imam okupljanja gotovo svaki dan. Kad sam vodila vlastite klinike, moj je raspored bio relativno fleksibilan, ali ako bi se klinike spojile, moji bi me partneri zasigurno, radi vlastite koristi, ometali u redovitom odlasku na okupljanja, te više ne bih imala toliko vremena odlaziti na okupljanja i vršiti svoje dužnosti. Moj bi život zasigurno patio. Nikako nisam mogla spojiti klinike, a da to ne ometa moje odlaske na okupljanja i vršenje dužnosti. Međutim, ako ne bih spojila svoje klinike, tada bih zasigurno imala sve manje pacijenata jer bi vidjeli da u mojim klinikama ne mogu dobiti povrat troškova liječenja. Moje bi klinike s vremenom sigurno bankrotirale, te bih potpuno izgubila izvor zarade. Suočena s tim izborom, oklijevala sam i rekla im: „Dajte da još malo razmislim.” Narednih dana srce mi je bilo teško kao da ga pritišće golemi kamen. Molila sam se Bogu: „Dragi Svemogući Bože, moje bi se klinike mogle spojiti s drugima. Dvoumim se i ne znam što da radim. Molim Te, vodi me.”

Nakon toga, pročitala sam odlomak Božjih riječi i zadobila neko razumijevanje temeljnog uzroka moje težnje za novcem, slavom i dobitkom. Svemogući Bog kaže: „‚Sve se vrti oko novca’; je li ovo trend? U usporedbi s modnim i gurmanskim trendovima koje ste spomenuli, nije li ovo daleko gore? ‚Sve se vrti oko novca’ filozofija je Sotone. Ona prevladava u cijelom čovječanstvu, u svakom ljudskom društvu; moglo bi se reći da je to trend. Razlog se krije u činjenici da je ova fraza usađena u srce svakog čovjeka, koju u početku nije prihvaćao, ali se onda prešutno složio s njom, kad je došao u dodir sa stvarnim životom i počeo osjećati kako su te riječi zapravo istinite. Nije li ovo proces kojim Sotona kvari ljude? Možda ovu izreku ne razumiju svi ljudi u istoj mjeri, ali je zato svi na različitim razinama tumače i njenu istinitost priznaju temeljem onog što se oko njih događalo i temeljem vlastitih iskustava. Zar nije tako? Bez obzira na to koliko netko ima iskustva u vezi s ovom izrekom, kakav negativan učinak ona može imati na čovjekovo srce? Nešto se otkriva u naravi svih ljudi na ovom svijetu, uključujući tu i svakog od vas. Što je to? To je obožavanje novca. Je li ovo teško ukloniti iz nečijeg srca? Jako je teško! Čini se kako Sotonino kvarenje čovjeka doista duboko seže! Sotona novcem iskušava ljude i kvari ih pa oni počinju obožavati novac i cijeniti materijalne stvari. A kako se ovo obožavanje novca ogleda kod ljudi? Čini li vam se da bez novca ne biste mogli opstati u ovom svijetu, da bi vam čak i jedan jedini dan bez novca bio nemoguć? Status ljudi, kao i poštovanje koje uživaju, temelji se na tome koliko novca imaju. Siromašni poginju glave od srama, dok bogati uživaju u svom povlaštenom statusu. Drže glavu visoko i ponosno, govore glasno i žive bahato. Što ova izreka i ovaj trend donose ljudima? Nije li istina da se mnogi ljudi žrtvuju u potrazi za novcem? Zar se mnogi ljudi ne odriču svog dostojanstva i integriteta kako bi stekli što više novca? Zar mnogi, novca radi, ne ostaju bez prilike vršiti svoju dužnost i slijediti Boga? Nije li gubitak prilike za dobivanje istine i spasenje najveći od svih gubitaka za ljude? Nije li Sotona dovoljno zao da ovu metodu i ovu izreku iskoristi kako bi čovjeka do te mjere iskvario? Nije li sve ovo podli trik?” (Riječ. Svezak 2.: O spoznaji Boga. Sâm Bog, jedinstveni V.). Božje su mi riječi omogućile razumjeti da sam, kad god sam morala birati između dužnosti i novca, uvijek birala novac i korist. Temeljni uzrok toga bila je šteta uzrokovana sotonskim mislima i idejama. Od djetinjstva su mi se u srce urezale sotonske misli i ideje poput „novac pokreće svijet” i „kad si siromašan u gradu, nitko za tebe ne mari, ali kad si bogat u planinama, nađu te i daleki rođaci”. Vjerovala sam da je novac u očima drugih znak statusa i da samo s novcem možeš hodati uzdignute glave i voditi luksuzan, sjajan i glamurozan život; a da si bez novca drugima manje vrijedan. Kad sam bila dijete, budući da mi je obitelj bila siromašna, čvrsto sam odlučila upisati fakultet i promijeniti svoju sudbinu. Međutim, moj san o fakultetu propao je kad je prije prijemnog ispita mojoj majci dijagnosticirana neizlječiva bolest. Podsmijeh svjetovnih ljudi dodatno je potaknuo moju odlučnost da se obogatim. Kad sam vidjela da liječnička struka može donijeti i slavu i dobitak, upisala sam medicinski fakultet, položila stručne ispite i otvorila kliniku. Nekoliko godina poslije postigla sam određeni uspjeh, a divljenje i pohvale ljudi zadovoljili su moju taštinu. Još sam se više uvjerila da novac čini život plemenitim. Smatrala sam novac, slavu i dobitak ciljem kojem težim u životu. Tih sam godina sve svoje vrijeme i energiju posvetila poslovanju svojih klinika u težnji za bogatstvom. Budući da sam cijeli dan bila pod velikim stresom, razvila sam visoki krvni tlak i tijekom poroda došlo je do komplikacije zbog hipertenzije uzrokovane trudnoćom. Da me Bog nije zaštitio, odavno bih umrla. Šogorica mi je osam godina uporno i opetovano propovijedala evanđelje, ali ja sam bila zauzeta zarađivanjem novca. Kao da mi je duša bila u magli i nisam imala interesa istraživati istiniti put; uvijek sam iznova odbijala Božje spasenje i zamalo sam propustila veliku priliku Božjeg spasenja. Čak i nakon što sam počela vjerovati u Boga, moje se gledište još uvijek nije promijenilo. Bojala sam se da ću, ako previše vremena posvetim dužnosti ili budem prisustvovala previše okupljanja, propustiti zaradu, pa nisam htjela biti odgovorna za toliko skupina za okupljanje. Na okupljanjima nisam mogla umiriti srce da razmišljam o Božjim riječima i to je štetilo mom ulasku u život. Upravo je onako kako je Bog razotkrio: „Zar mnogi, novca radi, ne ostaju bez prilike vršiti svoju dužnost i slijediti Boga? Nije li gubitak prilike za dobivanje istine i spasenje najveći od svih gubitaka za ljude?” Živjela sam po sotonskim pravilima preživljavanja i krenula pogrešnim putem težnje za novcem, slavom i dobitkom. Zbog toga je moje tijelo patilo, a moj život trpio. Činjenice pokazuju da „novac pokreće svijet” i „novac nije sve, ali bez njega ne možeš ništa” jesu sotonske zablude koje zalude, kvare i proždiru ljude. Da nisam uspjela prozrijeti načine na koje Sotona šteti ljudima, i da sam se nastavila boriti za novac, slavu i dobitak, Sotona bi me na kraju zasigurno zarobio i moja bi prilika za spasenje propala. Kad sam to shvatila, odlučila sam da neću spajati klinike i da ću, kad dođe vrijeme za plaćanje najamnine, zatvoriti klinike i usredotočiti se na vršenje svoje dužnosti. Kad su me moji kolege ponovno nazvali, jasno sam im dala do znanja da neću spajati klinike. Iako sam zarađivala manje novca, bila sam slobodna za okupljanja i vršenje dužnosti. Ovakvom primjenom u srcu sam osjećala veliki mir i spokoj.

Uskoro je trebalo platiti najamninu i ponovno sam počela oklijevati. Razmišljala sam o tome kako mi je trebalo deset godina od studiranja medicine do otvaranja klinika, o svim teškoćama kroz koje sam prošla i o svim mukotrpnim naporima koje sam uložila da otvorim svoje klinike. Bilo mi je doista teško odreći ih se. Također sam mislila da mi neće, ako zatvorim klinike, samo materijalni život biti gori nego prije, već i da ću izgubiti i pohvale i divljenje drugih. U mom se srcu vodila bitka i nisam znala što da radim, pa sam kleknula i usrdno se molila Bogu: „Dragi Svemogući Bože, jednom sam rekla da ću zatvoriti klinike kako bih ispravno vršila svoju dužnost kad dođe vrijeme za plaćanje najamnine. Ali još uvijek ih se ne mogu u potpunosti odreći. Molim Te, prosvijetli me, usmjeri i daj mi vjere i snage.” Tog sam dana otišla na posao u kliniku. Putem sam ispred jedne privatne bolnice iznenada ugledala potpuno crn lijes i pored njega vijence. Mogla sam čuti jedva čujni plač i šokirala sam se. Došlo je do liječničke pogreške! Nakon što sam se raspitala, saznala sam da su u toj bolnici pri porodu umrle žena i njezino novorođenče. Nisam mogla a da se ne prisjetim kako je, iako je tijekom godina u mojim klinikama bilo nekih manjih nezgoda, sve prošlo bez ozbiljnijih posljedica. Razlog nisu bile niti moje vrhunske medicinske vještine niti oprezno obavljanje liječničke prakse. Sve je to bilo zbog Božje brige i zaštite! Bez Božje brige i zaštite, bankrotirala bih zbog samo jedne liječničke pogreške. U srcu sam bila vrlo zahvalna Bogu i znala sam da moram uzvratiti na Božju ljubav. Razmišljala sam o tome kako se Božje djelo bliži kraju, a moja braća i sestre žure vršiti svoje dužnosti kako bi pripremili dovoljno dobrih djela za svoja odredišta. Međutim, ja sam se zaplela u klinike i nisam mogla posvetiti više vremena i energije svojim dužnostima. Moja mlitava vjera u Boga ne samo da je ometala moju dužnost, već je štetila i mom vlastitom životu. Tada sam pročitala Božje riječi i spoznala kako živjeti smislenim životom. Bog kaže: „Ti si biće koje je stvoreno – naravno da se trebaš klanjati Bogu i voditi smislen život. Ako se ne klanjaš Bogu, već živiš unutar svojeg prljavog tijela, zar ti onda nisi samo zvijer u ljudskoj odjeći? Budući da si ljudsko biće, trebaš se predati Bogu i otrpjeti svu patnju! Trebaš s radošću i uvjerljivošću prihvatiti sitnu patnju kojoj si danas izložen i živjeti smislen život, poput Joba i Petra. (…) Vi ste ljudi koji idu pravim putem, oni koji tragaju za poboljšanjem. Vi ste ljudi koji se dižu u narodu velikog crvenog zmaja, oni koje Bog naziva pravednicima. Zar to nije život s najviše smisla?” (Riječ. Svezak 1.: Božja pojava i djelo. Primjena (2).). Čitajući Božje riječi, shvatila sam da je, ako kao stvoreno biće mogu izabrati slijediti Boga cijeli život i dobro vršiti svoju dužnost stvorenog bića, to najvrjedniji i najsmisleniji način života. Sjetila sam se Petra. Kad ga je Isus pozvao, ostavio je svoje ribarske mreže i napustio oruđe kojim je zarađivao za život. Ostavio je sve da bi slijedio Gospodina Isusa i na kraju je zadobio istinu i Bog ga je usavršio. Za razliku od njega, kad sam pogledala sebe, vidjela sam da sam živjela po sotonskim mislima i idejama, težeći novcu, slavi i dobitku. Bog je malo po malo izgubio mjesto u mom srcu i pala sam na razinu bezvjernice. Božje me milosrđe vratilo u Njegovu kuću i trebala bih u potpunosti cijeniti priliku što sada vršim svoju dužnost. Sjetila sam se što je Bog rekao: „Ljudi se rijetko susretnu sa Mnom na ovom svijetu, a također se rijetko ukazuje prilika za traganje za istinom i njeno zadobivanje. Zašto ne biste cijenili ovo prelijepo vrijeme i učinili ga pravim putem kojem treba težiti u ovom životu?” (Riječ. Svezak 1.: Božja pojava i djelo. Riječi upućene mladima i starima.). To je istina. Ovo je bila moja jedina prilika za spas. Da se i dalje nisam ozbiljno posvetila slijeđenju Boga i težnji za istinom, tada bih, kad bi pogodile katastrofe, izgubila život. Čak i da sam zaradila sav novac ovoga svijeta, kakvu bi to vrijednost ili smisao imalo? Istovremeno sam vodila svoje klinike i izvršavala svoje dužnosti te nisam imala puno vremena čitati Božje riječi i tražiti istinu kako bih popravila svoju iskvarenu narav. Kada ću uspjeti razumjeti istinu ako vjerujem u Boga samo u slobodno vrijeme? Samo ako težimo istini i dobro vršimo dužnost stvorenog bića možemo biti spašeni i imati prekrasno odredište. To je ispravan životni put. Morala sam se odreći klinika i posvetiti sve svoje vrijeme davanju Bogu. Nakon toga sam zatvorila klinike.

Vodstvo i usmjeravanje Božjih riječi dalo mi je sposobnost razlučivanja Sotonine zlokobne namjere da zavodi i kvari ljude novcem, slavom i dobitkom i pomoglo mi je da shvatim vrijednost i smisao težnje za istinom u životu. Zahvaljujem Bogu na vodstvu i usmjeravanju Njegovih riječi koje su mi omogućile da donesem mudar izbor između posla i dužnosti. Posljednjih nekoliko godina nastavila sam vršiti svoju dužnost u crkvi. Razotkrila sam mnogo iskvarenosti i kroz molitvu Bogu, traženje istine te promišljanje o sebi i spoznavanje sebe, moje su se iskvarene naravi donekle promijenile i postupno sam počela proživljavati neko ljudsko obličje. Promjene koje sam doživjela rezultat su Božjih riječi. Hvala Bogu na Njegovu spasenju!


40. Ne žalim što nisam polagala prijemni za diplomski studij

Odmalena su me roditelji učili o važnosti marljivog učenja, govoreći da ću samo s dobrom diplomom moći dobiti dobar posao i da ću tek onda moći proživjeti ostatak života bez brige o hrani i odjeći te biti cijenjena. Tata je često sebe navodio kao primjer, govoreći da je prvi u selu otišao na fakultet, što mu je i omogućilo da napusti selo i dođe u grad. Sada sjedi u klimatiziranom uredu, pije čaj, zarađuje visoku plaću i uživa u dobrim povlasticama. Sve je to postigao zahvaljujući svojoj diplomi. Poslije je mama pronašla Boga. Često mi je pričala biblijske priče i davala mi da čitam Božje riječi. Saznala sam da je Bog oduvijek uz nas, da nas čuva i štiti te da sada izražava istinu kako bi nas spasio. Osjećala sam se vrlo sretno i bila sam voljna vjerovati u Boga. Mama je razgovarala sa mnom u zajedništvu o tome da je vjera u Boga najvažnija stvar u životu i da bih je trebala shvatiti ozbiljno. Ali ja to nisam mogla razumjeti i više sam se slagala s tatinim stavom: „Sve drugo je manje vrijedno, učenje je iznad svega.” Vjerovala sam da samo stjecanjem višeg stupnja obrazovanja mogu imati dobar život, istaknuti se u masi te postići da mi drugi zavide i da me cijene. Učenje je bilo najvažnije u mom životu. Moj životni plan bio je glatko upisati fakultet, zatim završiti magisterij, doktorat i poslijedoktorski studij te na kraju postati profesorica, čime bih postala najistaknutija osoba među rodbinom i prijateljima i uzor njihovoj djeci. Tada bih donijela čast svojoj obitelji i živjela život bez žaljenja. Od osnovne škole pa nadalje, gotovo svako jutro budila sam se uz zvuk kazeta na engleskom jeziku, a tijekom praznika tata mi nikad nije dopuštao da se odem van igrati. Također me upisao na dodatnu nastavu vikendom te tijekom zimskih i ljetnih praznika. Iako sam se osjećala jako umorno, smatrala sam da je to moja dužnost i osjećala bih krivnju kad god bih učinila nešto što bi me ometalo u učenju.

Da bi me upisao na bolji fakultet, tata je potrošio mnogo novca da me prebaci iz srednje škole u našem okrugu u školu u glavnom gradu pokrajine. U toj školi, ako biste se na ispitima za izravan upis svakog semestra plasirali među dvjesto najboljih u školi, mogli biste biti izravno primljeni na vrhunske fakultete kao što su Tsinghua, Peking i Tongji. Ali u tu se školu nije bilo lako upisati; trebalo je položiti prijemni ispit. Kako bih bez problema upala u tu školu, tata je opet potrošio mnogo novca da me upiše na individualne instrukcije. Imala sam nastavu od trenutka kad bih ujutro otvorila oči do odlaska na spavanje navečer. Čak sam i sanjala kako se na mene obrušavaju formule i slova. Osjećala sam se potišteno i bespomoćno, ali jedino sam plakanjem mogla dati oduška svojim osjećajima, a zatim nastaviti dalje. Na kraju sam upala u tu školu, baš kao što sam i željela. Nakon što sam se prebacila, vidjela sam da je konkurencija među učenicima u toj školi zaista žestoka. Svi su se trudili ući među dvjesto najboljih kako bi osigurali izravan upis. U takvom okruženju osjećala sam velik pritisak i nisam se usuđivala nimalo opustiti. Svake bih noći ostajala budna do kasno učeći, ne usuđujući se otići u krevet prije jedan ili dva ujutro, a malo duže spavanje vikendom činilo mi se kao grijeh. Često sam razmišljala: „Hoće li ovim danima iscrpljenosti ikada doći kraj?” Ali onda bih pomislila: „Ako se sada ne potrudim i ne uspijem upisati dobar fakultet, pa me na kraju budu prezirali zbog toga, žalit ću još i više. Kad upišem dobar fakultet, sve će biti u redu.” Kad bih na to pomislila, u srcu bi mi se pojavila nada. Ali na moje iznenađenje, uspjela sam upisati samo prosječan preddiplomski fakultet. Bila sam jako razočarana. Posebno me bilo sram kad sam na tom fakultetu srela nekoliko kolega koji su pohađali srednju školu u mom okrugu i imali lošije ocjene od mene. „Čak sam se prebacila u dobru srednju školu samo da bih upisala dobar fakultet, ali na kraju nisam uspjela. Sigurno mi se smiju, govoreći da samo toliko vrijedim i da nisam ništa bolja od njih, zar ne?” Stoga sam si postavila novi životni cilj: „Nisam uspjela upisati vrhunski fakultet za preddiplomski studij, pa ću upisati vrhunski diplomski studij! Kad budem imala viši stupanj obrazovanja, svi prijatelji i rodbina odobravat će me. Kako će to biti veličanstveno!” Pomisao na to dala mi je motivaciju. Nakon toga, kad god bih imala vremena, odlazila sam u knjižnicu učiti. Kad su se na fakultetu održavale pripreme za prijemni ispit za diplomski studij, i ja sam se rano prijavila. U to sam vrijeme dvaput tjedno išla na okupljanja. Na svakom bih okupljanju nešto naučila, a i voljela sam ići na njih. Sestra koja je sa mnom išla na okupljanja bila je moja mlađa kolegica s fakulteta. Osjećala je veliko breme za svoju dužnost i čak je izabrana za vođu crkve. Koliko god je mogla, koristila je vrijeme za okupljanja i svoju dužnost, ali ja nisam mogla. Smatrala sam da je učenje najvažnije u životu, pa sam više slobodnog vremena posvećivala pripremama za prijemni ispit za diplomski studij. Poslije sam izabrana za đakona za rad na pojenju, a i malo se povećao broj okupljanja na koje sam odlazila svakog tjedna. Savjesno sam izvršavala svaku dužnost koju mi je vođa zadala. Međutim, budući da sam i dalje pohađala pripreme za prijemni ispit na diplomski studij, imala sam manje vremena za svoju dužnost. Tijekom okupljanja, ako bi moja braća i sestre imali problema, htjela bih brzo s njima razgovarati u zajedništvu kako bih ih riješila i uštedjela si više vremena za pripremu ispita. Ponekad, kad bi se okupljanje bližilo kraju, vidjela bih da moja braća i sestre žele nastaviti razgovarati, a i ja sam željela ostati još malo na okupljanju, ali bih se onda sjetila da već kasnim s učenjem za taj dan i da bih, ako nastavim s okupljanjem, još više kasnila i da bi to utjecalo na moj uspjeh na ispitu, pa bih pronašla izgovor da odem. Nakon toga osjećala bih samoprijekor u srcu, ali bih onda pomislila kako bi me drugi prezirali ako padnem na prijemnom ispitu na diplomski studij, pa bih potisnula taj osjećaj samoprijekora.

26. kolovoza 2016. izabrana sam za vođu crkve. Kad je taj rezultat objavljen, u srcu sam osjećala i sreću i zabrinutost. Bila sam sretna jer je izbor za vođu crkve značio da ću imati više prilika za obuku. Bila sam zabrinuta jer ću u drugoj polovici godine biti na četvrtoj godini fakulteta, a državni prijemni ispit za diplomski studij bio je pred vratima. Godinama sam marljivo učila za taj ispit, a tih posljednjih nekoliko mjeseci bilo je ključno vrijeme za pripremu. Ako ne prođem, bila bih označena kao „propali kandidat” ili „ponavljač”. Kako bi to bilo sramotno! Osim toga, upis na diplomski studij bio je važan korak na putu do ostvarenja mog slavnog životnog cilja. Ako ne mogu upisati ni diplomski studij, kako ću ikada steći viši stupanj obrazovanja? Zbog čega sam svih ovih godina ostajala budna do kasno i marljivo učila? Nije li to bilo da steknem viši stupanj obrazovanja? Ako u ovom trenutku prihvatim dužnost vođe crkve, morala bih sudjelovati u više crkvenih poslova i ne bih imala ni vremena ni energije za pripremu prijemnog ispita na diplomski studij. Moglo bi se reći da bih se odrekla svoje budućnosti i da bih zbog toga zauvijek nosila titulu „prvostupnice”. Danas diplomiranih studenata ima posvuda. Ne bih imala nikakvu prednost pri pronalaženju posla. Ako ne bih mogla naći dobar posao, kako bih se mogla istaknuti i donijeti čast svojoj obitelji? Nisam željela da me zauvijek preziru, pa sam izrazila nespremnost da budem vođa. Nakon što je čuo moje dvojbe, propovjednik mi je pročitao odlomak Božjih riječi koji mi je dirnuo srce. Svemogući Bog kaže: „Ako si netko tko je obziran prema Božjim namjerama, razvit ćeš istinsko breme za crkvu. U stvari, umjesto da to nazivamo bremenom koje nosiš za crkvu, bilo bi bolje nazvati ga bremenom koje nosiš zarad vlastita života jer je svrha tog bremena koje si razvio za crkvu u tome da takva iskustva koristiš da te Bog usavrši. Prema tome, svatko tko nosi najveće breme za crkvu, svatko tko nosi breme za ulazak u život – bit će onaj koga Bog usavršava. Jesi li to jasno uvidio? Ako se crkva kojoj pripadaš osipa poput pijeska, a ti nisi ni zabrinut ni uznemiren, čak se praviš da ne vidiš kad tvoja braća i sestre ne jedu i ne piju normalno riječi Božje, u tom slučaju ne nosiš nikakvo breme. Bog ne uživa u takvim ljudima. Bog uživa u ljudima koji su gladni i žedni pravednosti i obzirni su prema Božjim namjerama. Dakle, trebate postati obzirni prema bremenu Božjem ovdje i sada; ne smijete čekati da Bog Svoju pravednu narav otkrije cijelom ljudskom rodu da biste postali obzirni prema bremenu Božjem. Zar tada ne bi bilo prekasno? Sada je dobra prilika za usavršenje od Boga. Ako dozvolite da vam ova prilika izmakne, žalit ćete za tim do kraja svojeg života, baš kao što Mojsije nije mogao ući u dobru kanaansku zemlju, za čim je žalio do kraja života i umro kajući se. Nakon što Bog svim narodima otkrije Svoju pravednu narav, bit ćeš ispunjen žaljenjem. Čak i ako te Bog ne izgrdi, grdit ćeš sam sebe zbog vlastitog kajanja. Neki nisu uvjereni u to, ali ako u to ne vjerujete, samo pričekajte i vidjet ćete. Postoje određeni ljudi čija je jedina svrha ispuniti ove riječi. Jesi li spreman žrtvovati se radi ovih riječi?” (Riječ. Svezak 1.: Božja pojava i djelo. Vodi računa o Božjim namjerama kako bi postigao savršenstvo.). Čitajući Božje riječi, shvatila sam da je sada ključno vrijeme u kojem Bog usavršava ljude i da ih usavršava kroz izvršavanje njihove dužnosti. Kao vođa, mogla bih komunicirati s više braće i sestara i susresti se s više problema. Svi ti problemi morali bi se riješiti traganjem za istinom, a što bih više problema riješila, to bih više istina razumjela. U procesu izvršavanja svoje dužnosti, otkrila bih svoju iskvarenu narav. Traganjem za istinom, pogrešna gledišta koja stoje iza mojih težnji bila bi ispravljena, a moja iskvarena narav postupno bi se mijenjala. Taj je proces ujedno i proces pročišćenja. Bez izvršavanja dužnosti, ne možeš zadobiti istinu, a izgubit ćeš i priliku za pročišćenje i postizanje spasenja. Shvatila sam da, ako ne iskoristim ovu priliku, i do trenutka kad Božje djelo završi ne steknem mnogo istine te se moja iskvarena narav ne promijeni, na kraju ću doživjeti propast i tada će biti prekasno za žaljenje. Razmišljala sam o tome kako sam u tom razdoblju, stjecajući istine o vizijama kroz izvršavanje svoje dužnosti, shvatila cilj Božjeg djela upravljanja, značaj Božjeg djela suda i stekla određeno znanje o Božjem djelu. Također, kad su mi se prije događale određene stvari, nisam znala kako promišljati o sebi. Oduvijek sam mislila da je moja ljudskost dobra i da sam poštena i ljubazna. Ali razotkrivanjem Božjih riječi i otkrivanjem činjenica, napokon sam uvidjela da sam imala skrivene motive za plaćanje cijene i davanje sebe za Boga, da sam se pokušavala cjenkati s Bogom i da uopće nisam bila poštena osoba. Da nisam izvršavala dužnost, nikada ne bih stekla to znanje niti ostvarila te dobitke. Toga dana bila sam izabrana za vođu i Bog se nadao da ću razumjeti više istina izvršavajući svoju dužnost. Bog me htio spasiti, ali ja nisam znala što je dobro za mene. Samo sam razmišljala o tome hoće li me drugi u budućnosti cijeniti te hoću li se moći istaknuti u masi i donijeti čast svojoj obitelji. Htjela sam odbaciti priliku koju mi je Bog dao da budem usavršena. Zaista sam bila tako ograničenih nazora, glupa i neuka! Zatim sam se sjetila kako su, tijekom ovog razdoblja izvršavanja dužnosti pojenja, moja braća i sestre željeli više okupljanja i razgovora u zajedništvu, ali ja sam samo razmišljala o tome kako da se što prije vratim pripremama za ispite i uopće nisam uzimala u obzir rad crkve. Zaista sam bila tako sebična i lišena ljudskosti!

Oduvijek sam vjerovala da će mi visoka razina obrazovanja i viša diploma osigurati dobru budućnost i udoban život. Ali je li to gledište zaista održivo? Jednog dana pročitala sam ove Božje riječi: „Neki ljudi izaberu dobar smjer na fakultetu pa kasnije, nakon što diplomiraju, pronađu zadovoljavajući posao i tako učine prvi pobjednički korak na svojem životnom putu. Neki nauče mnogo različitih vještina i ovladaju njima, ali nikad ne pronađu ni posao ni radno mjesto koje bi im odgovaralo, a kamoli ostvare karijeru. Na samom početku svojega životnog puta na svakom su koraku osujećeni i opterećeni nevoljama, izgledi su im turobni, a životi neizvjesni. Neki marljivo studiraju, ali im ipak za dlaku izmiče svaka prilika da steknu visoko obrazovanje; čini se kao da im je suđeno da nikad ne uspiju jer im se već prva težnja na životnom putu rasplinula. Ne znajući je li put pred njima ravan ili kamenit, oni prvi put osjećaju da ljudska sudbina obiluje promjenjivim faktorima, stoga na život gledaju s iščekivanjem i strepnjom. Neki ljudi, unatoč tome što nisu naročito dobro obrazovani, pišu knjige i steknu neku slavu; neki su, pak, iako gotovo sasvim nepismeni, uspješni u poslu i mogu od toga živjeti… Koje zanimanje odabrati, kako zarađivati za život: imaju li ljudi ikakvu kontrolu nad tim hoće li u ovim stvarima izabrati dobro ili loše? Jesu li te stvari u skladu s čovjekovim željama i odlukama? Većina ljudi želi sljedeće: manje raditi, a više zarađivati, ne mučiti se na suncu i kiši, lijepo se oblačiti, na svakom mjestu sijati i blistati, izdignuti se iznad ostalih i biti na čast svojim precima. Ljudi se nadaju savršenstvu, ali kad poduzmu prve korake na svojem životnom putu, postupno shvaćaju koliko je ljudska sudbina nesavršena i prvi put istinski shvaćaju da, iako čovjek može smjelo planirati budućnost i gajiti odvažne maštarije, nitko nema sposobnost ni moć da ostvari vlastite snove i nitko nije u poziciji upravljati vlastitom budućnošću. Uvijek će postojati određena udaljenost između čovjekovih snova i stvarnosti s kojom se mora suočavati; stvari nikad nisu onakve kakve bi čovjek želio da budu, a suočeni s takvom realnošću, ljudi nikad ne mogu biti sretni ni zadovoljni. Neki će u pokušaju da promijene svoju sudbinu ići do krajnjih granica, uložiti velik trud i iznimno se žrtvovati radi vlastite dobrobiti i budućnosti. Ali na kraju, čak i ako vlastitim trudom uspiju ostvariti svoje snove i želje, nikad ne mogu promijeniti svoju sudbinu i, koliko se god uporno trudili, nikad ne mogu nadmašiti ono što im je sudbina dodijelila. Bez obzira na razlike u njihovim sposobnostima i inteligenciji te u tome imaju li odlučnost ili ne, svi su ljudi jednaki pred sudbinom i tu se ne razlikuju mali od velikih, niski od visokih ni uzvišeni od neznatnih. Kojim će se zanimanjem netko baviti, kako će zarađivati za život i koliko će bogatstvo u životu imati ne ovisi o njegovim roditeljima, njegovim talentima ili njegovu trudu i ambicijama, već to ovisi o predodređenju Stvoritelja” (Riječ. Svezak 2.: O spoznaji Boga. Sâm Bog, jedinstveni III.). Nakon što sam pročitala taj odlomak Božjih riječi, shvatila sam da budućnost i sudbina neke osobe nisu određene time što ona studira ili koju diplomu ima, već Božjim predodređenjem. Pogledala sam ljude oko sebe. Mnogi su marljivo učili i stekli viši stupanj obrazovanja, ali na kraju nisu pronašli dobre poslove. Neki moji školski kolege imali su loše ocjene u školi, ali kad su diplomirali, imali su sreće s reformama politike i zaposlili su se kod dobrih poslodavaca. Drugi su upisali diplomski studij, ali su na kraju radili isti posao kao i oni s višom stručnom spremom. Također, hoćete li upisati dobru školu ne ovisi o vama. Uzmite mene kao primjer. Da bih upisala dobar fakultet, posebno sam se prebacila u dobru srednju školu i svakodnevno učila do kasno u noć. Mislila sam da ću uz mnogo truda moći zakoračiti kroz vrata vrhunskog fakulteta i od tada se isticati u masi te donijeti čast svojoj obitelji. Ali nikad nisam očekivala da ću na kraju upisati samo prosječan fakultet. Tako je bilo i sada. Ako mi je suđeno da upišem vrhunski diplomski studij, upisat ću ga. Ako mi nije suđeno, onda koliko god se trudila, neću položiti ispit. Sve što sam mogla učiniti bilo je pokoriti se Božjim orkestracijama i aranžmanima te prolaziti kroz iskustva puštajući da stvari idu svojim tokom dok savjesno izvršavam svoje dužnosti. Razmišljajući o tome, osjetila sam olakšanje u srcu i prihvatila sam dužnost vođe. Nakon što sam postala vođa, vidjela sam da se sva pitanja u crkvi, velika i mala, trebaju rješavati s pažnjom. Bila sam tek kratko na obuci i nisam shvaćala načela te nisam znala kako postupati u mnogim situacijama. Stoga sam se morala truditi tražiti načela i razgovarati sa svojom braćom i sestrama. U osnovi nisam imala ni vremena ni energije za učenje. Istodobno sam sve više osjećala da je pamćenje gradiva iz udžbenika zamorno i dosadno i da to znanje nema praktičnu primjenu. Uvijek sam se morala prisiljavati pamtiti te stvari. Ali izvršavanje moje dužnosti bilo je drugačije. Izvršavanje moje dužnosti moglo mi je donijeti praktične dobitke, a u srcu sam osjećala radost. Na primjer, u provođenju djela čišćenja crkve, trebala sam tragati za istinom o razlučivanju i povezati je s očitovanjima ljudi, što je moglo poboljšati moju sposobnost razlučivanja. Također sam se često susretala s poteškoćama u izvršavanju crkvenog posla. Okretala bih se Bogu da se molim i tražim te bih primala Božje prosvjetljenje i usmjeravanje. Moja vjera u Boga također je rasla. Iako Boga nisam vidjela vlastitim očima kao Job, osjećala sam da je Bog uza me u svako doba i na svakom mjestu i da je moj jedini oslonac. Srce mi je bilo nevjerojatno mirno, a taj osjećaj zadovoljstva nisam mogla steći učenjem. No svaki put kad bih se vratila na fakultet i vidjela kako su svi moji kolege zauzeti pripremama za prijemni ispit te čula kako profesori, studenti i roditelji govore o prijemnom ispitu na diplomski studij, dok sam ja bila zaokupljena crkvenim radom i imala sve manje vremena za pripremu ispita, brinula bih se što će misliti o meni. Hoće li misliti da se ne posvećujem učenju i da ne radim svoj posao kako treba? Zatim bih razmišljala o tome kako sam odmalena naporno radila da steknem viši stupanj obrazovanja. Hoću li odustati tek tako? Tada više nikada neću imati priliku istaknuti se u masi. Razmišljajući o svemu tome, srce mi se i dalje nije moglo smiriti, pa sam se molila Bogu: „O, Bože, neprestano želim steći viši stupanj obrazovanja i još uvijek u srcu želim polagati prijemni ispit na diplomski studij. Ne mogu to potpuno pustiti. Molim Te, usmjeravaj me da razumijem istinu kako na mene ne bi utjecalo pitanje prijemnog ispita na diplomski studij i kako bih mogla dobro izvršavati svoju dužnost.”

Nakon molitve, tražila sam Božje riječi vezane uz slavu i dobitak. Pročitala sam ove Božje riječi: „Tijekom procesa ljudskog stjecanja znanja, koristeći se najrazličitijim metodama, bilo da se radi o pričanju priča, jednostavnom pružanju nekog određenog znanja ili dopuštanju ljudima da zadovolje svoje želje i težnje, kojim putem Sotona želi povesti ljude? Ljudi misle da nema ništa loše u stjecanju znanja, da je to potpuno prirodno. Da to izrazimo na privlačniji način – njegovati uzvišene ideale ili imati ambicije znači imati pokretač, a to bi trebao biti ispravan put u životu. Zar ljudi neće živjeti veličanstvenije ako uspiju ostvariti svoje ideale ili izgraditi uspješnu karijeru? Time čovjek ne samo da može odati počast svojim precima, već ima priliku i ostaviti vlastiti trag u povijesti – nije li to dobra stvar? To je dobra stvar u očima svjetovnjaka, koji smatraju da bi to trebalo biti ispravno i pozitivno. Međutim, navodi li Sotona sa svojim zlokobnim motivima ljude na takav put i to je sve? Naravno da ne. Zapravo, koliko god čovjekove aspiracije bile velike, koliko god njegove želje bile realne ili ispravne, sve što čovjek želi postići, sve čemu čovjek teži neraskidivo je povezano s dvije riječi. Te su dvije riječi ključne za svaku osobu tijekom cijelog njenog života i one su stvari koje Sotona nastoji usaditi u čovjeka. Koje su to dvije riječi? To su ‚slava’ i ‚dobitak’. Sotona koristi vrlo blagu metodu, metodu koja je u velikoj mjeri u skladu s ljudskim predodžbama i nije puno agresivna, kako bi ljude naveo da nesvjesno prihvate njegove načine i zakone opstanka, da razviju životne ciljeve i smjer u životu te da počnu stjecati životne težnje. Koliko god visokoparni bili opisi ljudi o tim svojim životnim težnjama, te težnje se uvijek vrte oko slave i dobitka. Sve što bilo koja velika ili slavna osoba – ili, zapravo, bilo koja osoba – juri tijekom svog života odnosi se samo na te dvije riječi: ‚slava’ i ‚dobitak’. Ljudi misle da će, kad steknu slavu i dobitak, imati kapital da uživaju u visokom statusu i velikom bogatstvu te da uživaju u životu. Misle da jednom kada imaju slavu i dobitak imaju kapital da traže užitak i upuštaju se u razuzdano tjelesno uživanje. Zarad te slave i dobitka koje žele, ljudi rado i nesvjesno predaju Sotoni svoje tijelo, srce i čak sve što imaju, uključujući svoje izglede za budućnost i svoju sudbinu. Čine to bez zadrške, bez čak i trenutka sumnje i da nikada ne znaju tražiti natrag sve što su nekoć imali. Mogu li ljudi očuvati bilo kakvu kontrolu nad sobom jednom kad na taj način predaju sebe Sotoni i postanu mu odani? Sigurno ne. Oni su pod potpunom i apsolutnom kontrolom Sotone. Potpuno su i apsolutno zaglavljeni u toj kaljuži i ne mogu se osloboditi. Kad jednom zaglibe u slavu i dobitak, više ne traže ono što je svijetlo, ono što je pravedno niti lijepe i dobre stvari. To je zato što je zavodljiva moć slave i dobitka nad ljudima prevelika; i to su stvari kojima ljudi mogu težiti cijelog života, pa čak i cijelu vječnost. Zar to nije stvarno stanje? Neki će reći da stjecanje znanja nije ništa drugo nego čitanje knjiga ili učenje nečega što još uvijek ne znaš kako ne bi kaskao za svojim vremenom ili zaostao za svijetom. Znanje se stječe samo da bi mogao zaraditi za svoj kruh, za svoju vlastitu budućnost ili da se zadovolje osnovne potrebe. Bi li itko izdržao desetljeće napornog učenja samo da bi zadovoljio osnovne potrebe i riješio pitanje hrane? Ne, nema takvih. Pa zašto onda čovjek sve ove godine trpi te muke? Zarad slave i dobitka. Slava i dobitak čekaju ljude u daljini i dozivaju ih, a oni vjeruju da samo vlastitim trudom, mukom i borbom mogu slijediti put koji će ih dovesti do slave i dobitka. Takva osoba te muke mora istrpjeti zarad svog budućeg puta, zarad budućeg uživanja i boljeg života. (…) Ljudi su utjecajima tih ideja izloženi iz generacije u generaciju, a svaka generacija na kraju je navedena da ih prihvati. Neprekidno vode borbu u potrazi za tim ‚uzvišenim idealima’, za koje su čak spremni žrtvovati život. To je način i pristup kojim Sotona koristi znanje da iskvari ljude. Dakle, nakon što Sotona ljude povede tim putem, jesu li oni u stanju pokoriti se Bogu i štovati Ga? I jesu li sposobni prihvatiti Božje riječi i težiti za istinom? Apsolutno ne – zato što ih je Sotona zaveo na krivi put. Vratimo se još jednom na znanja, misli i stavove koje je Sotona usadio u ljude: ima li u njima istina o poslušnosti prema Bogu i štovanju Boga? Ima li istina o bogobojaznosti i izbjegavanju zla? Ima li u njima išta od Božjih riječi? Ima li u njima ima išta što je povezano s istinom? Nema – te su stvari potpuno odsutne” (Riječ. Svezak 2.: O spoznaji Boga. Sâm Bog, jedinstveni VI.). „Radi te slave i dobitka ljudski rod se udaljava od Boga, izdaje Ga i postaje sve opakiji. Tako se usred Sotonine slave i dobitka uništava generacija za generacijom. Ako sada pogledamo Sotonine postupke, nisu li njegovi podmukli motivi krajnje mrski? Možda danas još uvijek ne možete prozreti Sotonine podmukle motive jer mislite da bez slave i dobitka život ne bi imao smisla i da ljudi ne bi više mogli vidjeti put pred sobom, ne bi više mogli vidjeti svoje ciljeve, te da bi im budućnost postala mračna, mutna i sumorna. Ali postupno, jednog ćete dana svi prepoznati da su slava i dobitak golemi okovi koje Sotona stavlja čovjeku. Kad osvane taj dan, temeljito ćeš se oduprijeti Sotoninoj kontroli i okovima koje ti je Sotona donio. Kad poželiš osloboditi se svih tih stvari koje je Sotona u tebe usadio, potpuno ćeš raskinuti sa Sotonom i uistinu ćeš mrziti sve što ti je donio. Tek ćeš tada imati istinsku ljubav prema Bogu i čežnju za Njim” (Riječ. Svezak 2.: O spoznaji Boga. Sâm Bog, jedinstveni VI.).

Čitajući Božje riječi, shvatila sam da, naizgled, nema ničeg lošeg u težnji za znanjem, ali iza toga se kriju Sotonine zlokobne namjere. Bog je stvorio čovjeka. Potpuno je prirodno i opravdano da ljudi vjeruju u Boga i štuju Ga te da izvršavaju svoju dužnost; to su pozitivne stvari. No kako bi se nadmetao s Bogom za ljude, Sotona koristi znanje da ih zaludi i time povede putem težnje za slavom i dobitkom, navodeći ljude da to smatraju nečim pozitivnim. Tako troše sve svoje vrijeme i energiju na slavu i dobitak i uopće ne mare za izvršavanje svojih dužnosti ili štovanje Boga te se tako udaljuju od Boga, izdaju Ga i na kraju ih Sotona proždire. Sjetila sam se kako sam od malih nogu prihvatila gledište koje mi je tata usadio: „Sve drugo je manje vrijedno, učenje je iznad svega.” Vjerovala sam da, kako me ne bi prezirali, moram marljivo učiti i steći viši stupanj obrazovanja. Zbog prijemnih ispita, svakodnevno sam od jutra do mraka kao robot trpala znanje u glavu. Osjećala sam se kao da će mi glava eksplodirati. Potištena i ojađena, nisam imala načina da dam oduška svojim osjećajima osim da plačem. Unatoč tome, nikad nisam pomislila odustati jer sam vjerovala da je stjecanje slave i dobitka jednako svijetloj budućnosti. Istaknuti se u masi i donijeti čast svojoj obitelji bilo je poput mamca koji je stajao preda mnom, mameći me da potrošim sve svoje vrijeme i energiju. Poslije, iako sam također išla na okupljanja i izvršavala svoju dužnost, u mislima sam stalno razmišljala o tome kako pronaći još više vremena za učenje. Nije mi bilo do rješavanja poteškoća i problema svoje braće i sestara, bojeći se da će mi to oduzeti vrijeme za učenje. Moja braća i sestre izabrali su me za vođu, što je bila Bogom dana prilika za obuku, kako bih mogla zadobiti istinu i rasti u životu. Ali ja sam to htjela odbiti. Smatrala sam težnju za slavom i dobitkom pozitivnim i bila sam spremna platiti bilo koju cijenu da ih steknem. Ipak, kad nisam dobro izvršavala svoju dužnost, uopće nisam osjećala grižnju savjesti. Zaista nisam razlikovala dobro od zla! Vidjela sam da bi me težnja za slavom i dobitkom samo odvela od Boga i navela me da Ga izdam, a na kraju bih potpuno izgubila Božje spasenje i Sotona bi me proždro. U posljednjim danima Bog se utjelovio da izrazi riječi kako bi spasio čovječanstvo. Ovo je ključni trenutak za spasenje čovjeka, a ja sam trošila najbolje godine svog života učeći to beskorisno znanje, propuštajući najbolju priliku za Božje spasenje. Kad Božje djelo završi i dođu velike katastrofe, koliko god znanja ili novca imala i koliki god ugled stekla, to mi neće moći spasiti život. Kakvog bi to smisla imalo? Razmišljajući o tome, shvatila sam ozbiljne posljedice težnje za slavom i dobitkom i sve sam više osjećala da bi priprema za prijemni ispit na diplomski studij samo tratila moju mladost. Sotona me više nije mogao zavaravati. Morala sam odustati od težnje za slavom i dobitkom te uložiti više vremena i energije u izvršavanje svoje dužnosti.

U prosincu 2016, kako se datum ispita sve više približavao, gledala sam knjige za pripremu prijemnog ispita na diplomski studij na svom stolu koje danima nisam otvorila i srce mi je i dalje bilo donekle neodlučno: „Da izađem na ispit ili ne? Ipak sam marljivo radila više od deset godina. Što ako prođem? Ali ako prođem, morat ću započeti novi ciklus napornog učenja, bit će više otvorenih i skrivenih borbi među kolegama i beskrajna potraga za raznim potvrdama. Sama pomisao na to čini me potištenom i guši me! To će mi također neizbježno oduzeti vrijeme za izvršavanje dužnosti. Ali ako ne izađem na prijemni ispit, što mogu raditi u budućnosti? Društvo danas toliko cijeni diplome. Ako nemam viši stupanj obrazovanja, neće mi biti lako naći posao. Ipak se to tiče moje budućnosti!” Razmišljajući o tome, hodala sam amo-tamo po radnoj sobi. Što da izaberem? Sjetila sam se jednog od posljednjih jedanaest zahtjeva koje Bog ima za čovjeka: „Za mene, jesi li u stanju odustati od razmatranja, planiranja ili pripremanja za svoj budući put opstanka?” (Riječ. Svezak 1.: Božja pojava i djelo. Vrlo ozbiljan problem: izdaja (2).). Zatim sam pročitala Božje riječi: „Stvari kojima se čovjek nada i koje traži jesu žudnje koje proizlaze iz njegove potrage za zadovoljenjem neumjerenih želja tijela, a ne odredište koje pripada čovjeku. Međutim, Bog je za čovjeka pripremio blagoslove i obećanja koja će pripasti čovjeku nakon što bude pročišćen, koje je Bog pripremio za čovjeka nakon što je stvorio svijet, a koji nisu ukaljani čovjekovim izborima, predodžbama, maštanjima ili tijelom. To odredište nije pripremljeno za određenu osobu, već je mjesto počinka čitavog ljudskog roda. Dakle, to je odredište najprikladnije odredište za ljudski rod” (Riječ. Svezak 1.: Božja pojava i djelo. Obnavljanje čovjekova normalnog života i njegovo dovođenje do divnog odredišta.). „Ovo je vrijeme u kojem Moj Duh obavlja veliko djelo i vrijeme kad započinjem Svoje djelo među neznabožačkim narodima. Povrh toga, sada je vrijeme kad razvrstavam sva stvorena bića, smještajući svako od njih u odgovarajuću kategoriju, kako bi se Moje djelo moglo odvijati brže i bolje moglo postići rezultate. I zato, ono što Ja i dalje tražim od tebe je da cijelo svoje biće posvetiš Mojem cjelokupnom djelu i da, još više, jasno razlučiš i s točnošću vidiš sve djelo koje sam obavio u tebi i da daš svu svoju energiju kako bi Moje djelo postiglo veće rezultate. To je ono što moraš razumjeti. Odustani od nadmetanja s drugima, nemoj više tražiti sebi odstupnicu niti tražiti udobnosti za svoje tijelo, kako ne bi odgađao Moje djelo i ometao svoju divnu budućnost. Daleko od toga da bi te takvo činjenje zaštitilo, samo bi ti moglo donijeti propast. Zar to ne bi bilo glupo s tvoje strane? Ono čemu se danas prepuštaš upravo je ono što ti uništava budućnost, dok je bol koju danas trpiš upravo ono što te štiti. Nužno je da budeš potpuno svjestan ovih stvari, kako ne bi upao u iskušenja iz kojih se ne možeš lako izvući i kako ne bi zalutao u gustu maglu iz koje nikad više nećeš pronaći sunce. Kad se gusta magla raščisti, naći ćeš se usred suda velikog dana” (Riječ. Svezak 1.: Božja pojava i djelo. Djelo širenja evanđelja također je djelo čovječjeg spasenja.). Stalno sam promišljala o Božjim riječima, a što sam više promišljala, to mi je u srcu sve bilo jasnije. Božja je nakana da se ljudi mogu vratiti pred Stvoritelja i izvršavati svoju dužnost, prihvatiti Božji sud i grdnju te da im se pročisti iskvarena narav i tako steći prekrasno odredište koje im je Bog pripremio. Nasuprot tome, ono čemu sam ja težila – istaknuti se u masi i donijeti čast svojoj obitelji – izvana se činilo u skladu s interesima mog tijela, ali u biti me to udaljavalo od Boga i navodilo da Ga izdam te bi me na kraju uništilo. Pomislila sam kako je moja četveročlana obitelj prije vjerovala u Boga, ali kasnije su tata i sestra, bojeći se da će njihovi poslodavci otkriti njihovu vjeru u Boga i da će to utjecati na njihovu budućnost, postupno prestali ići na okupljanja i na kraju potpuno prestali vjerovati u Boga. Iako su kasnije stekli visok status i dobar materijalni život, stalno su bili na oprezu pred drugima, nisu imali pravih prijatelja i bojali su se da će postati žrtve spletki; dane su provodili u nadmudrivanju i intrigama, toliko zabrinuti da noću nisu mogli spavati. Sotona se poigravao njima i mučio ih, i živjeli su u velikoj boli. Posljedice njihove težnje za slavom i dobitkom poslužile su mi kao podsjetnik da takva težnja ne donosi nikakvu korist – to je slijepa ulica. Nisam mogla slijediti njihov put neuspjeha. Trebala sam težiti tome da dobro izvršavam dužnost stvorenog bića i težiti istinskoj budućnosti koju je Bog pripremio za čovjeka. Nakon što sam o tome promislila, više nisam osjećala hladnoću zime. Iako sam platila kotizaciju za prijavu na prijemni ispit na diplomski studij i dvorana za ispitivanje mi je bila dodijeljena, odlučila sam da neću izaći na ispit jer čak i da prođem to nije ispravan put u životu, a ta je slava besmislena.

Nakon što sam donijela tu odluku, osjetila sam olakšanje u cijelom tijelu. Kad sam se vratila na fakultet i vidjela svoje kolege kako se brinu oko prijemnog ispita na diplomski studij, znala sam da ih Sotona muči i srce me više nije vuklo prema prijemnom ispitu na diplomski studij. Od tada sam se potpuno posvetila izvršavanju svoje dužnosti. Godinu dana kasnije, tati je dijagnosticiran rak želuca u kasnom stadiju te je preminuo šest mjeseci kasnije. Vidjevši da su znanje, slava i dobitak beskorisni pred licem smrti, postala sam još sigurnija u srcu da su vjerovanje u Boga i težnja istini jedini pravi put za čovjekov život. Sada izvršavam svoju dužnost na puno radno vrijeme, daleko od buke i borbi ovoga svijeta, i osjećam dubok mir i spokoj u srcu. Svaki dan provodim vrijeme sa svojom braćom i sestrama te zajedno izvršavamo svoje dužnosti i razgovaramo u zajedništvu o istini. Također se usredotočujem na doživljavanje suda i grdnje Božjih riječi te sam stekla određeno razumijevanje vlastite iskvarene naravi. Ti dobitci nešto su što mi godine školovanja i stjecanje velike slave i dobitka nikada ne bi mogle donijeti. Zahvaljujem usmjeravanju Božjih riječi koje mi je omogućilo da shvatim što je istinska budućnost i donesem mudar izbor.


44. Razmišljanja nakon okupljanja

An Ran, Kina

U studenom 2024. pregledavala sam članke o iskustvenom svjedočanstvu u crkvi. Jednog dana, naša je nadzornica došla na okupljanje našeg tima i rekla da, sudeći po člancima koje smo nedavno predali, vidi da nismo baš najbolje shvatili neka načela. Željela je s nama pregledati nekoliko članaka kako bismo svi zajedno usvojili načela. Odabrala je nekoliko članaka i zamolila svakoga od nas da ih pregleda i zatim podijeli svoje komentare na temelju načela. Čim sam čula da moramo pojedinačno iznijeti svoje mišljenje, postala sam nervozna. Pomislila sam: „Nekoliko članaka koje sam nedavno pregledala imalo je neke očite probleme. Koristi li ona ovo da vidi jesam li shvatila načela i jesam li sposobna za ovu dužnost? Ako otkrije da nisam shvatila načela, sigurno će me smijeniti.” Nakon toga nisam mogla smiriti srce da bih čitala članke. Samo sam pokušavala smisliti kako dati što iscrpniji odgovor i što reći kako bih izbjegla razotkrivanje vlastitih nedostataka. Nakon što smo pročitali prvi članak, Zhang Yan je prva podijelila svoje gledište. Istaknula je jedan problem koji ja nisam primijetila. Kad sam vidjela da je nadzornica potvrdno kimnula, pomislila sam u sebi: „Čini se da je Zhang Yan u pravu. Kad dođe moj red da govorim, dodat ću i taj aspekt kako bi moj odgovor zvučao potpunije. Tako nadzornica neće misliti da sam toliko nesposobna.” Zatim je nadzornica prozvala mene. Podijelila sam probleme koje sam uočila i pobrinula se da dodam i ono što je Zhang Yan istaknula. Kad je nadzornica na kraju ocijenila taj članak u skladu s načelima, rekla je da je stajalište Zhang Yan bilo ispravno. Osjetila sam blago olakšanje, ali i veliki nemir. Malo me pekla savjest. Zatim je nadzornica spomenula još neke probleme koje ja nisam uočila. Odmah sam počela razmišljati: „Nisam uočila ni tako jednostavne probleme. Nadzornica sigurno misli da sam stvarno lošeg kova kad su mi promaknuli tako očiti problemi, i to nakon svih ovih godina koje sam provela izvršavajući dužnost izrade tekstova. Sljedeći put kad budem iznosila svoje mišljenje, moram biti opreznija.” Kad smo prešli na sljedeći članak, trebalo mi je dugo da mi se srce smiri; nisam mogla prestati razmišljati o svom lošem odgovoru u vezi s prethodnim. Ubrzo me počeo hvatati san, tako da zapravo i nisam shvatila ostatak članka. Tijekom rasprave, kad je nadzornica zatražila moje mišljenje, rekla sam tek nekoliko riječi. Kad je trebalo govoriti o tome kakvih je problema bilo u autorovu razumijevanju, samo sam zamuckivala i činilo se kao da cijelu vječnost ne mogu izustiti ni riječi. Prvotno sam namjeravala samo reći da sam zadrijemala i da nisam pratila, ali onda sam se zabrinula da bi, ako nadzornica vidi da me hvata san čak i u ovakvoj situaciji, mogla pomisliti da sam u lošem stanju i da u meni nema djela Duha Svetoga. Ako bi se to dogodilo, sigurno bi me ubrzo smijenila. Zato sam se brzo pokušala izvući, rekavši: „Samo trenutak, pokušavam pronaći gdje sam zapisala problem koji sam uočila.” Pomicala sam miš, brzo prelijećući preko članka, dok mi je mozak grozničavo radio kako bih što prije pronašla neki ključni problem i ponudila ga nadzornici kao odgovor. Na kraju je nadzornica izgubila strpljenje i rekla: „Samo reci ono što si vidjela. Zašto se toliko mučiš s odgovorom?” Nemajući drugog izbora, na kraju sam priznala: „Odlutala sam u mislima i malo zadrijemala. Nisam baš pratila.” Nadzornica je zatim samo zamolila drugu sestru da podijeli svoje mišljenje. Bila sam jako posramljena u tom trenutku. U srce mi se uvukao snažan nemir i brinula sam se da će me nadzornica smijeniti zbog mojih rezultata u posljednje vrijeme. Nakon samo nekoliko sati, bila sam psihički potpuno iscrpljena. Više nisam željela ni nastaviti s pregledavanjem članaka i proučavanjem stručnih vještina s nadzornicom.

Poslije sam počela razmišljati: „Nadzornica s nama pregledava članke i razgovara u zajedništvu o načelima. Nije li to odlična prilika da nadoknadim svoje nedostatke? Zašto sam onda tako nervozna i iscrpljena?” Otprilike u to vrijeme, objavljene su najnovije Božje riječi. Tijekom svoje predanosti, pročitala sam jedan ulomak Božjih riječi: „Kad razgovaram s ljudima i ponekad postavim neka pitanja, neki ljudi složena uma razmišljaju: ‚Tvoje je pitanje prilično izravno. Ne znam što zapravo smjeraš time što to pitaš. Moram biti oprezan u svojem odgovoru!’ Ja kažem, pogrešno si shvatio. S kim god razgovarao ili koja god pitanja postavljao, krajnji je cilj uvijek otkriti i riješiti probleme, pomoći ti, usmjeriti te i pomoći ti riješiti probleme. Prvo, cilj nije ogoliti te i da ispadneš glup. Drugo, cilj nije testirati govoriš li istinu ili jesi li bezazlena osoba. Treće, cilj nije navući te da otkriješ svoju pravu situaciju. Četvrto, još je manje cilj testirati jesi li sposoban obavljati rad ili možeš li obavljati stvarni rad. Zapravo, na koji god način razgovarao s tobom, sve je to s ciljem da ti pomognem i usmjerim te da izvršiš svoju dužnost, dobro obaviš rad i riješiš probleme. Neki ljudi previše razmišljaju o Mojim jednostavnim upitima, jako se bojeći da postoji neko skriveno značenje. Neki čak sumnjaju da spletkarim protiv njih. Ja ti očito želim pomoći riješiti probleme, a ti pogrešno misliš da spletkarim protiv tebe. Zar Mi time ne nanosiš nepravdu? (Da.) Dakle, u čemu je ovdje problem? Ljudsko je srce prijevarno! Iako ljudi mogu naglas reći: ‚Ti si Bog, moram Ti reći istinu i biti iskren s Tobom. Slijedim Te, vjerujem u Tebe!’ duboko u sebi ne misle tako. Koliko god Moja pitanja bila obična i jednostavna, ljudi ih često tumače na preosjetljiv način. Svojim nagađanjima, a zatim i svojim pomnim ispitivanjem, prolaze kroz mnoge zaokrete i naizgled pronalaze konačan odgovor, dok je u stvarnosti to daleko od prvobitne nakane Mojih riječi. To je očito vrlo jednostavno pitanje, a ipak o njemu previše razmišljaju. Nisu li takvi ljudi preosjetljivi? Što god Ja pitao, njihovo se srce uzburka nakon što to čuju: ‚Zašto to pitaš? Kako da odgovorim tako da Te zadovolji, a da ne otkrije nikakve mane? Što bih trebao reći prije, a što kasnije?’ U roku od tri do pet sekundi, riječi izlaze bez ikakva odgađanja. Njihov je um brži od računala. Zašto je tako brz? Zapravo, taj im je proces već druga priroda; to je njihov uobičajeni trik i stil u ophođenju s ljudima i rješavanju stvari. Oni spletkare protiv svih. Dakle, koliko god Moji upiti bili jednostavni, oni o njima previše razmišljaju, vjerujući da imam neki motiv ili cilj. U srcu razmišljaju: ‚Ako odgovorim istinito, neću li time razotkriti svoju pravu situaciju? To je ravno izdaji samog sebe. Ne mogu dopustiti da doznaš moju pravu situaciju. Pa kako bih onda trebao prikladno odgovoriti? Kako da Te učinim sretnim i zadovoljnim, da imaš dobar dojam o meni i da me nastaviš koristiti?’ Pogledajte kako su ti ljudi prijevarni! Um tih ljudi previše je složen. Kako god Ja razgovarao s njima, oni će sumnjati i pomno ispitivati. Mogu li takvi ljudi primjenjivati istinu? Mogu li biti prikladni za Božju uporabu? Nipošto ne. To je zato što je um takvih ljudi previše složen i nimalo jednostavan; to može vidjeti svatko tko je s njima dulje vrijeme u kontaktu” (Riječ. Svezak VII.: O težnji za istinom. Kako težiti istini (26).). Čitajući Božje riječi, osjećala sam kao da točno opisuju moje stanje. Iako je Bog razotkrivao misli i ideje koje ljudi otkrivaju u interakciji s Kristom, shvatila sam da i ja često pokazujem isti način razmišljanja u interakciji s drugima. Sjetila sam se kako nam je nadzornica od samog početka govorila da s nama pregledava članke kako bi nam pomogla naučiti načela te da je traženje naših stajališta bilo način da shvati naše nedostatke i odstupanja kako bi nam mogla ponuditi ciljani razgovor u zajedništvu i pomoć. No, moj je vlastiti um bio tako kompliciran. Stalno sam preispitivala njezine motive, pretpostavljajući da testira naše shvaćanje načela i pokušava utvrditi jesmo li sposobni za ovu dužnost. Bila sam uvjerena da će me, ako otkrije da imam previše nedostataka, sigurno smijeniti. Kako ne bih razotkrila svoje nedostatke, nisam iskreno odgovorila o broju problema koje sam uočila prilikom iznošenja svog mišljenja. Umjesto toga, silno sam se trudila navesti nadzornicu da pomisli kako dobro shvaćam načela i imam sveobuhvatan pogled na sve probleme. Išla sam čak toliko daleko da sam iznijela stajalište Zhang Yan kao svoje. Kad smo pregledavali drugi članak, očito sam zadrijemala i nisam uočila nikakve probleme, i trebala sam jednostavno biti iskrena u vezi s tim. No, bojala sam se da će, ako kažem istinu, nadzornica imati još lošije mišljenje o meni, pa sam lagala i rekla da sam zaboravila gdje sam zapisala problem koji sam pronašla. Čak sam i odglumila da ga tražim, čime sam samo svima tratila vrijeme. Zapravo, kad je nadzornica zatražila moje mišljenje, trebala sam samo iskreno odgovoriti. Da sam pogriješila, mogla sam jednostavno analizirati svoje odstupanje i ispraviti ga. No moj je um previše zakomplicirao stvari: stalno sam pokušavala pogoditi koje su namjere nadzornice. Morala sam svaku rečenicu više puta prevrnuti u glavi prije nego što bih progovorila. Dok sam promišljala, shvatila sam da sam i u prošlosti pokazivala takvo očitovanje. Kad sam tek započela ovu dužnost, kad god bi me vođa pitala za moje mišljenje o određenim pitanjima, postala bih vrlo nervozna. Podsvjesno bih pokušavala pogoditi procjenjuje li ona moj kov i sposobnost sagledavanja stvari kako bi ocijenila jesam li sposobna za tu dužnost. Brzo bih u srcu razmišljala kako govoriti, a da me vođa ne prozre. Morala sam previše analizirati svaku riječ i bilo je iscrpljujuće tako živjeti. Uvidjela sam da to nije bilo samo trenutačno razotkrivanje lažljive naravi, već da sam stalno živjela u stanju proračunatosti. Sama je moja priroda bila lažljiva. Sjetila sam se riječi Gospodina Isusa: „Zaista, kažem vam, ako se ne obratite i ne postanete kao djeca, nećete ući u kraljevstvo nebesko” (Mt 18,3). Svemogući je Bog također rekao: „Ako si vrlo lažljiv, onda ćeš biti oprezan i sumnjičav prema svim ljudima i stvarima i tako će se tvoja vjera u Mene izgraditi na temelju sumnje. Takvu vjeru nikad ne bih mogao priznati” (Riječ. Svezak I.: Božja pojava i djelo. Kako zapravo spoznati Boga na zemlji.). Božja je bit vjerna. On voli poštene ljude, a gnuša se lažljivih. Lažljiva osoba ne može biti spašena i ući u kraljevstvo nebesko. Shvatila sam da, ako se ne preispitam i ne promijenim te ne uspijem postati poštena osoba, onda bez obzira na to što sam ostavila ili koliko sam se dala za Boga, na kraju će me Bog isključiti i s prezirom odbaciti. Pri toj mi je pomisli srce postalo teško i pomolila sam se Bogu: „O Bože, tako sam lažljiva. Sve moje riječi i djela ispunjeni su proračunatošću. Ja nisam poštena osoba. Ako ovako nastavim, Ti ćeš me zasigurno isključiti. Želim odbaciti svoju lažljivu narav i postati poštena osoba. Molim Te za Tvoje usmjeravanje.” Nakon toga sam se otvorila i iznijela svoje stanje nadzornici. Uopće me nije prekorila. Umjesto toga, razgovarala je u zajedništvu o istini kako bi mi pomogla, potaknula me da provedem istinu u djelo i budem poštena osoba.

Poslije sam promišljala: zašto sam se uvijek toliko brinula oko razotkrivanja svojih nedostataka? Sjetila sam se kako sam čula da su neka braća i sestre nedavno smijenjeni jer u svojim dužnostima redovito nisu uspijevali shvatiti načela, uzrokujući prekide i ometanja u radu. Budući da je bilo nekih problema s člancima koje sam nedavno predala, pretpostavila sam da je nadzornica tu kako bi me promatrala i procijenila, i da će me smijeniti ako otkrije da nisam shvatila načela. Kako bih riješila to stanje, potražila sam Božje riječi. Svemogući Bog kaže: „Postoje načela u vezi s tim kakve ljude Božja kuća promiče i upotrebljava, a kakve ne upotrebljava, kao i za to kakve ljude kultivira, a kakve ne; sve se to temelji na potrebama rada Božje kuće. Tko god bio promaknut i upotrijebljen, cilj je kultivirati ga kako bi mogao dobro izvršavati svoju dužnost i znati kako doživjeti Božje djelo te kako bi mogao preuzeti rad i postupati u skladu s istina-načelima. Koji god se problem rješava, cilj je omogućiti tom čovjeku da razumije više istine i da nauči izvlačiti pouke i stjecati sposobnost razlučivanja raznih ljudi, događaja i stvari s kojima se susreće. Na taj mu je način u svim aspektima lakše ući u istina-stvarnost. Ne radi se o tome da te se iskorištava da pružaš usluge, a još manje o tome da te se iskorištava da popuniš otvoreno radno mjesto jer se ne može naći prikladna osoba, samo da bi te se izbacilo kada se pojavi netko prikladan. Nije tako. Ovime ti se zapravo daje prilika za obučavanje. Ako težiš istini, bit ćeš postojan; ako ne težiš istini, i dalje nećeš moći biti postojan. Nipošto nije riječ o tome da će, zato što joj se ne sviđaš, Božja kuća naći nešto protiv tebe i tražiti priliku da te eliminira. Kada Božja kuća kaže da će te kultivirati i promaknuti, ona će te doista kultivirati. Važno je kako težiš istini. Ako ni najmanje ne prihvaćaš istinu, tada će Božja kuća odustati od tebe i više te neće kultivirati. Nakon razdoblja kultiviranja, neki ljudi budu smijenjeni jer su lošeg kova i ne mogu obavljati stvaran rad. Neki tijekom razdoblja kultiviranja ni najmanje ne prihvaćaju istinu, postupaju svojevoljno te prekidaju i ometaju rad Božje kuće, pa budu smijenjeni. Treći, pak, uopće ne teže istini, hodaju putem antikrista, uvijek rade za slavu, dobitak i status, pa budu smijenjeni i eliminirani. Sve se te situacije rješavaju u skladu s načelima Božje kuće za upotrebljavanje ljudi. Božja kuća će i dalje kultivirati one koji mogu prihvatiti istinu i težiti istini, čak i ako naprave neke pogreške i time počine prijestup. Ako netko ne može prihvatiti istinu i ne prihvaća istinu kada ga snađe orezivanje, onda ga treba izravno smijeniti i eliminirati. (…) Bez obzira na situaciju, kada Božja kuća promiče te ljude, to je uvijek s ciljem da ih kultivira i uvede u istina-stvarnost, nadajući se da će moći dobro obavljati crkveni rad i ispuniti dužnosti koje bi trebali ispuniti. Čak i ako ne znaš kako obaviti neki rad jer si glup i nemaš uvid ili jer si lošeg kova, sve dok težiš istina-načelima, imaš osjećaj odgovornosti, spreman si dobro obaviti taj rad i možeš štititi crkveni rad, Božja kuća će te ipak kultivirati čak i ako si u prošlosti učinio neke gluposti. (…) Koliko god rada možeš obaviti ili kakvog god si kova, to što te se promiče i upotrebljava nije iskorištavanje. Naprotiv, namjera je iskoristiti ovu priliku kako bi ti se omogućilo da se obučiš u obavljanju rada i kako bi bio usavršen kroz svoje težnje istini, marljiv rad i preuzimanje teških bremena. S jedne strane, time se usavršavaš ti osobno; s druge strane, time se ujedno ostvaruje rad Božje kuće. Istovremeno si pripremio dobra djela i zadobio dobitke u osobnom ulasku u život. Kako je to dobro! To su dva dobra rezultata jednim potezom” (Riječ. Svezak VII.: O težnji za istinom. Kako težiti istini (26).). U Božjim sam riječima uvidjela da, kad Božja kuća nekoga unaprijedi, ona ga i istinski obučava. Vođe i nadzornici pružit će im usmjeravanje i pomoć u vezi s njihovim nedostacima. Ako oni mogu prihvatiti istinu, ne samo da će napredovati u vlastitim životima nego će i rezultati njihova rada biti sve bolji. Štoviše, Božja kuća ima načela za smjenjivanje ljudi. Ne smjenjuje nekoga samo zbog nekoliko nedostataka ili manjkavosti. Neki od ljudi koji su nedavno smijenjeni ili isključeni smijenjeni su samo zato što je njihov loš kov kočio rad, a crkva im je zatim odredila prikladniju dužnost na temelju njihova kova. Drugi su smijenjeni jer su bili izrazito tvrdoglavi, odbijali su prihvatiti bilo kakvo zajedništvo o načelima te su uzrokovali prekide i ometanja u radu. Prisjećajući se svog vremena provedenog na dužnosti izrade tekstova, kad god bi vođe i nadzornici vidjeli da sam u lošem stanju ili da su rezultati moje dužnosti loši, razgovarali bi sa mnom u zajedništvu kako bi mi pomogli. Kad bi vidjeli da sam nakon nekog vremena napredovala, dopustili bi mi da se nastavim obučavati na toj dužnosti. Ovaj put, kad je vođa vidjela da stalno imamo problema pri izvršavanju svojih dužnosti, zadužila je nadzornicu da nam pomogne u proučavanju načela. Učinila je to u nadi da ćemo što prije shvatiti načela i ispuniti svoje dužnosti. Baš je onako kako Božje riječi kažu: „Kada Božja kuća kaže da će te kultivirati i promaknuti, ona će te doista kultivirati. Važno je kako težiš istini.” Razmišljala sam o svom prosječnom kovu i ograničenom shvaćanju nekih načela. To što mi nadzornica ukazuje na stvari i pomaže kad se pojave problemi te proučava načela sa mnom može mi pomoći da bolje izvršavam svoju dužnost. Kako je to divno! Bio je to Bog koji koristi ljude, događaje i stvari kako bi me istinski obučavao. Trebala bih zahvaljivati Bogu, ali umjesto toga, svemu sam pristupala s proračunatošću i srcem ispunjenim neprijateljstvom. Doista sam bila tako nesavjesna i nerazumna!

Nakon toga, nadzornica je za sve nas osmislila plan proučavanja na temelju naših nedostataka i pronašla relevantne Božje riječi o kojima je sa mnom razgovarala u zajedništvu kako bi mi pomogla. Zahvalila sam Bogu iz dubine srca. Nakon toga počela sam ozbiljno promišljati o relevantnim načelima sa svojim sestrama. Tijekom određenog razdoblja proučavanja jasnije sam shvatila načela, a broj problema u člancima koje sam predavala znatno se smanjio. Kroz to praktično iskustvo još sam dublje osjetila da, kad Božja kuća unapređuje i obučava ljude, čini to kako bi nam pomogla da shvatimo načela i dobro izvršavamo svoje dužnosti, a ujedno i kako bi nam pomogla da razumijemo istinu i napredujemo u vlastitim životima. Jednog dana, dok sam pregledavala članke o iskustvenom svjedočanstvu, pročitala sam jedan ulomak Božjih riječi i zadobila novo razumijevanje svog problema. Svemogući Bog kaže: „Neki ljudi vjeruju u Boga već nekoliko godina, ali ne razumiju ni najmanji djelić istine. Njihov pogled na stvari ostaje isti kao i kod nevjernika. Kada vide da je lažni vođa ili antikrist razotkriven i isključen, oni misle: ‚Kao vjerniku i sljedbeniku Boga, živjeti pred Bogom je kao hodati po tankom ledu! To je kao živjeti na oštrici britve!’ A drugi kažu: ‚Biti vođa ili djelatnik i služiti Bogu je rizično. Baš kao što izreka kaže: ‚Biti blizu kralja opasno je kao ležati s tigrom.’ Ako učiniš ili kažeš nešto pogrešno, uvrijedit ćeš Božju narav i bit ćeš isključen i kažnjen!’ Jesu li te izjave ispravne? ‚Hodati po tankom ledu’ i ‚živjeti na oštrici britve’ – što te riječi znače? Te riječi znače da je situacija vrlo opasna – da će se čovjek u svakom trenutku suočiti s velikom opasnošću, a i najmanja nepažnja dovest će do toga da izgubi tlo pod nogama. ‚Biti blizu kralja opasno je kao ležati s tigrom’ uobičajena je izreka među nevjernicima. To znači da je opasno živjeti u prisutnosti kralja đavla. Ako netko primijeni ovu izreku na služenje Bogu, gdje je pogriješio? Uspoređivati kralja đavla s Bogom, sa Stvoriteljem – nije li to hula na Boga? To je ozbiljan problem. Bog je pravedan i svet Bog; to što bi čovjek trebao biti kažnjen zbog opiranja Bogu i neprijateljstva prema Njemu potpuno je prirodno i opravdano. Sotona i đavli nemaju ni trunke istine; oni su prljavi i opaki, kolju nedužne i proždiru dobre ljude. Kako se mogu spominjati u istom dahu s Bogom? Zašto ljudi iskrivljuju činjenice i kleveću Boga? To je ogromna hula na Boga!” (Riječ. Svezak III.: Besjede Krista posljednjih dana. Sloboda i oslobođenje mogu se zadobiti samo odbacivanjem svojih iskvarenih naravi.). Moje je stanje bilo točno onakvo kakvim su ga Božje riječi razotkrile. Iako sam godinama vjerovala u Boga, nisam bila sposobna sagledavati stvari iz perspektive istine. Umjesto toga, držala sam se stajališta nevjernika, živeći po sotonskoj filozofiji: „Nikad nemoj namjeravati nauditi drugima, ali uvijek se čuvaj zla koje bi oni mogli učiniti tebi.” Uvijek sam bila na oprezu u interakciji s ljudima, stalno zabrinuta da će netko spletkariti protiv mene ako samo na trenutak postanem neoprezna. Bilo je baš kao i ovaj put, kad je nadzornica vidjela da se u našoj dužnosti pojavljuju problemi i odstupanja te je željela s nama pregledavati članke kako bi nam pomogla da shvatimo načela. Ja sam, međutim, pretpostavila da ona želi otkriti moje pravo stanje kako bi to iskoristila kao dokaz da me smijeni. Posljedično, srce mi je bilo neprijateljski nastrojeno prema njoj. Cijelo sam vrijeme bila na oprezu, kao da se suočavam sa strašnim neprijateljem, zabrinuta da bih, ako budem neoprezna makar i na sekundu, mogla odgovoriti nešto pogrešno, a ona će se uhvatiti za moj nedostatak i smijeniti me. Na mjestima gdje Sotona drži vlast, međuljudski odnosi ispunjeni su sukobima i proračunatošću. I najmanja neopreznost može dovesti do toga da netko spletkari protiv vas i da izgubite svoj službeni položaj, pa čak može dovesti i vaš život u opasnost. A evo, ja sam izvršavala svoju dužnost u Božjoj kući, a ipak sam bila na oprezu kao da se branim od sila koje vladaju u svijetu. Uopće nisam vjerovala da u Božjoj kući vlada istina ili da je Bog iskren i pošten prema svakome od nas. To je bilo klevetanje i huljenje na Boga! Priroda toga bila je zastrašujuća! Pomolila sam se Bogu: „O Bože, svih ovih godina koje provodim izvršavajući svoju dužnost u Tvojoj kući, uživala sam u Tvojem zalijevanju i opskrbi, shvatila sam mnoge istine i naučila neka načela o tome kako se vladati. Sve je to Tvoja ljubav i spasenje. Ali i dalje sam na oprezu prema Tebi i prepreka između Tebe i mene tako je duboka. To Te doista žalosti. Bože, spremna sam pokajati se. Želim težiti tome da budem poštena osoba kako bih utješila Tvoje srce. Molim Te, usmjeravaj me.”

Drugom prilikom, druga je nadzornica s nama proučavala stručne vještine i zamolila nas da jedno po jedno podijelimo svoja stajališta. Isprva sam još uvijek bila pomalo nervozna, zabrinuta da neću dobro odgovoriti ili da ću napraviti neka odstupanja i da će me nadzornica prozreti. U tom trenutku sjetila sam se Božjih riječi: „Da bi postigao komunikaciju s drugima bez spletkarenja, moraš naučiti komunicirati u okviru savjesti i razumnosti normalne ljudskosti. Cilj komunikacije jest drugima pružiti pomoć, ali i od njih primiti pomoć i korist. To je normalna komunikacija i na taj način možeš postići komunikaciju bez spletkarenja” (Riječ. Svezak VII.: O težnji za istinom. Kako težiti istini (26).). „Da bi bio iskren, moraš prvo ostaviti po strani svoje osobne želje. Umjesto da se usredotočiš na to kako se Bog odnosi prema tebi, trebaš se razotkriti pred Bogom i reći što god ti je u srcu. Ne razmišljaj niti uzimaj u obzir posljedice svojih riječi; reci što god misliš, ostavi po strani svoje motive i ne govori stvari samo da bi postigao neki cilj. Imaš previše osobnih namjera i primjesa; uvijek si proračunat u načinu na koji govoriš, razmatrajući: ‚O ovome bih trebao govoriti, a o onome ne, moram paziti što govorim. Reći ću to na način koji mi koristi, koji prikriva moje nedostatke i ostavit će dobar dojam na boga.’ Nisu li to skriveni motivi? Prije nego što otvoriš usta, um ti je ispunjen podmuklim mislima, nekoliko puta ispravljaš ono što želiš reći, tako da riječi, kad izađu iz tvojih usta, više nisu tako čiste i nimalo nisu istinite te sadrže tvoje vlastite motive i Sotonine spletke. To nije ono što znači biti iskren; to je posjedovanje zlokobnih motiva i loših namjera” (Riječ. Svezak IV.: Razotkrivanje antikrista. Deseta stavka: Preziru istinu, drsko krše načela i ignoriraju aranžmane Božje kuće (Drugi dio).). U Božjim sam riječima uvidjela da, kako biste prestali biti proračunati, morate vježbati razgovor u zajedništvu s drugima iz okvira savjesti i razumnosti normalne ljudskosti, bez vlastitih motiva i ciljeva te bez analiziranja ili filtriranja svojih riječi. Trebate samo reći ono što mislite. Cilj je međusobno si pomagati da svi imaju korist. Shvatila sam da je današnje proučavanje stručnih vještina s nadzornicom prilika za nas da učimo iz međusobnih vrlina i nadoknadimo svoje nedostatke raspravljajući o načelima kako bismo ih bolje shvatili. Trebala bih tome pristupiti s iskrenim stavom, reći onoliko koliko sam razumjela, a ako bih rekla nešto pogrešno, trebala bih jednostavno prihvatiti usmjeravanje i pomoć braće i sestara. Bila je to sjajna prilika za učenje i razmjenu mišljenja, nisam se trebala toliko brinuti. Zato sam se u srcu pomolila: „O Bože, molim Te, očuvaj moje srce mirnim pred Tobom, i daj da prihvatim Tvoje ispitivanje dok dijelim svoja stajališta.” Nakon molitve uspjela sam se smiriti i promišljati o načelima. Čak sam zadobila i neke nove spoznaje o nekima od njih i osjećala sam da ih razumijem jasnije nego prije. Kroz nadzorničino zajedništvo otkrila sam i neke vlastite nedostatke. Tijekom tog proučavanja osjećala sam se prilično oslobođeno i zadobila sam nešto. Nakon toga, kad god bi nam se nadzornica pridružila u pregledavanju članaka ili bi mi postavljala pitanja, svjesno bih vježbala da budem poštena osoba u skladu s Božjim riječima. Srce mi se osjećalo sve oslobođenije i okusila sam mrvicu radosti koju donosi poštenje. Hvala Bogu!


49. Više se ne oslanjam na sina da se brine o meni u starosti

Qingsong, Kina

Godine 2001. prihvatila sam djelo Svemogućeg Boga u posljednjim danima. Godine 2020. dijagnosticirani su mi moždani udar i srčana bolest. Tada mi je hitno trebao novac za liječenje, a igrom slučaja sin mi je poslao 5 tisuća juana. Pomislila sam: „Moj sin je netko na koga se uvijek mogu osloniti. Kad ostarim, i dalje ću se morati oslanjati na njega.” Godine 2022. moj se sin oženio i sam je kupio i kuću i auto. Poslije mi je snaha kupila zlatni prsten, potrošivši na njega više od tisuću juana. Također mi je rekla: „Ne tražimo ništa drugo od vas, ali kad budemo imali djecu, bilo bi sjajno da nam ih pomognete čuvati.” Kad sam vidjela koliko su moj sin i snaha dobri prema meni, pomislila sam: „On je moj jedini sin. Moram se dobro slagati sa sinom i snahom jer ću se u starosti morati osloniti na njih da se brinu o meni. Zdravlje mi je iz godine u godinu sve lošije. Ako im pomognem čuvati djecu dok još mogu, oni će se brinuti o meni kad ostarim.” Nakon što sam o tome razmislila, pristala sam i rekla: „U redu. Kad budete imali djecu, ja ću vam ih čuvati.” Poslije, zbog rizika za moju sigurnost, nisam imala izbora nego napustiti dom kako bih obavljala svoju dužnost u crkvi i izbjegla uhićenje od strane Komunističke partije Kine (KPK).

Jednog dana u travnju 2024. saznala sam da mi je snaha trudna, a obitelj me zamolila da se vratim i brinem o njoj. Požurila sam natrag. Međutim, čim sam stigla kući, seoski su dužnosnici došli provjeriti moju prijavu prebivališta. Razmišljajući o tome da KPK ima moju fotografiju i da me traži svih ovih godina, nisam se usudila ostati kod kuće i brzo sam otišla. Nakon povratka u crkvu osjećala sam se vrlo tužno i pomislila: „Moj sin radi u drugom gradu i nema vremena brinuti se o mojoj snahi. Ako se ja, kao njezina svekrva, ne brinem o njoj, što će njezina obitelj misliti o meni? Ne znam ni kako je sada moja snaha.” Nakon tih razmišljanja stalno me pratio osjećaj da sam im dužna. Zbog te muke u srcu, došlo je do ponovne pojave moždanog udara. Postala sam još zabrinutija i pomislila: „Sve sam starija, a zdravlje mi je sve gore. Zar mi u budućnosti neće trebati sin i snaha da se brinu o meni? Nisam se brinula o snahi kad sam joj najviše trebala. Ako se jednog dana, stara i bolesna, moram vratiti k njima, hoće li me i dalje prihvatiti i brinuti se o meni u starosti?” Kad god bih o tome razmišljala, moje bi se stanje pogoršalo. Dani su prolazili i uskoro je došlo vrijeme da se dijete rodi. Ali i dalje se nisam mogla vratiti da se brinem o snahi i nisam mogla suspregnuti uzdahe. Tada sam obavljala dužnost zalijevanja pridošlica. Iako sam svaki dan obavljala svoju dužnost, srce mi je često bilo uznemireno zbog te situacije, pa nisam pravovremeno pratila rad niti rješavala probleme pridošlica. Zbog toga problemi nekih pridošlica nisu bili pravovremeno riješeni te su živjeli u negativnosti i slabosti. Kad sam vidjela da nisam dobro izvršila svoje dužnosti, nisam razmišljala o tome kako riješiti stvari i preokrenuti situaciju. Umjesto toga, čak sam pomislila: „Ako nema rezultata, neka tako bude. Ako me smijene, možda ću se moći vratiti sinu i pomoći mu čuvati dijete.” Budući da sam živjela u pogrešnom stanju, obavljala sam svoju dužnost bez vodstva Duha Svetoga te sam postala negativna i potištena. Tada sam se pomolila Bogu: „Dragi Bože, stalno se želim vratiti kući i brinuti se o svojoj snahi i unuku. Bojim se da se, ako se sada ne vratim, nitko neće brinuti o meni kad ostarim. Znam da je pogrešno živjeti u ovom stanju. Molim Te, prosvijetli me i vodi me da shvatim istinu i spoznam vlastite probleme.” Nakon molitve sjetila sam se Božjih riječi: „Zašto djeca pokazuju odanost svojim roditeljima? Zašto roditelji obožavaju svoju djecu? Kakvu to namjeru svi ljudi gaje? Nije li to ispunjenje vlastitih planova i sebičnih želja? Je li to doista postupanje radi Božjeg plana upravljanja? Je li to uistinu postupanje radi Božjeg djela? Je li to ispunjavanje dužnosti stvorenog bića?” (Riječ. Svezak I.: Božja pojava i djelo. Bog i čovjek zajedno će ući u počinak.). Bog razotkriva da među ljudima uopće nema stvarne ljubavi ni brige. Svatko gaji vlastite namjere i traži osobnu korist. Bila sam upravo onakva kakvom me Bog razotkrio. Stalno sam razmišljala o trudnoći svoje snahe, ne zato što sam se iskreno željela brinuti o njoj, već zbog vlastitih namjera. Osjećala sam da mi se zdravlje posljednjih nekoliko godina pogoršava i da ću se u starosti i dalje morati oslanjati na sina da se brine o meni. Zato sam im željela pomoći oko djeteta dok još mogu, kako bi se on zauzvrat brinuo o meni kad ostarim. Ali kad se nisam mogla vratiti zbog svoje dužnosti i sigurnosnih rizika, srce mi je bilo ispunjeno tjeskobom i više nisam osjećala nikakvo breme za svoju dužnost. Uvidjela sam da sam mislila samo na interese vlastitog tijela.

Poslije sam tragala za istinom kako bih riješila svoje probleme. Čitala sam Božje riječi: „Kada ljudi nisu u stanju prozreti, razumjeti i prihvatiti Božju suverenost i okolnosti koje On orkestrira ili se pokoriti Njegovoj suverenosti i takvim okolnostima te kada se ljudi suočavaju s raznim poteškoćama u svom svakodnevnom životu ili kada te poteškoće premašuju ono što normalni ljudi mogu podnijeti, oni podsvjesno osjećaju raznorazne brige i tjeskobe, pa čak i patnju. Ne znaju kakvo će biti sutra, ili prekosutra, ili kakva će biti njihova budućnost i stoga osjećaju patnju, tjeskobu i zabrinutost zbog svakojakih stvari. Iz kojeg konteksta proizlaze te negativne emocije? Stvar je u tome što oni ne vjeruju u Božju suverenost – to jest, nisu u stanju vjerovati u Božju suverenost i prozreti je te nemaju istinsku vjeru u Boga u svojem srcu. Čak i kada vlastitim očima vide činjenice Božje suverenosti, oni to ne razumiju niti u to vjeruju. Ne vjeruju da Bog ima suverenost nad njihovom sudbinom, ne vjeruju da su njihovi čitavi životi u Božjim rukama i tako se u njihovom srcu rađa nepovjerenje prema Božjoj suverenosti i uređenjima, a zatim se javljaju pritužbe, i oni se nisu u stanju pokoriti” (Riječ. Svezak VI.: O težnji za istinom. Kako težiti istini (3).). Ono što je Bog razotkrio bilo je upravo moje stanje. Nakon što sam prvi put pronašla Boga i dok sam bila zdrava, mogla sam se usredotočiti na svoje dužnosti, ali kako sam starjela, moji su se zdravstveni problemi postupno povećavali. Imala sam moždani udar i srce mi nije bilo u dobrom stanju. Ne shvaćajući to, počela sam živjeti u nemiru i tjeskobi, brinući se što ću učiniti ako mi se zdravlje pogorša, a ne bude nikoga da se brine o meni. Kad su me sin i snaha trebali, nisam se vratila da se brinem o njima – hoće li se oni brinuti o meni kad ostarim i budem trebala njegu? Kad bih o tome razmišljala, sve bih više tonula u negativne emocije, gubila bih osjećaj bremena u svojoj dužnosti, pa čak ne bih bila voljna izvršavati svoju dužnost u crkvi. Samo sam se željela vratiti i brinuti se o svojoj snahi. Iako sam često govorila da je sve u Božjim rukama, kad bi mi se nešto dogodilo, izgubila bih vjeru u Božju suverenost i samo se željela osloniti na druge. Shvatila sam da uopće nemam vjeru u Boga. Kad se sjetim toga, kakvog je smisla imala sva ta briga? Bog je već uredio kakav će mi biti budući život i samo sam se trebala pokoriti Božjoj suverenosti i uređenjima te prirodno prolaziti kroz sve što dolazi.

Nakon toga pročitala sam odlomak Božjih riječi i dio se mojih briga u srcu ublažio. Bog kaže: „Roditelji su već zadobili mnogo radosti i životnih spoznaja od svoje djece u procesu njihova odgoja, što im je velika utjeha i dobitak. Što se tiče toga hoće li ti tvoja djeca biti odana, hoćeš li se moći osloniti na njih za bilo što te što možeš dobiti od njih, te stvari ovise o tome je li vam suđeno da živite zajedno, a to ovisi o Božjem predodređenju. S druge strane, vrsta okruženja u kojem tvoja djeca žive, njihovi životni uvjeti, imaju li uvjete da se brinu o tebi, jesu li financijski zbrinuti i mogu li ti pružiti materijalni užitak i pomoć, također ovise o Božjem predodređenju. Štoviše, kao roditelj, hoćeš li moći uživati u materijalnim stvarima, novcu ili emocionalnoj utjesi koju ti djeca pružaju, također ovisi o Božjem predodređenju. Nije li tako? (Jest.) To nisu stvari koje ljudi mogu tražiti po vlastitoj volji. Vidiš, neku djecu njihovi roditelji ne vole i njihovi roditelji nisu voljni živjeti s njima, ali Bog je unaprijed odredio da žive sa svojim roditeljima, pa ne mogu biti daleko od svojih roditelja niti ih napustiti. Zaglavili su sa svojim roditeljima cijeli život – roditelji ih ne bi mogli otjerati čak ni da pokušaju. S druge strane, neka djeca imaju roditelje koji su vrlo voljni živjeti s njima; nerazdvojni su, uvijek nedostaju jedni drugima nakon što se rastanu, ali iz raznih razloga, poput odlaska u inozemstvo radi posla ili života u drugom mjestu nakon stupanja u brak, odvojeni su od svojih roditelja velikom udaljenošću. Nije se lako sresti čak ni jednom, a moraju pronaći pravo vrijeme čak i za telefonski ili video poziv; zbog vremenske razlike ili drugih nepogodnosti, ne mogu vrlo često razgovarati sa svojim roditeljima. Nisu li sve te posebne okolnosti povezane s Božjim predodređenjem? (Jesu.) To nije nešto o čemu mogu odlučivati subjektivne želje ni roditelja ni djeteta; najviše od svega, to ovisi o Božjem predodređenju” (Riječ. Svezak VI.: O težnji za istinom. Kako težiti istini (19).). Iz Božjih riječi shvatila sam da se svi roditelji nadaju da će se djeca brinuti o njima kad ostare. Ali to doista nije nešto što ljudi mogu tražiti za sebe; to je određeno Božjom suverenošću i odredbama. Sjetila sam se jedne starije sestre koju sam poznavala. Nakon što su njezina djeca zasnovala vlastite obitelji, ona je nastavila obavljati svoju dužnost u crkvi i nije imala vremena čuvati unuke. Ipak, kad je bila u šezdesetima, njezina je kći preuzela inicijativu da se brine o njoj, a ona je i dalje mogla obavljati svoje dužnosti iz kćerine kuće. S druge strane, poznavala sam osobu koja je radila kako bi financijski pomagala obitelji svoga sina i brinula se o njegovoj djeci, ali ju je na kraju snaha izbacila iz kuće. Također sam razmišljala o vremenu 2020. godine kad sam bila bolesna i doista mi je trebao novac. Iako sinu nisam ništa rekla, on mi je slučajno dao 5000 juana. Nije li sve to bio rezultat Božje suverenosti i aranžmana? Kad sam to shvatila, osjećala sam se doista posramljeno. Vjerovala sam u Boga toliko godina i jela i pila toliko Božjih riječi, ali čim sam se razboljela, razotkrila sam se. Nisam se oslanjala na Boga, pokušavala sam sama smisliti izlaze i stalno sam htjela trčati sinu po podršku. Na koji sam ja to način vjerovala u Boga? Nakon čitanja Božjih riječi, shvatila sam da, ako je Bog unaprijed odredio da se nečija djeca neće brinuti o njemu u starosti, onda će, bez obzira na to koliko se trudili održati odnos sa svojom djecom, sve biti uzalud. Ako je Bog unaprijed odredio da će se moja djeca brinuti o meni, onda će Bog urediti stvari za mene kad za to dođe vrijeme. Ako jednog dana zbog zdravlja više ne budem mogla obavljati svoju dužnost, tada ću to iskusiti pokoravajući se Božjim orkestracijama i aranžmanima. Vjerovala sam da postoje lekcije koje treba naučiti i istine koje treba zadobiti. Nakon toga više se nisam brinula što se ne mogu brinuti o svojoj snahi i mogla sam umiriti srce i obavljati svoju dužnost.

Poslije sam čitala da Bog razotkriva kako Sotona koristi tradicionalnu kulturu da bi iskvario ljude pa sam počela razlučivati neke pogrešne stavove koje sam nosila u sebi. Svemogući Bog kaže: „Gledajući tradicionalnu kinesku kulturu, Kinezi posebno naglašavaju odanost roditeljima. Od davnina do danas o tome se uvijek raspravljalo i to se smatralo dijelom čovječnosti ljudi i mjerilom za procjenu je li netko dobar ili loš. Naravno, u društvu se oblikovalo opće raspoloženje i javno mnijenje. Ako djeca nisu odana, odbačena su s prezirom i osuđena, a njihovi se roditelji osjećaju posramljeno, dok djeca osjećaju da ne mogu podnijeti tu mrlju na svom ugledu. Pod utjecajem raznih čimbenika, roditelji su također duboko zatrovani ovim tradicionalnim razmišljanjem, zahtijevajući bez razmišljanja ili razlučivanja da njihova djeca budu odana. Zašto roditelji odgajaju djecu? Ne zato da bi se brinula o tebi u starosti i dostojno te ispratila kada umreš, već kako bi ti ispunio odgovornost i obvezu koju ti je Bog dao. Jedan je aspekt taj da je odgajanje djece ljudski nagon, dok je drugi taj da je to ljudska odgovornost. Ti si dobio djecu zbog nagona i odgovornosti, a ne radi pripreme za starost i kako bi se netko brinuo o tebi kada ostariš. Nije li to gledište ispravno? (Jest.) Jesu li ljudi bez djece nužno jadni u starosti? Ne nužno, zar ne? Ljudi bez djece i dalje mogu doživjeti starost, a neki su čak i zdravi, uživaju u svojoj poznoj dobi i odlaze u grob u miru. Mogu li ljudi s djecom zasigurno uživati u svojoj poznoj dobi u sreći i zdravlju? (Ne nužno.) Stoga zdravlje, sreća, životna situacija, kvaliteta života i tjelesno stanje roditelja u poznoj dobi zapravo nemaju izravne veze s tim jesu li njihova djeca odana ili ne, već su povezani s Božjim predodređenjem i životnim okruženjem koje On za njih priređuje. Djeca nisu obvezna snositi odgovornost za životne prilike svojih roditelja u njihovoj poznoj dobi” (Riječ. Svezak VI.: O težnji za istinom. Kako težiti istini (19).). Nakon čitanja Božjih riječi, shvatila sam da svrha odgajanja djece nije da se brinu o tebi u starosti i da svatko ima svoju misiju i odgovornosti. Međutim, nakon što me Sotona iskvario, prihvatila sam misli i stavove koje mi je usadio, kao što su „Imati se na koga osloniti u starosti”, „Imati nekoga tko će se brinuti o tebi u starosti” i „Odgajati djecu da se brinu o tebi u starosti”. Vjerovala sam da jednostavno nije u redu da osoba nema djecu koja će se brinuti o njoj u starosti. Kad sam ostarjela i razvila razne zdravstvene probleme, samo sam željela održati dobar odnos sa sinom i snahom kako bi se oni brinuli o meni u budućnosti. Kad se zbog rizika nisam mogla vratiti da se brinem o svojoj trudnoj snahi, čak mi se nije dalo ni obavljati svoju dužnost. To je značilo da problemi pridošlica nikad nisu bili riješeni i da je njihov ulazak u život bio odgođen. Ali i dalje se nisam pokajala, pa sam se čak nadala da ću biti smijenjena sa svojih dužnosti kako bih mogla ići kući i brinuti se o snahi. Razmišljala sam o tome kako sam vjerovala u Boga mnogo godina i uživala u tolikoj Božjoj opskrbi istinom. Ne samo da nisam uspjela ispravno obavljati svoju dužnost da uzvratim Bogu, već sam čak bila u stanju odreći se svoje dužnosti da ugodim sinu i snahi. Kad bi mi se nešto dogodilo, razmišljala sam samo o vlastitom izlazu. Nisam pokazivala ni najmanju posvećenost svojoj dužnosti. Kakvu sam ja to ljudskost imala? Shvatila sam da su stavovi poput „Imati se na koga osloniti u starosti”, „Imati nekoga tko će se brinuti o tebi u starosti” i „Odgajati djecu da se brinu o tebi u starosti”, trikovi kojima se Sotona služi da bi kontrolirao ljude. Živeći prema tim stavovima prestala sam vjerovati u Božju suverenost, bunila se protiv Njega i nisam Mu se pokoravala, a izgubila sam i svaki osjećaj bremena za svoju dužnost. Gotovo sam izgubila priliku obavljati svoju dužnost. Da sam se nastavila držati tih stavova, izgubila bih svoju priliku za spasenje i doista bih uništila samu sebe. Tada sam razmišljala o svojim iskustvima s bolešću posljednjih godina. Godine 2018. nisam mogla ispraviti ruke zbog vratne spondiloze koja je pritiskala živce. Sestra kod koje sam boravila kupila mi je lijekove i s vremenom sam ponovno mogla ispružiti ruke. Također, 2020. godine imala sam moždani udar, a liječnici su rekli da je bolest teško izlječiva. Neočekivano mi je jedna starija sestra dala četiri kutije lijeka za moždani udar. Nakon uzimanja lijekova, moje se zdravlje postupno poboljšalo. Nijedna od tih bolesti posljednjih godina nije izliječena oslanjanjem na moga sina: Bog je bio taj koji je, uvijek iznova, uređivao ljude, događaje i stvari kako bi moje bolesti mogle biti izliječene. Danas sam još živa zahvaljujući Božjoj zaštiti! Morala sam se odreći Sotoninih zabluda kao što su „Imati se na koga osloniti u starosti” i „Imati o kome ovisiti u starosti”, te se povjeriti Bogu i vrijeme koje mi je preostalo iskoristiti za savjesno obavljanje svoje dužnosti, kako bih Mu udovoljila.

Nakon toga, pročitala sam još jedan odlomak Božjih riječi, koji je promijenio moj stav da se uvijek želim oslanjati na dijete da se brine o meni u starosti. Bog kaže: „Roditelji ne bi trebali zahtijevati da njihova djeca budu odana te da se brinu o njima i uzdržavaju ih u njihovoj poznoj dobi – za tim nema potrebe. S jedne strane, to je stav koji bi roditelji trebali imati prema svojoj djeci, a s druge, to je dostojanstvo koje bi roditelji trebali posjedovati. Naravno, postoji i važniji aspekt: to je načelo kojeg bi se stvorena bića koja su roditelji trebala pridržavati u ophođenju sa svojom djecom. Ako su tvoja djeca odana i voljna brinuti se o tebi, ne trebaš ih odbiti; ako to nisu voljna učiniti, ne trebaš po cijele dane kukati i žaliti se, osjećajući u srcu nelagodu ili ogorčenje, niti zamjerati svojoj djeci. Trebao bi preuzeti odgovornost i snositi teret za svoj vlastiti život i opstanak koliko god si u mogućnosti i ne bi to trebao prebacivati na druge, pogotovo ne na svoju djecu. Trebao bi se proaktivno i ispravno suočiti sa životom bez društva ili pomoći svoje djece uz sebe, a čak i ako si odvojen od svoje djece, i dalje bi se trebao moći samostalno suočavati sa svime što ti život donosi. Naravno, ako ti je prijeko potrebna pomoć tvoje djece, možeš ih zamoliti za nju, ali to se ne bi smjelo temeljiti na pogrešnoj misli i gledištu da djeca moraju biti odana svojim roditeljima ili da se oslanjaš na njih da se brinu o tebi u starosti. Umjesto toga, i jedni i drugi trebali bi činiti stvari za svoje roditelje ili svoju djecu iz perspektive ispunjavanja svojih odgovornosti. Na taj se način odnos između roditelja i djece može rješavati razborito. Naravno, ako su obje strane razborite, daju jedna drugoj prostora i međusobno se poštuju, naposljetku će zacijelo ostvariti bolji i skladniji suživot, njegovati tu obiteljsku privrženost te cijeniti i čuvati svoju uzajamnu brigu, obzir i skrb. Naravno, činiti te stvari na temelju međusobnog poštovanja i razumijevanja razmjerno je usklađeno s ljudskošću i razmjerno prikladno” (Riječ. Svezak VI.: O težnji za istinom. Kako težiti istini (19).). Bog kaže: „Roditelji ne bi trebali zahtijevati da njihova djeca budu odana te da se brinu o njima i uzdržavaju ih u njihovoj poznoj dobi – za tim nema potrebe. S jedne strane, to je stav koji bi roditelji trebali imati prema svojoj djeci, a s druge, to je dostojanstvo koje bi roditelji trebali posjedovati.” Ove su me riječi doista dirnule. Bog nam je jasno rekao da bi se odnos između roditelja i djece trebao temeljiti na uzajamnoj brizi i razumijevanju i ne bi trebao uključivati nikakve pogodbe. Svatko ima svoju misiju, a mi kao roditelji ne bismo trebali tražiti od svoje djece da nas uzdržavaju i brinu o nama. Stariji bi također trebali živjeti dostojanstveno i ne uvijek razmišljati o oslanjanju na brigu svoje djece. Iako sam odgojila sina, on je sada odrastao i neovisan i više nema puno veze sa mnom. Svatko ima svoj životni put i mora se sam suočavati s onim što mu život donosi. Međutim, ja sam uvijek željela da se moj sin brine o meni kad ostarim i nisam se usudila sama iskusiti život koji mi je Bog uredio. Kako sam ja to živjela s ikakvim dostojanstvom? Jedući i pijući Božje riječi, moje se gledište donekle preokrenulo i osjećala sam se mnogo slobodnije.

Jednog sam dana primila pismo od kuće. Pisalo je da je moja snaha već rodila i tražili su da se vratim i brinem o njoj. Osjetila sam se malo poljuljano i pomislila: „Sada sam jako zauzeta svojom dužnošću. Ako se doista vratim kući, ne znam koliko će mi trebati da se opet vratim ovamo. To će odgoditi rad crkve. Osim toga, KPK me neprestano pokušava uhititi, pa bi povratak mogao biti rizičan. Ali ako se ne vratim, što ako moj sin i snaha prekinu odnose sa mnom? Ipak se u starosti moram osloniti na njih da se brinu o meni. Ako doista ne bude išlo drugačije, jednostavno ću se morati vratiti.” Kad sam to pomislila, shvatila sam da se još uvijek želim oslanjati na sina u starosti te sam počela tražiti istinu kako bih riješila taj problem. Čitala sam Božje riječi: „Bog ne plaća samo cijenu za svaku osobu u desetljećima od njezinog rođenja do danas. Kako Bog to vidi, ti si došao na ovaj svijet bezbroj puta i bezbroj puta si se reinkarnirao. Tko upravlja time? Bog upravlja time. Ti nemaš načina da znaš te stvari. (…) Koliko samo truda Bog ulaže u jednu osobu! Neki ljudi kažu: ‚Imam šezdeset godina. Šezdeset godina Bog pazi na mene, štiti me i vodi me. Ako u starosti ne budem mogao vršiti dužnost i ne budem mogao ništa raditi – hoće li se Bog i dalje zamarati mnome?’ Nije li to glupo reći? Bog ne bdije nad čovjekom, ne štiti ga i nema suverenost nad njegovom sudbinom samo tijekom jednog životnog vijeka. Kad bi to bio samo jedan životni vijek, samo jedan život, to ne bi uspjelo pokazati da je Bog svemoguć i da ima suverenost nad svime. Ulažući trud i plaćajući cijenu za nekoga, Bog ne uređuje samo ono što će ta osoba raditi u ovom životu – On za nju uređuje bezbrojne živote. Bog preuzima punu odgovornost za svaku dušu koja se reinkarnira. On djeluje Svojim srcem, plaćajući cijenu Svog života, usmjeravajući svaku osobu i uređujući svaki njezin život. S obzirom na to da Bog ulaže toliki trud i plaća toliku cijenu radi čovjeka te daruje čovjeku sve te istine i ovaj život, ako u ovim posljednjim danima ljudi ne vrše dužnost stvorenih bića i ne vrate se pred Stvoritelja – ako, bez obzira na to kroz koliko su života i naraštaja prošli, na kraju ne uspiju ispuniti svoje dužnosti i udovoljiti Božjim zahtjevima – ne bi li tada njihov dug Bogu bio prevelik? Ne bi li bili nedostojni svih cijena koje je Bog platio? Toliko bi im nedostajalo savjesti da ne bi zaslužili zvati se ljudima, jer bi njihov dug Bogu bio prevelik. (…) Milost, ljubav i milosrđe koje Bog pokazuje čovjeku nisu samo svojevrstan stav – oni su također i činjenica. Koja je to činjenica? To je da Bog stavlja Svoje riječi u tebe, prosvjetljujući te, dopuštajući ti da vidiš što je divno kod Njega i o čemu se točno radi u ovom svijetu, dajući ti veliku bistrinu uma i dopuštajući ti da razumiješ Njegove riječi i istinu. Na taj način, a da to i ne znaš, ti zadobivaš istinu. Bog obavlja toliko djela na tebi na vrlo stvaran način, omogućujući ti da zadobiješ istinu. Kada zadobiješ istinu, kada zadobiješ najdragocjeniju stvar, a to je vječni život, Božje su nakane zadovoljene. Kada Bog vidi da ljudi teže istini i da su voljni surađivati s Njim, On je sretan i zadovoljan. On tada ima određeni stav, i dok ima taj stav, On poduzima korake te gleda na čovjeka s odobravanjem i blagoslivlja ga. On kaže: ‚Nagradit ću te. Ovo su blagoslovi koje zaslužuješ.’ I tada ćeš zadobiti istinu i život. Kada budeš imao spoznaju o Stvoritelju i kada zadobiješ Njegovo uvažavanje, hoćeš li i dalje osjećati prazninu u svom srcu? Nećeš. Osjećat ćeš se ispunjeno i prožeto užitkom. Nije li to življenje vrijednog života? To je najvrjedniji i najsmisleniji život” (Riječ. Svezak III.: Besjede Krista posljednjih dana. Plaćanje cijene radi zadobivanja istine od velike je važnosti.). Nakon čitanja Božjih riječi, bila sam duboko dirnuta. Bog je suveren nad sudbinom cijelog čovječanstva i On njome upravlja i samo je On moj oslonac. Razmišljala sam o tome kako me je, svih godina dok sam slijedila Boga i obavljala svoju dužnost, Bog uvijek vodio i štitio i vidjela sam mnoga Božja djela. S Bogom uz sebe, zbog čega sam se još uopće brinula? Ako bih u ovom ključnom trenutku Božjeg djela nastavila živjeti za svoju obitelj i tijelo, zanemarila svoju dužnost kako bih održala odnos sa sinom i na kraju izgubila priliku za spasenje, to bi bilo doista glupo! Samo želim posvetiti sve što mogu ispunjavanju svoje dužnosti do kraja života. Čak i ako se moj sin ne bude brinuo o meni u starosti, ne trebam se brinuti. Jednostavno ću to iskusiti oslanjajući se na Boga. Sada sam svaki dan posvećena izvršavanju svojih dužnosti i osjećam se izuzetno opušteno i oslobođeno.

Nakon ovog iskustva, moja najdublja spoznaja jest da je Bog moj istinski oslonac. Samo Bog može izraziti istinu, pokazati nam ispravan put u životu i voditi nas da proživimo smisleni život. Hvala Svemogućem Bogu!


60. Izbor u opasnom okruženju

Radim kao propovjednica u crkvi i odgovorna sam za rad nekoliko crkava. Jedne večeri u siječnju 2024. sestra Liu Min proslijedila mi je dokument o izbacivanju Jude Zhang i rekla mi: „Nakon što su uhitili Zhang, izdala je mnoge vođe i djelatnike. Izdala je i tebe. Moraš biti oprezna.” Osjetila sam blagu nervozu i pomislila: „Zhang me izdala, pa sam sada postala meta progona KPK-a. Jednog bi me dana mogli uhititi, stoga doista moram biti oprezna!” Jednog dana u travnju primila sam još jedno pismo od suradnice u kojem je pisalo: „Nakon što su uhitili Yu, postala je Juda i izdala te, ali ne znam je li identificirala tvoju fotografiju. Moraš biti oprezna.” Kad sam to čula, još sam se više zabrinula te sam pomislila: „Ako policija KPK-a ima moju fotografiju te čak traži od Jude da me identificira, onda sam u doista opasnoj situaciji! Sada su posvuda kamere visoke rezolucije, kao i nadzor dronovima. Nadzirat će me kamo god pošla i samo je pitanje vremena kada će me uhititi! Kad policija uhvati vođe i djelatnike, progoni ih do smrti. Ako me uhite i ne uspijem izdržati mučenje, pa postanem Juda ili me pretuku na smrt, zar onda moja vjera neće biti uzaludna?” Što sam više o tome razmišljala, to me je više bilo strah. Osjećala sam da je biti vođa ili djelatnik preopasno. U to vrijeme rad na evanđelju u crkvama za koje sam bila odgovorna nije davao rezultate. Htjela sam otići i saznati zašto rad ne daje rezultate, ali sam se onda sjetila da me progoni KPK i da okruženja u crkvama za koje sam bila odgovorna nisu bila dobra. Ako bi me policajci KPK-a uočili na putu onamo, mogli bi me uhititi u bilo kojem trenutku. Kad sam pomislila na to, nisam se usudila otići. U to su vrijeme mnoga braća i sestre živjeli u strahu i plašljivosti i bili su pasivni u obavljanju svojih dužnosti. Rad na evanđelju osobito nije ostvario nikakav napredak. Iako sam neprestano pisala pisma kako bih pratila rad, nije bilo velikog napretka.

Jedne večeri primila sam pismo od viših vođa. U njemu je pisalo: „Rad na evanđelju u nekim crkvama ne donosi nikakve rezultate. Kao propovjednica, trebala bi otići u crkve kako bi osobno razumjela situaciju, otkrila probleme i riješila ih.” Kad sam to pročitala, osjetila sam mali otpor i pomislila: „Sve crkve za koje sam odgovorna nalaze se u lošim okruženjima. Malo je preopasno da odem onamo i pratim rad. Uostalom, uhićenje vođa i djelatnika glavni je cilj KPK-a. Ako me uhite, mogla bih izgubiti čak i život. Bolje da ne idem nikamo. Trebala bih se samo sakriti i pisati pisma kako bih pratila rad. To će biti sigurnije.” Kad sam to pomislila, osjetila sam nemir u sebi. Rad na evanđelju u crkvama za koje sam bila odgovorna u osnovi je stagnirao i trebala sam odmah otići onamo kako bih to riješila. Ali bojala sam se da će me uhvatiti, pa se nisam usudila ići. Nisam znala što da radim. Živjela sam u brizi i tjeskobi. Sutradan sam primila još jedno pismo od viših vođa. U njemu je pisalo: „Crkve za koje si odgovorna sporo napreduju u različitim stavkama rada. Braća i sestre žive u plašljivosti i vrlo su pasivni u obavljanju svojih dužnosti. Trebala bi otići i pogledati.” Nakon što sam pročitala pismo od vođa, znala sam da trebam otići u crkve i stvarno riješiti probleme. Ali onda sam se sjetila kako je prije nekog vremena policija pretukla jednog vođu na smrt, tri dana nakon što je uhićen, i osjećala sam se plašljivo. Čak sam željela obavljati neku običnu dužnost gdje ne bih morala preuzimati tako velik rizik. Shvatila sam da je moje stanje pogrešno i tražila sam riječi Božje kako bih to riješila.

Tijekom jutarnje posvećenosti pročitala sam odlomak Božjih riječi citiran u videozapisu s iskustvenim svjedočanstvima, koji mi je puno pomogao. Svemogući Bog kaže: „Kada ljudi nisu u stanju prozreti, razumjeti i prihvatiti Božju suverenost i okolnosti koje On orkestrira ili se pokoriti Njegovoj suverenosti i takvim okolnostima te kada se ljudi suočavaju s raznim poteškoćama u svom svakodnevnom životu ili kada te poteškoće premašuju ono što normalni ljudi mogu podnijeti, oni podsvjesno osjećaju raznorazne brige i tjeskobe, pa čak i patnju. Ne znaju kakvo će biti sutra, ili prekosutra, ili kakva će biti njihova budućnost i stoga osjećaju patnju, tjeskobu i zabrinutost zbog svakojakih stvari. Iz kojeg konteksta proizlaze te negativne emocije? Stvar je u tome što oni ne vjeruju u Božju suverenost – to jest, nisu u stanju vjerovati u Božju suverenost i prozreti je te nemaju istinsku vjeru u Boga u svojem srcu. Čak i kada vlastitim očima vide činjenice Božje suverenosti, oni to ne razumiju niti u to vjeruju. Ne vjeruju da Bog ima suverenost nad njihovom sudbinom, ne vjeruju da su njihovi čitavi životi u Božjim rukama i tako se u njihovom srcu rađa nepovjerenje prema Božjoj suverenosti i uređenjima, a zatim se javljaju pritužbe, i oni se nisu u stanju pokoriti” (Riječ. Svezak VI.: O težnji za istinom. Kako težiti istini (3).). „Ako ljudi teže istini, neće se zaplesti u te poteškoće i potonuti u negativne emocije patnje, tjeskobe i brige. Nasuprot tome, ako ne teže istini, te će ih poteškoće zaplesti tako da neće moći pobjeći, a ako ih ne budu u stanju riješiti, one će na kraju postati negativne emocije koje će se zavezati u čvorove u najdubljim dijelovima njihovih srca, utječući na njihov normalan život i normalno obavljanje dužnosti, što će sve dovesti do toga da se osjećaju potlačeno i da ne mogu pronaći oslobođenje – to je ishod koji će one proizvesti u ljudima” (Riječ. Svezak VI.: O težnji za istinom. Kako težiti istini (3).). Iz Božjih riječi shvatila sam da je moj strah od uhićenja i premlaćivanja na smrt zapravo posljedica nerazumijevanja Božje svemogućnosti i suverenosti: nisam vjerovala da je sve pod Božjom suverenošću. Budući da me izdao Juda i da sam sada bila meta KPK-a, bojala sam se da ću, ako me uhite i ne uspijem podnijeti mučenje, pa postanem Juda ili me pretuku na smrt, izgubiti priliku za spasenje. Zato se nisam usudila otići u crkve rješavati probleme. Nisam bila voljna pokoriti se okruženju koje je Bog orkestrirao za mene. Čak sam se žalila da je obavljanje dužnosti vođa i djelatnika preopasno i željela sam obavljati običnu dužnost koja ne uključuje velike rizike. Uopće nisam pokazivala odanost ni pokornost Bogu!

Zatim sam pročitala još Božjih riječi i zadobila neko razumijevanje o svom stanju. Svemogući Bog kaže: „Osim što razmišljaju o vlastitoj sigurnosti, o čemu još razmišljaju određeni antikristi? Kažu: ‚Trenutno nam okruženje nije naklonjeno, pa se manje pokazujmo i manje propovijedajmo evanđelje. Tako je manja vjerojatnost da će nas uhvatiti, a rad crkve neće biti uništen. Ako izbjegnemo da nas uhvate, nećemo postati Jude, i onda ćemo moći opstati u budućnosti, zar ne?’ Zar nema antikrista koji koriste takve izgovore da zalude svoju braću i sestre? Neki se antikristi jako boje smrti i sramotno životare; također vole ugled i status i voljni su preuzeti ulogu vođe. Iako znaju da ‚posao vođe nije lako nositi – ako veliki crveni zmaj sazna da sam postao vođa, postat ću poznat i mogao bih se naći na tjeralici, a čim me uhvate, život će mi biti u opasnosti’, radi uživanja u statusnim povlasticama, oni zanemaruju te opasnosti. Kad služe kao vođe, samo se prepuštaju svojim tjelesnim užicima i ne bave se stvarnim poslom. Osim što se malo dopisuju s raznim crkvama, ne rade ništa drugo. Skrivaju se na nekom mjestu i ne sastaju se ni s kim, držeći se izolirano, a braća i sestre ne znaju tko im je vođa – do te mjere se boje. Dakle, nije li ispravno reći da su oni vođe samo po imenu? (Da.) Ne bave se nikakvim stvarnim poslom kao vođe; stalo im je samo do skrivanja. Kad ih drugi pitaju: ‚Kako je biti vođa?’, reći će: ‚Nevjerojatno sam zaposlen, a radi sigurnosti moram se stalno seliti. Ovo okruženje je toliko uznemirujuće da se ne mogu usredotočiti na svoj posao.’ Uvijek se osjećaju kao da ih mnoge oči promatraju i ne znaju gdje je sigurno sakriti se. Osim što se prerušavaju, skrivaju na različitim mjestima i ne borave na jednom mjestu, oni iz dana u dan ne obavljaju nikakav konkretan posao. Postoje li takvi vođe? (Da.) Koja načela slijede? Ti ljudi kažu: ‚Kaže se: ‚Lukav zec ima tri jazbine.’ Da bi se zec zaštitio od napada grabežljivca, mora pripremiti tri jazbine u koje će se sakriti. Ako se osoba susretne s opasnošću i mora pobjeći, a nema se gdje sakriti, je li to prihvatljivo? Moramo učiti od zečeva! Životinje koje je Bog stvorio imaju tu sposobnost preživljavanja i ljudi bi trebali učiti od njih.’ Otkako su preuzeli ulogu vođe, shvatili su tu doktrinu i čak vjeruju da su razumjeli istinu. U stvarnosti, užasno su prestrašeni. Čim čuju za vođu koji je prijavljen policiji jer mjesto u kojem je živio nije bilo sigurno, ili za vođu kojeg su uhodili špijuni velikog crvenog zmaja jer je prečesto izlazio vršiti svoju dužnost i družio se s previše ljudi, i kako su ti ljudi na kraju uhićeni i osuđeni, odmah se uplaše. Misle: ‚O ne, hoću li ja biti sljedeći uhićen? Moram naučiti iz ovoga. Ne bih smio biti previše aktivan. Ako mogu izbjeći obavljanje nekog crkvenog rada, neću ga obavljati. Ako mogu izbjeći da se pojavljujem, neću se pojavljivati. Smanjit ću svoj posao što je više moguće, izbjegavat ću izlaske, izbjegavat ću druženje s bilo kim i osigurat ću da nitko ne zna da sam vođa. Ovih dana, tko si može priuštiti da brine o bilo kome drugom? Puko preživljavanje već je izazov!’ Otkako su preuzeli uloge vođa, osim što nose torbe i skrivaju se, ne obavljaju nikakav rad. Oni žive kao na iglama, u stalnom strahu da će biti uhvaćeni i osuđeni. Pretpostavimo da čuju nekoga kako kaže: ‚Ako te uhvate, ubit će te! Da nisi vođa, da si samo običan vjernik, možda bi te pustili nakon što platiš malu kaznu, ali budući da si vođa, teško je reći. Previše je opasno! Neki vođe ili djelatnici koji su uhvaćeni radije bi umrli nego odali bilo kakve informacije i policija ih je pretukla na smrt.’ Jednom kad čuju da je netko pretučen na smrt, njihov strah se pojačava i još se više boje raditi. Svaki dan samo razmišljaju o tome kako izbjeći da ih uhvate, kako izbjeći da se pojavljuju, kako izbjeći da budu nadzirani i kako izbjeći kontakt s braćom i sestrama. Razbijaju glavu razmišljajući o tim stvarima i potpuno zaboravljaju na svoje dužnosti. Jesu li to odani ljudi? Jesu li takvi ljudi sposobni za ikakav rad? (Ne, ne mogu.)” (Riječ. Svezak IV.: Razotkrivanje antikrista. Deveta stavka (Drugi dio).). Bog razotkriva da u slučaju opasnosti antikristi žele zaštititi samo sebe. Oni samo sebe čuvaju od opasnosti i uopće ne razmišljaju o interesima crkve. Njihova je priroda sebična i prezira vrijedna. Shvatila sam da je moje ponašanje bilo jednako sebično kao i ponašanje antikrista. Bila sam itekako svjesna da su različite stavke rada u crkvama za koje sam bila odgovorna sporo napredovale i da su braća i sestre živjeli u strahu i plašljivosti. Puko pisanje pisama radi praćenja rada uopće nije moglo donijeti nikakve rezultate. Morala sam odmah otići u crkve i riješiti te probleme. Ali nisam se usudila ići jer sam se bojala uhićenja te sam se čak i žalila da su dužnosti vođa i djelatnika preopasne. Posebice, kad sam se sjetila kako je prije nekog vremena policija jednog vođu pretukla na smrt, tri dana nakon što je uhićen, još sam se više bojala uhićenja; nisam htjela ići u crkve rješavati te probleme te sam čak željela i obavljati dužnost koja nije uključivala preuzimanje bilo kakvog rizika. Kao vođa nisam uspjela zaštititi rad crkve u ključnom trenutku i nisam uopće razmišljala o svojoj dužnosti i svojim odgovornostima, ne pokazujući nimalo odanosti ni pokornosti Bogu. Bog me uzvisio da obavljam dužnost vođe; trebala sam dobro obavljati rad crkve i štititi interese Božje kuće. Ali umjesto toga, kako bih zaštitila sebe, skrivala sam se, sramotno se držeći vlastitog života. U ključnom trenutku nije me bilo briga hoće li braća i sestre živjeti ili umrijeti, nisam marila za interese crkve i nisam bila nimalo posvećena svojoj dužnosti. Rad tih crkava bio je u zastoju, a ja sam već počinila prijestupe odgađajući rad. Da se nisam odmah pokajala, onda, čak i da sam se uspjela sakriti i izbjeći uhićenje, ne bih ispunila svoju dužnost ni svoje odgovornosti. To bi bila izdaja Boga i na kraju bi me Bog isključio i kaznio baš kao i antikrista.

Poslije sam pročitala još nekoliko odlomaka Božjih riječi, koji su mi dali vjeru i snagu. Bog kaže: „Oni na vlasti izvana se možda čine zlobni, ali ne bojte se, jer to je zato što imate malo vjere. Dokle god vam vjera raste, sve će biti lako. Kličite i skačite do mile volje! Sve vam je pod nogama i u Mojim rukama. Ne ovisi li ostvarenje ili uništenje o jednoj Mojoj riječi?” (Riječ. Svezak I.: Božja pojava i djelo. Kristove izjave na početku. 75. poglavlje.). „Ne bi se trebao bojati ovoga i onoga; s koliko god se poteškoća i opasnosti suočio, trebao bi moći ostati postojan preda Mnom, neometan ijednom preprekom, kako bi se Moja volja mogla nesmetano izvršiti. To je tvoja dužnost… Moraš sve izdržati; za Mene moraš biti spreman sve ostaviti i slijediti Me svom svojom snagom te biti spreman platiti svaku cijenu. Sada je vrijeme kada te iskušavam: hoćeš li Mi ponuditi svoju odanost? Možeš li Me odano slijediti do kraja puta? Ne boj se; sa Mnom kao tvojim osloncem, tko bi ti ikada mogao zapriječiti put?” (Riječ. Svezak I.: Božja pojava i djelo. Kristove izjave na početku. 10. poglavlje.). Točno. Uz Božju potporu, čega sam se trebala bojati? Koliko god veliki crveni zmaj bio razuzdan i pakostan, to je u Božjoj suverenosti. On je predmet služenja u Božjim rukama. Bez Božjeg dopuštenja, policija me ne bi mogla uhititi čak ni da sam im bila pred nosom. Osvrćući se na godine u kojima sam slijedila Boga, mnogo sam puta bila u opasnosti i zamalo su me uhitili. Božja čudesna zaštita svaki me put izbavila iz opasnosti. Primjerice, jedne večeri 2020. dvoje ljudi došlo je u inspekciju kuće koju smo unajmljivale. Budući da je postojala opasnost za moju sigurnost i nisam im mogla pokazati osobnu iskaznicu, namjeravali su nas prijaviti. Jedan od muškaraca mi je oštro rekao: „Pričekaj, idem odmah pozvati policiju da te uhiti!” Nakon što je to rekao, izašao je. Moje sestre i ja iskoristile smo priliku i brzo otišle. Sutradan ujutro do kuće je došlo deset policajaca. Nisu nas mogli uhititi, pa su umjesto toga uhitili našeg stanodavca koji ne vjeruje. Vidjela sam da ovisi o Bogu hoću li biti uhićena ili ne. Baš kao što Bog kaže: „Bez Božjeg dopuštenja, Sotona ne može lako dotaknuti ni kap vode ni zrno pijeska na zemlji; bez Božjeg dopuštenja, Sotona se ne može petljati čak ni s mravima na zemlji, a kamoli s čovječanstvom, koje je stvorio Bog” (Riječ. Svezak II.: O spoznaji Boga. Sâm Bog, jedinstveni I.). Ako bi Bog dopustio da me uhite, to bi bilo s Njegovom dobrom namjerom i trebala bih se pokoriti Božjoj suverenosti i aranžmanima te biti postojana u svom svjedočanstvu za Boga.

Pročitala sam još jedan odlomak Božjih riječi i zadobila mnogo jasniji pogled na smrt. Svemogući Bog kaže: „Kako su umrli oni učenici Gospodina Isusa? Među učenicima je bilo onih koji su bili kamenovani, vučeni za konjem, naglavačke razapeti, rastrgani pomoću pet konja – snašli su ih razni oblici smrti. Koji je bio razlog njihove smrti? Jesu li učinili kakva nedjela pa su zatim pogubljeni po zakonu? Ne. Oni su širili Gospodinovo evanđelje, ali ljudi ovoga svijeta nisu ga prihvatili, već su ih umjesto toga osuđivali, tukli i grdili, pa čak i usmrtili – tako su postali mučenici. (…) Zapravo, tako su njihova tijela umrla i preminula; to je bio njihov način odlaska iz ljudskog svijeta, ali to ne znači da je njihov ishod bio isti. Kakav god bio način njihove smrti i odlaska, ili kako se to dogodilo, Bog nije na taj način odredio konačne ishode tih života, tih stvorenih bića. To moraš jasno vidjeti. Naprotiv, upravo su na taj način osudili ovaj svijet i posvjedočili o Božjim djelima. Ta su stvorena bića iskoristila svoj najdragocjeniji život – iskoristila su posljednji trenutak svog života – kako bi posvjedočila o Božjim djelima, kako bi posvjedočila o Božjoj velikoj sili i kako bi objavila Sotoni i svijetu da su Božja djela ispravna, da je Gospodin Isus Bog, da je On Gospodin i Božje utjelovljeno tijelo. Čak ni do posljednjeg trenutka svog života nikada nisu zanijekala ime Gospodina Isusa. Nije li to bio oblik suda nad ovim svijetom? Iskoristili su svoj život kako bi navijestili svijetu i dokazali ljudskim bićima da je Gospodin Isus Gospodin, da je Gospodin Isus Krist, da je On Božje utjelovljeno tijelo, da djelo otkupljenja cijelog čovječanstva koje je On izvršio omogućuje ovom čovječanstvu da nastavi živjeti – ta je činjenica zauvijek nepromjenjiva. Do koje su mjere oni koji su mučenički stradali radi širenja evanđelja Gospodina Isusa obavili svoju dužnost? Je li to bilo do krajnje mjere? Kako se očitovala ta krajnja mjera? (Dali su svoje živote.) Tako je, platili su cijenu svojim životima” (Riječ. Svezak III.: Besjede Krista posljednjih dana. Propovijedanje evanđelja dužnost je koju su svi vjernici obvezni ispuniti.). Božje riječi vrlo jasno objašnjavaju značenje smrti. Učenici Gospodina Isusa postali su mučenici zbog širenja evanđelja Gospodnjeg. Neki su ubijeni mačem, neki obješeni, a neki razapeti. Svojim su životima dali lijepo i snažno svjedočanstvo za Boga i ponizili su Sotonu. Njihove su smrti bile smislene i vrijedne, a Bog ih je odobravao. Iako je njihovo tijelo umrlo, to nije bila prava smrt: Njihove su se duše vratile Bogu. U Božjem djelu posljednjih dana mnoga su braća i sestre također iznijeli svjedočanstvo o pobjedi nad Sotonom. Nakon što su uhićeni, bez obzira na to kako ih je policija mučila, radije bi umrli nego izdali Boga ili postali Jude. Međutim, ja sam se bojala da će me pretući na smrt i prije nego što me uopće uhite i, poput kornjače koja se skriva u svom oklopu, nisam se usudila vršiti svoju dužnost. Gdje je tu bilo svjedočanstvo? Što sam više o tome razmišljala, to sam više osjećala žaljenje i samoprijekor. Bilo me previše sram ikome se pokazati i mrzila sam sebe što sam bila tako sebična i prezira vrijedna te što nisam imala nimalo ljudskosti. Molila sam se Bogu: „Dragi Bože, kako bih sačuvala sebe, pokušavala sam spasiti vlastitu kožu – živim jadan život i ne pokazujem Ti odanost ni pokornost. Ti odlučuješ o tome hoće li me uhititi ili ne. Spremna sam se potpuno povjeriti u Tvoje ruke i više ne biti sputana strahom od smrti. Spremna sam otići u crkve kako bih stvarno riješila probleme i ispunila svoje dužnosti.” Nakon molitve osjećala sam se mnogo sigurnije i opuštenije.

Nakon toga otišla sam u jednu crkvu. Kroz svoja ispitivanja otkrila sam da su se vođe crkve bojali da će njihova braća i sestre biti uhićeni zbog propovijedanja evanđelja i da će njih smatrati odgovornima, pa su vrlo pasivno pratili rad. Kao odgovor na to stanje, jele smo i pile Božje riječi te smo razgovarale u zajedništvu o njima. Vođe crkve shvatili su da je njihov strah od preuzimanja odgovornosti i njihov neuspjeh u obavljanju stvarnog rada proizlazio iz toga što su njima upravljale njihove sebične i prezira vrijedne sotonske naravi te su bili voljni promijeniti se. Nakon toga počeli su se sastajati s vođama timova, đakonima i djelatnicima evanđelja kako bi razgovarali u zajedništvu o problemima u radu na evanđelju i rješavali ih. Radili smo zajedno i rad crkve postupno je počeo pokazivati znakove poboljšanja. Iz dubine srca zahvaljujem Svemogućem Bogu što me razotkrio i spasio!


65. Konačno sam dočekala Gospodinov povratak

Chunqiu, Kina

Bila sam suradnica u Lokalnoj crkvi. U travnju 1997. godine na sastanku suradnika brat Zhang, vođa, rekao je: „Nedavno se pojavila skupina koja propovijeda Istočnu munju i doista su zastrašujući. Imaju opsežno znanje o Bibliji, a ako nismo oprezni i pažljivi, mogli bi nas navesti na pogrešan put. Kažu da se Gospodin Isus već vratio i da je On Svemogući Bog. Na svojim okupljanjima više ne čitaju Bibliju, već samo riječi Svemogućeg Boga. Biblija kaže: ‚Sve Pismo, bogoduho, korisno je za poučavanje, uvjeravanje, popravljanje, odgajanje u pravednosti’ (2Tim 3,16). Ovaj odlomak Svetog pisma jasno nam govori da su sve riječi u Bibliji nadahnute od Boga. Moramo imati na umu da je sve u Bibliji riječ Božja, da je Biblija temelj naše vjere u Gospodina i da vjerovati u Gospodina znači vjerovati u Bibliju. Odstupanje od Biblije ne znači vjerovati u Gospodina – to znači izdati Ga!” Svi prisutni složili su se s njegovim riječima. Brat Zhang odmahnuo je rukom i nastavio: „Morate zapamtiti: bez obzira na to koliko duboko ili dobro njihove propovijedi zvučale, ako toga nema u Bibliji, ne smijemo vjerovati. Čak i ako vam to propovijedaju vaš vlastiti otac ili majka, nemojte vjerovati. Ako ti ljudi dođu propovijedati u vašu kuću, otjerajte ih! Ako vas navedu na pogrešan put i ako zalutate, Gospodin Isus neće vas priznati, a do tada nikakvo plakanje neće pomoći.” Tada sam se sjetila što je Gospodin Isus jednom rekao: „Nebo će i zemlja uminuti, ali riječi moje ne, neće uminuti” (Mt 24,35). I pomislila sam: „Sve što je sadržano u Bibliji Gospodinove su riječi, pa kako bi mogle proći? Biblija je naša propusnica za ulazak u kraljevstvo nebesko, a ujedno je i jamstvo našeg života, stoga kad ne čitamo Bibliju, znači da ne vjerujemo u Gospodina. Moram se čvrsto držati Biblije.” Zatim je nastavio širiti neke senzacionalne, neutemeljene glasine. Vjerovala sam da su riječi brata Zhanga istinite. Kako bih zaštitila stado i obranila Gospodinov put, nakon što sam se vratila kući, rekla sam vjernicima da se moraju čuvati Istočne munje. No poslije je sve više braće i sestara ipak prihvatilo Istočnu munju.

Na jednom je okupljanju brat Zhang rekao da je Istočna munja privukla sestru Liu. To mi je bilo teško povjerovati. Sestra Liu jako je dobro poznavala Bibliju i držala je dobre propovijedi. Kako su nekoga takvoga kova mogli odvući? Kasnije je i brat Wang, koji je često propovijedao uz brata Zhanga, također povjerovao u Istočnu munju. Počela sam se pitati: „Na svakom okupljanju govore nam da ne primamo ljude iz Istočne munje i da ih ne slušamo niti čitamo njihove knjige. Ali zašto braća i sestre i dalje jedan za drugim povjeruju u Svemogućeg Boga? Što je točno toliko privlačno u učenjima Istočne munje? Što zapravo piše u njihovim knjigama? Brat Wang i sestra Liu, uz još nekoliko suradnika, doista su težili i imali veliku vjeru te su često propovijedali i jako dobro poznavali Bibliju. Kako su ih onda mogli toliko udaljiti? Naša crkva je struja obnove, a naša su učenja dublja od učenja drugih sljedbi. Je li moguće da su učenja Istočne munje još dublja od učenja naše Lokalne crkve? U suprotnom, zašto bi sve te ljude odvukli jedno za drugim i apsolutno se odbijali vratiti?” Nakon toga je baš brat Zhang organizirao molitveni sastanak, uglavnom kako bi se molili i proklinjali one koji propovijedaju Istočnu munju. Osjećala sam da to nije u skladu s Gospodinovim nakanama. Gospodin Isus učio nas je da je mržnja ravna ubojstvu te da trebamo ljubiti svoje neprijatelje. Nije li to što su činili bilo protivno riječima Gospodina Isusa? Nisam se s time slagala, pa nisam sudjelovala.

Krajem listopada 2002. godine u posjet mi je došla nećakinja. Rekla je da se Gospodin Isus vratio, da je izrazio istinu te da vrši djelo suda i čišćenja. Također je rekla da se Božje djelo spasenja čovječanstva provodi u tri etape. Prva etapa bilo je djelo koje je izvršio Jahve Doba zakona, druga etapa bilo je djelo Gospodina Isusa u Doba milosti, a treća etapa bilo je djelo koje vrši Svemogući Bog u Doba kraljevstva. Ove tri etape djela napreduju korak po korak, svaki se put sve više uzdižući. Shvatila sam da je moja nećakinja možda prihvatila Istočnu munju, pa sam je prekinula: „Prva etapa je Doba zakona, a druga Doba milosti – zaista to moraš spominjati? Zar misliš da ja to ne znam? Bez obzira na broj etapa djela, ne možeš ni u što vjerovati bez Biblije! Koliko sam ti puta rekla? Ne vjeruj ni u što osim u Bibliju. Zašto ne slušaš? Kažu da se Gospodin vratio. Gdje je Gospodin? Tko Ga je vidio?” Moja nećakinja je rekla: „Gospodin se vratio i izrazio mnoge istine. Ako želimo vidjeti Boga, moramo tražiti u Njegovim riječima. Ako budeš čitala riječi Svemogućeg Boga, čut ćeš Božji glas i vidjeti Njegovu pojavu.” Kad sam je čula kako to govori, osjetila sam još veći otpor. Sjetila sam se kako je brat Zhang uvijek govorio: „Bez obzira na to koliko duboko propovijed zvučala, ako dolazi izvan Biblije, ne smijemo je slušati. Ne smijemo primiti nikoga tko propovijeda Istočnu munju, čak ni ako su to obitelj ili prijatelji.” Zatim sam je izgrdila: „Nisu li sve Božje riječi u Bibliji? Bez obzira na to koliko duboko ili dobro zvučala bilo koja propovijed izvan Biblije, ne možemo u nju vjerovati! Koliko godina ti čitaš Bibliju? Što ti znaš? Naveli su te na pogrešan put, a da to i ne shvaćaš, a još pokušavaš meni propovijedati! Ako si me došla posjetiti, možeš ostati još nekoliko dana, ali ako si ovdje da mi propovijedaš, onda se gubi! Nakon toga prekidamo kontakt!” Moja nećakinja je rekla: „Teta, molim te, istraži to! Toliko godina vjeruješ u Gospodina i toliko si propatila. Ako ne prihvatiš Božje djelo posljednjih dana, sav tvoj trud bit će uzaludan. Nakon što sam prihvatila istiniti put, ti si bila prva osoba na koju sam pomislila.” Bez obzira na to koliko me nećakinja pokušavala uvjeriti, jednostavno nisam htjela slušati i na kraju je otišla plačući. Kasnije sam bila jako uzrujana. Moja nećakinja prešla je toliki put da mi propovijeda evanđelje, a ja sam je otjerala. To nije bilo u skladu s Gospodinovim učenjima! Ali onda sam pomislila: „Ona je izdala Gospodina, tako da to što sam je otjerala i nije bilo pogrešno.”

Jednog dana u siječnju 2003. godine nazvala me nećakinja i rekla da joj se majka otrovala plinom te da želi da je obiđem. Pomislila sam da ću iskoristiti ovu priliku kako bih ponovno razgovarala s njom i pokušala je uvjeriti da odustane od puta Istočne munje. Sljedećeg dana, nakon što sam posjetila svoju stariju sestru i poslije večere, došao je jedan brat i toplo me pozdravio, ali u tom sam trenutku bila oprezna. Brat je rekao: „Sestro, kakvo je tvoje stajalište o Gospodinovom dolasku?” Rekla sam: „Ako vjeruješ u Gospodina, možemo razgovarati o stvarima iz Biblije, ali ako si ovdje kako bi me uvjerio da vjerujem u Istočnu munju, onda nemamo o čemu raspravljati. Ja vjerujem samo u riječi iz Biblije i ne vjerujem ni u što osim u Bibliju!” Brat je rekao: „Razumijem kako se osjećaš; i ja sam se prije držao Biblije baš poput tebe. Porazgovarajmo onda danas o toj temi.” U tom sam se trenutku sjetila što je rekao brat Zhang: „Bez obzira koliko duboko ili dobro njihovo propovijedanje zvučalo, nikada ga nemojte slušati, kako vas ne bi naveli na pogrešan put.” Stoga sam smislila izgovor i rekla da sam umorna te da želim ići na spavanje. Sljedećeg dana došle su dvije sestre, a ja sam i dalje smišljala razne izgovore da ih odbijem. U tom sam trenutku samo željela ići kući. Međutim, vani je snijeg bio dubok više od petnaest centimetara, a autobusi su prestali voziti, tako da nisam mogla otići. Osjećala sam se nemirno i tjeskobno, a riječi brata Zhanga neprestano su mi se vrzmale po glavi. Dvije sestre poticale su me da pažljivo slušam, jer bih inače propustila priliku da dočekam Gospodinov dolazak. Jedna od njih je nastavila: „Gospodin Isus je rekao: ‚Tražite i naći ćete! Kucajte i otvorit će vam se!’ (Mt 7,7). U Otkrivenju piše: ‚Evo, na vratima stojim i kucam; posluša li tko glas Moj i otvori Mi vrata, unići ću k njemu i večerati s njim i on sa Mnom’ (Otk 3,20). ‚Tko ima uho, nek posluša što Duh govori crkvama!’ (Otk 2,7). Ako ne otvorimo svoja srca Bogu, kako nas On može prosvijetliti?” Vidjela sam da se svaka od njih ponaša dostojanstveno, pristojno i s ljubavlju. Bez obzira na to koliko sam se loše prema njima odnosila, nikada se nisu naljutile na mene, već su me nastavile voditi Gospodinovim riječima. Uopće nisu bile onakve kakvima ih je opisao brat Zhang i više nisam osjećala toliki otpor prema njima. Trećeg dana došlo je nekoliko braće i sestara. Rekla sam im: „‚Sve Pismo je bogoduho’ (2Tim 3,16). Riječi u Bibliji sve su Božje riječi, a vjerovanje u Gospodina ne može se odvojiti od Biblije. Ako ne čitate Bibliju, ne skrećete li s Gospodinova puta?” Jedan brat je rekao: „Pogledajmo prvo tko je izgovorio izraz ‚Sve Pismo je bogoduho’ i ima li za to temelja u Božjim riječima. Gospodin Isus nikada nije rekao da je sve Pismo od Boga nadahnuto. Izraz ‚Sve Pismo je bogoduho’ izgovorio je Pavao, a ne Gospodin Isus.” Dok je to govorio, izvadio je Bibliju i pokazao mi stih „Sve Pismo je bogoduho…” Pogledala sam i doista, to je rekao Pavao, a ne Gospodin Isus. Obično sam se samo usredotočila na čitanje ovog stiha, ali kako to da nisam primijetila taj problem?

Zatim mi je brat pročitao odlomak iz riječi Svemogućeg Boga: „Danas ljudi vjeruju da je Biblija Bog i da je Bog Biblija. Isto tako, vjeruju da su sve riječi Biblije bile jedine riječi koje je Bog izgovorio i da ih je sve Bog izgovorio. Oni koji vjeruju u Boga čak misle da su, iako su svih šezdeset šest knjiga Starog i Novog zavjeta napisali ljudi, sve one nastale u nadahnuću koje je došlo od Boga i da su one zapis izjava Duha Svetoga. To je čovjekovo iskrivljeno shvaćanje i nije u potpunosti u skladu s činjenicama. U stvari, ako se izuzmu knjige proročanstava, veći dio Starog zavjeta su povijesni zapisi. Neke poslanice Novog zavjeta potječu iz iskustava ljudi, a neke od prosvjetljenja Duha Svetoga. Na primjer, Pavlove poslanice nastale su kao djelo čovjeka, sve su bile plod prosvjetljenja Duha Svetoga, napisane su za crkve te su bile riječi poticaja i ohrabrenja za braću i sestre u crkvama. To nisu bile riječi koje je izgovorio Duh Sveti – Pavao nije mogao govoriti u ime Duha Svetoga, nije bio ni prorok, a kamoli imao vizije koje je Ivan vidio. Njegove poslanice napisane su crkvama u Efezu, Korintu, Galaciji i drugim crkvama tog vremena. Stoga su Pavlove novozavjetne poslanice one koje je Pavao napisao crkvama, a ne nadahnuća Duha Svetoga niti su neposredne izjave Duha Svetoga. To su samo riječi poticaja, utjehe i ohrabrenja koje je napisao crkvama tijekom svojega djela. One su i zapis velikog dijela Pavlova djela u to vrijeme. Bile su namijenjene svima koji su braća i sestre u Gospodinu kako bi braća i sestre u crkvama u to vrijeme poslušali njegov savjet i slijedili put pokajanja Gospodina Isusa. Pavao ni na koji način nije rekao da crkve onog vremena ili crkve budućnosti trebaju jesti i piti ono što je on napisao niti je rekao da su sve njegove riječi potekle od Boga. U skladu s okolnostima u kojima su se crkve nalazile u to vrijeme on je samo prisno razgovarao s braćom i sestrama te ih poticao, nadahnjivao vjeru u njima i naprosto je propovijedao ili podsjećao ljude i poticao ih. Njegove riječi bile su zasnovane na njegovu bremenu i on je tim riječima podržavao ljude. Obavljao je djelo apostola crkava tog vremena, bio je djelatnik kojeg je koristio Gospodin Isus, stoga je morao preuzeti odgovornost za crkve i morao je preuzeti djelo crkava, morao je saznati u kakvom su stanju braća i sestre – i zato je pisao poslanice svoj braći i sestrama u Gospodinu. Sve što je rekao da je poučno i pozitivno za ljude bilo je ispravno, ali to nije predstavljalo izjave Duha Svetoga i nije moglo predstavljati Boga. To je nečuveno shvaćanje i ogromno bogohuljenje jer se ljudi prema zapisima o čovjekovim iskustvima i čovjekovim poslanicama odnose kao prema riječima koje je Duh Sveti uputio crkvama!” (Riječ. Svezak 1.: Božja pojava i djelo. O Bibliji (3).). Brat je nastavio: „Božje riječi vrlo su jasne. U Starom zavjetu, osim proročkih knjiga koje je Bog Jahve objavio prorocima, većina su zapisi o ljudskim iskustvima Božjeg djela tijekom Doba zakona, na primjer, kako su Izraelci izašli iz Egipta, iskustva Jakova, Davida, Salomona i tako dalje. Sve su to ljudska iskustva i ne mogu se nazvati Božjim nadahnućem. Riječi dane Božjim nadahnućem u Bibliji sve su jasno označene, izrazima kao što su ‚Ovako govori Jahve’ i ‚Jahve govori ovo’. Novi zavjet bilježi Isusovo djelo, a riječi Gospodina Isusa u njemu su riječi Božje. Knjiga Otkrivenja je viđenje koje je Ivan vidio na otoku Patmosu i to je nadahnuto od Boga, to je Božja riječ. Ostalo su ljudske riječi i iskustveno razumijevanje, a čak i ako ljudske riječi imaju prosvjetljenje Duha Svetoga, ne mogu se nazvati Božjim riječima ili Božjim nadahnućem. Biblija je samo povijesni zapis Božjeg djela, svjedočanstvo Božjeg djela, i nisu sve riječi u Bibliji Božje nadahnuće. Ako sve riječi u Bibliji uzimamo kao nadahnute od Boga i tretiramo ih kao Božje riječi, nije li to bogohuljenje protiv Boga?” Čuvši brata kako to govori, osjetila sam da mi se srce prosvijetlilo i pomislila sam: „Znači, Biblija nije sva od Božjeg nadahnuća, u njoj ima i ljudskih riječi. Ako tretiramo ljudske riječi kao Božje riječi, to je bogohuljenje protiv Boga. Ne mogu više miješati Božje riječi s ljudskim riječima. U Lokalnoj crkvi nitko nikada nije tako jasno razlikovao Božje riječi od ljudskih riječi. Prvi put čujem ovakav razgovor u zajedništvu.” Brat je nastavio: „I ja sam prije mislio da osim Biblije nema drugog Božjeg djela ili riječi, da su sve Božje riječi zapisane u Bibliji i da su Božje riječi u Bibliji cjelovite i potpune, ali previdjeli smo jedno važno pitanje.” Čuvši ga kako to govori, probudila mi se znatiželja i brzo sam upitala: „Koje smo važno pitanje previdjeli?” Pitao me je: „Reci mi, što je bilo prvo, Bog ili Biblija? Je li Bog veći ili je Biblija veća?” Iznenadilo me kad je to upitao. Nitko me to nikada nije pitao i to me doista zateklo na prepad. Sjetila sam se da prvo poglavlje Knjige Postanka govori o tome kako Bog stvara sve. Kad je Bog postojao, Biblije još nije bilo, pa je, naravno, Bog bio prvi. Izlanula sam: „Prvo je bio Bog, a onda Biblija. Naravno da je Bog veći.” Nakon što sam to izgovorila, odjednom mi je sve postalo jasno: „Sve je stvorio Bog, pa je Bog zasigurno veći, ali ja sam u prošlosti stavljala Bibliju iznad Boga. Nije li to bilo pogrešno?” Brat je nastavio: „Prvo je došlo Božje djelo i riječi, a tek onda zapis u Bibliji. Dakle, ako ograničimo Boga na Bibliju i mislimo da izvan Biblije nema Božjih riječi, je li to stajalište ispravno? Pogledajmo što je rekao Gospodin Isus. U Evanđelju po Ivanu 16,12–13: ‚Još vam mnogo imam kazati, ali sada to ne možete nositi. No kada dođe On – Duh Istine – upućivat će vas u svu istinu.’ U Otkrivenju 2,7: ‚Tko ima uho, nek posluša što Duh govori crkvama! Pobjedniku ću dati jesti od stabla života koje je u raju Božjem.’ Gospodin Isus jasno nam je rekao da ljudima mnogo toga još nije rekao jer ljudi u to vrijeme to nisu mogli podnijeti. Stoga, kada se Gospodin vrati u posljednjim danima, On će izreći više riječi i čovječanstvu otkriti sva otajstva istine, kako bi ih mogli shvatiti i ući u njih. Knjiga Otkrivenja također proriče da će u posljednjim danima Duh Sveti govoriti svim crkvama, da će se mali svitak otvoriti i da će skrivena mana biti dana ljudima posljednjih dana. Ako izvan Biblije nema Božjih riječi, kako se ta proročanstva mogu ispuniti? Prema tome, kada Bog dođe u posljednjim danima, izrazit će više riječi, od kojih nijedna nije u Bibliji.” Sjetila sam se da je Gospodin Isus doista izgovorio takve riječi. Božje riječi neiscrpne su i obilne. Reći da izvan Biblije nema Božjih riječi doista nije istinito. Ono što je rekao u skladu je s Biblijom. Ali onda sam se sjetila da u knjizi Otkrivenja piše: „Ja svjedočim svakomu tko sluša riječi proroštva u ovoj knjizi: Tko ovomu što doda, Bog će njemu dodati zla napisana u ovoj knjizi. I tko oduzme od riječi proroštva u ovoj knjizi, Bog će mu oduzeti udio na stablu života i na svetom gradu-na svemu što je napisano u ovoj knjizi” (Otk 22,18–19). Ljudi iz Istočne munje kažu da je Bog učinio novo djelo i izgovorio nove riječi, što znači riječi izvan Biblije. Nije li to dodavanje Bibliji? Ako bih prihvatila ono što propovijedaju, prihvatila bih riječi izvan Biblije, što bi bila izdaja Gospodina. Stoga sam smislila izgovor i izašla, ne želeći više slušati.

Noću sam se prevrtala i okretala, nisam mogla zaspati. Razmišljala sam o onome što je ovaj brat rekao, i o tome kako je to bilo dobro i sve utemeljeno na Bibliji. Ako je istina ono što je brat Zhang rekao o tome da „izvan Biblije neće biti Božjih riječi”, onda se Gospodinovo proročanstvo ne može ispuniti i mali svitak ne može se otvoriti. Ali onda sam pomislila kako je brat Zhang na posebnom sastanku rekao da su ti ljudi vješti u Bibliji i da, bez obzira na to koliko duboko ili dobro njihovo propovijedanje zvučalo, ne bismo ih trebali slušati, pa sam se i dalje brinula: „Što ako povjerujem u pogrešnu stvar?”

Četvrtog dana rekla sam im: „U Otkrivenju 22 piše: ‚Ja svjedočim svakomu tko sluša riječi proroštva u ovoj knjizi: Tko ovomu što doda, Bog će njemu dodati zla napisana u ovoj knjizi. I tko oduzme od riječi proroštva u ovoj knjizi, Bog će mu oduzeti udio na stablu života i na svetom gradu-na svemu što je napisano u ovoj knjizi’ (Otk 22,18–19). Ova dva stiha jasno kažu da se Bibliji ne smije ništa dodavati niti oduzimati. Vi čitate samo riječi Svemogućeg Boga – ne odbacujete li time Gospodinove riječi? Ako povjerujem u pogrešnu stvar, ne samo da neću dobiti Božje odobrenje, nego će Bog na mene poslati i nesreće.” Nakon što je to čuo, brat se nasmiješio i rekao: „Znači, to te brine! Božje riječi sve su istina i nikada neće proći, bez obzira na vrijeme. To je apsolutno točno. Kada Biblija kaže da nitko ne smije dodavati njezinim riječima ili oduzimati od njih, to znači da to čovjek ne može činiti, ali ako Bog osobno dođe djelovati i izgovori Svoje riječi, ne možemo reći da je to dodavanje. Baš kao što je Gospodin Isus izvršio novo djelo i izgovorio nove riječi na temelju Doba zakona, možemo li reći da je On nešto dodao Starom zavjetu?” U tom sam trenutku pomislila: „Da, Biblija kaže da nitko ne smije dodavati ili oduzimati od proročanstava, ali ne kaže da Bog neće izgovoriti nove riječi.” U tom mi se trenutku srce razveselilo i donekle me zainteresiralo bratov razgovor u zajedništvu.

Brat mi je zatim pročitao još neke Božje riječi, pa sam malo bolje razumjela pravu priču o Bibliji i kako se prema njoj ispravno odnositi. Svemogući Bog kaže: „Treba li propise primijeniti na djelo Božje? I mora li Bog djelovati prema proročanstvima proroka? Na kraju krajeva, tko je veći: Bog ili Biblija? Zašto Bog mora postupati shodno Bibliji? Je li moguće da Bog nema pravo nadići Bibliju? Zar Bog ne može napustiti Bibliju i činiti drugo djelo? Zašto Isus i Njegovi učenici nisu svetkovali šabat? Ako je trebao provoditi djelo u svjetlosti šabata i u skladu sa zapovijedima Starog zavjeta, zašto Isus nije svetkovao šabat nakon što je došao, već je oprao noge, pokrio glavu, lomio kruh i pio vino? Nije li sve to odsutno iz zapovijedi Starog zavjeta? Ako je Isus poštovao Stari zavjet, zašto je raskinuo s tim propisima? Trebao bi znati što je bilo prvo, Bog ili Biblija! Budući da je Gospodin šabata, zar On ne bi mogao biti i Gospodin Biblije?” (Riječ. Svezak 1.: Božja pojava i djelo. O Bibliji (1).). „Djelom koje je Isus obavio u vrijeme Novog zavjeta započelo je novo djelo: On nije djelovao u skladu s djelom Starog zavjeta niti je primijenio riječi koje je izgovorio starozavjetni Jahve. On je obavljao Svoje djelo i obavljao je novije djelo, i to djelo koje je bilo više od zakona. Stoga je rekao: ‚Ne mislite da sam došao ukinuti Zakon ili Proroke. Nisam došao ukinuti, nego ispuniti.’ Dakle, u skladu s onim što je postigao mnoga su pravila prekršena. Na šabat, kad je vodio učenike kroz polja žita, oni su brali i jeli zrna žita; On nije svetkovao šabat i rekao je: ‚Sin Čovječji gospodar je subote.’ U ono vrijeme, prema pravilima Izraelaca, tko god ne bi svetkovao šabat, bio bi kamenovan do smrti. Međutim, Isus nije ulazio u hram niti je svetkovao šabat, a Jahve nije obavljao Isusovo djelo u vrijeme Starog zavjeta. Tako je Isusovo djelo nadišlo zakon Starog zavjeta, bilo je uzvišenije od njega i nije bilo u skladu s njim. U Doba milosti Isus nije djelovao po zakonu Starog zavjeta i već je prekršio ta pravila. Ali Izraelci su se čvrsto držali Biblije i osudili su Isusa – zar to nije bilo poricanje Isusova djela? Danas se religiozni svijet također čvrsto drži Biblije, a neki ljudi kažu: ‚Biblija je sveta knjiga i mora se čitati’. Neki ljudi kažu: ‚Bez obzira na vrijeme, Božje djelo se ne može odbaciti. Stari zavjet je Božji zavjet s Izraelcima i ne može se odbaciti, a šabat se uvijek mora svetkovati!’ Zar nisu apsurdni? Zašto Isus nije svetkovao šabat? Je li griješio? Tko može u potpunosti razumjeti takve stvari? Bez obzira na to kako ljudi čitaju Bibliju, bit će im nemoguće spoznati Božje djelo koristeći svoju sposobnost razumijevanja. Ne samo da neće steći čisto znanje o Bogu, već će njihove predodžbe postati sve užasnije, tako da će se početi suprotstavljati Bogu. Da nije Božjeg utjelovljenja danas, ljudi bi se uništili vlastitim predodžbama i umrli bi u Božjoj grdnji” (Riječ. Svezak 1.: Božja pojava i djelo. O Bibliji (1).). Nakon što je pročitao Božje riječi, brat je nastavio s razgovorom u zajedništvu: „Iz Božjih riječi razumijemo da su, nakon Božjeg djela, ljudi zabilježili i prikupili činjenice o Božjem djelu, i to je ono što je postalo Biblija. Biblija je samo povijesna knjiga i zapis o prethodne dvije etape Božjeg djela. Biblija je Božje svjedočanstvo, služi Božjem djelu i nije namijenjena ograničavanju Božjeg djela. Stari zavjet bilježi Jahvino djelo u Doba zakona, uglavnom kako je Bog stvorio svijet i Njegovo djelo u Doba zakona. Novi zavjet bilježi Božje djelo u Doba milosti, bilježeći djelo i riječi Gospodina Isusa, pozivajući ljude da se pokaju i ispovjede grijehe, da ljube svoje bližnje kao same sebe i da opraštaju sedamdeset puta sedam, kao i to kako je Gospodin Isus opraštao grijehe, liječio bolesne, odbacio đavle, uskrsnuo mrtve i tako dalje. Nisu li djelo i riječi Gospodina Isusa također bili izvan onoga što je zabilježeno u Starom zavjetu? Nije li to, u ljudskim očima, također išlo izvan Biblije? Ali to nije bilo dodavanje izvan Biblije, već uzdizanje Božjeg djela. Danas je došao Svemogući Bog, nadograđujući se na djelo Doba milosti kako bi započeo djelo Doba kraljevstva te je izrekao nove riječi. To su riječi Duha Svetoga koje su crkvama prorekli u Otkrivenju te se mali svitak otvorio. Kako se može reći da je nešto dodano Bibliji? To je potpuno druga stvar. Kada ljudi vide da je Svemogući Bog izrazio toliko istina, da su otajstva malog svitka otkrivena i da su te riječi upravo ono što čovječanstvo sada treba – istine koje se tiču toga može li čovječanstvo biti spašeno i ući u kraljevstvo nebesko – hoće li se ljudi i dalje vraćati religiji te svaki dan slušati propovijedanje iz Biblije? Baš kao i oni koji su slijedili Gospodina u Doba milosti; kada su čuli Gospodina Isusa kako izgovara nove riječi i izvršava novo djelo, bi li i dalje išli u hram slušati farizeje kako propovijedaju Stari zavjet? Ako odbacimo Božje nove riječi zato što Božje novo djelo ide izvan Biblije ili je nadilazi, ne činimo li istu pogrešku kao farizeji koji su se protivili Bogu?” Bratove riječi potpuno su me uvjerile i nisam mu imala čime proturječiti. Doista sam idolizirala Bibliju i stavljala sam je iznad Boga. Također sam shvatila da to što ljudi iz Istočne munje ne čitaju Bibliju ne znači da je poriču, već da slijede korake Božjega djela. Baš kao što su se vjernici u Gospodina usredotočili na Novi zavjet; to nije značilo da su skrenuli s Božjeg puta. Shvatila sam da više ne mogu nastaviti na ovaj pogrešan način i da, ako je Svemogući Bog doista Gospodin koji se vratio te ako ne uspijem pažljivo istražiti pa propustim priliku dočekati Gospodinov povratak, ne bih li postala luda djevica? Pomolila sam se Gospodinu: „Gospodine, ako si Se doista vratio, voljna sam ostaviti po strani svoje vlastite predodžbe i slijediti prosvjetljenje i usmjeravanje Duha Svetoga. Ako je ovo Tvoje djelo, molim Te, prosvijetli me kako bih mogla prepoznati Tvoj glas.” Nakon što sam se tako pomolila, osjetila sam veliki mir i olakšanje u srcu.

Nakon toga pročitali smo još riječi Svemogućeg Boga: „Sam Bog je život i istina, a Njegov život i istina postoje istodobno. Oni koji nisu u stanju zadobiti istinu sigurno neće zadobiti život. Bez usmjeravanja, podrške i opskrbe istinom, sve što ćeš zadobiti su puke riječi, doktrine i, još više, smrt. Božji život je sveprisutan, a Njegova istina i Njegov život postoje istodobno. Ako ne možeš pronaći izvor istine, nećeš dobiti opskrbu za život; ako ne možeš steći opskrbu životom, zasigurno nećeš imati istinu, i tako, izuzev uobrazilja i predodžbi, cijelo će tvoje biće sadržavati samo tvoje meso – tvoje smrdljivo meso. Znaj da se puke riječi iz knjiga ne mogu računati kao život, da se povijesni zapisi ne mogu obožavati kao istina i da propisi iz prošlosti ne mogu služiti kao zapis riječi koje Bog sada izgovara, i da samo riječi koje Bog izrazi kada dođe na zemlju i bude živio među ljudima jesu istina, život, Božje namjere i Njegov sadašnji način djelovanja. Ako uzmeš zapise o riječima koje je Bog izgovorio tijekom prošlih vremena i danas ih se pridržavaš, to te čini arheologom i u tom je slučaju najprikladnije opisati te kao stručnjaka za istraživanje povijesnih artefakata. Ti uvijek vjeruješ u tragove djela koje je Bog učinio u prošlim vremenima, vjeruješ samo u Božju sjenu koja je ostala iz vremena kada je On ranije djelovao među ljudima i vjeruješ samo u način na koji je Bog govorio svojim sljedbenicima u ranijim vremenima, ali ne vjeruješ u pravac Božjeg djela danas, ne vjeruješ u današnje slavno Božje lice i ne vjeruješ u put istine koju je Bog sada izrazio. Stoga je neporecivo da si sanjar koji je u potpunosti izvan dodira sa stvarnošću. Ako se još uvijek držiš riječi koje ne mogu čovjeku donijeti život, onda si beznadan komad mrtva drveta, jer si odveć konzervativan, odveć tvrdoglav i odveć nerazuman!” (Riječ. Svezak 1.: Božja pojava i djelo. Jedino Krist posljednjih dana može čovjeku dati put vječnog života.). „Krist posljednjih dana donosi život i donosi trajni i vječni put istine. Ova istina je put kojim čovjek stječe život i to je jedini put kojim će čovjek spoznati Boga i biti od Boga odobren. Ako ne tražiš put života koji je dao Krist posljednjih dana, nikada nećeš steći Isusovo odobrenje i nikada nećeš biti dostojan proći kroz vrata kraljevstva nebeskog, jer si i marioneta i zatočenik povijesti. Oni koji su kontrolirani propisima, riječima i okovima povijesti, nikada neće moći steći život, niti vječni put života. To je zato što jedino što oni imaju jest mutna voda koje se drže tisućama godina umjesto vode života koja teče s prijestolja. Oni koji nisu opskrbljeni vodom života zauvijek će ostati leševi, Sotonine igračke i sinovi pakla. Kako onda mogu vidjeti Boga? Ti samo nastojiš držati se prošlosti, stajati u mjestu i držati stvari onakvima kakve jesu i ne nastojiš promijeniti postojeće stanje stvari i odbaciti povijest, pa nećeš li uvijek biti protivnik Bogu? Koraci Božjeg djela su ogromni i moćni, poput nadolazećih valova i grmljavine koja odjekuje – pa ipak ti sjediš pasivno čekajući uništenje, držeći se onog starog i čekajući da ti stvari padnu u krilo. Kako se, na taj način, možeš smatrati nekim tko ide stopama Janjeta? Kako ovo može pokazati da je Bog kojeg se držiš Bog koji je uvijek nov i nikada star? I kako te riječi iz tvojih požutjelih knjiga mogu prenijeti u novo doba? Kako te mogu povesti da tražiš korake Božjeg djela? I kako te mogu odvesti na nebo? To što držiš u rukama jesu puke riječi koje mogu pružiti samo privremenu utjehu, a ne istine koje ti mogu dati život. Riječi spisa koje čitaš mogu samo obogatiti tvoj jezik; to nisu riječi mudrosti koje ti mogu pomoći da spoznaš ljudski život, a još su manje put koji te može odvesti do savršenstva. Zar ti ova razlika ne daje razlog za razmišljanje? Zar ti ne daje uvid u otajstva sadržana u njemu? Jesi li kadar sam sebe odvesti u nebo kako bi sam susreo Boga? Bez Božjeg dolaska, možeš li odvesti sebe na nebo kako bi uživao u obiteljskoj sreći s Bogom? Sanjaš li još uvijek? Potičem te, onda, da prestaneš sanjati i da pogledaš tko sada djeluje – pogledaj tko sada čini djelo spasenja čovjeka tijekom posljednjih dana. Ako to ne pogledaš, nikada nećeš zadobiti istinu i nikada nećeš steći život” (Riječ. Svezak 1.: Božja pojava i djelo. Jedino Krist posljednjih dana može čovjeku dati put vječnog života.). Bog je razotkrio moje pravo stanje. Bila sam itekako svjesna da je Bog istina, put i život te da je Božje obilje neiscrpno i nikada ne presušuje. Ali tvrdoglavo sam se držala djela koje je Gospodin Isus izvršio u prošlosti. Gospodin se vratio u posljednjim danima i izvodi novo djelo, a ja sam se i dalje u sadašnjosti držala Gospodinovih prošlih riječi i djela. Nisam li ja bila arheolog o kojem Bog govori? Gospodin se više ne drži Svog prošlog djela i započeo je novo djelo, a ja sam se držala Božjeg prošlog djela, čak ga koristeći da mjerim Njegovo novo djelo. Nisam li se time protivila Bogu? Ako bih se i dalje držala Biblije i ne bih prihvatila put života koji Krist pruža u posljednjim danima, onda mi moja vjera u Gospodina do samog kraja ne bi donijela život, niti Gospodinovo odobrenje, a kamoli mi omogućila ulazak u kraljevstvo nebesko. Božje riječi duboko su me pogodile i ispunile me sramom. Lice mi je gorjelo i osjećala sam duboku osudu u srcu. U tom sam trenutku bila i sretna i posramljena. Bila sam sretna jer sam konačno vidjela povratak Gospodina Isusa, ali bila sam posramljena jer sam bila tako slijepa, slijepo sam štovala ljude i vjerovala u neutemeljene glasine, te zato što sam opetovano odbacivala Božje djelo posljednjih dana, misleći da sam odana Gospodinu. Bila sam tako glupa i tvrdoglava! Prije sam vjerovala u neutemeljene glasine i zatvarala crkvu, čak sam i braću i sestre koji su tek prihvatili Svemogućeg Boga povlačila natrag u religioznu crkvu. Učinila sam mnoga zla djela. Svaki dan bila sam zauzeta poslom u Lokalnoj crkvi – nisam li se svom tom zauzetošću zapravo protivila Bogu i išla protiv Njega? Zlo koje sam činila nije se razlikovalo od onoga što su činili farizeji ili židovski saduceji. Zatvorila sam vrata kraljevstva nebeskog svojoj braći i sestrama: niti sam sama ulazila, niti sam njima dopuštala da uđu. Učinila sam toliko zlih djela protiveći se Bogu, a ipak Bog nije postupio sa mnom prema mojim zlim djelima, već je poslao braću i sestre da mi propovijedaju evanđelje, dovodeći me pred Njega. Zaista od Boga nisam zaslužila tako veliku ljubav! Više nisam mogla suspregnuti samookrivljavanje i krivnju u svom srcu pa sam u suzama kleknula na krevet da se molim i ispovjedim Bogu: „Gospodine, čula sam Tvoj glas, i Ti si se zaista vratio. Tako sam uzbuđena i sretna, ali sam i puna kajanja. Poslao si ljude da mi donesu dobre vijesti, da mi propovijedaju evanđelje, a ja ne samo da nisam slušala, već sam i dalje vjerovala u neutemeljene glasine koje su širili vjerski vođe i držala se svojih predodžbi, te sam Ti stalno zatvarala vrata. Također sam sprečavala svoju braću i sestre da dođu pred Tebe. Poput farizeja, ograničila sam Te na Sveto pismo. Bože, toliko sam griješila. Bila sam tako slijepa! Želim Ti se ispovjediti i pokajati, ne želim više ići putem farizeja i voljna sam slijediti korake Tvoga djela.” Nakon molitve srce mi je bilo tako lako i mirno. Bilo je kao da sam postala druga osoba.

Sljedećih dana, dok sam se okupljala s braćom i sestrama iz Crkve Svemogućeg Boga te u zajedništvu razgovarala o Božjim riječima, sve su se zbunjenosti u mom srcu razriješile. U svom se srcu potpuno uvjerila da je Svemogući Bog Gospodin Isus koji se vratio, kojeg sam dugo čekala. Srce mi je bilo tako uzbuđeno i željela sam se požuriti natrag i podijeliti ovu veliku vijest sa svojom braćom i sestrama. Prvo sam otišla u kuću svoje majke i preobratila nekolicinu braće i sestara. Kasnije sam se vratila u svoje mjesto i propovijedala evanđelje sestri Li iz svoje vjeroispovijedi. Sestra Li bila je vrlo sretna što to čuje i bila je voljna istražiti istiniti put. Ali neočekivano, suradnici iz Lokalne crkve omeli su je i odvratili.

Kasnije, kada su suradnici iz Lokalne crkve saznali da sam prihvatila Svemogućeg Boga, izbacili su me. Nisam dala da me sputaju i nastavila sam propovijedati evanđelje. Vidjevši da me ne mogu zaustaviti, počeli su se koristiti mekšim pristupom. U moju su kuću slali ljude u grupama od dvoje ili troje, koji su plakali i molili me da se vratim u Lokalnu crkvu. Ispričavali su mi se, govoreći da me nisu trebali izbaciti. Razmišljala sam o svim godinama koje sam provela s njima propovijedajući evanđelje, podržavajući svoju braću i sestre i s njima prisustvujući sastancima suradnika. Sva ta sjećanja neprestano su mi se poput filma vrtjela u glavi. Osjećala sam se jako potreseno, pa sam se pomolila Bogu: „Bože, što da radim? Još uvijek osjećam privrženost prema njima i teško mi ih je napustiti, ali također znam da si se Ti vratio da izvršiš djelo suda i čišćenja te da bih Te, ako se vratim u religiju s njima, izdala. Ne želim iznevjeriti Tvoje spasenje. Ne mogu biti netko bez savjesti.” Nakon molitve odjednom sam se sjetila Božjih riječi koje mi je brat pročitao: „Svaki korak djela koje Bog vrši u ljudima izvana izgleda kao da se radi o interakciji između ljudi, kao da su izvor tome ljudska uređenja ili ometanje od strane ljudi. Ali iza svakog koraka djela i svega što se događa je Sotonina oklada pred Bogom i oni zahtijevaju od ljudi da budu postojani u svojemu svjedočenju za Boga. Na primjer, kada je Job stavljen na kušnju, Sotona se iza scene kladio s Bogom, a ono što se dogodilo Jobu bilo je ljudsko djelo i ometanje od strane ljudi. Iza svakog koraka djela koje Bog obavlja u vama nalazi se Sotonina oklada s Bogom – iza toga je borba” (Riječ. Svezak 1.: Božja pojava i djelo. Samo voljeti Boga znači istinski vjerovati u Boga.). Božje riječi razbistrile su mi srce i konačno sam shvatila da to što su slali braću i sestre da me mole i govore mi lijepe riječi kako bi me uzvisili, sadrži Sotonine spletke. Ovom blagom taktikom pokušali su me navesti na pogrešan put, htjeli su me navesti da izdam Svemogućeg Boga. Nisam smjela nasjesti na njihove trikove. Kad su vidjeli da me ne mogu uvjeriti, otišli su. Ali na moje iznenađenje, deset dana kasnije brat Zhang je u moju kuću doveo više od deset suradnika da me ometu. Pomislila sam u sebi: „Gospodin se sada vratio, a kao vodeće ličnosti Lokalne crkve, oni ne samo da to odbijaju prihvatiti, već šire predodžbe i zablude da nas navedu na pogrešan put te osuđuju Božje djelo u posljednjim danima. Propovijedala sam evanđelje Božjeg djela u posljednjim danima svojoj braći i sestrama, i svi su bili voljni tragati i istraživati. Ali čim sam otišla, oni su došli i odvukli ih natrag. Jesu li oni doista vjernici u Gospodina?” Sjetila sam se riječi Gospodina Isusa kojima osuđuje i proklinje farizeje: „Jao vama, pismoznanci i farizeji! Licemjeri! Zaključavate kraljevstvo nebesko pred ljudima; sami ne ulazite, a ne date ući ni onima koji ulaze” (Mt 23,13). „Jao vama, pismoznanci i farizeji! Licemjeri! Obilazite morem i kopnom da pridobijete jednog sljedbenika. A kad ga pridobijete, promećete ga u sina paklenoga dvaput goreg od sebe” (Mt 23,15). Nisu li postupci brata Zhanga i ostalih bili isti kao postupci licemjernih farizeja? U prošlosti, kada su farizeji vidjeli Gospodina Isusa kako izgovara toliko istina i čini toliko čuda, oni nisu tragali, već su se opirali Gospodinu Isusu i osuđivali Ga. Čak su i lažno svjedočili kako bi ljude naveli na pogrešan put i spriječili ih da slijede Gospodina, a njihova priroda-bit bila je mržnja prema Bogu i istini. Sada je Svemogući Bog izrazio toliko istina i toliko Ga je ljudi prihvatilo i počelo slijediti. Ali brat Zhang i ostali ne samo da su odbili istražiti, već su se i opirali Svemogućem Bogu i osuđivali Ga, zatvarajući crkvu, šireći neutemeljene glasine i zablude kako bi zastrašili vjernike i spriječili ih da istražuju istiniti put. Nisu ulazili u kraljevstvo nebesko te su i druge sprječavali da uđu. Navodili su druge da se zajedno s njima protive Bogu, vodeći ih u pakao. Nisu li oni bili farizeji i živi đavli, koji su drugima branili ulazak u kraljevstvo nebesko i činili ih djecom pakla? Kada sam o tome razmislila, uspjela sam ih razlučiti i jasno sam vidjela njihovu bit protivljenja Bogu. Bez obzira na to kako su me pokušavali ometati, nisam nasjedala na njihove trikove i bila sam odlučna slijediti Jaganjčeve stope.

Božje riječi one su koje su me navele da se oslobodim okova neutemeljenih glasina vjerskih vođa i prozrem Sotonine spletke. Nakon toga aktivno sam se pridružila redovima onih koji propovijedaju evanđelje, i radeći zajedno sa svojom braćom i sestrama, evanđelje smo uspješno prenijeli na više od trideset ljudi iz Lokalne crkve. Vidjevši Božje usmjeravanje, moja vjera da Ga slijedim još je više ojačala. Hvala Svemogućem Bogu!


83. Je li moja ljubav prema kćeri istinska ljubav?

Odrasla sam na selu, a moji roditelji nisu stekli visoko obrazovanje pa nisu imali izbora nego od zore do mraka teško raditi na poljima. Otac mi je često govorio: „U našoj je obitelji jedino tvoj stric nešto postigao marljivim učenjem i postao visoki dužnosnik u gradu. Ja nisam marljivo učio kad sam bio mlad pa sada mogu živjeti samo od poljoprivrede. Moraš marljivo učiti u budućnosti – nemoj da završiš bez ikakvih izgleda za napredak kao ja.” Kad sam vidjela da se stric vratio u selo u otmjenom automobilu i da ga svi hvale i gledaju s divljenjem, bila sam silno zavidna. A onda sam vidjela da se seljani ravnodušno odnose prema mom tati i shvatila sam da jedino učenjem čovjek može uspjeti i biti poštovan kamo god pođe. Odlučila sam da moram marljivo učiti kako bih se u budućnosti mogla istaknuti i steći divljenje drugih. Marljivo sam učila, ulažući nekoliko puta više truda od drugih, ali nisam dobro prošla na prijemnom ispitu za srednju školu i upisala sam samo običnu strukovnu školu. Što je bilo još neočekivanije, vlada je provela politiku otpuštanja, smanjenja broja zaposlenih i povećanja učinkovitosti kad sam završila školu pa sam u biti dobila otkaz i prije nego što sam službeno počela raditi. Osjećala sam se kao da su mi sve lađe potonule i više nisam imala nade da ću se istaknuti u životu. Nakon što sam se udala, moj je suprug radio kao fizički radnik zbog svoje prosječne razine obrazovanja, a kvaliteta našeg života bila je osrednja. Gledajući svoju rodbinu i prijatelje, vidjela sam da su oni s obrazovanjem i diplomama živjeli glamuroznim životom na visokoj nozi i posjećivali otmjena mjesta. Uspoređujući sebe s njima, još sam više osjećala da se bez visokog obrazovanja ne može uspjeti u ovom društvu i da će moj život uvijek biti ovakav. Stoga sam mislila da u budućnosti moram dobro obrazovati svoje dijete i pomoći mu da stekne visoku diplomu, kako bi donijelo čast našoj obitelji. Tako bih i ja zadobila slavu.

Kad je moja kći imala četiri godine prihvatila sam Božje djelo posljednjih dana. U to sam vrijeme dvaput tjedno išla na okupljanja, a ostatak vremena bila bih sa svojom kćeri i s njom pregledavala kartice za učenje engleskog, recitirala klasične pjesme i učila je osnovno zbrajanje i oduzimanje. Željela sam da odmalena razvije ljubav prema učenju. Kad je bila u trećem razredu počela sam joj davati poduke iz engleskog i matematike, nadajući se da će njezine ocjene nadmašiti ocjene njezinih vršnjaka kako bi u budućnosti mogla upisati dobar fakultet, pronaći dobar posao i živjeti životom slave i uspjeha. Često bih govorila svojoj kćeri da marljivo uči kako bi se u budućnosti mogla istaknuti. Svaki put bi me zbunjeno pogledala, kao da samo napola razumije, ali bi nevoljko pristajala na ono što sam tražila od nje. Ponekad, kad bih vidjela da se umorila od učenja, strpljivo bih joj objašnjavala zašto mora učiti i zašto samo s dobrim ocjenama može imati dobru budućnost i prilike za posao. Vidjevši bespomoćan izraz na njezinu licu, pomislila sam u sebi: „Odgovornost je i obveza roditelja da dobro obrazuju svoje dijete. Možda me sada ne razumije, ali shvatit će moje brižne namjere kad odraste.”

U petom su razredu ocjene moje kćeri iz matematike bile vrlo loše. Iako joj je učitelj strpljivo objašnjavao gradivo, kolege iz razreda pomagali su joj u učenju, a i sama se trudila rješavati zadatke, rezultati njezinih ispita i dalje su uvijek bili nezadovoljavajući. Ponekad bi čak i pala na ispitu. Kad sam to vidjela, postala sam iznimno tjeskobna i strogo sam rekla svojoj kćeri: „Bez dobrih ocjena nećeš upisati željenu školu i od tebe neće biti ništa. U očima drugih bit ćeš nitko i ništa i cijeli će ti život biti promašaj. Moraš pod svaku cijenu pronaći način da brzo poboljšaš svoje ocjene iz matematike. Ako ne uspiješ, nećeš se tek tako izvući.” Kći me plaho pogledala, previše uplašena da progovori, lica blijeda od straha. Vidjevši je takvu, malo sam popustila – trudila se, a nije imala loše ocjene iz matematike zato što je odbijala učiti. Pitala sam se jesam li pretjerala. Ali onda sam pomislila: „Ako sada nisam stroga, kasnije možda neće imati dobre prilike za posao. Neka me radije sada mrzi nego da nema budućnosti.” Nakon što sam se raspitala, pronašla sam učitelja s dugogodišnjim iskustvom da podučava moju kćer. Kad bi došlo vrijeme za njezine poduke, ostavila bih svoj posao i također slušala. Zapisivala sam dijelove koje moja kći nije razumjela, a kad bismo došle kući, tjerala bih je da ih ponovno prođe. Ako ih i dalje nije znala riješiti, naljutila bih se i glasno joj držala prodike govoreći: „Misliš li da ćeš upisati dobru školu ako ovako nastaviš?” Moja je kći ustuknula od straha, a oči su joj se napunile suzama jer je bila povrijeđena. Srce mi se smekšalo i pomislila sam: „Možda bih trebala pustiti da stvari idu svojim tokom – neka nauči koliko može. Što ako zbog svega ovog pritiska na kraju padne u depresiju?” Ali onda sam odmah pomislila: „Ako sada popustim u njezinu obrazovanju, to će izravno utjecati na njezinu budućnost. Moram ispuniti svoju odgovornost kao roditelj.” Tako sam nastavila tjerati svoju kćer da uči. Moja je kći ionako bila introvertirana, a pod pritiskom koji sam vršila, njezino se samopouzdanje još više srozalo. Često bi se naglo budila iz noćnih mora, ocjene su joj još više pale i sve smo se više udaljile jedna od druge. Vidjevši to, postala sam vrlo tjeskobna. S jedne strane, brinula sam se da će njezine loše ocjene utjecati na njezinu budućnost, ali s druge strane, srce me boljelo zbog nje i osjećala sam krivnju zato što sam je toliko pritiskala. Te su se proturječne emocije ispreplele i nisam znala što da radim. Stalno sam se pitala: „Postupam li prema kćeri s ljubavlju? Ako da, ne bi li se ona zbog toga trebala osjećati slobodno i opušteno? Ali jasno osjećam da je postala nesretnija i da joj se samopouzdanje srozalo. Ne samo da joj se ocjene nisu poboljšale – još su više pale, a sada se i stalno naglo budi iz noćnih mora. Je li moguće da je način na koji odgajam svoje dijete pogrešan?” Nisam znala što da radim, pa sam se neprestano molila, moleći Boga da me usmjerava kako bih shvatila svoje probleme.

Jednog dana, čitala sam Božje riječi i stekla neko razumijevanje svog stanja. Svemogući Bog kaže: „Zapravo, koliko god čovjekove aspiracije bile velike, koliko god njegove želje bile realne ili ispravne, sve što čovjek želi postići, sve čemu čovjek teži neraskidivo je povezano s dvije riječi. Te su dvije riječi ključne za svaku osobu tijekom cijelog njenog života i one su stvari koje Sotona nastoji usaditi u čovjeka. Koje su to dvije riječi? To su ‚slava’ i ‚dobitak’. Sotona koristi vrlo blagu metodu, metodu koja je u velikoj mjeri u skladu s ljudskim predodžbama i nije puno agresivna, kako bi ljude naveo da nesvjesno prihvate njegove načine i zakone opstanka, da razviju životne ciljeve i smjer u životu te da počnu stjecati životne težnje. Koliko god visokoparni bili opisi ljudi o tim svojim životnim težnjama, te težnje se uvijek vrte oko slave i dobitka. Sve što bilo koja velika ili slavna osoba – ili, zapravo, bilo koja osoba – juri tijekom svog života odnosi se samo na te dvije riječi: ‚slava’ i ‚dobitak’. Ljudi misle da će, kad steknu slavu i dobitak, imati kapital da uživaju u visokom statusu i velikom bogatstvu te da uživaju u životu. Misle da jednom kada imaju slavu i dobitak imaju kapital da traže užitak i upuštaju se u razuzdano tjelesno uživanje. Zarad te slave i dobitka koje žele, ljudi rado i nesvjesno predaju Sotoni svoje tijelo, srce i čak sve što imaju, uključujući svoje izglede za budućnost i svoju sudbinu. Čine to bez zadrške, bez i trenutka sumnje i nikada ne znajući kako povratiti sve što su nekoć imali. Mogu li ljudi očuvati bilo kakvu kontrolu nad sobom jednom kad na taj način predaju sebe Sotoni i postanu mu odani? Sigurno ne. Oni su pod potpunom i apsolutnom kontrolom Sotone. Potpuno su i apsolutno zaglavljeni u toj kaljuži i ne mogu se osloboditi” (Riječ. Svezak II.: O spoznaji Boga. Sâm Bog, jedinstveni VI.). Božje su mi riječi pomogle da shvatim da sam toliko godina zapravo živjela potpuno pod Sotoninom obmanom. Prisjetila sam se kako su me roditelji indoktrinirali od djetinjstva i kako sam smatrala izreke „Čovjek teži višem, voda teče nizbrdo” i „Istakni se između ostalih i donesi čast svojim precima” ciljevima svoje težnje. Da bih se istaknula, kao učenica sam radila višestruko više od drugih, da bih na kraju pala na prijemnom ispitu za srednju školu i kasnije nisam mogla naći dobar posao. Stoga sam počela odustajati od sebe i izgubila sam vjeru u život. Nakon što se rodila moja kći, sve sam nade polagala u nju. Kako bih razvijala njezin interes za učenje, odmalena sam joj počela usađivati znanje, a kao rezultat toga, izgubila je radost djetinjstva. Kad je krenula u školu, a ja sam vidjela da su joj ocjene iz matematike loše, tjerala sam je na poduke kako bi poboljšala ocjene, a kad se nije poboljšala, naljutila bih se i korila je. Uopće nisam imala razumijevanja ni suosjećanja za nju. Budući da sam je stalno pritiskala, njezino je mlado srce postalo opterećeno golemim stresom i sve smo se više udaljavale jedna od druge. Izvana je izgledalo kao da sve to činim za njezino dobro, ali zapravo sam joj nametala svoje neispunjene snove, tjerajući je da ih ostvari umjesto mene i odnoseći se prema njoj kao prema oruđu da se ja istaknem. Uistinu mi je nedostajalo ljudskosti! Shvativši sve to, osjećala sam duboko kajanje. Nisam željela da me Sotona i dalje pravi budalom i povrjeđuje.

Nastavila sam tražiti i pročitala sam Božje riječi: „Koliko god netko bio nezadovoljan svojim rođenjem, odrastanjem ili brakom, svatko tko je kroz to prošao zna da ne može birati gdje će se i kada roditi, kako će izgledati, tko će mu biti roditelji ni tko će mu biti supružnik, već može samo prihvatiti volju Neba. Ipak, kada dođe vrijeme da ljudi odgajaju sljedeći naraštaj, oni na svoje potomke projiciraju sve želje koje nisu uspjeli ostvariti u prvoj polovici svog života, nadajući se da će njihovo potomstvo nadoknaditi sva razočaranja iz prve polovice njihova vlastita života. (…) Ljudi znaju da im nedostaje sposobnosti i da u ovom životu nisu ništa postigli, da neće imati drugu priliku ni drugu nadu da se istaknu iz gomile te da nemaju drugog izbora nego prihvatiti svoju sudbinu. Zato oni sve svoje nade, svoje neostvarene želje i težnje projiciraju na sljedeći naraštaj, nadajući se da im njihovo potomstvo može pomoći da ostvare svoje snove i realiziraju svoje želje; da će im kćeri i sinovi donijeti slavu obiteljskom imenu, zadobiti ugledan položaj ili postati bogati ili slavni. Ukratko, žele vidjeti kako im se djeca uzdižu u velike visine. Planovi i maštarije ljudi savršeni su; zar ne znaju da broj djece koju imaju, izgled njihove djece, sposobnosti i tako dalje, nisu stvari o kojima oni odlučuju? A da i ne govorimo o tome kakva će biti sudbina njihove djece – nije li to još više izvan njihove kontrole? Ljudi nisu gospodari vlastite sudbine, a ipak se nadaju da će promijeniti sudbinu mlađeg naraštaja; nemoćni su izbjeći vlastitu sudbinu, a ipak pokušavaju upravljati sudbinama svojih sinova i kćeri. Ne precjenjuju li sami sebe? Nije li to ljudska glupost i neznanje?” (Riječ. Svezak II.: O spoznaji Boga. Sâm Bog, jedinstveni III.). „Kojim će se zanimanjem netko baviti, kako će zarađivati za život i koliko će bogatstvo u životu imati ne ovisi o njegovim roditeljima, njegovim talentima ili njegovu trudu i ambicijama, već to ovisi o predodređenju Stvoritelja” (Riječ. Svezak II.: O spoznaji Boga. Sâm Bog, jedinstveni III.). Božje riječi razotkrile su moje pravo stanje. Doista sam svoje neispunjene želje prenijela na svoju kćer, nadajući se da će se ona istaknuti i ostvariti moje želje. Stoga sam na sve načine pokušavala kontrolirati njezinu sudbinu vlastitim naporima. Zapravo je sudbina svake osobe u Božjim rukama, ali ja nisam poznavala Božju suverenost. Živjela sam prema lažnim idejama da „Znanje može promijeniti tvoju sudbinu” i „Čovjekova je sudbina u njegovim rukama” i uvijek sam željela kontrolirati budućnost svoje kćeri. Sjetila sam se svih radnika oko sebe koji su imali znanje, a ipak se njihova sudbina zbog toga nije promijenila. Ja sam bila najbolji primjer. Uvijek sam pokušavala promijeniti svoju sudbinu znanjem, ali nakon što sam završila školu odmah sam dobila otkaz i nisam imala ni priliku zaposliti se ni primijeniti ono što sam naučila u školi. Vidjela sam da sudbina osobe nije u njezinim rukama, a ipak sam zaluđeno pokušavala kontrolirati sudbinu svoje kćeri. Bila sam tako ohola i neuka i uistinu sam se precijenila! Sudbina i karijera moje kćeri predodređene su od Boga i to nisu stvari koje se mogu promijeniti ljudskim trudom ili učenjem. Sjetila sam se prijatelja svog supruga koji je, unatoč tome što je imao samo osnovnoškolsko obrazovanje, uspio otvoriti nekoliko trgovina jednog lanca diljem zemlje, a mnogi ljudi s diplomom tamo traže posao. Taj oštar kontrast pomogao mi je da još jasnije vidim da znanje ne može promijeniti sudbinu osobe i da bih trebala pustiti da učenje mog djeteta ide svojim prirodnim tijekom. Nakon toga, više nisam tjerala svoju kćer da uči prema mojim zahtjevima, a također sam je prestala upisivati na dodatne sate. Umjesto toga, sve u vezi s njom povjerila sam u Božje ruke. Također sam propovijedala evanđelje svojoj kćeri. Kad god je imala vremena, okupljala bi se s braćom i sestrama svoje dobi, a njezino se mentalno stanje stalno poboljšavalo.

Kasnije sam pročitala najnovije Božje riječi i jasnije sam vidjela svoje probleme. Također sam shvatila koje bi odgovornosti roditelji zapravo trebali ispunjavati prema svojoj djeci. Svemogući Bog kaže: „U svojoj subjektivnoj svijesti roditelji imaju svakojake pretpostavke, planove i odluke o budućnosti svoje djece, i kao rezultat toga, razvijaju ta očekivanja. Vođeni tim očekivanjima, roditelji od djece zahtijevaju da uče razne vještine, poput glume, plesa, slikanja i tako dalje, misleći da će im, nakon što njihova djeca postanu darovite osobe, biti lakše uzdići se iznad drugih umjesto da žive ispod njih, da će postati visoki dužnosnici umjesto nižerangiranih podređenih, postati rukovoditelji, direktori i izvršni direktori, raditi u tvrtkama s popisa Fortune Global 500 i tako dalje. Sve su to subjektivne zamisli roditelja. (…) Ti roditelji polažu očekivanja na svoju djecu u potpunosti prema vlastitim sklonostima i željama. Nije li to subjektivno? (Jest.) Reći da je subjektivno zapravo je još blag izraz – što je to uistinu? Kako se još može protumačiti ta subjektivnost? Nije li to sebičnost? Nije li to prisila? (Jest.) Tebi se sviđa određeno zanimanje, želio bi biti dužnosnik, obogatiti se, biti glamurozan i uspješan u društvu, pa tjeraš svoju djecu da i ona teže tome da postanu takve osobe i da kroče takvim putem. No teško je reći hoće li ona u budućnosti moći raditi taj posao i odgovara li im taj posao doista. A kakva je onda točno njihova sudbina? Kako će Bog imati suverenost nad njima i napraviti aranžmane za njih? Znaš li ti to? Neki ljudi kažu: ‚Nije me briga za to. Dokle god se meni, kao roditelju, nešto sviđa, onda je u redu. Budući da se to meni sviđa, takva očekivanja polažem na njih.’ Nije li to odviše sebično? (Jest.) Lijepo rečeno, to je vrlo subjektivno, to je slušanje samo sebe, ali što je to zapravo? To je vrlo sebično! Ti roditelji ne uzimaju u obzir kov ni talente svoje djece i nije ih briga za aranžmane koje Bog ima za sudbinu i život svake osobe. Oni to ne uzimaju u obzir, oni svojoj djeci, iz pustih želja, jednostavno nameću svoje sklonosti i planove. Neki ljudi kažu: ‚Ako ne napravim te aranžmane, to će utjecati na njihovu budućnost. Mlada su i naivna, a dok shvate, bit će prekasno. Kao roditelj moram se brinuti o svojoj djeci i sve im urediti. To je odgovornost roditelja!’ U toj izjavi nema ničeg pogrešnog, ali ako tvoji planovi i aranžmani nisu ono što tvojoj djeci treba, već stvari koje im namećeš, onda to nije primjereno. (…) Čak i ako ih roditelji od malih nogu uče: ‚Kada imaš posla s ljudima, nemoj im baš sve otkriti’, djeca će to shvatiti samo kao neku vrstu doktrine. Tek kada to uistinu shvate, moći će uistinu djelovati na temelju savjeta svojih roditelja. Dok ne razumiju savjet svojih roditelja, bez obzira na to koliko ih roditelji pokušavali poučiti, to će im i dalje biti samo neka vrsta doktrine. Stoga, kada neki roditelji misle: ‚Ovo je društvo previše natjecateljski nastrojeno i ljudi žive pod prevelikim pritiskom; ako od malih nogu ne ubrzam tempo obrazovanja svoje djece i ne natjeram ih da steknu solidno znanje, onda će u budućnosti morati trpjeti bol i teškoće’, je li ta zamisao održiva? (Nije.) Ti tjeraš svoju djecu da rano podnose taj pritisak kako bi u budućnosti podnosila manje tih teškoća, tjerajući ih da podnose taj pritisak počevši od dobi u kojoj još ništa ne razumiju. Hoće li doista nešto postići zato što su podnijela taj pritisak? Ako ne uspiju steći nikakve odgovarajuće vještine ni znanje, neće li sve to biti uzaludno? Tjerati ih da podnose pritisak od malih nogu nije dobro za njihovo fizičko i mentalno zdravlje. Ako to donese neke bolesti i posljedice, ne nanosi li im se time šteta? Radiš li to doista za njihovo dobro? Nije nužno loše to što djeca ne razumiju. Barem mogu nekoliko godina živjeti ugodno, jednostavno i sretno. Kad bi od malih nogu mogla prozreti te stvari i počela podnositi te pritiske, to za njih ne bi nužno bilo dobro” (Riječ. Svezak VI.: O težnji za istinom. Kako težiti istini (18).). Kada sam pročitala Božje riječi, shvatila sam koliko je uskogrudna i sebična bila moja ljubav prema kćeri. Kako bih postigla vlastiti cilj da se istaknem, jednostrano sam joj nametala svoja stajališta, kovala planove za njezinu budućnost ne uzimajući u obzir njezine sposobnosti ili kov i koristila sam se prisilnim metodama da je natjeram da uči, primjenjujući pritisak i ograničenja. Kad sam vidjela da joj se ocjene ne poboljšavaju, vrištala sam na nju kao da sam poludjela, što je dovelo do toga da je postajala sve povučenija i oduzimala sam joj slobodu i prostor. Sve što sam činila sputavalo ju je i vezivalo. Voljela sam slavu i dobitak i uvijek sam se željela istaknuti, pa kad se moje želje nisu mogle ostvariti, prenijela sam ih na svoju kćer, tjerajući je da ispuni moje želje i stavljajući prevelik pritisak na nju da uči. Nikad se nisam stavila u njezinu kožu da razmislim što voli ili u čemu je dobra. Čak i kad sam vidjela da zbog mog pritiska postaje sve introvertiranija i da se osjeća sve manje vrijednom, i dalje sam inzistirala da ispuni moja očekivanja, zbog čega je živjela u stalnoj boli. Bila sam doista okrutna i sebična! Moja je kći još bila mlada, u dobi kad se željela zabavljati, a ja sam joj nasilno usađivala sotonske filozofije i zakone, tjerajući je da podnosi pritiske i bol koje ne bi trebala podnositi. Ono što sam činila svojoj kćeri uopće nije bila ljubav, već oblik psihičkog povrjeđivanja. Da sam doista voljela svoju kćer i preuzela odgovornost za nju, trebala sam je obrazovati u skladu s njezinim interesima i sposobnostima, ispravno je usmjeravajući umjesto da joj namećem vlastite želje. Razmišljajući o svojim postupcima, duboko sam žalila i shvatila sam da nemam ljudskosti. Više joj nisam mogla nametati ta neprikladna očekivanja.

Od tada, čitajući Božje riječi, shvatila sam odgovornost koju bih, kao majka, trebala ispunjavati. Svemogući Bog kaže: „Raščlanjivanjem biti očekivanja koja roditelji imaju od svoje djece možemo vidjeti da su ta očekivanja sebična, da se protive ljudskosti i da nemaju nikakve veze s odgovornostima roditelja. Kada roditelji svojoj djeci nameću svakojaka očekivanja i zahtjeve, na njih stavljaju veliki dodatni pritisak – time ne ispunjavaju svoje odgovornosti. Koje bi, dakle, odgovornosti roditelji trebali ispunjavati? U najmanju ruku, trebali bi učiti svoju djecu da budu pošteni ljudi koji govore istinu i postupaju pošteno te ih učiti da budu dobrodušna i da ne čine loše stvari, usmjeravajući ih u pozitivnom smjeru. To su njihove najosnovnije odgovornosti. Osim toga, trebali bi svoju djecu, na temelju njihova kova i stanja, usmjeravati u stjecanju praktičnog znanja i vještina i tako dalje. Ako roditelji vjeruju u Boga i razumiju istinu, trebali bi poticati svoju djecu da čitaju Božje riječi i prihvate istinu kako bi upoznala Stvoritelja i shvatila da je ljude stvorio Bog te da Bog postoji u ovom svemiru; trebali bi svoju djecu voditi u molitvi Bogu te u jedenju i pijenju riječi Božjih kako bi mogla razumjeti neke istine, tako da nakon što odrastu mogu vjerovati u Boga, slijediti Boga i vršiti dužnost stvorenog bića, umjesto da jure za svjetovnim trendovima, budu zarobljena u raznim složenim međuljudskim odnosima te da budu namamljena, iskvarena i uništena raznim zlim trendovima ovog svijeta. To su doista odgovornosti koje bi roditelji trebali ispunjavati. Odgovornosti koje bi trebali ispunjavati jesu da, u svojoj ulozi roditelja, pruže svojoj djeci pozitivno usmjeravanje i prikladnu pomoć prije nego što ona postanu punoljetna, kao i da se pravovremeno brinu o njihovom fizičkom životu u pogledu svakodnevnih potreba. Ako se djeca razbole, roditelji bi im trebali osigurati liječenje kad god je to potrebno; ne bi ih smjeli, iz straha da će zaostati sa školskim obvezama, tjerati da nastave ići u školu i odreknu se liječenja. Kada se djeca trebaju oporaviti, mora im se dopustiti da se oporave, a kada se trebaju odmoriti, mora im se dopustiti da se odmore. Roditelji se moraju pobrinuti za zdravlje svoje djece; ako djeca zaostanu sa svojim školskim obvezama, roditelji mogu pronaći način da to kasnije nadoknade. To su odgovornosti koje bi roditelji trebali ispunjavati. S jedne strane, moraju pomoći svojoj djeci da steknu solidno znanje; s druge strane, svoju djecu moraju usmjeravati i odgajati tako da ona kroče pravim putem te voditi računa o njihovom mentalnom zdravlju kako na njih ne bi utjecali nezdravi trendovi i zle prakse društva. Istovremeno, svoju djecu također moraju poticati da vode računa o prikladnom vježbanju kako bi očuvala svoje tjelesno zdravlje. To su stvari koje bi roditelji trebali činiti, umjesto da svojoj djeci prisilno nameću bilo kakva nerealna očekivanja ili zahtjeve. Roditelji moraju ispunjavati svoje odgovornosti i kada je riječ o onome što njihovoj djeci treba za njihov duh i o onome što im treba u tjelesnom životu. Trebali bi im prenijeti neka opća znanja, poput toga da bi trebala jesti toplu, a ne hladnu hranu, da bi se, kada je vrijeme hladno, trebala toplo obući kako se ne bi pothladila ili prehladila, te im tako pomoći da se nauče brinuti o vlastitom zdravlju. Osim toga, kada se u mladim umovima njihove djece pojave neke djetinjaste, nezrele zamisli o njihovoj budućnosti ili neke ekstremne misli, čim to otkriju, roditelji ih moraju ispravno usmjeriti, ispravljajući te djetinjaste maštarije i ekstremna razmišljanja kako bi njihova djeca mogla krenuti pravim životnim putem. To znači ispunjavati svoje odgovornosti. Ispunjavati svoje odgovornosti znači, s jedne strane, brinuti se za živote svoje djece, a s druge strane, usmjeravati i ispravljati njihove misli te im pružati ispravno vodstvo u pogledu njihovih misli i gledišta” (Riječ. Svezak VI.: O težnji za istinom. Kako težiti istini (18).). „Dok njihova djeca odrastaju, odgovornosti i obveze koje bi roditelji trebali ispunjavati jesu usmjeravati i pomagati svojoj djeci da krenu u ispravnom životnom smjeru, a ne na njih vršiti pritisak ili stavljati im okove, opterećujući ih, a još manje miješati se u izbore svoje djece ili im nametati vlastite nade. Umjesto toga, dok djeca odrastaju, roditelji bi trebali pružiti prikladnu pomoć na temelju kova, sklonosti i težnji svoje djece. Bez obzira na to kakve su osobnosti i kov njihove djece, roditelji bi ih trebali izvesti na ispravan životni put. Roditelji bi trebali pomoći svojoj djeci da nadoknade ono što nemaju te naučiti kako ih voditi i usmjeravati da se razvijaju u pozitivnom smjeru. Kada njihovu djecu na pogrešan put navedu i ometaju neke pogrešne stvari iz društvenih trendova, roditelji bi im trebali pravovremeno pružiti duhovno usmjerenje te ih poučiti kako se trebaju ponašati i ispraviti njihovo ponašanje. Što se tiče toga žele li njihova djeca učiti, koliko dobro uče, koliko ih zanima stjecanje znanja i vještina te što mogu raditi kada odrastu, to bi trebalo biti prilagođeno njihovim prirodnim predispozicijama i sklonostima te onome čemu naginju njihovi interesi, omogućujući im da tijekom svog odgoja odrastaju zdravo, slobodno i snažno. To je odgovornost koju bi roditelji trebali ispunjavati. Štoviše, to je stav koji bi roditelji trebali imati prema odrastanju, učenju i karijeri svoje djece, umjesto da im nameću vlastite želje, ambicije, sklonosti i prohtjeve kako bi ih ona ostvarila” (Riječ. Svezak VI.: O težnji za istinom. Kako težiti istini (16).). Iz Božjih riječi naučila sam da je odgovornost roditelja usmjeravati svoju djecu da normalno uče u skladu sa svojim kovom i jačim stranama, ponuditi pozitivno i aktivno usmjeravanje kad se pojave problemi tijekom njihova odrastanja, disciplinirati ih kad učine nešto pogrešno i učiti ih razlučiti pozitivne i negativne stvari. Što se tiče budućeg života djeteta, kakva će osoba postati ili kojom će se karijerom baviti, sve je to u Božjoj suverenosti i Njegovim aranžmanima, a roditelji bi trebali prihvatiti Božju suverenost i pokoriti joj se. Jednom kad sam utvrdila svoju odgovornost, znala sam kako odgajati svoju kćer. Kad moja kći nije bila zauzeta školom, zajedno smo čitale Božje riječi i slušale himne. Kad je imala problema u učenju, smireno sam je podučavala i govorila joj da ne osjeća pritisak. Neočekivano, ocjene moje kćeri malo su se poboljšale. Kasnije sam vidjela da moja kći voli slikati, pa sam je upisala na tečaj slikanja. Razvila je vlastite hobije, a i njezino se mentalno stanje popravilo. Moja kći i ja također smo postajale sve bliskije.

Jednog dana nakon škole, na putu kući nakon što sam pokupila kćer, vidjela sam majku kako viče na svoju kćer, kritizirajući je zbog loših ocjena. Djevojčica je drhtala od straha. U tom trenutku, moja mi je kći tiho šapnula na uho: „Mama, zahvaljujući Božjem spasenju, više ne patim. Prije si bila jednako stroga prema meni, ali više nisi takva i postala si dobra mama.” Čuvši je kako to govori, osjetila sam toplinu oko srca i zamalo sam zaplakala. Srce mi je bilo ispunjeno zahvalnošću Bogu. Božje su me riječi navele da shvatim da je ljudska sudbina u Njegovim rukama. Štoviše, Božje su mi riječi pokazale koja je istinska odgovornost roditelja prema svojoj djeci. Više nisam tjerala svoju kćer da uči i zbog toga sam u njezinim očima bila dobra mama. Tiho sam šapnula svojoj kćeri: „Obje bismo trebale zahvaliti Bogu na Njegovu spasenju.”

Moja kći sada pohađa školu za medicinske sestre, i iako ponekad razgovaramo o problemima budućeg zaposlenja, moje je srce mirno i vjerujem da je sve u Božjim rukama. Kakva god bila situacija sa zaposlenjem mog djeteta, spremna sam pokoriti se Božjim aranžmanima. Ova preobrazba i ovi dobici bili su rezultat usmjeravanja Božjih riječi. Hvala Bogu!


84. Lekcije koje sam naučila nakon muževe bolesti

Lin Jing, Kina

U kolovozu 2001. godine jedna sestra posvjedočila mi je da se Bog po drugi put utjelovio da izrazi istinu i izvrši Svoje djelo suda kako bi pročistio i preobrazio čovjekovu iskvarenu narav i na kraju uveo ljude u prekrasno kraljevstvo. Kad sam to čula, bila sam vrlo uzbuđena. Nakon razdoblja istraživanja prihvatila sam djelo Svemogućeg Boga posljednjih dana. Nakon toga sam aktivno pohađala okupljanja i izvršavala svoje dužnosti. Poslije sam izabrana za vođu u crkvi. U to me vrijeme moj muž često pokušavao spriječiti da vjerujem u Boga i izvršavam svoju dužnost, ali nisam se dala sputavati i nikada nisam zapostavljala svoje dužnosti. Cijele sam se dane užurbano kretala po crkvi. Danju sam pohađala okupljanja, razgovarajući u zajedništvu s braćom i sestrama kako bismo riješili poteškoće u njihovom ulasku u život. Navečer sam pružala podršku negativnoj i slaboj braći i sestrama. Moj muž prije nije puno zarađivao, ali, neočekivano, u to je vrijeme imao dobra primanja i naša je obitelj uskoro skupila nešto ušteđevine. Bila sam tako sretna. Mislila sam u sebi: „Dok izvršavam svoju dužnost, imam Božju milost i blagoslov, a u budućnosti ću moći ući i u kraljevstvo. Moram ispravno izvršavati svoju dužnost u budućnosti i Bog se neće nepravedno ophoditi prema meni; blagoslovit će život moje obitelji da bude sve bolji i bolji.” Međutim, baš kad sam tako planirala, dogodilo se nešto neočekivano.

Nakon nekog vremena, moj se muž stalno žalio na bolove u donjem dijelu leđa, pa je otišao u bolnicu na pregled. Liječnik je rekao da moj muž ima herniju diska i koštane izrasline na kralježnici te da će mu to, ako se stanje pogorša, pritisnuti živce i uzrokovati paralizu. Rečeno mu je i da više ne smije raditi te da mu je potrebno hitno liječenje. Kad sam to čula, šokirala sam se. Mislila sam u sebi: „Dužni smo puno novca za našu novoizgrađenu kuću, a vrata i prozori još nisu ugrađeni. Kći nam je na fakultetu te i ona treba novac. Kao vođa crkve vrlo sam zauzeta i nemam vremena zarađivati. Samo naš 14-godišnji sin uči se soboslikarstvu, ali mlad je i još uvijek je šegrt, svakog mjeseca vrlo malo zarađuje. Kako ćemo pokriti životne troškove obitelji u budućnosti?” Osjetila sam blagu zabrinutost. Međutim, kad sam pomislila koliko sam po cijele dane zauzeta izvršavanjem svoje dužnosti u crkvi, mislila sam da Bog neće ignorirati poteškoće u mojoj obitelji i da bi nakon razdoblja oporavka bolest moga muža mogla biti izliječena. Kad sam to pomislila, brige u mom srcu su se znatno smanjile.

Više od godinu dana prošlo je u tren oka. Moj je muž neprestano stavljao ljekovite flastere za liječenje, ali njegova se bolest još uvijek nije nimalo poboljšala, a ni liječnici nisu imali nikakve učinkovite metode liječenja. Osjećala sam tjeskobu u srcu. Nisam mogla ne pomisliti: „Kada će se bolest moga muža poboljšati? Da nisam toliko zauzeta izvršavanjem svoje dužnosti, mogla bih zaraditi nešto novca za uzdržavanje obitelji. Ali po cijele sam dane zauzeta radom u crkvi i nemam vremena zarađivati. Zašto Bog ne štiti moju obitelj? Zašto se bolest mog muža ne poboljšava? Uz sve ove poteškoće kod kuće preda mnom, kako mogu svoje srce u potpunosti posvetiti svojoj dužnosti?” Što sam više razmišljala o tome, to sam se gore osjećala. Živci su mi bili kao žice pod naponom, brujali su od tjeskobe. Ponekad doista više nisam mogla izdržati i plakala bih u tajnosti. Znala sam da se ne bih trebala žaliti na Boga, ali jednostavno nisam mogla kontrolirati svoje osjećaje i po cijele sam dane živjela u boli i muci. Posebice kad sam vidjela da muž sestre s kojom sam surađivala jako dobro zarađuje i da ona živi ugodnim životom i nije sputana novcem, osjećala sam da je to nepravedno. Pomislila sam: „Aktivnija sam u izvršavanju svojih dužnosti od nje, pa zašto je moja obitelj u ovakvom stanju? Zašto Bog iskazuje milost njima, a ne meni? Zar se ne sviđam Bogu? Bog ne blagoslivlja moju obitelj iako plaćam cijenu i ovoliko se dajem, pa zašto bih i dalje bila tako aktivna?” Međutim, tada sam pomislila: „Iskušava li me Bog? Ako nastavim aktivno izvršavati svoje dužnosti, Bog će možda blagosloviti moju obitelj kad vidi moju posvećenost. Ako budem površno izvršavala svoju dužnost, što ću učiniti ako me Bog ignorira u budućnosti?” Stoga sam si rekla da ne smijem biti površna i da moram ispravno izvršavati svoju dužnost. I dalje sam po cijele dane bila zauzeta vršeći svoju dužnost. Međutim, nakon nekog vremena, stanje moga muža nije se popravilo, a problemi moje obitelji i dalje nisu bili riješeni. Moje je srce bilo još više zbunjeno i uznemireno i osjećala sam kao da nema izlaza. Srce mi je bilo gorko poput žuči. Na jednom okupljanju spomenula sam poteškoće koje imam kod kuće. Shrvana, požalila sam se: „Čini se da ste vi svi u raju, a ja se toliko mučim da se osjećam kao da sam u paklu.” Moja me sestra strogo orezala, rekavši: „Zar ne prigovaraš da Bog nije pravedan?” Riječi moje sestre šokirale su me do srži. Nisam li se žalila na Boga? Sjetila sam se Božjih riječi: „Svaki tvoj prigovor ostavlja mrlju, a to je grijeh koji se ne može sprati!” (Riječ. Svezak III.: Besjede Krista posljednjih dana. U vjerovanju u Boga najvažnije je zadobivanje istine.). Shvativši ozbiljnost problema, brzo sam spustila glavu i prestala govoriti. Kad sam stigla kući, kleknula sam i jecajući se molila: „Bože, znam da se ne bih trebala žaliti kad poteškoće snađu moju obitelj, ali ne znam koja je Tvoja namjera ni kako da ovo iskusim. Bože, molim Te, prosvijetli me i povedi me da upoznam Tvoje djelo i razumijem Tvoju namjeru.”

Jednog dana pročitala sam odlomak Božjih riječi i zadobila neko razumijevanje Božjih namjera. Svemogući Bog kaže: „Za sve je ljude oplemenjivanje nesnosno bolno i vrlo ga je teško prihvatiti – ipak, upravo tijekom oplemenjivanja Bog čovjeku očituje Svoju pravednu narav i obznanjuje Svoje zahtjeve prema čovjeku te pruža više prosvjetljenja i više praktičnog orezivanja. Uspoređujući činjenice s istinom, čovjek zadobiva veću spoznaju o sebi i istini te bolje razumijevanje Božjih nakana, što mu omogućuje da ima istinitiju i čišću ljubav prema Bogu. Takvi su Božji ciljevi u provođenju djela oplemenjivanja. Sve djelo koje Bog čini na čovjeku ima svoje ciljeve i značaj; Bog ne čini besmisleno djelo niti djelo koje čovjeku nije od koristi. Oplemenjivanje ne znači uklanjanje čovjeka ispred Boga niti njegovo uništenje u paklu. Naprotiv, ono znači promjenu čovjekove naravi tijekom oplemenjivanja, promjenu njegovih nakana, njegovih starih pogleda, promjenu njegove ljubavi prema Bogu i promjenu cjelokupnog načina na koji živi. Oplemenjivanje je praktičan ispit čovjeka i oblik praktične obuke te samo tijekom oplemenjivanja njegova ljubav može služiti svojoj izvornoj funkciji” (Riječ. Svezak I.: Božja pojava i djelo. Samo kroz iskustvo oplemenjivanja čovjek može posjedovati istinsku ljubav.). Dok sam razmišljala o Božjim riječima, srce mi se razvedrilo. Bez obzira na to kakve okolnosti Bog priredi za tebe, cilj Mu nije eliminirati te, već pročistiti i preobraziti tvoju iskvarenu narav i pomoći ti razumjeti Njegovu narav i Njegovo djelo. Kad upoznaš Boga, možeš se pokoriti Njegovom djelu. Tada sam shvatila da je Božja namjera, time što je moj muž toliko dugo imao problema s ozljedom leđa, bila da me potakne da tražim istinu i iz toga naučim lekcije, kako bi se moja iskvarena narav mogla pročistiti i preobraziti. Prisjetila sam se vremena kad sam prvi put prihvatila Božje novo djelo. Znala sam da u posljednjim danima Bog vrši Svoje djelo suda i pročišćenja, ali i dalje sam težila stjecanju milosti i blagoslova kao u Doba milosti, želeći da Bog izliječi bolest moga muža. Kad se stanje i dalje nije popravljalo, žalila sam se na Boga i živjela u negativnosti i pogrešnom razumijevanju. Svu tu patnju sam sama sebi nanijela. Sve je to uzrokovano mojim nerazumijevanjem Božjeg djela i time što sam išla pogrešnim putem u svojoj vjeri u Boga. Kad sam to shvatila, bol u mom srcu je znatno popustila.

Poslije sam se sjetila kako Bog razotkriva ljude koji se prema Njemu odnose kao prema švicarskom nožiću i rogu izobilja, pa sam potražila taj odlomak Božjih riječi da ga pročitam. Bog kaže: „Budući da današnji ljudi ne posjeduju istu ljudskost kao Job, što je s njihovom priroda-biti i njihovim stavom prema Bogu? Jesu li oni ljudi koji se boje Boga? Jesu li oni ljudi koji se klone zla? One koji se ne boje Boga niti se klone zla može se sažeto opisati u samo dvije riječi: ‚Božji neprijatelji’. Često izgovarate te dvije riječi, ali nikada niste spoznali njihovo pravo značenje. Riječi ‚Božji neprijatelji’ imaju svoju suštinsku stranu: one ne govore da Bog čovjeka smatra neprijateljem, nego da čovjek Boga smatra neprijateljem. Prvo, kada ljudi počnu vjerovati u Boga, tko od njih nema vlastite ciljeve, motive i ambicije? Iako dio njih vjeruje da Bog postoji i vidio je da Bog postoji, njihova vjera u Boga i dalje sadrži te motive, a krajnji cilj njihove vjere u Boga jest primiti blagoslove i od Njega dobiti ono što žele. Tijekom svojih životnih iskustava ljudi često u sebi misle: ‚Odrekao sam se svoje obitelji i karijere zbog Boga, a što mi je On dao? Moram to zbrojiti i potvrditi – jesam li u posljednje vrijeme primio ikakve blagoslove? Mnogo sam se davao tijekom ovog razdoblja, trčao sam i trčao i mnogo patio – je li mi Bog zauzvrat za moje zalaganje u ovom razdoblju dao ikakva obećanja? Je li zapamtio moja dobra djela? Kakav će biti moj ishod? Mogu li primiti blagoslove? ...’ Svaka osoba u srcu često i neprestano pravi takve računice, gajeći motive, ambicije i trgovački mentalitet dok traži stvari od Boga. To znači da čovjek u svom srcu neprestano iskušava Boga, neprestano kuje planove o Bogu, neprestano s Bogom ‚raspravlja’ o vlastitom ishodu i pokušava izvući izjavu od Boga te vidjeti hoće li mu Bog dati ono što želi. Dok teži Bogu, čovjek se prema Bogu ne odnosi kao prema Bogu. Čovjek se oduvijek pokušavao pogađati s Bogom, neprestano nešto tražeći od Njega, pa čak i pritišćući Ga na svakom koraku, pokušavajući uzeti cijelu ruku nakon što mu je pružen prst. Dok se pokušava pogađati s Bogom, čovjek se također raspravlja s Njim, a ima čak i ljudi koji, kada ih snađu kušnje ili se nađu u određenim situacijama, često postanu slabi, negativni i nemarni u svom radu te puni pritužbi na Boga. Otkad je čovjek počeo vjerovati u Boga, Boga smatra rogom izobilja, švicarskim vojnim nožem, a sebe smatra najvećim Božjim vjerovnikom, kao da je traženje blagoslova i obećanja od Boga njegovo neotuđivo pravo i obveza, dok su zaštita, briga i opskrba čovjeka odgovornosti koje bi Bog trebao ispuniti. Takvo je osnovno shvaćanje tih triju riječi ‚vjera u Boga’ svih onih koji vjeruju u Boga i takvo je njihovo najdublje razumijevanje pojma vjere u Boga” (Riječ. Svezak II.: O spoznaji Boga. Božje djelo, Božja narav i Sâm Bog II.). „Nadaš se da tvoja vjera u Boga neće pred tebe postavljati poteškoće ni nevolje, pa ni najmanju patnju. Uvijek težiš bezvrijednim stvarima i nimalo ne cijeniš život, već svojim ekstravagantnim mislima uvijek daješ prednost pred istinom. Tako si bezvrijedan! Živiš kao svinja – kakva je razlika između tebe i svinja ili pasa? Nisu li svi oni koji ne teže istini, već vole tijelo, isto što i zvijeri? Nisu li svi oni mrtvaci bez duha hodajući leševi? Koliko je riječi izgovoreno među vama? Je li među vama obavljeno tek malo djela? Koliko sam vam toga pružio? Pa zašto to onda nisi zadobio? Na što se imaš žaliti? Nije li to što ništa nisi zadobio posljedica tvoje prevelike ljubavi prema tijelu? I nije li to posljedica tvojih pretjerano ekstravagantnih misli? Nije li to zato što si suviše glup?” (Riječ. Svezak I.: Božja pojava i djelo. Petrova iskustva: njegova spoznaja o grdnji i sudu.). Razotkrivanje Božjih riječi probolo mi je srce. Nakon što sam povjerovala u Boga, uživala sam u mnogim Božjim milostima i blagoslovima i bila sam izuzetno motivirana u izvršavanju svoje dužnosti. Vjerovala sam da će mi Bog, sve dok budem ispravno izvršavala svoju dužnost, darovati obilnu milost, zaštititi me od katastrofa i nesreća te čuvati moju obitelj sigurnom i zdravom. S tim sam pogrešnim namjerama izvršavala svoju dužnost. Isprva, kad je moj muž dobio herniju diska i liječnik rekao da će, ako se stanje pogorša, ostati paraliziran, vjerovala sam da se, sve dok aktivno izvršavam svoje dužnosti, Bog neće nepravedno ophoditi prema meni i da neće dugo trebati da se bolest moga muža izliječi. Stoga se moj entuzijazam za izvršavanje dužnosti nije promijenio. Međutim, kada mom mužu i dalje nije bilo bolje i moja se obitelj suočila s financijskim poteškoćama, dok su braća i sestre oko mene uživali u superiornom i ugodnom životu, osjećala sam da je to nepravedno i žalila se da me Bog ne blagoslivlja te više nisam bila aktivna u izvršavanju svoje dužnosti kao prije. Poslije sam se zabrinula da Bog iskušava jesam li Mu odana i da, budem li površna prema svojoj dužnosti, neću primiti Božju milost i blagoslove, te nisam imala drugog izbora nego nastaviti izvršavati svoju dužnost. Nakon nekog vremena stanje moga muža i dalje se nije popravilo, a poteškoće u mom životu nisu bile riješene. U svom sam se srcu još više žalila na Boga, pa sam čak i pred sestrama iskalila svoje nezadovoljstvo Bogom, žaleći se da Bog nije pravedan prema meni. Ružnoća mog pokušaja da se cjenkam s Bogom u potpunosti je razotkrivena i bila sam potpuno otkrivena! U godinama kad je moj muž bio bolestan nisam tragala za istinom. Umjesto toga, neprestano sam živjela u negativnosti, žaleći se na Boga i pogrešno Ga razumijevajući. Iako sam izvršavala svoju dužnost, samo sam se pokušavala cjenkati s Bogom u zamjenu za Njegove blagoslove, odnoseći se prema Njemu kao prema rogu izobilja, švicarskom nožiću. Nekoć sam mislila da sam prilično aktivna u izvršavanju svojih dužnosti. Nikada nisam zanemarivala svoje dužnosti, čak ni kad je moj muž bio bolestan, i postigla sam neke rezultate u svom poslu. Zbog toga sam sama sebi nalijepila etiketu osobe koja je „odana Bogu” i koja „istinski vjeruje u Njega”. Potpuno mi je nedostajalo samosvijesti! Oni koji su odani Bogu su oni koji dobro izvršavaju svoju dužnost svim svojim srcem i umom i uopće se ne žale, bez obzira na to blagoslivlja li ih Bog ili ne. Primjerice Job. Bilo da je Bog davao ili uzimao, Job se mogao pokoriti Bogu i uvijek slaviti Njegovo ime. Kako god se Bog ophodio prema njemu, Job nije imao vlastitih zahtjeva. To je ono što uistinu znači biti osoba odana Bogu. Ja sam vjerovala u Boga i izvršavala svoju dužnost kako bih od Boga zadobila koristi. Uopće nisam bila odana ni iskrena. Bila sam običan oportunist. Moja vjera u Boga i moje slijeđenje Boga bili su lažni, a samo je moj zahtjev za milošću i blagoslovima bio stvaran. Najviše sam cijenila te materijalne stvari i neprestano sam od Boga zahtijevala milost i blagoslove. Uopće nisam bila osoba koja istinski vjeruje u Boga i doista sam izazivala Njegovu odbojnost i gađenje. Da me Bog nije razotkrio na ovaj način, nikada ne bih jasno vidjela svoje pravo ja.

Tada sam promišljala o sebi: Zašto kada se dogode dobre stvari mogu slaviti Boga, ali sam se, kad se moj muž razbolio i kad smo se susreli s financijskim poteškoćama, žalila na Njega? Pročitala sam ove Božje riječi: „Tijekom mnogih godina, misli na koje su se ljudi oslanjali kako bi opstali nagrizaju njihova srca do te mjere da su postali podmukli, kukavice i prezira vrijedni. Ne samo da ne posjeduju volju ili odlučnost, već su postali i pohlepni, oholi i samovoljni. Njima do krajnosti nedostaje bilo kakva odlučnost da nadiđu sebe, i još i više, oni nemaju nimalo hrabrosti osloboditi se ograničenja ovih mračnih utjecaja. Misli i životi ljudi su toliko truli da su gledišta na kojima se temelji njihovo vjerovanje u Boga još uvijek nepodnošljivo odvratna, pa čak i krajnje uvredljiva za uho. Svi ljudi su kukavice, nesposobni su, prezira su vrijedni i krhki. Oni se ne gnušaju sila tame i ne osjećaju ljubav prema svjetlosti i istini; umjesto toga, oni čine sve da ih prognaju” (Riječ. Svezak I.: Božja pojava i djelo. Zašto nisi voljan biti kontrast?). „Oni koji su rođeni u najdublje iskvarenoj od svih zemalja još manje znaju što Bog jest ili što znači vjerovati u Boga. Što su ljudi iskvareniji, to manje znaju za postojanje Boga i to su njihov razum i uvid siromašniji. Temeljni uzrok čovjekovog opiranja i buntovništva protiv Boga jest njegova iskvarenost od strane Sotone. Zbog Sotonine iskvarenosti, čovjekova je savjest otupjela, on je moralno iskvaren, njegove su misli izopačene i ima nazadan svjetonazor. Prije nego što ga je Sotona iskvario, čovjek se prvobitno pokoravao Bogu i pokoravao se Njegovim riječima nakon što bi ih čuo. Prvobitno je bio zdravog razuma i savjesti te normalne ljudskosti. Nakon što je Sotona iskvario čovjeka, njegov prvobitni razum, savjest i ljudskost su otupjeli i Sotona ih je upropastio. Tako je izgubio svoju pokornost i ljubav prema Bogu. Čovjekov je razum postao nenormalan, njegova je narav postala ista kao u zvijeri, a njegovo se buntovništvo protiv Boga sve više povećava i postaje sve teže. Ipak, čovjek to i dalje niti zna niti razumije, već se samo ustrajno opire i buni. Razotkrivanja čovjekove naravi izrazi su njegovog razuma, uvida i savjesti. Budući da su njegov razum i uvid nezdravi, a njegova savjest krajnje otupjela, njegova je narav buntovna protiv Boga” (Riječ. Svezak I.: Božja pojava i djelo. Ostati nepromijenjene naravi znači biti u neprijateljstvu s Bogom.). Dok sam razmišljala o Božjim riječima, shvatila sam da je Sotona taj koji je iskvario i nagrizao ljudske umove. Ovaj je svijet ispunjen raznim sotonskim pravilima preživljavanja, kao što su „Svatko za sebe, a vrag neka nosi posljednjega”, „Dobit je na prvom mjestu” i „Nikad ne izvuci kraći kraj”. Svi žive po tim sotonskim filozofijama, postajući sebični i prezira vrijedni, potpuno zanemarujući savjest. U svemu što rade prije svega razmišljaju je li im to od koristi. Ako jest od koristi, učinit će to; ako nije, neće. I mene su duboko iskvarile te sotonske misli i ideje. Kad sam vidjela da imam Božju brigu i zaštitu jer vjerujem u Njega i izvršavam svoju dužnost, i kad se činilo da se život moje obitelji poboljšava, vjerovala sam da su to Božji blagoslovi koje sam zadobila jer sam bila predana u izvršavanju svoje dužnosti i da ću, sve dok nastavim aktivno izvršavati svoju dužnost na ovaj način, u budućnosti moći primiti i spasenje te ući u kraljevstvo. Kad se moj muž razbolio i moja obitelj upala u financijske poteškoće, pogrešno sam razumjela Boga i žalila se na Njega, te sam površno izvršavala svoju dužnost. Činjenice su otkrile da nisam imala nimalo iskrenosti u izvršavanju svoje dužnosti. Samo sam pokušavala prevariti Boga i smišljati planove protiv Njega, uzaludno pokušavajući na prevaru izvući blagoslove od Boga vršeći svoju dužnost. Sam Bog se utjelovio i izražava istinu kako bi nas spasio. On nam posvećuje cijelo Svoje srce i nikada ne gleda na vlastite interese. Bit Božja je vjerna; ona je nesebična, prekrasna i dobra. Nasuprot tome, unutar onog malog dijela dužnosti koju sam izvršavala, skrivali su se cjenkanja, zahtjevi i prijevare i jednostavno se uopće nisam odnosila prema Bogu kao prema Bogu. Bila sam sebična i prezira vrijedna osoba koja je izgubila svu ljudskost i razum. Da me ove stvari nisu snašle, nikada ne bih jasno vidjela kakva sam uistinu bila. Tek sam tada shvatila da mi s bolesti moga muža i financijskim poteškoćama moje obitelji Bog nije namjerno otežavao stvari. Umjesto toga, htio je da jasno vidim svoje vlastito sebično i prezira vrijedno ružno lice, da probudi moje srce i pokaže mi kako se trebam vladati. To je bilo veliko Božje spasenje za mene, prožeto Njegovom ljubavlju, ali bila sam preslijepa da razumijem Njegovu namjeru i neprestano sam Ga pogrešno razumijevala i žalila se na Njega. Kad sam to shvatila, ispunilo me kajanje i mrzila sam se. Tada sam postala spremna pokajati se pred Bogom i pokoriti se Njegovim orkestracijama i aranžmanima, bez obzira na to hoće li se bolest moga muža ili naš obiteljski život poboljšati.

Dok sam nastavila tražiti, naišla sam na još jedan odlomak Božjih riječi: „Job se nije pokušavao pogađati s Bogom, Bogu nije postavljao nikakve zahtjeve niti je išta tražio od Njega. Veličao je Božje ime zbog velike sile i autoriteta kojima Bog ima suverenost nad svim stvarima, a to nije ovisilo o tome je li zadobio blagoslove ili ga je snašla nevolja. Vjerovao je da se, bez obzira na to prima li čovjek od Boga blagoslove ili nevolju, velika Božja sila i autoritet neće promijeniti te da stoga, bez obzira na čovjekove okolnosti, Božje ime treba veličati. To što čovjek zadobiva blagoslove od Boga posljedica je Božje suverenosti, a kada ga nevolja snađe, i to je posljedica Božje suverenosti. Božja velika sila i autoritet imaju suverenost nad svime što se tiče čovjeka i sve to uređuju; promjenjivost čovjekove sudbine očitovanje je Božje velike sile i autoriteta, i s kojeg god gledišta to promatrao, Božje ime treba veličati. To je ono što je Job iskusio i spoznao tijekom godina svog života. Sve Jobove misli i postupci doprli su do Božjih ušiju i došli pred Boga, a Bog ih je cijenio. Bog je cijenio tu Jobovu spoznaju i smatrao Jobovo srce dragocjenim. To je srce uvijek i na svakom mjestu čekalo Božju zapovijed te je, bez obzira na vrijeme ili mjesto, prihvaćalo sve što mu se dogodilo. Job Bogu nije postavljao nikakve zahtjeve. Od sebe je zahtijevao da čeka sva uređenja koja su dolazila od Boga, prihvati ih, suoči se s njima i pokori im se; Job je vjerovao da je to njegova odgovornost, a upravo je to Bog želio” (Riječ. Svezak II.: O spoznaji Boga. Božje djelo, Božja narav i Sâm Bog II.). Kad je Job izgubio sve svoje ovce i goveda i sve svoje bogatstvo, iako je bio u duševnoj muci, bio je razuman. Nije donosio ishitrene zaključke kad nije razumio Božju namjeru i nikada nije izustio ni riječ žalbe ili pobune protiv Boga. Znao je da je Bog jedan i jedini istiniti Bog, koji je sve stvorio i koji je suveren nad svime i da, bez obzira na to daje li Bog ili uzima, Njegovo ime treba uvijek slaviti i uzvisivati. Job je bio u stanju prihvatiti od Boga sve životne prilike koje je On postavio te im se pokoriti. Nasuprot tome, kad sam pogledala sebe, vidjela sam da sam, kad mi je Bog darivao milosti i blagoslove, radosno slavila Njegovo ime, ali kad se moj muž razbolio i kad se moja obitelj suočila s financijskim poteškoćama, nisam se molila da tražim i dokučim Njegovu namjeru. Umjesto toga, htjela sam iskoristiti izvršavanje svoje dužnosti da na prijevaru pokušam steći Božje povjerenje i navesti Ga da pomogne riješiti poteškoće moje obitelji. Kad ono što je Bog činio nije bilo u skladu s mojim željama, žalila sam se da nije pravedan prema meni. Uopće nisam pokazivala istinsku pokornost Bogu. Doista je postojala golema razlika između Joba i mene. Moja je ljudskost bila tako loša!

Poslije sam pročitala još Božjih riječi i shvatila kako su vjerovanje u Boga i izvršavanje moje dužnosti povezani s primanjem blagoslova ili trpljenjem nesreće. Bog kaže: „Ne postoji korelacija između čovjekove dužnosti i toga prima li on blagoslove ili ga snalazi nevolja. Dužnost je ono što bi čovjek trebao ispuniti; ona je njegov poziv poslan s neba i on bi je trebao obavljati ne tražeći naknadu te bez uvjeta ili izgovora. Samo se to može nazvati obavljanjem svoje dužnosti. Primanje blagoslova odnosi se na blagoslove u kojima osoba uživa kada je usavršena nakon što je iskusila sud. To što nekoga zadesi jad odnosi se na kaznu koju osoba prima kada se njezina narav ne promijeni nakon što je prošla kroz grdnju i sud – to jest, kada nije usavršena. Ali bez obzira na to primaju li blagoslove ili ih zadesi jad, stvorena bića trebala bi ispuniti svoju dužnost, čineći ono što bi trebala činiti i čineći ono što su u stanju činiti; to je najmanje što bi osoba, osoba koja teži Bogu, trebala činiti. Ti ne bi trebao obavljati svoju dužnost radi primanja blagoslova i ne bi trebao odbijati da obavljaš svoju dužnost iz straha da će te zadesiti jad. Reći ću vam jedno: čovjekovo obavljanje dužnosti je ono što on treba raditi, a ako ne obavlja svoju dužnost, onda je to njegovo buntovništvo” (Riječ. Svezak I.: Božja pojava i djelo. Razlika između službe utjelovljenog Boga i čovjekove dužnosti.). Iz Božjih sam riječi shvatila da je ljudski život dar od Boga i da Bog opskrbljuje sve što čovjek uživa. Ljudi bi trebali bezuvjetno izvršavati svoje dužnosti. To je potpuno prirodno i opravdano. Ljudi ne bi trebali postavljati uvjete ni zahtjeve; još manje bi trebali izvršavati svoje dužnosti samo kako bi primili blagoslove i milost. To je najnerazumnija stvar koju bi mogli učiniti. Baš kao što roditelji trpe velike teškoće kako bi podigli svoju djecu, djeca bi trebala uzdržavati svoje roditelje. Ako ljudi uzdržavaju svoje roditelje samo kad vide da će primiti nasljedstvo, a tjeraju svoje roditelje kad oni nemaju nikakve imovine, ti su ljudi buntovna djeca; oni su zvijeri. Nemaju ljudskosti. Izvršavati svoju dužnost moj je poziv poslan s neba kao stvorenog bića i u to ne bih trebala unositi nikakve namjere ni svrhe. Bez obzira na to blagoslivlja li me Bog ili ne, trebala bih bezuvjetno ispunjavati svoju dužnost. Štoviše, moj me muž pokušavao spriječiti da vjerujem u Boga. Sam je bio kriv što se njegova bolest nije izliječila. Nije zaslužio suosjećanje. Moj je muž bio netko tko se opirao Bogu, a ja sam ipak tražila od Boga da izliječi njegovu bolest i čak sam se žalila na Boga. To je bilo potpuno nerazumno i izazvalo je Božje gađenje i odbojnost. Ubuduće, bez obzira na to hoće li se moj muž oporaviti od bolesti ili ne, bila sam voljna pokoriti se Božjim orkestracijama i aranžmanima, ispraviti svoj stav i dobro izvršavati svoju dužnost svim svojim srcem i umom. Jednom kad sam to shvatila, više nisam bila tako ogorčena. Tada sam se sjetila što Biblija kaže: „Pogledajte ptice nebeske! Ne siju, ne žanju niti sabiru u žitnice, pa ipak ih hrani vaš nebeski Otac. Zar niste vi vredniji od njih?” (Mt 6,26). Bog je rekao da ptice nebeske niti siju niti žanju, a On ih ipak hrani, pa kako onda neće hraniti ljude. Bog ne želi da se pripremam za buduće događaje ili ih planiram, već želi da pustim da stvari idu svojim tijekom. Trebala bih biti zadovoljna time da imam dovoljno hrane i odjeće. Iako je naša obitelj imala financijskih poteškoća, ipak smo mogli spajati kraj s krajem i bila sam voljna pokoriti se Božjoj suverenosti i aranžmanima, ne pateći više od jada i tjeskobe zbog sutrašnjice.

Poslije je stric muževa prijatelja došao u naš kraj na odmor. Podučio je mog muža o ljekovitim flasterima i metodama za liječenje bolova u leđima i nogama, a također ga je i besplatno liječio. Nakon nekog vremena mom je mužu bilo puno bolje, a otvorio je i ordinaciju na tržnici za liječenje bolova u leđima i nogama, zarađujući nešto novca da dopuni obiteljski prihod. Nakon što je doživio te stvari, moj me muž prestao toliko sprječavati da vjerujem u Boga. Poslije se bolest moga muža nekoliko puta vraćala, ali se više ne žalim na Boga zbog muževe bolesti. Znam da je sve što Bog orkestrira dobro i trebala bih se pokoriti Bogu i dobro izvršavati svoju dužnost. To što sam se mogla promijeniti na ovaj način rezultat je vođenja Božjih riječi. Hvala Bogu!


88. Oslobodila sam se spona slave i dobitka

Svemogući Bog kaže: „Budući da ljudi ne poznaju Božje orkestracije i Božju suverenost, uvijek se sa sudbinom suočavaju s prkosnim raspoloženjem i buntovničkim stavom, uvijek se žele osloboditi Božjeg autoriteta i suverenosti i svega onoga što im je sudbina namijenila, uzalud se nadajući da će promijeniti svoje trenutne okolnosti i izmijeniti svoju sudbinu. Ali nikad ne mogu uspjeti u tome i osujećeni su na svakom koraku. Ova borba, koja se odvija duboko u njihovoj duši, donosi im bol, a ta bol se urezuje u njihove kosti i istovremeno ih navodi uludo tratiti svoj život. Što je uzrok te boli? Leži li on u Božjoj suverenosti ili lošoj sudbini? Očito je da ni jedno ni drugo nije točno. U konačnici, njen uzrok su putovi kojima ljudi idu i načini na koje su odabrali živjeti. Neki ljudi možda nisu iskusili te stvari. Ali kad istinski spoznaš i priznaš da Bog ima suverenost nad ljudskom sudbinom, kad doista shvatiš da od svega nad čime Bog ima suverenost i što je za tebe uredio imaš veliku korist i zaštitu, osjetit ćeš kako ta bol postupno jenjava i kako će cijelo tvoje biće postupno postati opušteno, slobodno, oslobođeno” (Riječ. Svezak 2.: O spoznaji Boga. Sâm Bog, jedinstveni III.). Svaki put kad vidim ovaj odlomak Božjih riječi, sjetim se svog prijašnjeg iskustva marljivog rada. Budući da nisam razumjela Božju suverenost, uvijek sam htjela promijeniti svoju sudbinu vlastitim naporima i živjeti ugledan i prestižan život pun slave i dobitka, kojem bi se drugi divili. Vjerovala sam da ću sa slavom i dobitkom imati sretan život. Nakon što sam uvijek iznova doživljavala neuspjehe i padove, doživjela sam prosvjetljenje tek nakon što sam zamalo poginula u autobusnoj nesreći i shvatila koliko su ljudi bespomoćni i beznačajni pred smrću, da nikakav novac ne može kupiti život, da mi je težnja za slavom i dobitkom donijela samo bol i prazninu i da samo ako se odlučim pokoriti Božjoj suverenosti i Njegovim aranžmanima te ispunjavati svoju dužnost stvorenog bića mogu voditi najsmisleniji život.

Rođena sam na selu i kao dijete, gledala sam sestru kako radi u laboratoriju tvornice za preradu minerala. Njezino radno okruženje bilo je ugodno i opušteno, a mogla je i redovito ići na poslovna putovanja. Svaki put kad bi došla kući, ne samo da je bila odjevena vrlo moderno i lijepo, nego bi donijela i neke lokalne specijalitete iz drugih krajeva. Svi u selu su joj se divili, a ja sam joj zavidjela, misleći: „Kako bi bilo sjajno kad bih i ja u budućnosti mogla živjeti tako uglednim i prestižnim životom!” One godine kad sam završila osnovnu školu, slučajno se dogodilo da je tvornica za preradu minerala u kojoj je radila moja sestra zapošljavalo, pa sam se tamo zaposlila. No, budući da sam imala nisku razinu obrazovanja i nikakve posebne vještine, mogla sam raditi samo u radionici. Buka strojeva u radionici bila je zaglušujuća i prašina je letjela posvuda. Svaki dan sam nosila desetke kilograma reagensa gore-dolje po stepenicama kako bih ih nadopunila. Budući da sam bila alergična na reagense, ruke i lice bili su mi prekriveni crvenim osipom. Morala sam raditi i noćne smjene i nakon nekoliko mjeseci, lice mi je postalo žućkasto i blijedo te sam bila potpuno iscrpljena. Vidjela sam da su moji kolege koji su imali tehnička radna mjesta uživali najbolje beneficije i smještaj, kao i plaće nekoliko puta veće od moje. Često su sjedili u uredu, ležerno čitajući novine i pijući čaj, bili su uredno odjeveni, profinjenog i nježnog izgleda. A kad bih pogledala sebe, svaki dan prekrivenu prašinom i prljavštinom, osjećala sam se manje vrijednom od njih; osjećala sam se doista inferiorno. Mislila sam: „Nemam ni obrazovanja ni vještina pa mogu raditi samo teške fizičke poslove. Doista žalim što prije nisam marljivo učila. Da sam stekla diplomu, ne bih li se mogla izvodjiti iz mase i biti cijenjena poput njih? Svi smo mi ljudi, pa zašto sam ja tako neuspješna? Ne želim cijeli život rintati u radionici.” Kasnije sam čula za priliku da preko postrojenja polažem prijemni ispit za srednju strukovnu školu. Odrekla sam se svog vremena za odmor, rano ustajala i kasno lijegala kako bih naučila napamet udžbenike i rješavala zadatke. Nakon dvije godine napornog rada, stekla sam uvjete za pohađanje strukovne škole. Tri godine kasnije, dobila sam diplomu kako sam i željela i postala kvalificirana stručnjakinja. Skinula sam svoju masnu radnu odjeću i ostavila prašnjavu radionicu za sobom radi zavidnog uredskog posla. Gledajući svoje kolege koji su još uvijek bili zaposleni u radionici, pomislila sam kako moj trud proteklih nekoliko godina nije bio uzaludan. Također sam još čvršće vjerovala u ideju da „čovjek mora podnijeti najveće teškoće kako bi postao najveći od ljudi” i da, sve dok sam voljna naporno raditi, mogu živjeti ležernim, ugodnim, pristojnim i prestižnim životom.

Ali kad sam stigla u ured odjela, otkrila sam da moje kolege nemaju samo akademske kvalifikacije, već i stručne nazive. Iako smo radili isti posao, moja je plaća bila najniža od svih. Štoviše, bez stručnog naziva, ne bih imala pravo na dodjelu stana, službeni status ili promaknuće i u svakom trenutku su me mogli premjestiti natrag u radionicu. Ako sam htjela povišicu i promaknuće, morala sam steći viši stručni naziv. Nakon toga, kupila sam veliku hrpu ispitnih materijala, uključujući Računovodstvena načela, Napredni engleski, Statistička načela i tako dalje. To su bile stvari s kojima se nikad prije nisam susrela i bilo mi ih je doista teško naučiti. Međutim, da bih stekla sigurno uporište u uredu odjela, morala sam dati sve od sebe. Kasnije sam svo svoje vrijeme i energiju izvan posla posvetila učenju. Da me ne bi ometali, čak sam teška srca donijela odluku da svoje jednogodišnje dijete predam roditeljima. Međutim, zbog velikog stresa na poslu i mog lošeg obrazovanja, polagala sam ispit dvije godine zaredom, ali oba puta sam pala. Kolege su mi se smijale, a muž me savjetovao da više ne izlazim na ispit. Ali odbila sam odustati i često sam ostajala budna do kasno u noć kako bih učila. Za početak, imala sam disfunkciju štitnjače i trebala sam dugotrajno uzimati lijekove. Dugotrajno noćno učenje samo mi je još više pogoršalo imunitet. Svakih nekoliko dana morala sam primati infuziju, a kad bih se osjećala doista loše, čak sam morala hvatati dah dok sam hodala. Međutim, ako ne bih stekla stručni naziv, ne bih imala nikakve šanse za povišice ili promaknuća. Ne bi li onda sav moj trud tijekom godina bio uzaludan? Kako bih u budućnosti imala priliku istaknuti se u gomili? Kad bih pomislila na to, samo bih stisnula zube i ustrajala. Nakon tri godine napornog rada, konačno sam stekla srednju stručnu spremu. S tom „propusnicom”, nedugo nakon toga promaknuta sam u kadar srednje razine. Plaća mi se također povećala, jer sam se u trenu od radnice preobrazila u kadar. Osjećala sam da su se moja vrijednost i status poboljšali; ne mogu vam opisati koliko sam bila ponosna.

Međutim, ta dobra vremena nisu dugo trajala. Nakon nekoliko godina, profitabilnost tvornice se smanjila i dobila sam otkaz. U trenu sam se od kadra preobrazila u otpuštenu radnicu. Osjećala sam da su aureola iznad moje glave i moja svijetla budućnost nestali u trenu i osjećala sam se doista izgubljeno; također nisam bila voljna provesti cijeli život tako. U to vrijeme, čitala sam u novinama da su mnogi ljudi nakon otkaza pokrenuli vlastite poslove i na kraju postali šefovi i poduzetnici, vodeći zavidan život. Vjerovala sam da mogu učiniti ono što i oni. Stoga sam se upustila u vlastito poduzetničko putovanje, radeći na štandu, prodajući grickalice, promičući osiguranje i tako dalje. Iako sam zaradila nešto novca, doživjela sam prometnu nesreću, i zadobila ozljedu vratne kralježnice. Ubrzo nakon toga, i moj suprug je dobio otkaz, roditelji su mi se razboljeli i bili hospitalizirani, a ono malo novca što smo imali, sve se potrošilo. Suočena s tim neuspjesima, nisam bila voljna prihvatiti poraz i još uvijek sam tražila prilike. Godine 2004. došla sam u kontakt s industrijom izravne prodaje. Čula sam jednu menadžericu kako dijeli svoje poduzetničko iskustvo o svom putu od prosječnosti do uspjeha, i o tome kako njezin prodajni tim pokriva cijelu zemlju, kako zarađuje stotine tisuća juana godišnje… Moja strast je proključala kad sam to čula i bez oklijevanja sam se pridružila timu. Neprestano sam proučavala kako prodavati proizvode i razvijati svoj tim, sanjajući da ću jednog dana moći zaraditi mnogo novca kako bih postigla financijsku slobodu i da ću moći dijeliti vlastita poduzetnička iskustva s drugima. Kako bi to bilo slavno!

Nedugo nakon toga, jedna mi je rođakinja propovijedala Božje evanđelje o posljednjim danima. Jedući i pijući Božje riječi, saznala sam da je Bog Vladar nad svime, da su sudbina, ishod i odredište čovječanstva u Božjim rukama, i da ljudi mogu imati dobru sudbinu samo ako se pokoravaju Bogu i štuju Ga. Stoga sam prihvatila djelo Svemogućeg Boga i počela sudjelovati u crkvenom životu. Međutim, u to sam vrijeme bila potpuno usredotočena na razvoj svog prodajnog tima, i bojala sam se da će previše okupljanja utjecati na moju prodaju. Ako mi prodaja bude niska, i prihodi će mi biti niski. Kako bih onda uopće mogla razmišljati o vođenju prestižnog i uglednog života? Stoga sam većinu svog vremena provodila prodajući proizvode i šireći bazu kupaca, često propuštajući okupljanja. Čak i kad bih prisustvovala okupljanjima, uvijek sam se osjećala pospano i ništa uopće nije ulazilo u glavu. U početku sam osjećala malu grižnju savjesti, ali kad sam vidjela kako broj ljudi u mom timu nastavlja rasti pod mojim mukotrpnim upravljanjem, kako nam prodaja ide sve bolje i bolje, i kako se sve više približavam poziciji distributera srednje razine, ona mala grižnja savjesti u mom srcu je nestala. Kasnije, gotovo svaki dan posjećivala sam kupce kako bih prodavala proizvode i svaki mjesec vodila tim na studijska putovanja, pa sam prestala ići na okupljanja. Kad bi sestre došle u moju kuću da me potraže, skrivala sam se od njih i posvetila se tijelom i dušom svojoj karijeri. Da bih bolje razvila bazu kupaca, naučila sam razne prodajne tehnike. Na primjer, poticala sam kupce da kupuju zdravstvene proizvode govoreći o opasnostima od bolesti i hvalila sam kupce kako bih im prodala kozmetiku. Također sam govorila o perspektivama izravne prodaje i privlačnom sustavu bonusa i lijepo sam se dotjerivala, koristeći imidž uspješne osobe kako bih privukla klijente da se pridruže mom prodajnom timu. Nakon toga, osjećala sam se pomalo nelagodno: Zapravo, moji prihodi uopće nisu bili stabilni i nije bilo tako lako zaraditi novac putem izravne prodaje. Nisam li samo uljepšavala stvari kako bih varala ljude? Ali onda sam pomislila: „U industriji izravne prodaje, svi vježbaju prodajne tehnike. Kako možeš prodavati stvari ako si previše pošten? Kako bi uopće zaradio novac?” Stoga sam nastavila koristiti prijevarne metode kako bih zaradila novac. Često sam radila do jedan ili dva ujutro kako bih zaradila više novca i kad bih stigla kući, bila bih potpuno iscrpljena. Nisam imala vremena ni brinuti se o suprugu kad je imao operaciju. Ljutito je rekao da sam bezosjećajna i čak je zatražio razvod. Moja kći, koja je trebala krenuti u srednju školu, postala je ovisna o online igrama i ocjene su joj pale, ali nisam imala nimalo vremena da joj se posvetim. Tim je bilo teško voditi, imala sam problema u braku, a dijete mi je bilo neposlušno. Sve me to ostavilo iscrpljenom i preopterećenom. Često sam mislila: „Je li ovo doista život koji želim?” Međutim, tim se počeo poboljšavati i divan život koji sam željela činio se nadohvat ruke, pa sam nastavila gurati naprijed. Ovako sam se teško borila dvije godine. Moj tim je narastao na gotovo stotinu ljudi i naša je prodaja stalno rasla. Postala sam distributer srednje razine, s mjesečnim prihodom od 6000 do 7000 juana. Dobivala sam pohvale od svojih vođa i divljenje od ljudi oko sebe i osjetila sam veliki osjećaj postignuća. Iako je nakon toga u mom srcu postojala neobjašnjiva praznina, kad sam pomislila kako bih, ako postanem distributer visoke razine, mogla zarađivati stotine tisuća juana godišnje i biti hvaljena od svih, pronašla sam novu motivaciju i pripremila se za borbu prema cilju da postanem distributer visoke razine. Neočekivano, dok sam vodila tim na studijsko putovanje, autobus kojim smo se vozili sudario se s kamionom i onesvijestila sam se. Kad sam se probudila, vidjela sam prevrnuta vozila na tlu i čula vriskove svuda uokolo. Neki ljudi su imali krv po cijelom licu, a neki su stenjali od boli. Htjela sam ustati, ali me donji dio leđa toliko bolio da se nisam mogla podići. Morala sam samo čekati da nas spasioci izvuku iz autobusa. Vidjevši tu tragičnu scenu, bila sam prestravljena: „Hoću li ostati paralizirana, budući da me donji dio leđa toliko boli? Toliko je ljudi iz mog tima ozlijeđeno. Ako se ikome išta dogodi, kako ću to objasniti njihovim obiteljima?” Osjećala sam se izuzetno bespomoćno. U tom trenutku, sjetila sam se Boga i neprestano se molila u svom srcu: „Dragi Bože, spasi nas…” Nakon pregleda, utvrđeno je da imam kompresijske prijelome triju slabinskih kralježaka. Liječnik je preporučio konzervativno liječenje. Iako sam sjedila u prednjem dijelu autobusa, nisam bila teško ozlijeđena. To je bila Božja milost i Njegova zaštita nada mnom, i zahvalila sam Bogu iz dna srca. Moja dobra prijateljica bila je na odjelu, još uvijek u komi nakon operacije kralježnice, druga starija sestra tek je imala operaciju zbog puknuća tetive u nozi, a djevojka u dvadesetima imala je ozljedu zdjelice i liječnik je rekao da možda nikada neće moći imati djecu. Vidjevši sve to, shvatila sam koliko je ljudski život krhak. Prije dva dana, još smo sretno dijelile ono što smo naučile u autobusu, a sada smo sve ležale u bolničkim krevetima. Zatim sam pogledala sebe, s prijelomom slabinskog kralješka. Liječnik je rekao da se neću moći brinuti o sebi dva do tri mjeseca. Pomislila sam: „Koja je svrha zarađivati više novca da sam ovaj put umrla? Tako sam sretna što sam uopće živa!”

Dva mjeseca kasnije, otpuštena sam iz bolnice i vratila se kući na oporavak. Jedna sestra me došla posjetiti nakon što je saznala da sam bila u autobusnoj nesreći i pronašla je odlomak Božje riječi i pročitala mi ga. Svemogući Bog kaže: „Čovjekovu sudbinu kontrolira Božja ruka. Ti nisi sposoban kontrolirati sam sebe: iako čovjek stalno žuri i zaokuplja se svojim poslovima, on i dalje ne može sam sebe kontrolirati. Kad bi mogao znati svoje izglede, kad bi mogao kontrolirati vlastitu sudbinu, bi li se i dalje nazivao stvorenim bićem? Ukratko, bez obzira na to kako Bog djeluje, sve Njegovo djelo je za dobrobit čovjeka. To je isto kao što je Bog stvorio nebo i zemlju i sve stvoreno da služe čovjeku: Bog je stvorio mjesec, sunce i zvijezde za čovjeka, On je stvorio životinje i biljke, proljeće, ljeto, jesen i zimu za čovjeka, i tako dalje – sve je to stvoreno radi čovjekova postojanja. Stoga, bez obzira na to kako Bog grdi čovjeka i sudi mu, sve je to radi čovjekova spasenja. Iako On čovjeku oduzima njegove tjelesne nade, to je radi pročišćenja čovjeka, a pročišćenje čovjeka obavlja se radi čovjekovog postojanja. Odredište čovjeka u Stvoriteljevim je rukama, pa kako bi onda čovjek mogao kontrolirati sam sebe?” (Riječ. Svezak 1.: Božja pojava i djelo. Obnavljanje čovjekova normalnog života i njegovo dovođenje do divnog odredišta.). Sestra je rekla: „Sudbina čovjeka je u Božjim rukama i nitko ne može kontrolirati vlastitu sudbinu. Pogledaj kako si po cijele dane bila zauzeta trčanjem za novcem. Ovaj put te Bog zaštitio od teške ozljede. Ali jesi li ikada pomislila da, čak i ako si zaradila novac, kakva je korist od tog novca ako izgubiš život? Sretni smo što danas prihvaćamo Božje djelo posljednjih dana, ali ti nisi redovito dolazila na okupljanja. Nije li to pokušaj izbjegavanja Božjeg spasenja za tebe?” Iako su me sestrine riječi pogodile u srce, to su bile i činjenice. Gledajući unatrag, kad sam samostalnim učenjem stekla diplomu i stručni naziv, mislila sam da će nakon toga sve ići glatko. Ali nisam očekivala da ću na kraju dobiti otkaz i ostati nezaposlena. Nisam bila spremna prihvatiti taj neuspjeh bez borbe. Kad sam vidjela kako mnogi ljudi pokreću vlastite poslove i ističu se iz mase i ja sam nastavila naporno raditi pokušavajući pokrenuti vlastiti posao. Međutim, sve je završilo neuspjehom. U tom razdoblju čak sam doživjela prometnu nesreću i zadobila ozljedu vratne kralježnice koja me zamalo paralizirala. Prije nego što sam se potpuno oporavila, vratila sam se u industriju izravne prodaje. Htjela sam voditi dobar život kroz izravnu prodaju, ali nisam očekivala da će autobusna nesreća rasprsnuti mjehurić mog dugogodišnjeg napornog rada, pretvarajući ga u ništa. Shvatila sam da doista ne mogu kontrolirati vlastitu sudbinu i da je sudbina čovjeka u Božjim rukama. Ova se nesreća možda činila kao loša stvar, ali zapravo je bila dobra. Bilo je to Božje spasenje za mene. Inače ne bih prestala težiti za slavom i dobitkom.

Kasnije sam čitala više Božjih riječi i bila sam vrlo dirnuta. Svemogući Bog kaže: „Svemogući ima milosti prema onim ljudima koji su duboko patili. Istodobno, On osjeća odbojnost prema onim ljudima koji nemaju nimalo svijesti jer mora predugo čekati dok ne dobije odgovor od ljudi. On želi tražiti, tražiti tvoje srce i tvoj duh, i donijeti ti vodu i hranu, tako da se ti probudiš i da više ne budeš žedan i gladan. Kad si umoran i osjećaš nešto od sumornosti ovog svijeta, nemoj se osjećati izgubljenim, nemoj plakati. Svemogući Bog, Čuvar, prigrlit će tvoj dolazak u bilo koje vrijeme” (Riječ. Svezak 1.: Božja pojava i djelo. Uzdasi Svemogućeg.). Nakon čitanja Božjih riječi, srce mi se ispunilo toplinom, i osjetila sam Božju ljubav i milosrđe. Čula sam Božji glas, ali se nisam mogla oduprijeti iskušenju novca, slave i dobitka i da bih zaradila više novca i bila iznad drugih, nisam htjela ići na okupljanja. Čak sam se skrivala od braće i sestara kad bi došli u moju kuću da me potraže. Bila sam tako otupjela i buntovna, ali Bog me nije napustio. Sjedila sam na prednjem sjedalu kad se dogodila autobusna nesreća i pretrpjela sam snažan udarac, ali nisam bila teško ozlijeđena. Nije li to bila Božja zaštita? Bog je također uredio da mi dođe sestra i razgovara sa mnom o istini, kako bih mogla razumjeti Božju nakanu i obratiti se Bogu. Nije li sve to bilo Božje milosrđe prema meni? Božja je ljubav tako velika, a ja sam bila opsjednuta težnjom za slavom i dobitkom, skrivajući se od Boga i udaljavajući se od Njega. Srce mi je previše otvrdnulo i bila sam previše lišena savjesti i razuma. Doista sam bila nedostojna Božjeg spasenja!

Čim sam se dovoljno oporavila da mogu ponovno hodati, nazvala me moja vođa i zamolila da se vratim i vodim tim. Pomislila sam: „Ako ne budem vodila tim koji sam tako teško izgradila, raspast će se. Sada se prodaja smanjuje svakog mjeseca, a i moji prihodi se smanjuju. Ako se ovako nastavi, ne bi li sav moj prijašnji trud bio uzaludan?” Srce mi se počelo kolebati. U to sam vrijeme čitala Božje riječi: „Budući da vjeruješ u Boga i slijediš Ga, trebao bi Mu dati sve, a ne praviti osobne izbore ili postavljati osobne zahtjeve, i trebao bi postići udovoljenje Božjim namjerama. Budući da si stvoreno ljudsko biće, trebao bi se pokoriti Gospodinu koji te stvorio jer ti sâm po sebi nisi sposoban upravljati sobom i nemaš urođenu sposobnost upravljati vlastitom sudbinom. Budući da si ti osoba koja vjeruje u Boga, trebao bi težiti posvećenju i promjeni” (Riječ. Svezak 1.: Božja pojava i djelo. Uspjeh ili neuspjeh ovisi o putu kojim čovjek ide.). „Od trenutka kad plačući dođeš na ovaj svijet, počinješ ispunjavati svoje odgovornosti. Radi Božjeg plana i Njegovog određenja, igraš svoju ulogu i započinješ svoj životni put” (Riječ. Svezak 1.: Božja pojava i djelo. Bog je izvor čovjekovog života.). Iz Božjih riječi shvatila sam da je čovjeka stvorio Bog. Kao stvoreno biće, trebala bih se pokoravati Bogu, udovoljiti Bogu, ispunjavati svoje odgovornosti i dobro izvršavati svoju dužnost. Razmišljala sam o tome kako sam veći dio života provela težeći za slavom, dobitkom i statusom. Na kraju, nakon svog napornog rada i patnje, nisam dobila ono što sam željela i zamalo sam izgubila život. To što sam se sada mogla vratiti Bogu bilo je zbog Božjeg milosrđa i zaštite i trebala bih uzvratiti na Božju ljubav. Još uvijek ima mnogo iskrenih vjernika koji nisu došli pred Boga i trebala bih tim ljudima propovijedati evanđelje. To je moja odgovornost i moja dužnost. Stoga sam odlučila više ne razvijati tim. Htjela sam redovito ići na okupljanja kako bih jela i pila Božje riječi te propovijedala evanđelje da svjedočim o Bogu. Nakon toga, odbila sam zahtjev svoje vođe i odabrala izvršavati svoju dužnost s braćom i sestrama, aktivno propovijedajući evanđelje onima oko sebe. Svaki dan bio je ispunjen.

Godine 2012. srela sam bivšu kolegicu. Ona je već bila distributer visoke razine i zarađivala je mnogo novca. Čak je kupila i veliku kuću. Rekla je: „Samo dođi raditi sa mnom, pomoći ću ti da ostvariš prodaju. Imat ćeš godišnju plaću od 100 000 juana, bez problema.” Vidjevši kako zarađuje mnogo novca i izgleda tako mlado i lijepo i kako je njezina nova kuća poput vile, nisam si mogla pomoći, počela sam se kolebati: „Nije li to upravo život koji želim? Imam iskustva i nisam ništa manje inteligentna od nje, tako da mi ne bi bilo teško ponovno uspjeti. Ne bi trebalo puno truda da postignem godišnju plaću od 100 000 juana.” Iskušenje dobitka onemogućilo mi je da smirim svoje srce, i molila sam se Bogu: „Dragi Bože, znam da trebam redovito ići na okupljanja i izvršavati svoju dužnost u svojoj vjeri, ali još uvijek želim težiti za slavom i dobitkom, i osjećam se vrlo sukobljeno u srcu. Dragi Bože, molim Te, zaštiti me da ne padnem u Sotonina iskušenja.”

Kasnije sam čitala Božje riječi i zadobila neko razumijevanje o korijenskom uzroku moje težnje za slavom i dobitkom. Svemogući Bog kaže: „Ako stalno iznova istražuješ i pažljivo analiziraš različite životne ciljeve kojima ljudi teže i njihove razne načine života, otkrit ćeš da ništa od toga nije u skladu s prvobitnom namjerom koju je Stvoritelj imao prilikom stvaranja ljudskog roda. Sve to odvlači ljude od Stvoriteljeve suverenosti i brige; sve su to zamke zbog kojih ljudi postaju izopačeni i koje ih vode u pakao. Nakon što sve to prepoznaš, ono što trebaš učiniti je otpustiti stare poglede na život, držati se podalje od raznih zamki te Bogu prepustiti da upravlja tvojim životom i uređuje ga; tražiti samo da se pokoriš Božjim orkestracijama i usmjeravanju, bez pravljenja ikakvih osobnih izbora i postati osoba koja štuje Boga” (Riječ. Svezak 2.: O spoznaji Boga. Sâm Bog, jedinstveni III.). „Sotona koristi slavu i dobitak da bi kontrolirao misli ljudi, čineći da slava i dobitak postanu jedino na što ljudi misle i da se bore za slavu i dobitak, podnose teškoće radi slave i dobitka, trpe poniženja i nose težak teret radi slave i dobitka, žrtvuju sve što imaju za slavu i dobitak i svaki sud ili odluku donose radi slave i dobitka. Tako Sotona ljudima stavlja nevidljive okove, a s tim okovima na sebi, oni nemaju ni sposobnosti ni hrabrosti da se oslobode. Nesvjesno nose te okove dok se teškim naporom kreću korak po korak. Radi te slave i dobitka ljudski rod se udaljava od Boga, izdaje Ga i postaje sve opakiji. Tako se usred Sotonine slave i dobitka uništava generacija za generacijom. Ako sada pogledamo Sotonine postupke, nisu li njegovi podmukli motivi krajnje mrski? Možda danas još uvijek ne možete prozreti Sotonine podmukle motive jer mislite da bez slave i dobitka život ne bi imao smisla i da ljudi ne bi više mogli vidjeti put pred sobom, ne bi više mogli vidjeti svoje ciljeve, te da bi im budućnost postala mračna, mutna i sumorna. Ali postupno, jednog ćete dana svi prepoznati da su slava i dobitak golemi okovi koje Sotona stavlja čovjeku. Kad osvane taj dan, temeljito ćeš se oduprijeti Sotoninoj kontroli i okovima koje ti je Sotona donio. Kad poželiš osloboditi se svih tih stvari koje je Sotona u tebe usadio, potpuno ćeš raskinuti sa Sotonom i uistinu ćeš mrziti sve što ti je donio. Tek ćeš tada imati istinsku ljubav prema Bogu i čežnju za Njim” (Riječ. Svezak 2.: O spoznaji Boga. Sâm Bog, jedinstveni VI.). Iz Božjih sam riječi shvatila da Sotona koristi slavu i dobitak kako bi iskvario ljude i navodi ih da težnju za slavom i dobitkom smatraju pozitivnom stvari, životnim ciljem prema kojem se treba boriti, neprestano pokušavajući pobjeći od Božje suverenosti i Njegovih aranžmana i na kraju izbjegavajući i izdajući Boga. Slava i dobitak su zamke koje Sotona postavlja ljudima i klopke koje iskušavaju ljude da padnu u izopačenost. Razlog zašto se nisam mogla odreći slave i dobitka bio je taj što sam sotonska pravila preživljavanja poput „Čovjek se bori prema gore; voda teče prema dolje” i „Istakni se iznad ostalih” smatrala pozitivnim stvarima. Vjerovala sam da ljudi mogu živjeti dostojanstvenim i vrijednim životom samo kad steknu slavu i dobitak. Sjetila sam se vremena kad sam tek završila školu i zaposlila se. Da bih živjela prestižnim životom poput svoje sestre, očajnički sam polagala ispite za diplome i stručne nazive. Nakon što sam dobila otkaz, kako bih živjela dobrim životom i zadobila divljenje ljudi, pohađala sam obuku za izravnu prodaju i naučila kako lagati i varati da bih postigla dobru prodaju. Govorila bih što god su ljudi htjeli čuti i predstavljala se kao uspješna osoba, zavodeći ljude lažnim izgledom. Čak i kad sam čula Božji glas koji spašava ljude i shvatila da su Božje riječi istina i da mogu voditi ljude na pravi put, nisam redovito išla na okupljanja jer sam htjela razviti svoj tim i poboljšati prodaju. Nisam imala vremena ni čitati Božje riječi i svu sam svoju energiju trošila na težnju za novcem, slavom i dobitkom. Na kraju sam zamalo izgubila život u autobusnoj nesreći. Sada sam konačno mogla redovito ići na okupljanja i izvršavati svoju dužnost, ali kad sam čula bivšu kolegicu kako govori da će mi pomoći da dobijem godišnju plaću od 100.000 juana, moje su se želje probudile i jedva sam čekala da se vratim u svijet i postignem nešto veliko. Kako su me čvrsto vezali novac, slava i dobitak! Zapravo, kad razmislim, proteklih nekoliko godina bila sam zauzeta trčanjem za slavom i dobitkom. Iako sam zaradila nešto novca, i bila hvaljena i cijenjena od drugih, moj obiteljski život nije bio skladan, često sam se ljutila i svađala sa suprugom i često sam osjećala prazninu u srcu. Štoviše, u potrazi za slavom i dobitkom, lagala sam i varala svoje kupce i prešla osnovnu granicu savjesti. Živjela sam bez imalo integriteta ili dostojanstva. Također, imam neke fizičke posljedice od autobusne nesreće i često patim od bolova u leđima. Platila sam visoku cijenu za slavu i dobitak, ali ono što sam dobila zauzvrat bila je duhovna praznina i fizička bol. Shvatila sam da, bez obzira koliko novca imate, ne možete kupiti duševni mir ili čistu savjest i koliko god visok vaš status bio, ne možete izbjeći nesreću. Slava i dobitak ne mogu ljudima donijeti istinski sretan život. Oni mogu samo voditi ljude dalje od Boga, da žive u praznini i boli, i na kraju ih natjerati da izgube priliku za spasenje. Sada sam konačno izvukla noge iz blata novca, slave i dobitka i nisam više htjela težiti za slavom, dobitkom i statusom kao prije, niti voditi taj život patnje, iscrpljenosti, praznine i muke. Morala sam se odreći svojih ambicija i želja za slavom i dobitkom, težiti pokornosti Bogu i dobro izvršavati dužnost stvorenog bića. Samo je na taj način život smislen. Također sam shvatila da, iako je izgledalo kao da me kolegica pokušava uvjeriti, iza toga je stajalo Sotonino iskušenje i Božja kušnja za mene. Nisam smjela ponovno pasti na Sotonine spletke i nastaviti svojim prijašnjim pogrešnim putem. Stoga sam izričito odbila svoju kolegicu.

Od tada, kad god bi mi netko preporučio neki oblik izravne prodaje kao dobar način za zaradu, moje se srce više nije kolebalo i samo sam razmišljala o propovijedanju evanđelja i dobrom izvršavanju svoje dužnosti. Čitala sam Božje riječi: „Ti si biće koje je stvoreno – naravno da se trebaš klanjati Bogu i voditi smislen život. Ako se ne klanjaš Bogu, već živiš unutar svojeg prljavog tijela, zar ti onda nisi samo zvijer u ljudskoj odjeći? Budući da si ljudsko biće, trebaš se predati Bogu i otrpjeti svu patnju! Trebaš s radošću i uvjerljivošću prihvatiti sitnu patnju kojoj si danas izložen i živjeti smislen život, poput Joba i Petra. (…) Vi ste ljudi koji idu pravim putem, oni koji tragaju za poboljšanjem. Vi ste ljudi koji se dižu u narodu velikog crvenog zmaja, oni koje Bog naziva pravednicima. Zar to nije život s najviše smisla?” (Riječ. Svezak 1.: Božja pojava i djelo. Primjena (2).). Božje riječi su mi dale razumjeti da nema smisla težiti za novcem, slavom, dobitkom, ponosom ili prestižem. Samo vjerovanjem u Boga, težnjom za istinom, odbacivanjem iskvarene naravi i ispunjavanjem dužnosti stvorenog bića možete voditi najsmisleniji život. U prošlosti sam težila za novcem, slavom, dobitkom i materijalnim užitkom, i živjela za tijelo. Iako sam izgledala prestižno i ugledno, nisam osjećala mir i radost u srcu. Sada izvršavam svoju dužnost s braćom i sestrama, jedem i pijem Božje riječi, prihvaćam sud i grdnju Božjih riječi, i promišljam o sebi i razumijem sebe. Više ne lažem toliko i postupno sam počela proživljavati obličje čovjeka. Zahvaljujem vođenju Svemogućeg Boga što mi je pomoglo da pobjegnem od boli težnje za novcem, slavom i dobitkom i što me je vodilo da krenem svijetlim putem u životu!


90. Nakon što mi se raspršila želja za blagoslovima

Li Xin, Kina

Godine 2009. jedna mi je rođakinja propovijedala Božje evanđelje kraljevstva. Rekla mi je da u posljednjim danima Bog izražava istinu kako bi pročistio našu iskvarenost, spasio čovječanstvo od grijeha i oslobodio nas ovog života patnje te nas na kraju doveo na predivno odredište gdje više neće biti boli ni tuge. Čim sam to čula, pomislila sam: „Nije li to upravo život za kojim sam oduvijek čeznula?” Tada sam radosno prihvatila Božje djelo posljednjih dana i ubrzo počela vršiti svoju dužnost u crkvi. Idućih nekoliko godina s mojom je obitelji sve bilo u redu i život nam je tekao glatko. Često sam zahvaljivala Bogu i bila sam još motiviranija ostaviti stvari i davati se.

A onda, jednog poslijepodneva u jesen 2019., moja je najstarija kći primila poziv iz policijske postaje. Na gradilištu na kojem je moj suprug bio izvođač radova dogodila se nesreća. Jedan je radnik migrant nesretnim slučajem preminuo na poslu, a moj je suprug odveden u pritvor gdje je čekao daljnji postupak. Kad sam čula tu vijest, sledila sam se. Pomislila sam: „Kako se to moglo dogoditi? Koliku ćemo odštetu morati platiti? Ionako nemamo novca; uopće si to ne možemo priuštiti. Moj je suprug u pritvoru. Neće li naša obitelj biti uništena?” Nisam mogla ni opisati što sam osjećala. Moja mi se kći požalila: „Zar ti ne vjeruješ u Boga? Kako se onda ovakvo što može dogoditi našoj obitelji?” Kad su naši rođaci čuli za to, neki su se žalili: „Kakva ih je grozna nesreća snašla! Uzalud su godinama stjecali novac!” Drugi su govorili: „Tko zna koliko će morati platiti!” Slušajući ih kako svi govore uglas, a nitko mi nije ponudio pomoć u prikupljanju novca, već su samo davali bešćutne primjedbe, osjećala sam se jako obeshrabreno. Povrh toga, brinula sam se da će obitelj preminulog radnika doći i praviti probleme. Tih nekoliko dana bila sam prestravljena i tjeskobna. Nisam mogla ni jesti ni spavati kako treba. Kad god bih pomislila na odštetu, obuzela bi me briga: „Sav novac koji je moj suprug zaradio radeći naporno od jutra do mraka ovih proteklih godina otišao je na otplatu dugova i kupnju strojeva i alata. Nije nam ostalo ništa novca. Ako budemo morali platiti odštetu od nekoliko stotina tisuća, gdje ću nabaviti toliki novac?” Sve što sam mogla učiniti bilo je povjeriti te poteškoće Bogu i moliti se: „O, Bože, ne znam što da radim u vezi s ovom ogromnom odštetom. Ne mogu računati na rođake ni prijatelje. Predajem ovo u Tvoje ruke. Molim Te, pomozi mi da prebrodim ovo teško vrijeme.” Nekoliko mjeseci poslije, nakon sudske medijacije, druga je strana zahtijevala 280.000 juana odštete. Odvjetnik je rekao da, ako uspijemo platiti i druga strana potpiše izjavu o oprostu, moj suprug neće morati u zatvor. A ako ne uspijemo platiti, bit će osuđen. Za mene je 280.000 juana bio astronomski iznos! Kako bi žena poput mene mogla nabaviti toliki novac? Ali ako ne bih platila, moj bi suprug završio u zatvoru. Nisam imala izbora nego ići uokolo i posuđivati novac od svih naših rođaka, ali na moje iznenađenje, kad sam išla uokolo tražiti pomoć, svi su me odbili uz različite izgovore. Suočena s njihovom ravnodušnošću, osjećala sam se tako skrhano i bespomoćno i bila sam toliko zabrinuta da nisam mogla prestati plakati. Stalno sam iznova vapila Bogu, nadajući se da će mi pomoći da prebrodim ovo teško vrijeme. No iako se rok za plaćanje približavao, ja još uvijek nisam uspjela prikupiti ni blizu tog iznosa. Nisam se mogla suzdržati, pa sam se u srcu počela žaliti: „Oni nevjernici žive bez ikakvih problema. Ja vjerujem u Boga, sve sam ostavila zbog svoje vjere, i čak i kad su me muž i brat pokušali zaustaviti, ustrajala sam u vršenju svoje dužnosti. Ja sam prava vjernica, pa zašto me Bog nije zaštitio? Zašto je dopustio da me snađe takva nesreća?” Što sam više o tome razmišljala, osjećala sam se ogorčenije i zavapila sam Bogu: „O, Bože, sve ove godine vršim svoju dužnost. Zašto me nisi zaštitio? Ova se nesreća čini kao golema planina koja me pritišće i jedva mogu disati. Ne mogu to više podnijeti. Što da radim?” Shvatila sam da je pogrešno žaliti se, ali doista nisam imala izlaza i jednostavno se nisam mogla pokoriti u srcu. Tih dana nisam mogla ni jesti ni spavati, uopće nisam imala energije i izgubila sam volju za čitanjem Božjih riječi. Osjećala sam se jako daleko od Boga. Poslije, s obzirom na to da moja obitelj jednostavno nije mogla prikupiti novac za odštetu, moj je suprug osuđen na godinu i pol zatvora. Bila sam duboko potresena tim ishodom. Sad kad mi je muž u zatvoru, nema tko uzdržavati obitelj. Od čega ćemo živjeti? Suočena s tim poteškoćama, osjećala sam da se ne mogu osloniti ni na koga osim na sebe. Počela sam razmišljati o tome da više neću moći vršiti svoju dužnost u punom radnom vremenu i da ću morati pola dana raditi honorarno.

Nakon što je nadzornica crkve saznala za moju situaciju, razgovarala je sa mnom u zajedništvu kako bi mi pomogla i rekla mi je da trebam tražiti Božje namjere u onome što se dogodilo mojoj obitelji i iz toga izvući pouku. Stoga sam se počela moliti i tražiti od Boga. Tijekom svojih duhovnih posvećenosti čitala sam neke od Božjih riječi: „Jobova izjava: ‚Kad od Boga primamo dobro, zar da onda i nedaće ne primimo?’ već pojašnjava zašto se on mogao pokoriti Bogu, i u tome postoji istina za kojom treba tragati. Je li izrazio ikakve pritužbe ili prigovore kada je to rekao? (Ne.) Je li bilo ikakve dvosmislenosti ili negativnih prizvuka? (Ne.) Zasigurno ne. Prolazeći kroz ovu kušnju, Job je shvatio da način na koji se Stvoritelj odnosi prema ljudima nije nešto o čemu ljudi mogu odlučivati. To bi moglo zvučati pomalo neugodno, ali to je činjenica. Bog je uredio životnu sudbinu svakog čovjeka; prihvatio ti to ili ne, to je činjenica. Ne možeš promijeniti svoju sudbinu. Bog je Stvoritelj i ti bi se trebao pokoriti Njegovim orkestracijama i uređenjima. Što god Bog čini, ispravno je jer On je istina i On je Vladar svega stvorenog – ljudi bi Mu se trebali pokoriti. To ‚sve stvoreno’ uključuje tebe i uključuje sva ostala stvorena bića. Čija je onda krivnja što se uvijek želiš suprotstavljati? (Naša vlastita.) To je problem kod ljudi. Uvijek želiš pronalaziti izgovore i zadobiti prednost – je li to ispravno? Uvijek želiš primati blagoslove i dobrobiti od Boga – je li to ispravno? Ništa od toga nije ispravno. Ta su gledišta pogrešno znanje i razumijevanje Boga. Upravo zato što je gledište koje pokreće tvoju vjeru u Boga netočno, neizbježno ćeš se opirati Bogu, sukobljavati se s Njim i suprotstavljati Mu se kad god ti se nešto dogodi, uvijek misleći: ‚Pogrešno je od Boga da to čini; ne mogu to shvatiti. Takvo Njegovo postupanje ne podudara se s ljudskim predodžbama. Ne priliči Bogu da tako postupa!’ Nije važno je li ono što Bog čini u skladu s tvojim predodžbama i uobraziljama – što god Bog činio, On je i dalje Bog. Ako nemaš tu razboritost i to razumijevanje, nego uvijek ispituješ i donosiš zaključke o stvarima koje ti se svakodnevno događaju, jedino što iz toga može proizaći bit će to da se na svakom koraku sukobljavaš s Bogom i opireš Mu se. Nećeš se moći osloboditi tog stanja. Ali ako imaš to razumijevanje i možeš zauzeti svoje pravo mjesto kao stvoreno biće, a kada se susretneš sa stvarima usporediš ih s ovim aspektom istine te to primjenjuješ i ulaziš u to, tada ćeš se u svojoj nutrini sve više i više bojati Boga. I ne shvaćajući to, počet ćeš osjećati sljedeće: ‚Ispada da ono što Bog čini nije pogrešno; sve što Bog čini je dobro. Ljudi to ne trebaju ispitivati i analizirati. Samo ću se prepustiti milosti Božje orkestracije!’ A kada shvatiš da se ne možeš pokoriti Bogu ili prihvatiti Njegove orkestracije, tvoje će se srce osjećati ukoreno: ‚Nisam bio dobro stvoreno biće. Zašto se jednostavno ne mogu pokoriti? Ne rastužujem li time Stvoritelja?’ Što više želiš biti dobro stvoreno biće, to ti ovaj aspekt istine postaje jasniji i bistriji” (Riječ. Svezak III.: Besjede Krista posljednjih dana. Stav koji bi čovjek trebao imati prema Bogu.). Prije sam često čitala priču o Jobu, ali sam je uvijek doživljavala samo kao priču. Dok sam taj dan ponovno o njoj promišljala, vidjevši kako Job nije sagriješio svojim ustima čak ni kad se suočio s tako velikim kušnjama, bila sam ispunjena divljenjem prema njegovoj pokornosti Bogu. Job je izgubio sve svoje ovce i volove koji su prekrivali brda, svoje ogromno bogatstvo i svu svoju djecu; bio je i prekriven bolnim čirevima, no ipak se nije žalio na Boga. Znao je da je Bog Stvoritelj i da se, bez obzira na to što Bog čini, čovjek treba pokoriti. Znao je da je to razum koji stvoreno biće treba posjedovati i da čovjek ne može biti sretan kad ga Bog blagoslivlja, a žaliti se kad Bog oduzima; to bi značilo zauzeti pogrešan stav. Zato je Job mogao reći: „Kad od Boga primamo dobro, zar da onda i nedaće ne primimo?” (Job 2,10). Job je vjerovao da je sve što Bog čini dobro i, iako nije razumio, ipak se mogao pokoriti. U usporedbi s kušnjama s kojima se Job suočio, stvari koje su mene snašle bile su sitnica. Unatoč tome, nisam pokazala ni najmanju pokornost. Dane sam provodila govoreći: „Bog je suveren nad svim stvarima i svime upravlja; trebamo se pokoriti Njegovoj suverenosti i uređenju”, ali kad je moj suprug upao u nevolju, nisam se uopće mogla pokoriti. Uporno sam zahtijevala da mi Bog pomogne riješiti moje trenutačne poteškoće. Kad Bog nije ispunio moje zahtjeve, čak sam Ga dovodila u pitanje, pitajući zašto bi dopustio da mi se tako nešto dogodi. Osjećala sam se kao da se Bog okomio na mene, da je ono što je učinio bilo nerazumno. Čak sam pomišljala na to da odustanem od svoje dužnosti i sama pronađem izlaz. Vidjela sam da u meni uopće nema razumijevanja za Božju suverenost i ni traga bogobojaznom srcu. Razmišljala sam o tome. Prije nego što sam povjerovala u Boga, moja je obitelj imala i dobrih i loših razdoblja. Nevjernicima je također katkad dobro, dok se katkad suočavaju s prirodnim nesrećama ili onim koje čovjek izazove. U stvarnosti je čovjekovu sudbinu, uključujući i to s koliko će se teškoća i neuspjeha suočiti, Bog već odavno preodredio. Ali ja sam vjerovala da bi oni koji vjeruju u Boga trebali živjeti bolje od nevjernika i da ne bi trebali doživljavati nesreće. Nije li to bilo iskrivljeno shvaćanje i nepoznavanje Božje suverenosti? Bog je Stvoritelj. On najbolje poznaje naše potrebe i postavlja prikladna okruženja da ih iskusimo. Božja suverenost i uređenje uvijek stoje iza onoga što se događa svakoj osobi u određeno vrijeme. Čak i ako se stvari naizgled ne podudaraju s našim predodžbama, definitivno su korisne za naš život: Trebam se pokoriti i tražiti Božje namjere. Ali iako sam uživala u tolikoj Božjoj milosti i blagoslovima te zalijevanju i opskrbi Njegovim riječima, nisam pokazala ni najmanju zahvalnost. Čim se dogodilo nešto što mi se nije svidjelo, gorko sam se žalila na Boga. Uvidjela sam koliko sam bila lišena ljudskosti! Bila sam ispunjena kajanjem i molila sam se Bogu u pokajanju, voljna pokoriti se Njegovoj suverenosti i uređenju.

Nakon toga promišljala sam o sebi: Zašto se žalim na Boga kad god se dogodi nešto neugodno? Tada sam pročitala neke od Božjih riječi: „Nadaš se da tvoja vjera u Boga neće pred tebe postavljati poteškoće ni nevolje, pa ni najmanju patnju. Uvijek težiš bezvrijednim stvarima i nimalo ne cijeniš život, već svojim ekstravagantnim mislima uvijek daješ prednost pred istinom. Tako si bezvrijedan! Živiš kao svinja – kakva je razlika između tebe i svinja ili pasa? Nisu li svi oni koji ne teže istini, već vole tijelo, isto što i zvijeri? Nisu li svi oni mrtvaci bez duha hodajući leševi? Koliko je riječi izgovoreno među vama? Je li među vama obavljeno tek malo djela? Koliko sam vam toga pružio? Pa zašto to onda nisi zadobio? Na što se imaš žaliti? Nije li to što ništa nisi zadobio posljedica tvoje prevelike ljubavi prema tijelu? I nije li to posljedica tvojih pretjerano ekstravagantnih misli? Nije li to zato što si suviše glup? Ako ne uspiješ zadobiti ove blagoslove, možeš li Boga kriviti što te nije spasio? Težiš jedino mogućnosti da stekneš spokoj zahvaljujući vjeri u Boga – da ti djeca ne obolijevaju, da ti muž ima dobar posao, da ti sin nađe dobru ženu, da ti kći nađe dobrog muža, da ti konji i volovi dobro oru zemlju, a lijepo vrijeme kroz godinu donese dobru žetvu. To je ono čemu težiš. Tvoja je jedina težnja živjeti u udobnosti – da ti obitelj ne zadese nezgode, da te jaki vjetrovi mimoiđu, da ti lice ne pogodi ni zrnce pijeska, da ti obiteljske usjeve ne odnese poplava – da te ne snađe nijedna nesreća, da živiš u ‚Božjem zagrljaju’ i u udobnom gnijezdu. Kukavica poput tebe, koji uvijek teži tijelu – imaš li srca, imaš li duha? Zar nisi zvijer? Darujem ti istiniti put ne tražeći ništa zauzvrat, a ti mu ipak ne težiš. Jesi li još uvijek jedan od onih koji vjeruju u Boga? Darujem ti stvarni ljudski život, a ti mu ipak ne težiš. Nisi li iste vrste kao svinje i psi? Svinje ne teže životu čovjeka, ne teže tome da budu pročišćene i ne razumiju što je život. Svakoga dana, nakon što se najedu do sita, jednostavno spavaju. Podario sam ti istiniti put, a ti ga ipak nisi zadobio, ostaješ praznih ruku. Želiš li i dalje ovako živjeti, životom svinje? U čemu je značaj toga da takvi ljudi uopće žive? Tvoj život je nečastan i dostojan prezira, živiš usred prljavštine i raskalašenosti i ne težiš nikakvim ciljevima, pa nije li tvoj život najprostačkiji od svih? Imaš li obraza suočiti se s Bogom? Nastaviš li stvari doživljavati na ovaj način, zar nećeš na kraju ostati bez ičega? Istiniti put ti je podaren, ali hoćeš li ga na kraju moći zadobiti ovisi o tvojoj vlastitoj težnji” (Riječ. Svezak I.: Božja pojava i djelo. Petrova iskustva: njegova spoznaja o grdnji i sudu.). Dok sam promišljala o Božjim riječima, probadale su mi srce. Nisam li ja bila upravo onakva osoba kakvu Bog razotkriva, netko tko uvijek traži tjelesni mir, a nedostaju mu srce i duh? Razlog zašto sam i počela vjerovati u Boga bio je taj što se moja obitelj uvijek suočavala s nevoljama i samo sam htjela pronaći nešto na što bih se oslonila. Kad sam čula da Bog može spasiti ljude i udijeliti mir i blagoslove, smatrala sam Ga svojim velikim spasiteljem. Mislila sam da će Bog, sve dok ispravno vjerujem u Njega i vršim svoju dužnost, blagosloviti moju obitelj mirom i čuvati nas od nesreće ili nevolje. Kad je moj suprug dobio građevinski ugovor i kad su se životni uvjeti naše obitelji poboljšali, bila sam silno zahvalna Bogu i postala još proaktivnija u svojoj dužnosti. Ali kad se dogodila nesreća na njegovu gradilištu i nismo mogli platiti odštetu, a on je završio u zatvoru, žalila sam se da me Bog nije zaštitio i nisam htjela jesti i piti Božje riječi niti se moliti. Čak sam osjećala da se ne mogu osloniti na Boga pa sam počela razmišljati o tome da izlaz potražim sama, tako što ću se zaposliti honorarno kako bih nešto zaradila. Samo zamislite, Bog se utjelovio u posljednjim danima i došao na zemlju da čovjeku podari obilje istina, dopuštajući ljudima da iskuse Njegovo djelo, teže istini i postignu promjenu naravi kako bi na kraju mogli biti spašeni i ući u Njegovo kraljevstvo. To je Božja velika ljubav i spasenje za čovječanstvo. Ali u mojoj vjeri u Boga ciljevi moje težnje bili su pogrešni; samo sam htjela uživati u udobnosti tijela, čak sam u zabludi vjerovala da će, ako jedna osoba vjeruje u Boga, cijela njezina obitelj biti blagoslovljena. Nije li to isti pogled na vjeru kakav imaju religiozni ljudi? U posljednjim danima Bog vrši djelo suda i grdnje, izražavajući istinu kako bi pročistio iskvarene naravi ljudi. Bog se nada da svatko može težiti istini, steći je i proživjeti smislen život. Ali ja sam uvijek samo težila milosti i blagoslovima, tražeći tjelesnu udobnost poput životinje. To je najjadnija i najbezvrednija vrsta života. Ako nastavim težiti na ovaj način, neću uspjeti zadobiti istinu i neću postići nikakvu promjenu svoje naravi. Ne bih li onda završila praznih ruku, bez ičega? Na kraju bi me Bog svejedno isključio. Uvidjela sam koliko sam bila budalasta i neuka!

Poslije sam pročitala još jedan ulomak Božjih riječi i donekle zadobila razumijevanje vlastite prirode. Svemogući Bog kaže: „Jedna od glavnih namjera i jedan od glavnih stavova antikrista prema svojoj dužnosti jest da ju koriste kao priliku za trgovanje s Bogom i za zadobivanje koristi koje žele. Oni također vjeruju: ‚Kad ljudi napuste svoju obitelj i odreknu se svojih izgleda u svijetu kako bi vršili svoju dužnost u božjoj kući, podrazumijeva se da bi trebali nešto zadobiti, dobiti nešto zauzvrat, samo je to pošteno i razumno. Ako vršiš svoju dužnost i ne primaš ništa, čak i ako primaš neke istine, to se ne isplati. Promjena naravi također nije tako opipljiva korist – čak i ako si primio spasenje, nitko to neće moći vidjeti!’ Ti bezvjernici zatvaraju oči pred svakim zahtjevom koji Bog ima za čovječanstvo. Ne priznaju ga niti vjeruju u njega te zauzimaju stav nijekanja. Sudeći prema stavovima i namjerama s kojima se antikristi odnose prema svojoj dužnosti, oni očito nisu ljudi koji teže istini, već su bezvjernici i oportunisti; oni su od Sotone. Jeste li vi čuli da Sotona može odano vršiti dužnost? (Ne.) Ako Sotona može vršiti svoju ‚dužnost’ pred Bogom, onda ta dužnost mora biti pod navodnicima jer Sotona to čini pasivno i pod prisilom, Bog njime upravlja i Bog ga iskorištava. Stoga, zbog svoje antikristovske biti i zato što ne vole istinu, osjećaju odbojnost prema istini, a još više zbog svoje opake prirode, antikristi ne mogu vršiti svoje dužnosti kao stvorena bića bezuvjetno ili bez naknade, niti mogu težiti istini ili zadobiti istinu dok vrše svoje dužnosti ili ih vršiti prema zahtjevima Božjih riječi” (Riječ. Svezak IV.: Razotkrivanje antikrista. Deveta stavka (Sedmi dio).). Bog razotkriva da antikristi imaju sebičnu i prezira vrijednu prirodu i osjećaju odbojnost prema istini. Vršeći svoju dužnost, oni se samo pokušavaju cjenkati s Bogom. Vjeruju da im, s obzirom na to da su platili cijenu ostavljajući stvari i dajući se u vršenju svoje dužnosti, Bog mora na zahtjev podariti milost i blagoslove i da je to jedini pošten i razuman način; inače, Bog ne bi bio pravedan. Moja je priroda-bit bila jednako ružna i opaka kao i ona antikrista. Sve te godine ustrajala sam u svojoj dužnosti unatoč tome što me suprug ometao, a rođaci ismijavali, i to isključivo radi primanja većih blagoslova od Boga. Oduvijek sam vjerovala da će me, ako se dajem za Boga i vršim svoju dužnost, On blagosloviti i zaštititi te mi podariti život bez briga, miran život u kojem sve teče glatko. Nisam ni slutila da će se na gradilištu mog supruga dogoditi nesreća i da će biti osuđen na zatvor jer nismo mogli platiti odštetu. Nisam to mogla podnijeti, pa sam svoje ostavljanje stvari i davanja iskoristila kao polugu za raspravu s Bogom, pitajući zašto me nije zaštitio i zašto je dopustio da me snađe tako velika nesreća. Živjela sam po sotonskim zakonima preživljavanja poput: „Neće ni prstom maknuti ako od toga nema neke koristi”, „Boriti se za svaku mrvicu” i „Svatko za sebe, a vrag neka nosi posljednjega.” Bez obzira na to s kime sam bila u interakciji, ako sam platila cijenu, očekivala sam nešto zauzvrat. Nakon što sam počela vjerovati u Boga, bilo je logično da sam se pokušala cjenkati i s Njim. Vjerovala sam da me Bog, sve dok patim i dajem se za Njega, treba blagosloviti; inače nije pravedan. Pravi vjernik vrši svoju dužnost bez cjenkanja ili zahtjeva. Baš kao Noa, koji je dao sve od sebe da sagradi arku, ustrajući sto dvadeset godina, iz dana u dan. Patio je i plaćao cijenu isključivo kako bi ispunio Božje poslanje, uopće ne misleći na svoje dobitke ili gubitke. Ali od početka do kraja, moja se vjera u Boga svodila na to da Ga iskoristim za postizanje vlastitog cilja – dobivanje blagoslova. Uopće nisam bila prava vjernica; pokušavala sam prevariti i iskoristiti Boga. Moja je priroda bila opaka i lažljiva kao i ona antikrista. Bila sam upravo onakav bezvjernik i oportunist kakve Bog razotkriva. Kada sam uvidjela da su moji postupci bili jako buntovni i da su tako duboko povrijedili Božje srce, osjećala sam se ispunjeno kajanjem i samoprijekorom. Tada sam se ponovno molila Bogu: „O, Bože, posve sam lišena ljudskosti i razuma. Moja vjera u Tebe i vršenje moje dužnosti bili su samo pokušaji cjenkanja s Tobom i obmanjivanja Tebe. Silno sam Te razočarala! Voljna sam se pokajati. Pokorit ću se okolnostima koje si postavio i više se neću buniti niti povrijediti Tvoje srce.”

Poslije sam pročitala neke od Božjih riječi i u njima pronašla put primjene. Svemogući Bog kaže: „Što je pogrešno u tome da se prema zadobivanju blagoslova odnosimo kao prema valjanom cilju kojem treba težiti? To se potpuno protivi istini i nije usklađeno s Božjom namjerom da spasi ljude. Budući da zadobivanje blagoslova nije valjan cilj kojem bi ljudi trebali težiti, što jest valjan cilj? Težnja za istinom i promjenom u naravi kako bi se postalo sposobnim pokoriti se svim Božjim orkestracijama i uređenjima – to je cilj kojem bi ljudi trebali težiti. (…) Kada otpustiš želju za blagoslovima i hodiš putem težnje istini, teret ti pada s ramena. Bi li tada i dalje mogao biti negativan? Iako će i dalje biti trenutaka kada si negativan, nećeš biti sputan time. U svom srcu nastavit ćeš se moliti i voditi bitku, mijenjajući cilj svoje težnje iz težnje za zadobivanjem blagoslova i imanjem određenog odredišta u težnju za istinom. Pomislit ćeš u sebi: ‚Težiti istini dužnost je stvorenog bića. Došao sam do razumijevanja nekih istina, a to je najveća žetva, najveći blagoslov od svih. Čak i ako me Bog ne želi, ako ne dobijem dobro odredište i moje nade u zadobivanje blagoslova budu srušene, i dalje ću dobro vršiti svoju dužnost. To je odgovornost od koje ne mogu pobjeći. Koji god bio razlog, nipošto ne mogu dopustiti da to utječe na ispunjavanje moje dužnosti i ne mogu dopustiti da to utječe na moje dovršavanje Božjeg poslanja. To je načelo po kojem se vladam.’ Nije li to nadilaženje sputavanja tijela?” (Riječ. Svezak III.: Besjede Krista posljednjih dana. Primjena istine je jedini način da se zadobije ulazak u život.). Nakon čitanja Božjih riječi shvatila sam da za vjerovanje u Boga treba težiti istini i promjeni u naravi te tragati za istinom i pokoriti se Božjim orkestracijama i uređenju u okruženjima koja On postavlja. Bez obzira na to primamo li blagoslove ili se suočavamo s nevoljama, moramo ispuniti svoju dužnost. To je ispravan put kojim vjernik treba ići. Prije je moje srce bilo ispunjeno željom za blagoslovima. Kad bi me zadesila nesreća, uvijek sam joj nastojala pobjeći. Živjela sam u stanju pobune protiv Boga, što je bilo previše mučno i bolno. Danas sam shvatila istinu. Bez obzira na to hoću li u budućnosti primiti blagoslove, samo se želim čvrsto držati svoje dužnosti i ispravno težiti istini i promjeni u svojoj naravi. Nakon toga moje se stanje normaliziralo i mogla sam vršiti svoju dužnost mirna srca. Iako je moja obitelj i dalje imala poteškoća, bila sam voljna iskusiti ih oslanjajući se na Boga. Više nisam postavljala nerazumne zahtjeve Bogu niti sam više razmišljala o tome da vlastitim sposobnostima pokušam pobjeći iz nevolje. Počela sam uviđati Božje usmjeravanje, a da to nisam ni shvatila. Tijekom otprilike godinu dana koliko je moj suprug bio u zatvoru, moja je najstarija kći brinula o svakodnevnim potrebama i učenju svoje mlađe sestre, tako da se nisam morala brinuti. Što se tiče odštete, obitelj žrtve uvidjela je da doista nismo u mogućnosti platiti i nisu više inzistirali na tome. Uistinu sam osjetila da mi je Bog cijelo vrijeme potajno pomagao, vodeći me kroz najteže razdoblje mog života.

Iako sam prošla kroz nešto boli i muke tijekom te godine i nešto više, spoznala sam svoju sebičnu i prezira vrijednu prirodu i pogrešan put kojim sam išla u svojoj vjeri. Također sam stekla ispravno shvaćanje Božje pravedne naravi. Vidjela sam da je sve što Bog orkestrira i uređuje dobro i korisno za moj život. Uistinu sam shvatila da susretanje s nevoljom nije loša stvar. Bez obzira na to kakvu patnju doživite, ako možete shvatiti istinu i ako vaš život može rasti, to je primanje Božjeg blagoslova. Bogu hvala!


99. Razmišljanja nakon odbijanja dužnosti

Wu Yu, Kina

Posljednjih nekoliko godina radila sam na poslovima čišćenja u crkvi, i vidjela sam kako su neki nadzornici bili smijenjeni jedan za drugim, a neki uklonjeni. Posebno su dvije bivše nadzornice koje su bile odgovorne za posao čišćenja imale izvrstan kov i radnu sposobnost te širok opseg odgovornosti. Bile su nadzornice dvije do tri godine, ali su smijenjene jer nisu obavljale stvaran posao i nisu prihvaćale istinu. Zbog toga sam pomislila da je preopasno biti nadzornik. Biti nadzornik znači imati širok raspon odgovornosti i suočavati se s mnogim problemima. Ako to ne radiš dobro, prekidaš i ometaš rad crkve te iza sebe ostavljaš prijestupe pa postoji mogućnost da budeš smijenjen ili razotkriven i eliminiran. Mislila sam da je bolje biti član tima jer je rizik manji i ne trebaš se toliko brinuti, a ipak imaš nadu u spasenje. Početkom kolovoza 2023. nadzornik je morao otići drugdje vršiti svoju dužnost pa me zamolio da preuzmem njegov posao. Pomislila sam u sebi: „Kao članica tima imam nadležnu osobu koja pomaže u konačnim provjerama i usmjerava rad, tako da neću počiniti nikakva velika zla pa potom biti razotkrivena i eliminirana. Drugačije je biti nadzornik. Moraš biti odgovoran za cjelokupan rad, susrećeš se s mnogim problemima i preuzimaš velike odgovornosti. Ako ne uspijem ispravno postupati i uzrokujem prekid u radu crkve, ostavit ću za sobom trag prijestupa. Ako počinim mnoga zla djela, neću li biti razotkrivena i eliminirana te izgubiti priliku za spasenje? Bolje je biti član tima da ne moram snositi velike odgovornosti. Sigurno je i zaštićeno te imam nadu u spasenje.” Kad sam to pomislila, odbila sam, navodeći izgovore da mi je kov prosječan, a radna sposobnost ograničena i da nisam vrijedna obučavanja. Nakon toga nadzornik mi je pisao još dva puta i zamolio me da razmislim. Našla sam se u nedoumici. „Ne prihvatiti znači biti neposlušna, ali ako prihvatim, budući da posao čišćenja na svakom koraku uključuje načela, ako ne budem dobro postupala i prekršim načela, za sobom ću ostaviti prijestupe i zla djela. Ako ne budu ozbiljni, smijenit će me, a ako budu, onda će me čak i izbaciti. Ne samo da će mi ugled i status biti narušeni, već možda neću imati ni dobar ishod ni odredište.” Nakon mnogo razmišljanja, odbila sam. Kad sam srela nadzornika, rekao mi je: „Dobila si najviše glasova braće i sestara. Moraš tražiti Božju namjeru.” Nisam imala što reći. Osjećala sam se rastrgano i uvijek sam se iznova molila Bogu: „Dragi Bože, znam da bih se trebala pokoriti u ovome što me snašlo, ali jednostavno se ne mogu pokoriti. Bojim se da neću moći dobro izvršavati svoju dužnost nadzornika, da ću prekidati i ometati rad crkve te biti razotkrivena i eliminirana. Ne znam u koje istine trebam ući da bih se oslobodila ove neprilike. Molim Te, vodi me!”

Jednom sam pročitala odlomak Božjih riječi koji me je doista dirnuo u srce. Svemogući Bog kaže: „Kako bi trebao postupati prema savjesti? Postupaj iskreno, budi dostojan Božje dobrote, ovog od Boga danog života i ove od Boga dane prilike za postizanje spasenja. Je li to učinak tvoje savjesti? Kada jednom budeš imao ovo minimalno mjerilo – savjest – bit ćeš zaštićen i nećeš činiti teške pogreške. Tada neće biti tako vjerojatno da ćeš činiti stvari kako bi se pobunio protiv Boga ili odustao od svoje dužnosti, niti ćeš biti toliko sklon površnom postupanju. Također nećeš biti toliko sklon spletkarenju radi vlastitog statusa, slave i dobitka te za vlastiti izlaz. To je uloga koju savjest ima. Savjest i razum trebali bi biti sastavnice čovjekove ljudskosti. To su i najosnovnije i najvažnije stvari. Kakva je osoba čovjek koji nema savjesti ni razuma normalne ljudskosti? Općenito govoreći, to je osoba koja nema ljudskosti i osoba doista užasne ljudskosti. Preciznije, kakva obilježja krase takve ljude? Koja se točno očitovanja njihova nedostatka ljudskosti kod njih primjećuju? (Sebični su i niski.) Sebični i niski ljudi površni su u svojim postupcima i drže se podalje od stvari koje ih se osobno ne tiču. Oni ne misle na interese Božje kuće, niti pokazuju razumijevanje prema Božjim nakanama. Nemaju osjećaj bremena ni odgovornosti kada je riječ o vršenju svojih dužnosti ili iznošenju svjedočanstva za Boga. (…) Ima li ovakva osoba savjesti i razuma? (Nema.) Osjeća li osoba bez savjesti i razuma samoprijekor zbog ovakvog postupanja? Ona ne osjeća samoprijekor; savjest ovakve osobe ne služi ničemu. Nikada nije osjetila prijekor svoje savjesti, pa može li onda osjetiti prijekor ili stegu Duha Svetoga? Ne, ne može” (Riječ. Svezak III.: Besjede Krista posljednjih dana. Predavanjem srca Bogu, čovjek može zadobiti istinu.). Bog kaže da su oni koji nemaju savjesti ni razuma posebno sebični i niski. Oni razmatraju samo vlastite interese, a ne crkveni rad i ne nose nikakvo breme ni osjećaj odgovornosti prema crkvenom radu. Razmišljajući o tome, shvatila sam da sam ja upravo takva osoba. Kad su me braća i sestre izabrali, trebala sam prihvatiti tu dužnost. Međutim, bojala sam se da će odgovornost vršenja te dužnosti biti prevelika, da ću, ako je ne obavim dobro, ostaviti za sobom prijestupe, a ako učinim zlo, da ću biti smijenjena i eliminirana: Ne samo da bi mi to narušilo ugled i status, već bih riskirala da izgubim čak i svoj dobar ishod i odredište. Stoga sam odbila, navodeći izgovore da mi je kov prosječan, a radna sposobnost slaba te da nisam vrijedna obučavanja. Nadzornik mi je nekoliko puta pisao kako bi razgovarao u zajedništvu sa mnom, ali stalno sam nalazila izgovore da odbijem. Razmatrala sam samo vlastite interese i odbijala prihvatiti tu dužnost. Doista mi je nedostajalo savjesti i razuma! Nisam više željela živjeti na tako sebičan i nizak način pa sam prihvatila tu dužnost.

Nekoliko mjeseci kasnije bila sam preraspoređena na mjesto člana tima jer zbog svog lošeg kova nisam bila dorasla tom poslu. Poslije su vođe pisali da jednom timu nedostaje ljudi za organiziranje materijala za uklanjanje i da ne shvaćaju načela u potpunosti. Zamolili su me da odem tamo i budem vođa tima kako bih im pomogla. Pomislila sam u sebi: „Ako ne organiziram dobro materijale za uklanjanje i nekoga krivo okarakteriziram, morat ću snositi odgovornost za to. Ako nešto ne budem jasno vidjela i postupim na način koji krši načela, čineći prijestupe i zla djela, onda bih bila blizu toga da me smijene i eliminiraju. Sigurnije je biti član tima.” Stoga sam to ponovno izbjegla, navodeći izgovore da su mi kov i radna sposobnost slabi te da nisam vrijedna obučavanja. Nakon toga vođe su mi pisali kako bi razgovarali u zajedništvu sa mnom i ukazali su na to da je priroda mog opetovanog odbijanja dužnosti bila odbijanje prihvaćanja istine. Jasno sam shvatila da je razgovor u zajedništvu vođa bio podsjetnik i upozorenje od Boga, te sam osjetila tugu i krivnju. „Toliko godina vjerujem u Boga, pa zašto se uopće nisam promijenila? Zašto sam tako nepopustljiva?” Shvatila sam da bi, ako ne bih odmah tragala za istinom da ga riješim, ovo stanje bilo vrlo opasno, pa sam potražila Božje riječi koje su bile važne za moje stanje. Pročitala sam Božje riječi: „Neki se ljudi boje preuzeti odgovornost dok obavljaju svoju dužnost. Ako im crkva povjeri da obave neki posao, oni će prvo razmotriti zahtijeva li taj posao od njih preuzimanje odgovornosti i ako je tome tako, neće ga prihvatiti. Njihovi uvjeti za obavljanje dužnosti su, prvo, da posao mora biti ležeran; drugo, da nije naporan ili zamoran; i treće, da što god rade, ne preuzimaju nikakvu odgovornost. Jedino takvu vrstu dužnosti preuzimaju. Kakva je ovo vrsta osobe? Nije li ovo lukava, prijevarna osoba? Ne žele preuzeti ni najmanji djelić odgovornosti. Boje se čak i da će im lišće slomiti lubanju kad padne s drveća. Kakvu dužnost osoba poput ove može vršiti? Od kakve koristi oni mogu biti u kući Božjoj? Rad kuće Božje povezan je s borbom protiv Sotone, kao i sa širenjem evanđelja kraljevstva. Koja to dužnost ne uključuje odgovornosti? Biste li rekli da biti vođa nosi odgovornost? Nisu li njihove odgovornosti veće, i ne moraju li snositi veću odgovornost? Bez obzira na to propovijedaš li evanđelje, svjedočiš li, izrađuješ li videozapise i tako dalje – bez obzira na to što radiš – sve dok se to odnosi na istina-načela, sa sobom nosi i odgovornosti. Ako svoju dužnost ne obavljaš prema načelima, to će utjecati na rad Božje kuće, a ako se bojiš preuzeti odgovornost, ne možeš obavljati nikakvu dužnost. Je li vrsta osobe koja se boji preuzimanja odgovornosti u obavljanju svoje dužnosti kukavica, ili je problem u njezinoj naravi? Moraš to moći razlikovati. U stvarnosti, ovo nije stvar kukavičluka. Kako to da je ta osoba tako smiona kada je riječ o bogaćenju ili kada čini nešto za vlastitu korist? Preuzet će svaki rizik zbog takvih stvari. No, kada radi stvari za crkvu, za Božju kuću, ne preuzima nikakav rizik. Takvi su ljudi sebični i prezira vrijedni, najpodmukliji od svih. Onaj tko ne preuzima odgovornost u obavljanju dužnosti nije nimalo iskren prema Bogu, a da ne govorimo o odanosti. Kakva se vrsta ljudi usuđuje preuzeti odgovornost? Kakva vrsta ljudi ima hrabrosti preuzeti težak teret? Netko tko preuzima vodstvo i hrabro juri naprijed u najkritičnijem trenutku u radu Božje kuće, tko se hrabro prihvaća teškog tereta i ne boji se podnijeti poteškoće i opasnost kad vidi posao koji je najvažniji i najkritičniji. To je netko tko je odan Bogu, dobar Kristov vojnik. Je li zaista stvar u tome da svatko tko se boji preuzeti odgovornost za svoje dužnosti čini to jer ne razumije istinu? Ne; postoji problem s njihovom ljudskošću. Nemaju osjećaj za pravdu ili odgovornost, sebični su i prezira vrijedni ljudi, nisu iskreni vjernici u Boga i ni najmanje ne prihvaćaju istinu. Samo iz tog razloga ne mogu biti spašeni. (…) Ako uvijek štitiš sebe kad god ti se nešto dogodi i stalno sebi ostavljaš otvorenim stražnja vrata i izlazni plan, primjenjuješ li istinu? Ovo nije primjenjivanje istine – ovo je ljigavost. Sada vršiš svoju dužnost u Božjoj kući. Koje je prvo načelo obavljanja dužnosti? Prvo moraš tu dužnost vršiti čitavim srcem, ne štedjeti truda, i tako štititi interese Božje kuće. Ovo je istina-načelo koje trebaš provesti u djelo. Štititi sebe ostavljajući si otvorenim stražnja vrata i izlazni plan načelo je primjene koje slijede nevjernici, i njihova je vrhovna filozofija. U svemu stavljati sebe na prvo mjesto, stavljati vlastite interese ispred svega, i ne misliti na druge, vjerujući da interesi Božje kuće i interesi drugih nemaju nikakve veze s tobom, misliti prvo na vlastite interese, a zatim na izlazni plan – nije li to ono što čini nevjernika? To je upravo ono što čini nevjernika. Takva vrsta osobe nije vrijedna obavljanja dužnosti” (Riječ. Svezak IV.: Razotkrivanje antikrista. Osma stavka: Zahtijevaju da se drugi pokoravaju samo njima, a ne istini ili Bogu (Prvi dio).). Dok sam razmišljala o Božjim riječima, imala sam osjećaj kao da mi je nešto probolo srce. Bog je razotkrio da se ljudi koji su sebični, niski i lukavi boje preuzeti odgovornost. Kad ih nešto snađe, uvijek prvo razmatraju vlastite interese i neprestano razmišljaju kako si ostaviti izlaz umjesto da štite interese crkve. Ne žele preuzeti nikakvu odgovornost. Takva osoba ne prihvaća istinu i nema ljudskosti. U Božjim je očima nevjernik i ne zaslužuje obavljati dužnosti. Ja sam bila upravo takva osoba. Božja me kuća nekoliko godina obučavala da obavljam posao čišćenja, svladala sam neka relevantna načela i shvatila neke puteve za rješavanje problema. Kad su mi vođe dodijelili da budem vođa tima, brinula sam se da ću biti pozvana na odgovornost ako dobro ne obavim posao. Kako bih zaštitila vlastite interese, pronalazila sam razne razloge i izgovore, poput toga da su mi kov i radna sposobnost slabi, kako bih se izvlačila i izbjegavala. Bila sam itekako svjesna onoga što je potrebno crkvenom radu i toga da sam prikladan kandidat, ali sam se služila smicalicama i nisam željela biti vođa tima ni preuzeti nikakve odgovornosti jer sam razmišljala o svom ishodu i odredištu. Oni nevjernici kojima je dobit na prvom mjestu uvijek kalkuliraju i spletkare za vlastite interese u svemu što rade; čine sve što im je od koristi. Sve moje misli i ideje također su bile za moju vlastitu korist, a kad je došao red na mene da preuzmem odgovornosti, služila sam se smicalicama i povlačila se. Nisam imala nimalo odanosti ni pokornosti Bogu i nisam se nimalo razlikovala od nevjernika ili bezvjernika. Doista sam bila nedostojna vršenja dužnosti! Kad sam to shvatila, obuzeli su me kajanje i samoprijekor.

Poslije sam razmišljala o sebi: Zašto sam, nakon što sam godinama vjerovala u Boga, neprestano željela odbijati svoju dužnost? Što je bio temeljni uzrok problema? Jednog dana pročitala sam Božje riječi: „Antikristi nikada ne slušaju aranžmane Božje kuće te uvijek usko povezuju svoju dužnost, slavu, dobitak i status sa svojom nadom u zadobivanje blagoslova i svojim budućim odredištem, kao da jednom kad izgube svoj ugled i status, nemaju nade u zadobivanje blagoslova i nagrada, a to je za njih kao da gube život. Oni razmišljaju: ‚Moram biti oprezan, ne smijem biti nemaran! Na božju kuću, braću i sestre, vođe i djelatnike, pa čak ni na boga, ne može se osloniti. Ne mogu vjerovati nikome od njih. Osoba na koju se najviše možeš osloniti i koja je najvrjednija povjerenja si ti sam. Ako ne praviš planove za sebe, tko će se onda brinuti o tebi? Tko će uzeti u obzir tvoju budućnost? Tko će uzeti u obzir hoćeš li ili nećeš primiti blagoslove? Stoga moram pažljivo isplanirati i kalkulirati za svoje dobro. Ne smijem griješiti niti biti i najmanje nemaran; u suprotnom, što ću ako me netko pokuša iskoristiti?’ Stoga se čuvaju vođa i djelatnika Božje kuće, bojeći se da će ih netko razlučiti ili prozrijeti, te da će tada biti smijenjeni i da će im se snovi o blagoslovima uništiti. Oni misle da moraju održati svoj ugled i status kako bi imali nadu u zadobivanje blagoslova. Antikrist vidi zadobivanje blagoslova kao nešto veće od neba, veće od života, važnije od težnje za istinom, promjene naravi ili osobnog spasenja te važnije od dobrog obavljanja svoje dužnosti i toga da se bude stvoreno biće koje je u skladu s mjerilom. Oni misle da biti stvoreno biće koje je u skladu s mjerilom, dobro obavljati svoju dužnost i biti spašen jesu sve beznačajne stvari koje jedva da su vrijedne spomena ili komentara, dok je zadobivanje blagoslova jedina stvar u cijelom njihovom životu koja se nikada ne smije zaboraviti. S čime god se susretnu, bez obzira na to koliko veliko ili malo, oni to povezuju sa zadobivanjem blagoslova te su nevjerojatno oprezni i pažljivi i sebi uvijek ostavljaju izlaz” (Riječ. Svezak IV.: Razotkrivanje antikrista. Dvanaesta stavka: Žele se povući kada nemaju statusa ili nade u stjecanje blagoslova.). Bog je razotkrio da se antikristi ne mogu pokoriti dužnosti koju im je crkva dodijelila prvenstveno zato što pridaju preveliku važnost primanju blagoslova. Antikristi ne vjeruju nikome osim sebi. Vjeruju da se mogu osloniti samo na sebe, da su jedini koji će se istinski brinuti za sebe i da moraju biti oprezni i pažljivi na svakom koraku, prestravljeni da bi pokoravanje uređenjima Božje kuće bilo štetno za njihove blagoslove i uništilo njihove snove o zadobivanju blagoslova. Razmišljajući o sebi, nije li moje ponašanje bilo isto kao ponašanje antikrista? Pridavala sam veliku važnost zadobivanju blagoslova. Crkva mi je dodijelila da budem nadzornik, a zatim vođa tima, ali si nisam mogla pomoći da ne razmišljam o svom ishodu i odredištu, bivajući oprezna i proračunata. Mislila sam da vršenje dužnosti nadzornika ili vođe tima uključuje velike odgovornosti i da ću, ako ne obavim posao dobro, ostaviti prijestupe iza sebe, a da će me, ako ozbiljno pogriješim, čak razotkriti i eliminirati. S druge strane, obični članovi tima imaju malo odgovornosti i iako ne bih postigla nikakva istaknuta postignuća, ne bih za sobom ostavila prijestupe te bila razotkrivena i eliminirana. Mislila sam na to kako postupati na bilo koji način koji bi mi bio od koristi te nisam nimalo uzimala u obzir interese crkve. Živjela sam potpuno se oslanjajući na sotonske otrove poput „Svatko za sebe, a vrag neka nosi posljednjega”, „Ne traži zasluge, već izbjegavaj krivnju” i „Oprez je majka sigurnosti”. Mislila sam da je savršeno prirodno razmatrati vlastite interese – postupati drugačije bilo bi glupo. Božja je namjera bila omogućiti mi da dobijem više obuke time što ću biti nadzornik i vođa tima te omogućiti mi tragati za istinom kako bih radila stvari po načelima. Međutim, sumnjala sam u Boga na temelju svog izopačenog gledišta. Osjećala sam da je postavljanje mene za nadzornika bio način da me se razotkrije i eliminira. Smatrala sam Boga istim kao sve one ljude u svijetu sa statusom i moći, koji nisu nužno pošteni i pravedni prema ljudima, i da će ljudi koji naprave i najmanju pogrešku biti eliminirani. Nije li to bogohuljenje? Bila sam tako prijevarna i opaka! Savršeno je prirodno i opravdano vjerovati u Boga i vršiti dužnost stvorenog bića, što je odgovornost koju sam obvezna ne izbjegavati. Međutim, naudili su mi sotonski otrovi te sam postala sebična, opaka i prijevarna. Stalno sam odbijala svoju dužnost kako bih zaštitila svoje interese i ni najmanje nisam pokazivala razumijevanje prema Božjim namjerama. Življenje po tim sotonskim filozofijama samo bi me dovelo do toga da se sve više opirem Bogu, a Bog bi me na kraju odbacio s prezirom i eliminirao. Kad sam to shvatila, obuzeli su me kajanje i samoprijekor, pa sam se molila Bogu: „Dragi Bože, tako sam sebična, niska, opaka i prijevarna. Otkad sam počela vjerovati u Tebe, težila sam samo blagoslovima i niti sam uzimala u obzir Tvoje namjere niti sam razmišljala o crkvenom radu. Dragi Bože, voljna sam se pokajati i prestati ići krivim putem.”

Poslije sam pročitala Božje riječi i zadobila neko razumijevanje načela po kojima Božja kuća postupa s ljudima. Svemogući Bog kaže: „Neki ljudi ne vjeruju da Božja kuća pravedno postupa prema ljudima. Ne vjeruju da Bog vlada u Svojoj kući i da tamo vlada istina. Vjeruju da će, bez obzira na to koju dužnost osoba vrši, ako se u njoj pojavi problem, Božja kuća odmah postupiti prema toj osobi, oduzimajući joj pravo na vršenje dužnosti, udaljavajući je ili je čak uklanjajući iz crkve. Je li tome doista tako? Zasigurno nije. Božja kuća postupa prema svakoj osobi u skladu s istina-načelima. Bog je pravedan u Svojem postupanju prema svakoj osobi. On ne gleda samo na to kako se osoba ponaša u pojedinačnom slučaju; On gleda na priroda-bit osobe, na njezine namjere i na njezin stav. On ponajprije gleda na to može li se osoba, kada pogriješi, preispitati, osjeća li kajanje i može li na temelju Njegovih riječi prozreti samu bit problema, kako bi time spoznala istinu, zamrzila samu sebe i uistinu se pokajala. Ako netko nema ispravan stav i u potpunosti je okaljan osobnim namjerama, ako je ispunjen lukavim spletkama i ne razotkriva ništa osim iskvarenih naravi i ako, kada se pojave problemi, čak pribjegava pretvaranju, mudrijanju i samoopravdavanju te tvrdoglavo odbija priznati svoje pogreške, tada takva osoba ne može biti spašena. Takvi ljudi uopće ne prihvaćaju istinu i nisu ispravni; u potpunosti su razotkriveni. Oni koji ni najmanje ne mogu prihvatiti istinu u biti su bezvjernici i mogu samo biti isključeni. (…) Recite Mi, ako je osoba pogriješila, ali dođe do istinskog razumijevanja i voljna je pokajati se, zar joj Božja kuća ne bi dala priliku? Kako se Božji šesttisućljetni plan upravljanja bliži kraju, toliko je dužnosti koje treba obaviti. Ali ako nemaš savjesti ni razuma i ne posvećuješ se svom pravom poslu, ako si dobio priliku vršiti dužnost, ali je ne znaš cijeniti, ako ni najmanje ne težiš istini, puštajući da najbolje vrijeme prođe pored tebe, tada ćeš biti razotkriven” (Riječ. Svezak III.: Besjede Krista posljednjih dana. Treći dio.). Nakon što sam pročitala Božje riječi, shvatila sam da u Božjoj kući vladaju istina i pravednost. Božja kuća smjenjuje i eliminira ljude prema načelima i ni s kim neće samovoljno postupati zbog njegova ponašanja u određeno vrijeme ili po određenom pitanju. Sve se temelji na dosljednom ponašanju ljudi, njihovu stavu prema prihvaćanju istine i tome jesu li se istinski pokajali. Ako osoba dosljedno prekida i ometa rad crkve, i ne pokaje se ni ne promijeni kako god joj drugi pomagali, bit će smijenjena i eliminirana. Međutim, ako osoba otkrije iskvarenu narav dok obavlja svoju dužnost ili unosi prekid i ometanje u crkveni rad, ali može odmah razmisliti, shvatiti, pokajati se i promijeniti, Božja kuća dat će joj druge prilike da vrši dužnosti. Razmišljala sam o tome kako sam, otkako sam počela raditi posao čišćenja, unosila prekid i ometanje u rad jer nisam razumjela načela te sam zbog toga počinila prijestupe. Međutim, Božja me kuća nije smijenila ni eliminirala zbog mojih prijestupa, već je razgovarala u zajedništvu sa mnom i pomagala mi. Nakon toga, budući da sam bila voljna pokajati se, bilo mi je dopušteno nastaviti vršiti dužnosti. Što se tiče onih koji su bili smijenjeni i eliminirani, to nije bilo zato što su vršili dužnosti kao vođe timova ili nadzornici, već zato što su išli krivim putem. Počinili su prijestupe, ali nisu prihvatili orezivanje i nisu se pokajali. Tek tada su bili smijenjeni i eliminirani. Razmišljala sam o sestri u timu koja nije bila nadzornik. Međutim, dok je vršila svoju dužnost, natjecala se za slavu i dobitak sa sestrama s kojima je radila te ih je sabotirala iza njihovih leđa. To je prekidalo i ometalo crkveni rad, a ona se nakon razgovora u zajedništvu nije pokajala. Na kraju je bila smijenjena. Također, dvije prethodne nadzornice smijenjene su ne zato što su snosile velike odgovornosti, već zato što dosljedno nisu težile istini i nisu obavljale stvaran posao. Kad su bile orezane ili kad su njihova braća i sestre razgovarali u zajedništvu da im pomognu, nisu se istinski pokajale ni promijenile. Njihova smjena uopće nije bila povezana s njihovim dužnostima ni veličinom njihovih odgovornosti. Vjerovala sam u to da je biti vođa tima opasno jer taj posao nosi veliku odgovornost i da je biti član tima relativno sigurno i zaštićeno. Shvatila sam da je to vjerovanje pogrešno i apsurdno te da se nije slagalo s istina-načelom. Božja kuća dala mi je priliku vršiti dužnosti i Božja je namjera bila da tragam za istinom u ljudima, događajima i stvarima na koje naiđem te da dokučim i razumijem više istina-načela. Trebala sam cijeniti ovu rijetku priliku i prihvatiti svoju dužnost.

Poslije sam pročitala još Božjih riječi i pronašla put primjene. Svemogući Bog kaže: „Kako bi se onda trebala ponašati poštena osoba? Trebala bi se pokoriti Božjim aranžmanima, biti posvećena dužnosti koju bi trebala vršiti i nastojati udovoljiti Božjim nakanama. To se očituje na nekoliko načina: jedan je prihvaćanje svoje dužnosti iskrenog srca, ne uzimajući u obzir svoje tjelesne interese, ne obavljajući je polovično i ne kujući planove za vlastitu korist. To su očitovanja poštenja. Drugi je ulaganje cijelog svojeg srca i snage u dobro vršenje svoje dužnosti, pravilno obavljanje zadataka koje ti je povjerila Božja kuća te unošenje svog srca i ljubavi u svoju dužnost kako bi udovoljio Bogu. To su očitovanja koja bi poštena osoba trebala imati dok vrši svoju dužnost” (Riječ. Svezak III.: Besjede Krista posljednjih dana. Treći dio.). „Ne postoji korelacija između čovjekove dužnosti i toga prima li on blagoslove ili ga snalazi nevolja. Dužnost je ono što bi čovjek trebao ispuniti; ona je njegov poziv poslan s neba i on bi je trebao obavljati ne tražeći naknadu te bez uvjeta ili izgovora. Samo se to može nazvati obavljanjem svoje dužnosti. (…) Ti ne bi trebao obavljati svoju dužnost radi primanja blagoslova i ne bi trebao odbijati da obavljaš svoju dužnost iz straha da će te snaći nevolja. Dopustite Mi da vam kažem ovo: čovjekovo obavljanje dužnosti je ono što on treba raditi, a ako ne obavlja svoju dužnost, onda je to njegovo buntovništvo” (Riječ. Svezak I.: Božja pojava i djelo. Razlika između službe utjelovljenog Boga i čovjekove dužnosti.). Bog kaže da se pošteni ljudi mogu pokoriti Božjim orkestracijama i aranžmanima te dati sve od sebe da dobro izvršavaju svoju dužnost. Ne spletkare u svoju korist ni ne uzimaju u obzir vlastite dobitke i gubitke. Štoviše, dužnost je odgovornost koju ne smijemo izbjegavati i nema nikakve veze s blagoslovima koje primimo ili nesrećama koje pretrpimo. Ne bismo trebali odbijati dužnost zato što se bojimo nesreća i ne bismo trebali prihvatiti dužnost radi blagoslova. Savršeno je prirodno i opravdano da ljudi ispunjavaju svoje dužnosti. Kad sam ovo shvatila, spoznala sam kako se odnositi prema svojoj dužnosti. Iako su mi kov i radna sposobnost prosječni, kao stvoreno biće moram raditi ono što trebam raditi. Dok vršim svoju dužnost mogu tražiti više o stvarima koje ne razumijem i u okviru mojeg kova i sposobnosti dati sve od sebe da ispunim dužnost koju trebam ispuniti. Takav bih stav trebala imati. Da bih se iskupila za svoje prošle dugove, proaktivno sam nudila pomoć svojoj braći i sestrama u organizaciji materijala za uklanjanje i vođe su se složili. Iako još nisam postigla puno ulazaka ili promjena, kroz ovo razotkrivanje zadobila sam neko razumijevanje o krivim gledištima iza svoje težnje u svojoj vjeri, naučila sam kako dobro vršiti svoju dužnost da bih pokazala razumijevanje prema Božjim namjerama i voljna sam se pokoriti Božjim orkestracijama i aranžmanima. Hvala Bogu!

